
CUVÂNT ÎNAINTE 


Nu au trecut nici 20 de ani de când am publicat 
într-un tiraj restrâns această „schiţă biografică“ a 
Sfântului Nectarie Taumaturgul. Pe atunci nimeni în 
Franţa nu auzise de acest nou astru care strălucea 
deja pe cerul Bisericii lui Hristos, de acest dar al 
Sfintei Treimi făcut oamenilor din vremea noastră. 
Chiar şi în Grecia era puţin cunoscut. 

De atunci, Dumnezeu l-a descoperit lumii prin 
minunile făcute de el zi de zi. Cele câteva exemplare 
din tirajul originar s-au epuizat şi atunci s-a simţit 
nevoia unei reeditări, dar lipseau mijloacele materia¬ 
le. Cu rugăciunile Sfântului Nectarie, Dumnezeu s-a 
milostivit de noi prin intermediul directorului editurii 
„Vage d'homme“, domnul Dimitrievici, care s-a oferit 
să editeze „Schiţa biografică“ şi s-o difuzeze. Fie ca 
bunul Dumnezeu să-l răsplătească cu binecuvântările 
Sale. Nu am adus modificări în text, dorind a-i păstra 
caracterul său de sinaxar, dar l-am îmbogăţit cu pre¬ 
faţa şi epilogul admirabil scrise de către minunatul 
nostru părinte Justin Popovici, cel de fericită pome¬ 
nire, pentru ediţia „ Vieţile Sfinţilor “ scrisă de Sfinţia 
sa. Noi nu am mai adăugat minunile nenumărate ce 
se fac în fiecare zi în lumea întreagă prin puterea 
rugăciunilor Sfântului Nectarie. Avem sub ochii noş¬ 
tri o carte voluminoasă scrisă de D. Panagopoulos şi 
intitulată: „Pentru Sfântul Nectarie nici o boală nu 
este nevindecabilă“, publicată în 1968 şi în care sunt 
relatate peste 600 de vindecări miraculoase. Om în¬ 
dumnezeit, Sfântul Nectarie trebuie socotit printre 

teologii plini de Duh, care au contribuit în vremea 
noastră la reînnoirea teologiei academice oficiale 
copleşită de teologia raţionalistă occidentală. 

Lucrările sale, scoase acum la lumină, sunt studi¬ 
ate şi editate. în apendice adăugăm unul dintre studi¬ 
ile sale cu privire la eclesiologia ortodoxă şi un imn 
închinat iubirii dumnezeieşti. Nădăjduim că cititorul 
va afla, citind paginile acestei cărţi, atât bucurie, cât 
şi folos duhovnicesc. Ne cerem iertare pentru toate 
imperfecţiunile demersului nostru, datorate neputin¬ 
ţelor noastre, dar mărturisim că osteneala noastră a 
fost făcută în duhul dragostei creştine. 

în prima duminică a 
Sfântului şi Marelui Post în anul 1985 
Duminica Ortodoxiei 




CU TOŢI SFINŢII 


de Părintele Justin Popovici 

înaintea venirii Mântuitorului Hristos în lumea 
noastră, noi, oamenii, nu cunoşteam decât moartea, 
iar moartea nu ne cunoştea decât pe noi. Tot ceea ce 
era omenesc era atins de spectrul morţii, acaparat şi 
biruit de ea. Moartea ne era mai apropiată decât noi 
înşine, mai reală decât noi înşine, mai tare, incom¬ 
parabil mai tare decât fiecare om luat în parte şi mai 
tare decât toţi oamenii la un loc. Pământul era o cum¬ 
plită temniţă a morţii, iar noi, oamenii, eram robi ne¬ 
ajutoraţi ai morţii t) . Dar odată cu Dumnezeu-Omul 
Hristos „s-a arătat viaţa“, „viaţa veşnică“ ni s-a arătat 
nouă, muritorilor celor fără de nădejde, robi ticăloşi 
ai morţii 2 >. Şi acea „viaţă veşnică“ noi, oamenii, „am 
văzut-o cu ochii noştri şi am pipăit-o cu mâinile noas¬ 
tre", iar noi, creştinii „mărturisim viaţa veşnică“ tu¬ 
turor 3) . Fiindcă a trăi în unire cu Domnul Hristos în¬ 
seamnă a trăi viaţa veşnică chiar aici pe pământ 4) . 
Noi ştim din experienţa proprie că Iisus Hristos este 
adevăratul Dumnezeu şi viaţa cea veşnică s) şi pentru 
aceasta a venit El în lume: să ni-L arate pe adevăratul 
Dumnezeu şi viaţa cea veşnică întru El 6) . Adevărata 
şi preacurata dragoste faţă de om constă întru aceas¬ 
ta şi numai întru aceasta: „Că pe Fiul Său Cel Unul 
Născut L-a trimis Dumnezeu în lume, ca prin El viaţă 
să avem “ 7) , şi, întru El viaţă veşnică. 

') Evrei 2,15; 2 > I Ioan 1,2; » I Ioan 1,2; 1 Ioan, 1,3; I Ioan, 5,20; I Ioan 1,11; 

D I Ioan, 4,9. 

„ Cel ce are pe Fiul are viaţă, cel ce nu are pe Fiul 
lui Dumnezeu nu are viaţă ci se află cu totul în 
moarte. Singura noastră viaţă adevărată este cea în¬ 
tru singurul Dumnezeu adevărat, Domnul nostru 
Iisus Hristos, fiindcă ea este întru totul veşnică şi mai 
tare decât moartea. Cum am putea numi viaţa care 
este atinsă de moarte şi sfârşeşte prin moarteP Când 
mierea este amestecată cu otravă încetează de a mai 
fi miere şi se transformă cu totul în otravă; la fel şi 
viaţa care se termină întru moarte nu mai este viaţă. 
Dragostea, pentru cei ce sunt ai lui Hristos Dumne- 
zeu-Omul nu cunoaşte nici limite şi nici sfârşit. Pen¬ 
tru a dobândi viaţa veşnică care este întru Domnul, 
noi nu avem nevoie nici de cultură, nici de slavă, nici 
de bogăţii, de nimic din cele lumeşti, fiindcă un sin¬ 
gur lucru ne este necesar, ca fiecare din noi să creadă 
în Domnul nostru Iisus Hristos. Numai El, singurul 
prieten al oamenilor, este Cel Care a adus neamului 
omenesc minunatul mesaj: „Căci Dumnezeu aşa a 
iubit lumea, încât pe Fiul Său Cel Unul Născut L-a dat, 
ca oricine crede în El să nu piară, ci să aibă viaţă veş¬ 
nică “ 2) . Din întreg neamul omenesc, numai Hristos, 
singurul Dumnezeu adevărat, Care-i dăruieşte omului 
ceea ce nici unul dintre îngeri sau dintre oameni nu-i 
poate dărui, El singur a putut rosti cu autoritate: „Ade¬ 
vărat, adevărat zic vouă: Cel ce crede în Mine are via¬ 
ţă veşnică“ 3) şi de aici, de pe pământ „s-a mutat din 
moarte la viaţă“ 4) - Credinţa în Hristos îl uneşte pe om 
cu Domnul Cel veşnic, sufletul îi este plin de viaţă veş¬ 
nică după măsura credinţei sale, simţind şi înţelegând 
atunci că este veşnic; iar acest lucru creşte în măsura 
în care el trăieşte această credinţă care, în mod trep- 

') I loan, 5,12; 2 ) Ioan 3,16; 3) Ioan 6,47; Ioan 5,24; 

tat, îi sfinţeşte sufletul, inima, conştiinţa, întreaga sa fiin¬ 
ţă prin energiile necreate, dumnezeieşti ale harului. 

Sfinţirea firii omeneşti creşte după măsura credin¬ 
ţei sale, cu cât se sfinţeşte mai mult cu atât mai mult 
şi mai viu dobândeşte sentimentul nemuririi perso¬ 
nale; el dobândeşte cunoaşterea propriei sale veşnicii, 
la fel ca şi pe cea a tuturor. De fapt, adevărata viaţă 
a omului începe odată cu credinţa sa în Hristos, cre¬ 
dinţă prin care el îi încredinţează Domnului tot sufle¬ 
tul său, toată inima sa, tot duhul său, întreaga sa pu¬ 
tere pe care Domnul le sfinţeşte, le transfigurează şi 
le îndumnezeieşte în mod treptat. Prin această sfinţi¬ 
re, transfigurare şi îndumnezeire Domnul revarsă asu¬ 
pra omului energiile dumnezeieşti ale harului Său, 
care îi conferă sentimentul atotputernic al nemuririi 
sale şi al veşniciei sale personale. De fapt, viaţa noas¬ 
tră nu este viaţă decât în măsura în care ea este viaţa 
în Hristos. în ce măsură este ea trăită în Hristos? Acest 
lucru este relevat prin sfinţenia sa. Cu cât viaţa este 
mai sfântă, cu atât ea este mai nemuritoare şi veşnică. 

Exact opusul se întâmplă cu moartea. Ce este moar¬ 
tea? Moartea este păcatul „săvârşit 111} . Păcatul „săvâr¬ 
şit “este despărţirea de Dumnezeu, întru Carele Singu¬ 
rul se află viaţa şi izvorul vieţii. Adevărul dumneze¬ 
iesc şi evanghelic este următorul: sfinţenia este viaţa; 
păcatul este moartea; credinţa este viaţa; necredinţa 
este moartea; evlavia este viaţa; lipsa ei este moartea. 
Moartea este despărţirea de Dumnezeu; întoarcerea la 
Dumnezeu este viaţa în Dumnezeu. Credinţa, iată ce 
este ea cu adevărat: credinţa este întoarcerea sufletu¬ 
lui de la moarte la viaţă, este învierea sufletului: „ mort 
era şi a înviat“ 2) . Omul a experiat această înviere a 

V Iacov 1,15; 2) Luca 15,24. 

sufletului din moarte pentru prima oară cu Dumne- 
zeu-Omul Hristos şi o experiază permanent în Sfânta 
Sa Biserică, unde Dumnezeu-Omul se află întreg, Se 
dăruieşte tuturor credincioşilor Săi, în Sfintele Taine 
şi sfintele virtuţi. Acolo unde se află El, nu mai există 
moarte: omul acela deja a trecut de la moarte la viaţă. 
Odată cu învierea lui Hristos, noi prăznuim dispariţia 
morţii şi începutul unei vieţi noi, veşnice (Canonul 
pascal, cântul 7). Adevărata viaţă pe pământ începe 
într-adevăr odată cu învierea Mântuitorului, căci nu 
se sfârşeşte în moarte. Fără învierea lui Hristos viaţa 
omenească nu este nimic altceva decât o lentă decă¬ 
dere, care în cele din urmă se sfârşeşte în chip inevi¬ 
tabil cu moartea. Adevărata viaţă este cea care nu se 
sfârşeşte cu moartea. O astfel de viaţă a devenit cu 
putinţă pe pământ doar odată cu învierea Domnului 
Hristos, Dumnezeu-omul. Viaţa este cu adevărat reală 
doar în Dumnezeu, fiindcă este o viaţă sfântă şi dato¬ 
rită acestui lucru este o viaţă nemuritoare. Doar prin 
credinţa în Domnul Hristos Cel înviat, omul experia¬ 
ză miracolul cel uimitor al existenţei sale: trecerea de 
la moarte la Viaţă; de la relativ şi trecător la veşnicie, 
de la iad la rai. Doar atunci se găseşte omul pe sine, 
îşi află adevăratul eu, eul său cel veşnic: „Căci mort 
era şi a înviat, pierdut era şi s-a aflat" 1} . 

Ce sunt creştinii? Creştinii sunt purtători de Hris¬ 
tos şi datorită acestui fapt sunt purtători şi cetăţeni ai 
vieţii celei veşnice, iar aceasta după măsura credinţei 
şi a sfinţeniei care vine din credinţă. Sfinţii sunt creş¬ 
tini desăvârşiţi fiindcă ei au fost sfinţiţi în cel mai 
înalt grad prin nevoinţele sfintei credinţe în Domnul 
Hristos Cel înviat şi pururea fiitor, iar moartea nu are 


Luca 15,24; 

nici-o putere asupra lor. Viaţa lor este cu totul ascun¬ 
să în Domnul Hristos, iar pentru acest motiv, viaţa lor 
este întru totul viaţa lui Hristos; gândirea lor este în 
întregime gândirea lui Hristos, iar modul lor de per¬ 
cepere este cel al lui Hristos. Tot ceea ce au ei este 
mai întâi al lui Hristos şi după aceea este al lor. Ei nu- 
şi mai aparţin, „ci întru toate şi întru toţi este Hristos“ 
t) . De aceea „ Vieţile Sfinţilor “ nu reprezintă nimic 
altceva decât viaţa Domnului nostru Iisus Hristos, 
repetată în cazulfiecărui sfânt într-un grad mai mare 
sau mai mic, sub o formă sau alta. Mai exact, este 
viaţa Domnului Hristos continuată prin sfinţi, viaţa 
Logosului, a Dumnezeului nostru întrupat, a 
Dumnezeu-omului Iisus Hristos Care S-a făcut om. 
Ca om El ne-a putut dărui şi transmite viaţa Sa dum¬ 
nezeiască; ca Dumnezeu, prin viaţa Sa, El ne-a putut 
sfinţi şi ne-a putut face nemuritoare şi veşnică viaţa 
noastră omenească pe pământ. 

„Pentru că şi Cel ce sfinţeşte şi cei ce se sfinţesc, 
dintr-Unul sunt toţi“ 2) . Domnul nostru Iisus Hristos a 
făcut acest lucru posibil şi realizabil în lumea noastră 
din momentul în care El S-a făcut om, a luat trup şi 
sânge şi în acest fel El a devenit frate al omului, un Fra¬ 
te după trup şi sânge 3) . După ce S-a făcut om, rămâ¬ 
nând Dumnezeu, Dumnezeu-omul Iisus Hristos a dus 
pe pământ o viaţă sfântă, fără de păcat, divino-uma- 
nă, iar prin această viaţă, prin moarte şi înviere a ni¬ 
micit pe diavolul şi domnia sa asupra morţii, şi, prin 
acest fapt, El Şi-a dăruit şi îşi dăruieşte permanent 
energiile Sale pline de har celor ce cred în El, aşa în¬ 
cât aceştia să-l poată birui pe diavol, moartea şi orice 
ispită 4) . 

O Col. 3,11; 2 ) Evrei 2,11; 3) Evrei 2,14fi Evrei 2,14. 

Această viaţă divino-umană poate fi aflată în 
plinătatea ei în Trupul divino-uman al lui Hristos - 
Biserica - şi este permanent experiată în Biserică de 
întrega comunitate creştină şi de fiecare credincios în 
parte după măsura credinţei fiecăruia. 

Vieţile Sfinţilor sunt de fapt viaţa Dumnezeu-Omu- 
lui Hristos care este revărsată în cei ce îi urmează Lui 
şi este experiată de către aceştia în Biserica Lui. Cea 
mai măruntă parte a unei astfel de vieţi vine întot¬ 
deauna direct de la El, fiindcă El este viaţa viaţa in¬ 
finită, nesfârşită şi veşnică, care cu puterea Sa dum¬ 
nezeiască a biruit toate morţile şi înviază din toate 
morţile. 

După învăţătura Celui ce este Adevărul însuşi: 
„Eu sunt învierea şi viaţa “ 2) , minunatul nostru Domn 
şi Stăpân care este întru totul „ învierea şi viaţa “ se 
află în Biserica Sa cu întreaga Sa fiinţă ca realitate 
divino-umană, şi de aceea această realitate nu are sfâr¬ 
şit. Viaţa Sa continuă în veci de veci; fiecare creştin 
face parte din acelaşi trup cu Hristos 3) , fiind creştin, 
fiindcă el trăieşte viaţa divino-umană a acestui Trup 
al lui Hristos, ca celulă organică a Sa. 

Cine este creştinul? Creştinul este un om care vie¬ 
ţuieşte prin Hristos şi întru Hristos. Porunca Sfintei 
Scripturi este dumnezeiască: „ Voi să umblaţi cu vred¬ 
nicie întru Domnul “ 4) , Cel Care S-a întrupat şi Carele 
ca Dumnezeu-Om a rămas cu totul în Bierica Sa, care 
vieţuieşte veşnic cu El. Lar „a umbla cu vrednicie întru 
Domnul“ înseamnă a vieţui după cuvântul Evanghe¬ 
liei lui Hristos. De aceea, această poruncă a Sfintei 
Scripturi este şi firească: „Să vă purtaţi numai în chip 
vrednic de Evanghelia lui Hristos “ 5) . 

O Ioan 14,6; 2) ioan 11,25; 3) Efes. 3,6; Col. 1,10; 5) Mp. 1,27. 

Viaţa trăită după învăţăturile Evangheliei, viaţa 
sfântă, dumnezeiască, reprezintă viaţa normală şi fi¬ 
rească pentru creştini, fiindcă creştinii, după chema¬ 
rea şi vocaţia lor, sunt sfinţi: această veste bună o aflăm 
în Sfintele Scripturi, pe tot parcursul Noului Testa¬ 
ment t> . A ne sfinţi cu totul, atât sufleteşte, cât şi tru¬ 
peşte, iată chemarea noastră 2) . Acest lucru nu este o 
minune, ci mai degrabă o regulă a credinţei, firea şi 
logica credinţei evanghelice. Porunca Sfintei Scripturi 
este limpede şi chiar cu totul limpede: aşa cum Cel Prea 
Sfânt Care v-a chemat la credinţă este Atotsfânt, aşa 
şi voi fiţi sfinţi întru toate 3) . Iar aceasta înseamnă că, 
după Hristos Cel Atotsfânt, Carele după ce s-a întrupat 
şi s-a făcut om, a arătat prin viaţa Sa sfinţenia întru¬ 
pată, şi noi trebuie să arătăm o viaţă sfântă: „Fiţi sfinţi 
pentru că Eu sunt Sfănt“ 4) . El are dreptul să porun¬ 
cească acest lucru deoarece, după ce S-a făcut om, El 
se dăruieşte pe Sine însuşi tuturor, El, Cel Sfânt, prin 
dumnezeieştile energii care sunt necesare unei vieţi 
sfinte şi cucernice în această lume 5) . După ce s-au unit 
ei înşişi duhovniceşte şi prin har cu Cel Sfânt - Dom¬ 
nul nostru Iisus Hristos - cu ajutorul credinţei, creşti¬ 
nii înşişi primesc de la El sfintele energii pentru ca ei 
să poată duce o viaţă sfântă. Vieţuind lângă Hristos, 
sfinţii pot face lucrările lui Hristos, fiindcă alături de 
El, ei devin mult mai puternici, ci chiar atotputernici: 
„Toate le pot întru Hristos, Cel ce mă întăreşte“ 6) . Şi 
întru aceştia se împlineşte cu adevărat cuvântul că 
cei ce cred în El vor face lucrările Sale şi chiar lucruri 
mai mari decât acestea: „Adevărat, adevărat zic vouă: 
cel ce crede în Mine va face şi El lucrările pe care le 

O I Tes. 4,3; 2 ) I Tes. 5,22; 3) I Petru 1,15; 4 ) I Petru 1,16; 3) 2 Petru 1,3; 
6 ) Filip. 4,13. 

fac Eu şi mai mari decât acestea va face“ t) . Şi, într-a- 
devăr, umbra Sfântului Apostol Petru a vindecat; prin- 
tr-un cuvânt Sfântul Marcu de la muntele Fracisc a 
mişcat şi a oprit un munte... Atunci când Dumnezeu 
s-a făcut om, atunci viaţa dumnezeiască a devenit via¬ 
ţă omenească, puterea dumnezeiască a devenit putere 
omenească, adevărul dumnezeiesc a devenit adevăr 
omenesc, iar credincioşia divină a devenit credincio- 
şie omenească: tot ceea ce este al lui Dumnezeu a de¬ 
venit al omului. Ce sunt „Faptele Sfinţilor Apostolii 
Ele sunt fapte ale lui Hristos Care se află în ei şi lu¬ 
crează prin ei. Şi ce sunt vieţile Sfinţilor Apostoli? Ele 
sunt vieţuirea vieţii lui Hristos Care prin Biserică se 
împărtăşeşte tuturor credincioşilor următori ai lui 
Hristos şi Care se perpetuează prin ei cu ajutorul Sfin¬ 
telor Taine şi ale sfintelor virtuţi? Şi ce sunt „ Vieţile 
Sfinţilor “? Ele nu sunt nimic altceva decât un anume 
fel de continuare a „Faptelor Apostolilor “. în ele se află 
aceeaşi Evanghelie, aceeaşi viaţă, aceeaşi credinţă, ace¬ 
eaşi veşnicie, aceeaşi putere de Sus, acelaşi Dumnezeu 
şi Domn. Fiindcă „Iisus Hristos, ieri şi azi şi în veci, 
este acelaşi “ 2) . Acelaşi pentru toţi oamenii din toate 
timpurile, împărtăşind aceleaşi daruri şi aceleaşi ener¬ 
gii dumnezeieşti tuturor celor ce cred în El. Această 
perpetuare a tuturor energiilor divine, de viaţă dătă¬ 
toare, în Biserica lui Hristos, din veac în veac şi din 
generaţie în generaţie, constituie într-adevăr Sfânta 
Tradiţie vie. 

Această Sfânta Tradiţie este perpetuată fără între¬ 
rupere ca viaţă a harului în toţi creştinii, întru care 
prin Sfintele Taine şi sfintele virtuţi Iisus Hristos vieţu¬ 
ieşte prin Harul Său. El este cu totul prezent în Bise- 

*> Ioan 14, 12; 2 > Evrei 13, 8 

rica Sa, fiindcă ea reprezintă plinătatea Sa: „plinirea 
Celui ce plineşte toate întru toţi“ 1} . Dumnezeu-omul Hris- 
tos este plinătatea atotdesăvârşită a Dumnezeirii: „căci 
întru El sălăşluieşte toată plinătatea Dumnezeirii în 
trup 2) . Iar creştinii trebuie, cu ajutorul Sfintelor Taine 
şi al Sfintelor virtuţi, să se umple cu „ toată plinătatea 
lui Dumnezeu“ 3) . 

„Vieţile Sfinţilor“ ne înfăţişează acele persoane 
pline de Hristos Dumnezeu, acele persoane purtătoa¬ 
re de Hristos, acele persoane sfinte întru care este păs¬ 
trată şi prin care se transmite sfânta tradiţie a acelei 
vieţi pline de har dumnezeiesc. Ea se păstrează şi se 
transmite cu ajutorul sfintei vieţuiri evanghelice. Fi¬ 
indcă vieţile sfinţilor sunt sfinte adevăruri evangheli¬ 
ce care sunt traduse în viaţa noastră omenească prin 
har şi nevoinţe ascetice. Nu există nici-un adevăr evan¬ 
ghelic care să nu poată fi tradus în viaţa omului. Toa¬ 
te au fost rostite de către Hristos Domnul cu un scop: 
pentru a deveni viaţa noastră, realitatea noastră, 
bucuria noastră. Iar sfinţii topi, fără excepţie, experi- 
ază aceste adevăruri dumnezeieşti drept punct cen¬ 
tral al vieţilor lor şi ca existenţă a fiinţei lor. 

Pentru acest motiv vieţile sfinţilor sunt o dovadă 
şi o mărturie a faptului că originea noastră se află în 
cer, că noi nu suntem din această lume, ci din aceea, 
că omul este cu adevărat om doar în Dumnezeu, că 
pe pământ omul trăieşte aproape de ceruri, că „pen¬ 
tru noi cetatea noastră este în ceruri, de unde şi aştep¬ 
tăm Mântuitor, pe Domnul Iisus Hristos “ 4) , că sarcina 
noastră este de a ne face oameni cereşti, hrănindu-ne 
cu „pâinea cea cerească“ care s-a pogorât pe pământ S) . 
Iar El S-a pogorât spre a ne hrăni cu veşnicul adevăr 

O Efes. 1,23; 2 > Col. 2,9; 3) Efes. 3,19; 4) Filip. 3,20; 5) 2 Petru 1,3; 

divin, cu veşnicul bine dumnezeiesc, cu veşnica cre- 
dincioşie divină, cu veşnica iubire dumnezeiască, cu 
veşnica viaţă dumnezeiască prin Sfânta împărtăşa¬ 
nie, prin vieţuirea într-Unul adevărat Dumnezeu şi 
Domn Iisus Hristos ,} . 

Cu alte cuvinte, chemarea noastră este de a ne um¬ 
ple de Domnul nostru Iisus Hristos, de dumnezeieştile 
Sale energii şi de viaţă dătătoare, de a trăi întru Hris¬ 
tos şi de a ne face pe noi înşine hristoşi. 

Dacă vei începe această lucrare eşti deja în ce¬ 
ruri, deşi umbli pe pământ; eşti deja în Dumnezeu, deşi 
fiinţa ta a rămas în cadrul limitelor firii omeneşti. Omul 
care se hristifică, se depăşeşte pe sine ca om, prin Dum¬ 
nezeu, prin Dumnezeu-Omul, întru Care se află chipul 
desăvârşit al omului adevărat, real, deplin, după chi¬ 
pul lui Dumnezeu. Şi întru El ne sunt oferite energiile 
divine atotbiruitoare, cu ajutorul cărora omul se înal¬ 
ţă deasupra oricărui păcat, a morţii, a iadului. Şi acest 
lucru are loc prin intermediul Bisericii şi în Biserica 
„pe care toate puterile iadului nu o pot birui“ 2) , fiindcă 
în ea se află minunatul Dumnezeu-Om, Domnul nos¬ 
tru Iisus Hristos, cu toate dumnezeieştile Sale energii, 
cu adevărurile, realităţile, desăvârşirile, vieţile şi veş¬ 
niciile Sale. 

Vieţile Sfinţilor sunt sfinte mărturii ale minuna¬ 
tei puteri a Domnului nostru Iisus Hristos. în realitate 
ele sunt mărturii ale faptelor Apostolilor perpetuate 
de-a lungul veacurilor. Sfinţii nu sunt decât sfinţi mar¬ 
tori, precum Sfinţii Apostoli care au fost cei dintâi 
martori ai cuiP Ai Dumnezeu-Omului Iisus Hristos, ai 
lui Hristos răstignit, înviat, înălţat la ceruri şi veşnic 
viu al atotmântuitoarei Sale Evanghelii care este neîn- 


» Ioan 6,50; 2 ) Mt. 16,18; 

cetat scrisă în sfinte fapte evanghelice din generaţie 
în generaţie, fiindcă Domnul Hristos, Carele este pu¬ 
rurea acelaşi, lucrează permanent minuni cu Sfânta 
Sa putere prin Sfinţii Săi martori. Sfinţii Apostoli sunt 
cei dintâi martori ai Domnului Hristos şi ai icono- 
miei Sale divino-umană a mântuirii lumii, iar vieţile 
lor sunt mărturii vii şi nemuritoare ale Evangheliei 
Mântuitorului ca viaţă nouă, viaţa harului, sfântă, dum¬ 
nezeiască, divino-umane şi, de aceea, pururea minu¬ 
nată şi adevărată, precum şi viaţa Mântuitorului este 
minunată şi adevărată. 

Şi cine sunt creştinii? Creştinii sunt aceia prin 
care Sfânta viaţă divino-umană a lui Hristos se conti¬ 
nuă din generaţie în generaţie până la sfârşitul lumii 
şi al vremii, iar ei toţi formează un trup, Trupul lui Hris- 
tos-Biserica; ei sunt mădulare ale Trupului lui Hristos 
şi mădulare fiecare în parte unul către altul *>. Izvorul 
dumnezeieştii vieţi nemuritoare a început să curgă şi 
curge încă neîncetat din Domnul Hristos şi prin El 
creştinii curg în viaţa veşnică. Creştinii sunt Evanghe¬ 
lia lui Hristos perpetuată de-a lungul veacurilor în ca¬ 
drul neamului omenesc. 

în Vieţile Sfinţilor totul este obişnuit ca în Sfânta 
Evanghelie, dar totul este extraordinar ca în Sfânta Evan¬ 
ghelie atât una cât şi cealaltă, întru totul adevărate şi 
reale. Şi totul este adevărat şi real prin aceeaşi reali¬ 
tate divino-umană şi aceeaşi sfântă putere - divină şi 
umană - depune mărturie faţă de acest lucru, divină 
într-un chip atotdesăvârşit şi umană, de asemenea, în- 
tr-un chip atotdesăvârşit. 

Ce sunt Vieţile Sfinţilor? Iată, noi suntem printre 
îngerii în trup, printre purtătorii de Hristos. Şi oricine 

Dl Cor. 12,27. 

sunt ei, Domnul este cu totul în ei şi cu ei şi printre ei: 
„Dumnezeu se odihneşte printre Sfinţii Săi“. Şi există 
întregul adevăr divin veşnic şi întreaga credincioşie 
divină veşnică, şi întreaga dragoste divină veşnică şi 
întreaga viaţă divină veşnică. 

Ce sunt Vieţile Sfinţilor? Iată, noi suntem în rai, 
în care tot ceea ce este dumnezeiesc, sfânt, nemuritor, 
veşnic, drept, adevărat şi evanghelic, creşte şi se înmul¬ 
ţeşte. Fiindcă, prin Cruce, în fiecare dintre sfinţi, po¬ 
mul vieţii nemuritoare, dumnezeieşti, veşnice, a înflo¬ 
rit şi a adus multă roadă. Iar Crucea ne duce la cer, 
ne conduce chiar şi pe noi după tâlharul care, spre în¬ 
curajarea noastră, a intrat cel dintâi în rai după Atot- 
sfântul şi dumnezeiescul purtător al Crucii-Domnul nos¬ 
tru Iisus Hristos-intrând acolo prin crucea pocăinţei. 

Ce sunt Vieţile Sfinţilor? Iată, noi ne aflăm în veş¬ 
nicie: „nu mai există timp“ l) , fiindcă în Sfinţii lui Dum¬ 
nezeu domneşte veşnicul adevăr divin, veşnica credin¬ 
cioşie divină, veşnica iubire divină, veşnica viaţă div¬ 
ină. Şi întru ei nu mai există moarte, fiindcă întrega 
lor fiinţă este plină de învietoarele energii divine ale 
Domnului Hristos Cel înviat, Singurul Biruitor al mor¬ 
ţii, a tuturor morţilor din toate vremurile. Nu mai exis¬ 
tă moarte în ei, în oamenii sfinţi. întreaga lor fiinţă 
este plină de Cel Singur Nemuritor-Cel Atotveşnic: Dom¬ 
nul şi Dumnezeul nostru Iisus Hristos. 

Noi ne aflăm pe pământ printre singurii nemuri¬ 
tori adevăraţi: ei au biruit moartea, păcatele, patimile, 
demonii, iadul. Atunci când ne aflăm cu ei, moartea 
nu ne poate vătăma, fiindcă ei au biruit-o. Sfinţii sunt 
oameni care vieţuiesc pe pământ prin sfintele, veşni¬ 
cele, dumnezeieştile adevăruri. De aceea Vieţile Sfin- 

Apoc. 10,6. 

ţilor reprezintă, de fapt, Dogmatica aplicată, fiindcă 
în ei toate sfintele şi veşnicele adevăruri dogmatice 
sunt experiate prin toate energiile lor creatoare şi de 
viaţă dătătoare. în Vieţile Sfinţilor se arată cât se poa¬ 
te de limpede faptul că dogmele nu sunt numai ade¬ 
văruri ontologice în ele însele şi pentru ele însele, ci 
că fiecare dintre ele reprezintă un izvor de viaţă 
veşnică şi sfântă spiritualitate. După atotadevărata şi 
Sfânta Evanghelie a unicului şi de neînlocuitul nostru 
Domn şi Mântuitor: „Cuvintele pe care vi le-am spus 
sunt duh şi sunt viaţă“ ,) , căci fiecare dintre ele 
revarsă din sine o putere mântuitoare, sfinţitoare, 
plină de har, de viaţă dătătoare şi transfiguratoare. 

Fără adevărul sfânt al Sfintei Treimi, noi nu ne 
împărtăşim din acea putere ce se revarsă din Sfânta 
Treime şi pe care noi o dobândim prin credinţă, put¬ 
ere care ne dă viaţă, ne sfinţeşte, ne îndumnezeieşte 
şi ne mântuieşte. Fără sfântul adevăr cu privire la 
Dumnezeu-omul Hristos, nu există mântuire pentru 
om, fiindcă din acesta, atunci când el este experiat de 
către om, izvorăşte acea putere mântuitoare care ne 
izbăveşte de păcat, de moarte, de diavol. 

Iar pentru acest adevăr sfânt cu privire la Dum- 
nezeul-Om, nu dau, oare, mărturie vieţile a nenumă¬ 
raţi sfinţi cât se poate de limpede şi de evident? Fiind¬ 
că sfinţii sunt sfinţi prin însuşi faptul că ei îl experi- 
ază în întregime pe Domnul Iisus Hristos drept suflet al 
sufletului lor, drept conştiinţă a conştiinţei lor, drept 
minte a minţilor, fiinţă a fiinţelor, drept viaţă a vieţi¬ 
lor. Şi flecare dintre ei, laolaltă cu Sfântul Apostol 
Pavel, rosteşte cu tărie adevărul: „Nu mai trăiesc eu, 
ci Hristos trăieşte în mine“ 2) . 

» Ioan 6,63; 2 > Gal. 2,20. 

Cercetaţi cu atenţie Vieţile Sfinţilor, fiindcă din 
toate acestea izvorăşte puterea mântuitoare, de viaţă 
dătătoare şi plină de har a Prea Sfintei Născătoare de 
Dumnezeu, care îi călăuzeşte şi îi conduce dintr-o ne- 
voinţă într-alta, dintr-o virtute în alta, de la biruinţa 
asupra păcatului la biruinţa asupra morţii, de la biru¬ 
inţa asupra morţii la biruinţa asupra diavolului, adu- 
căndu-i la bucuria duhovnicească, dincolo de care nu 
mai există nici întristare, nici suspin 1} , ci mai degra¬ 
bă totul este doar „bucurie şi pace în Duhul Sfânt“ 2) , 
bucurie şi pace ce provin din biruinţa dobândită asu¬ 
pra tuturor păcatelor, patimilor, morţii şi asupra tutu¬ 
ror duhurilor rele. 

Şi toate acestea, fără îndoială, reprezintă o mărtu¬ 
rie vie şi practică a sfintei dogme referitoare la Prea 
Sfânta Născătoare de Dumnezeu cu adevărat „mai cin¬ 
stită decât heruvimii şi mai mărită fără de asemăna¬ 
re decât serafimii “, sfântă dogmă pe care sfinţii, prin 
credinţă, o poartă în inimile lor şi prin care ei vieţu¬ 
iesc cu o dragoste fierbinte. 

Şi iarăşi, dacă doreşti una, două sau mii de do¬ 
vezi incontestabile ale naturii celei de viaţă dătătoare 
a Atotcinstitei Cruci a Domnului, şi, odată cu ea, o con¬ 
firmare experimentală a prea adevăratei sfinte dogme 
a mântuitoarei morţi a Mântuitorului pe Cruce, atunci 
porneşte la drum cu credinţă, precum toţi sfinţii lao¬ 
laltă; puterea Crucii este arma atotbiruitoare cu care 
ei îi înving pe toţi vrăjmaşii văzuţi şi nevăzuţi ai mân¬ 
tuirii lor. Mai mult, vei vedea Crucea în întreaga lor 
fiinţă: în sufletul lor, în inima lor, în conştiinţa, min¬ 
tea, voinţa şi trupul lor şi, în fiecare dintre ei, vei afla 
un izvor nesecat de putere mântuitoare şi atotsfinţi- 

O I Cor. 12:27; 2 > Rom. 14,17. 

toare care negreşit îi conduce din desăvârşire în de¬ 
săvârşire şi din bucurie în bucurie, până când, în cele 
din urmă, aceasta îi conduce în veşnica împărăţie a 
Cerurilor, acolo unde se află neîncetata bucurie a celor 
ce prăznuiesc, în infinita desfătare a celor ce văd fru¬ 
museţea de negrăit a chipului Celui Atotsfânt al Dom¬ 
nului nostru Iisus Hristos (v. Condacul pentru sufle¬ 
tele celor adormiţi întru dreapta credinţă). 

Dar nu numai dogmele mai sus pomenite sunt ex- 
periate de Vieţile Sfinţilor, ci toate celelalte sfinte dog¬ 
me: ale Bisericii, ale harului, ale Sfintelor Taine, ale 
sfintelor virtuţi, ale omului, păcatului, ale Sfintelor 
moaşte, Sfintelor icoane, ale vieţii de dincolo de mor¬ 
mânt şi ale oricărui lucru ce constituie iconomia divi- 
no-umană a mântuirii. 

Da, Vieţile Sfinţilor reprezintă dogmatica experi¬ 
mentală, experiatăprin viaţa sfântă a Sfinţilor lui Dum¬ 
nezeu. în plus, Vieţile Sfinţilor cuprind în ele însele eti¬ 
ca ortodoxă în deplinătatea sa, moralitatea ortodoxă 
în deplina strălucire a sublimităţii sale divino-umane 
şi a naturii sale nemuritoare, de viaţă dătătoare. în 
ele este arătat şi dovedit, într-un mod absolut convin¬ 
gător, faptul că Sfintele Taine reprezintă izvorul sfin¬ 
telor virtuţi; faptul că sfintele virtuţi sunt rodul Sfinte¬ 
lor Taine, fiind născute din ele; acestea se dezvoltă cu 
ajutorul lor, sunt hrănite de ele, devin nemuritoare 
prin ele, vieţuiesc veşnic prin ele. 

Toate legile morale divine îşi au izvorul în Sfin¬ 
tele Taine şi sunt împlinite prin sfintele virtuţi. Din 
acest motiv, vieţile sfinţilor sunt într-adevăr etică apli¬ 
cată, trăită. De fapt, vieţile sfinţilor dovedesc fără tă¬ 
gadă faptul că etica nu este altceva decât Dogmatică 
aplicată. întreaga viaţă a sfinţilor constă din Sfintele 

Taine şi Sfintele virtuţi, iar acestea sunt daruri ale 
Sfântului Duh care plineşte toate în toţi t) . 

Şi ce altceva sunt vieţile sfinţilor decât singura 
ştiinţă pedagogică ortodoxă, fiindcă în ele, într-un nu¬ 
măr nesfârşit de căi evanghelice, care sunt pe deplin 
folosite prin experienţa multor secole de creştinism, 
se arată felul în care personalitatea umană desăvâr¬ 
şită, omul complet, ideal, este format şi modelat. Şi se 
arată de asemenea modul în care, cu ajutorul Sfinte¬ 
lor Taine şi al sfintelor virtuţi în cadrul Bisericii lui 
Hristos, el creşte până la „starea bărbatului desăvârşit 
la măsura vârstei deplinătăţii lui Hristos “ 2) . 

în acesta este cu adevărat idealul pedagogic al 
Evangheliei, singurul ideal pedagogic demn de o fiinţă 
făcută după chipul lui Dumnezeu, aşa cum este omul, 
şi care este afirmat de Evanghelia Domnului nostru 
Iisus Hristos, iar mai apoi împlinit în Sfinţii Apostoli 
şi în ceilalţi sfinţi ai lui Dumnezeu. 

în acelaşi timp, fără Dumnezeu-Omul Hristos şi în 
afara Sa, cu orice alt ideal pedagogic, omul rămâne 
întotdeauna o fiinţă incompletă, o biată fiinţă nenoro¬ 
cită care merită toate lacrimile din lume. Dacă vreţi, 
Vieţile Sfinţilor sunt un fel de Enciclopedie Ortodoxă, 
în ele poate fi aflat tot ceea ce este necesar pentru su¬ 
fletul care înfometează şi însetează după credincioşie 
veşnică şi adevărul veşnic în această viaţă, şi care în¬ 
fometează şi însetează după nemurirea divină şi viaţa 
veşnică. Dacă credinţa este cea de care ai nevoie, a- 
colo o vei afla din abundenţă, iar tu îţi vei hrăni sufle¬ 
tul cu hrană care nu-l va mai înfometa niciodată. 

Dacă ai nevoie de dragoste, adevăr, credincioşie, 
nădejde, umilinţă, smerenie, pocăinţă, rugăciune sau 

1) I Cor. 12, 4-6; 2 > lifes. 4,13; 

oricare altă virtute sau nevoinţă, în ele, în Vieţile Sfin¬ 
ţilor, vei afla un număr infinit de sfinţi dascăli pentru 
orice fel de nevoinţă ascetică şi vei dobândi ajutor ha- 
ric pentru orice fel de virtute. 

Dacă pătimeşti pentru credinţa ta întru Hristos, 
vieţile sfinţilor te vor mângâia şi te vor încuraja, fă- 
cându-te îndrăzneţ şi dăndu-ţi aripi, iar necazurile ţi se 
vor preschimba în bucurie. Dacă te afli cumva în vreo 
ispită, Vieţile Sfinţilor te vor ajuta s-o birui şi acum şi 
totdeauna. Dacă eşti primejduit de vrăşmaşii nevăzuţi 
ai mântuirii, vieţile sfinţilor te vor înarma cu „ toate 
armele lui Dumnezeu 11 v , iar tu îi vei zdrobi pe toţi 
acum şi pururea şi pe tot parcursul vieţii tale. Dacă te 
afli în mijlocul vrăjmaşilor şi persecutorilor văzuţi ai 
Bisericii lui Hristos, vieţile sfinţilor îţi vor oferi cura¬ 
jul şi tăria de mărturisitor, şi atunci îl vei mărturisi 
fără teamă pe Unul adevărat Dumnezeu şi Domn Iisus 
Hristos pretutindeni, şi cu îndrăzneală vei rămâne ne¬ 
clintit pe meterezele Evangheliei Sale până la moarte; 
şi te vei simţi mai tare ca moartea şi decât toţi vrăj¬ 
maşii cei văzuţi ai lui Hristos; şi, fiind torturat pentru 
Hristos, vei striga cu bucurie numele Său Cel Atotsfânt, 
simţind din toată inima că viaţa ta este în ceruri, ascun¬ 
să cu Hristos în Dumnezeu, cu totul deasupra morţii 2) . 

în Vieţile Sfinţilor sunt arătate numeroase, dar, 
întotdeauna, sigure căi de mântuire, iluminare, sfinţi¬ 
re, transfigurare, „ hristificare “, îndumnezeire; sunt ară¬ 
tate toate căile prin care omul biruie păcatul, orice 
păcat, orice patimă, moartea, diavolul. Există acolo 
un remediu pentru orice păcat: vindecarea pentru ori¬ 
ce patimă, înviere din orice fel de moarte, eliberare 
de tirania oricărui demon, mântuire din toate relele. 


OE/es. 6,11; V Col. 3,3; 

Nu există nici o patimă, nici un păcat pentru care 
vieţile sfinţilor să nu arate felul în care patima sau pă¬ 
catul respectiv pot fi biruite, mortificate, dezrădăcinate, 
în ele se demonstrează limpede şi clar că nu există 
nici-un fel de moarte spirituală din care omul să nu 
poată fi înviat prin dumnezeiasca putere a Domnu¬ 
lui Hristos Cel înviat şi înălţat la ceruri; nu există 
tulburare, nenorocire sau suferinţă pe care Domnul 
să nu o schimbe, fie treptat, fie deodată, într-o bucurie 
liniştită, plină de căinţă, datorită credinţei în El. 

VIAŢA 

SFÂNTULUI NECTARIE 


Există o tradiţie foarte veche, o lege lăsată de Dum¬ 
nezeu şi transmisă din generaţie în generaţie, de a rela¬ 
ta faptele oamenilor virtuoşi care au vieţuit după voia 
lui Dumnezeu, de a-i prăznui prin cântări în cadrul Bise¬ 
ricii, de a le scrie viaţa ca pe un exemplu demn de imi¬ 
tat, pentru a călători în urma lor, ca în urma celor mai 
vârstnici, pe calea Evangheliei. Vechiul, precum şi Noul 
Testament sunt pline de vieţile sfinţilor. Când citim via¬ 
ţa unui om al lui Dumnezeu, faptele, minunile sale, ne 
punem întrebarea dacă omenirea fără de Dumnezeu, nu 
încearcă, fără să-şi dea seama, să suplinească prin ştiin¬ 
ţă şi tehnică darurile şi puterile pe care omul le-a pier¬ 
dut odată cu căderea sa de după săvârşirea păcatului 
originar şi pe care nu le poate recupera şi chiar depăşi 
decât prin credinţa în Hristos Iisus. 

Numai virtuţile ne unesc cu Hristos, după ce ne 
vom fi aprins flacăra dumnezeieştii iubiri, despre care 
sfântul nostru spunea că ea face ca sufletul să urce până 
la ceruri, până la Dumnezeu, făcându-1 să dialogheze cu 
El zi şi noapte. 

Sfântul Nectarie a fost un mare iubitor al sfintelor 
virtuţi şi a urcat până pe culmile lor. Tocmai viaţa aces¬ 
tui taumaturg contemporan dorim s-o redăm cu umilele 
noastre puteri, după cele ce le-am aflat de la cei ce l-au 
cunoscut, după o scurtă biografie a părintelui Teodosie 
şi volumul comemorativ publicat în anul 1953- 

Viaţa unui sfânt scapă înţelegerii obişnuite a unui 
om care trăieşte în lume şi după cele ale lumii. Omul 
care s-a sfinţit, care a fost îndumnezeit a devenit, după 
spusele Sfântului Grigorie Palama, veşnic, fără trecut, prin 
unirea sa cu Dumnezeu după har. 

„Teologia îi numeşte, de asemenea, dumnezei", scrie 
Sfântul atenian Dionisie Areopagitul, „pe cei dintre noi 
care se deosebesc prin dragostea lor faţă de Dumnezeu 
şi prin sfinţenia lor. Orice fiinţă dotată cu inteligenţă şi 
cu raţiune, care tinde cu totul, în plenitudinea puterilor 
sale, către unirea cu El, care se înalţă neîncetat pe cât îi 
este cu putinţă, către iluminările Sale dumnezeieşti, imi¬ 
tând, dacă se poate spune, pe Dumnezeu însuşi după mă¬ 
sura puterilor sale, acela merită cu adevărat epitetul de 
dumnezeiesc, divin". 

Tocmai de aceea noi nu vom vorbi decât de latura 
exterioară a vieţii unui astfel de om. Cele lăuntrice sunt 
tainele vieţii sale trăite întru Domnul. Am dori, uneori, 
să putem pătrunde în inima sfinţilor lui Dumnezeu, pen¬ 
tru a putea contempla acolo liturghiile mistice ce se des¬ 
făşoară într-însele, dar cine suntem noi aceia care să avem 
îndrăzneala de a ne apropia, ori pătrunde în aceste tem¬ 
ple? Lor, Sfinţilor, le revine dreptul de a scrie vieţile sfin¬ 
ţilor. Fiind lipsiţi de cel mai mic grăunte de sfinţenie, ne 
rugăm ca Bunul Dumnezeu să ne ajute, El, Cel care i-a 
dat glas omenesc măgarului lui Valaam, ca să putem po¬ 
vesti spre slava Sa, pentru toţi credincioşii, câte ceva 
despre cel pe care El l-a preaslăvit. 


în anul 1961, am fost convinşi de către nişte prie¬ 
teni, medicul P. şi soţia sa, să-i însoţim în călătoria lor în 
Grecia. Un mic ghid ne conduce spre locurile cele mai 

cunoscute din această străveche ţară, supranumită pe 
drept cuvânt „leagănul civilizaţiei". Dar pronia dumne¬ 
zeiască, care veghează asupra oricărui lucru, a avut pro¬ 
priul ei cuvânt de spus. 

Ea (Maica Domnului) ne-a îndemnat să vizităm in¬ 
sula Păros, chiar dacă noi ne îndreptam spre Sfântul 
Munte Athos. Păros este una din insulele arhipeleagului 
Cicladelor, binecunoscută încă din vremea antichităţii. 
Ea a dat lumii elene poeţi, sculptori, pictori. Marmura 
adusă de acolo a contribuit şi ea la faima insulei. 

în epoca creştină, ea s-a împodobit cu o deosebită 
cinstire datorită asceţilor care au vieţuit acolo. Se mai 
află şi în zilele noastre dintre cei ce vieţuiesc într-un duh 
de autentică viaţă duhovnicească. Catedrala sa, cu „100 
de uşi“, închinată Maicii Domnului este, după Sfânta 
Sofia de la Constantinopole, cel mai mare edificiu paleo¬ 
creştin, înălţat pe vremea cucernicei împărătese Elena, 
mama lui Constantin cel Mare, mai apoi mărită şi înfru¬ 
museţată pe vremea împăratului Jusîinian. 

La mănăstirea Maicii Domnului a Izvorului de viaţă 
dătător, am auzit pentru prima oară vorbindu-se despre 
Sfântul Nectarie. Ne aflam mai mulţi dintre noi la taclale 
în acea zi de duminică, aşezaţi sub marele eucalipt aflat 
în piaţa din faţa mănăstirii, când o femeie, o ţărancă, coco¬ 
ţată pe catârul ei, se opri în faţa noastră. Ea ţinea în braţe 
o fetiţă pe care o muşcase un şarpe. Copilul suferea, iar 
locul muşcat se umflase. Pe insulă nu se mai afla nici-un 
medic, nici o farmacie nu era deschisă duminica şi, pe 
deasupra, femeia nu avea nici bani la ea. Numai bunul 
Dumnezeu putea s-o mai ajute prin intermediul călugă¬ 
rilor, şi tocmai la El venea femeia ca la ultima nădejde. 

întinseseră copilul pe pământ. Monahii plecară să 
caute părticele de moaşte, le puseră într-un pahar cu apă 

şi-i dădură acest medicament copilului. Această terapie îl 
făcu să surâdă pe un anume vizitator sceptic. Părintele 
Nectarie, care ne părăsise, reveni el însuşi cu nişte moaş¬ 
te, cele ale sfântului său patron-Nectarie din Eghina. Ni 
le dădu şi ne rugă s-o atingem cu ele pe fetiţă spre bine¬ 
cuvântare. Făcurăm ascultare şi executarăm mecanic po¬ 
runca părintelui. 

Copilul se linişti, încetă să mai plângă din pricina 
durerilor şi adormi. Mama o duse acasă şi nimic neplă¬ 
cut nu se mai întâmplă. 

Părintele Nectarie deveni prietenul nostru (de-abia 
ne cunoşteam de câteva ceasuri). Ne povesti multe lu¬ 
cruri despre sfântul său care ne uimiră. 

„într-o bună zi“, ne spuse el, „mă aflam la Atena, la 
sora mea. Ea tocmai pregătea ceaiul. Din neatenţie, ea 
vărsă vasul cu apă fierbinte pe mâna ei stângă. Durerea 
o făcu să ţipe. Luai atunci moaştele pe care tocmai le-aţi 
avut în mână şi, deznădăjduit, spusei: 

„Doamne Dumnezeul nostru, pentru rugăciunile sfân¬ 
tului Nectarie, vindecă-mi sora. Frecai mâna — o imensă 
umflătură violacee — cu riscul de a agrava răul şi, deo¬ 
dată, o, minune a lui Hristos! mâna se vindecă. Răul dis¬ 
păru, retrăgându-se în mod progresiv, ca o mănuşă pe 
care o scoţi de pe mână. îi spusei atunci surorii mele 
care deşi credea în Dumnezeu, nu credea în nemurirea 
sufletului: Sfântul Nectarie te-a vindecat. 

în acest fel, sora venerabilului monah îşi află în 
acelaşi timp vindecarea, dar şi credinţa cea adevărată, 
ortodoxă. 

Tot ceea ce am văzut şi am ascultat ne-a făcut să 
simţim dorinţa irezistibilă de a merge la Eghina spre a 
ne închina la moaştele şi la mormântul Sfântului Necta¬ 
rie pentru a-L slăvi printr-însul pe Dumnezeul creşti- 

nilor Care l-a făcut pe om cu puţin inferior îngerilor, 
citându-1 astfel pe psalmist. 

Dorinţa noastră crescu şi mai mult, atunci când la 
Atena auzirăm din nou vorbindu-se cu căldură şi uimire 
despre sfânt, în casa unui binecunoscut iconograf la care 
tocmai ne aflam în vizită. O neînţelegere avută cu per¬ 
soana care ne însoţea la Atena ne aduse în situaţia de a 
pierde singura plecare din Pireu către insula Eghina 
care ne-ar fi permis să facem o călătorie dus-întors. Vă¬ 
zurăm în faptul acesta o pedeapsă a lui Dumnezeu pen¬ 
tru mulţimea păcatelor noastre, refuzându-ni-se în felul 
acesta bucuria acestui pelerinaj. 

Sosise ceasul plecării irevocabile din capitala Eladei. 
îl rugarăm pe ghidul şi însoţitorul nostru să se ducă în 
numele nostru la Eghina şi scriind în grabă câteva nume 
pe o bucată de hârtie, îi dădurăm şi banii necesari călă¬ 
toriei, precum şi pentru o slujbă de mijlocire a Sfântului 
către Dumnezeu. 

Revenirea în Franţa şi reîntoarcerea la viaţa agi¬ 
tată, aşezară pe un plan secund amintirile şi impresiile 
călătoriei în Grecia. Octombrie, noiembrie, se scursese¬ 
ră. Apoi, într-o bună zi, o persoană ne împărtăşi o apa¬ 
riţie extraordinară care se repetă de mai multe ori. 

Un personaj de o anumită vârstă, demn şi nobil, 
blând şi luminos, îmbrăcat în negru şi purtând pe cap o 
camilafcă, îi surâse şi îl binecuvânta, apoi dispăru fără a 
spune nimic. în spatele lui se afla cineva pe care îl cu¬ 
noşteam. în urma sa, după dispariţia lui, rămase o at¬ 
mosferă plină de pace şi de o bucurie de negrăit. 

După învăţăturile Sfinţilor Părinţi nu trebuie să luăm 
aminte la vise ori vedenii. Dacă acestea sunt cu adevărat 
de la Dumnezeu ele se repetă. în ciuda repetării acelei 
vedenii, noi continuarăm să nu-i dăm nici-o importanţă. 

Dar, într-o zi, împinşi de curiozitate, o rugarăm pe acea 
persoană să întrebe de numele oaspetelui său. Aceasta 
reveni şi după ce o binecuvânta îi arătă un fel de perga¬ 
ment pe care erau scrise cuvinte necunoscute de aceas¬ 
ta. O sfătuirăm să ni le descopere şi spre marea noastră 
surpriză, am putut să citim scris într-o greacă desăvârşi¬ 
tă următorul text: „Fii binecuvântată, părintele Nectarie". 

Ne amintirăm atunci de toate câte ni se întâmpla¬ 
seră în Grecia şi de faptul că persoana vizitată se afla pe 
lista numelor trimise în Eghina. îl încunoştiinţarăm de 
îndată pe prietenul nostru, părintele Nectarie din Păros 
care ne răspunse plin de bucurie: „...Este sfântul meu 
patron care, prin intermediul acestei persoane, i-a salu¬ 
tat pe credincioşii ortodocşi francezi"... 

Odată cu scrisoarea ne trimite şi o fotografie. I-o 
arătarăm persoanei cu pricina şi îi spuserăm că era vor¬ 
ba de fotografia unui prieten, episcop grec... Nu, ne răs¬ 
punse ea cu certitudine, acesta este personajul care mi 
s-a arătat de mai multe ori, este Sfântul Nectarie. Iată 
originea întâlnirii cu Sfântul şi evlavia pe care noi i-o 
arătasem. în august 1961, însoţit de un prieten care-i 
purta numele, făcurăm pelerinajul la Eghina, întorcân- 
du-ne mai apoi acasă plini de binecuvântări cereşti. 


Răscoala grecilor din anul 1921 nu a eliberat cu 
totul lumea elenă de sub jugul turcesc care o înrobise 
odată cu căderea Constantinopolului. Capitala Imperiu¬ 
lui roman şi o mare parte a Traciei au rămas pentru tot¬ 
deauna sub dominaţia turcilor. Tracia, extrem de întin¬ 
să pe vremea lui Pericle, apoi restrânsă pe vremea celui 
dintâi împărat creştin, Constantin cel Mare, este for¬ 
mată astăzi din Bulgaria şi Rumelia. Ea a dăruit Greciei, 

după constatările istoricilor, primii săi locuitori şi nume 
mari precum Linus poetul pe care grecii îl socoteau că 
este fiul lui Apolon şi al Caliopei şi căruia i s-au atribuit 
crearea cântecelor funebre la vechii greci, Orfeu, poetul 
muzician şi a cărui teogonie este considerată a fi supe¬ 
rioară celei a lui Homer şi Museu, poet şi ucenic al lui 
Orfeu. în zilele noastre aceeaşi Tracie l-a dat Bisericii lui 
Hristos pe Nectarie, acest alt Orfeu care prin accentele 
sale pline de lirism izvorâte din alăuta Sfântului Duh a 
ajuns să trezească sentimentul religios al unui întreg po¬ 
por, înăbuşit de patru secole de dominaţie străină. 

Admirabil este acest secol al XlX-lea în cadrul că¬ 
ruia s-au realizat atâtea descoperiri ştiinţifice, iar pe de 
altă parte Ortodoxia ne-a dăruit mari sfinţi, oameni ale 
căror fapte nu au fost înfăptuite cu ajutorul ştiinţei sau 
tehnicii. 

Sfântul Arsenie din Păros, fără să aibă la dispoziţie 
vreo ambarcaţiune oarecare, a umblat o zi întreagă pe 
valurile mării pentru a ajunge de la o insulă la alta. Sfân¬ 
tul Serafim de Sarov i-a descoperit lui Motovilov lumina 
Duhului Sfânt şi lumea transfigurată. Sfântul Ioan Rusul 
a făcut ca prin intermediul rugăciunilor sale îngerii să 
aducă de la Capadocia până la Mecca o farfurie de orez 
pentru stăpânul său musulman care se afla în pelerinaj. 
Sfinţii Macarie al Corintului şi Nicodim Aghioritul reîn- 
viară tradiţia isihastă, formând acel celebru pelerin rus 
prin publicarea Filocaliei, a cărei influenţă covârşitoare 
se va răspândi în întrega lume. 

Nenumărate sunt minunile pe care Nectarie le-a 
săvârşit în timpul vieţii sale de pe pământ şi încă şi mai 
multe după ce a fost eliberat de limitele trupului, spaţi¬ 
ului şi timpului. Sfinţii taumaturgi sunt precum mâinile 
lui Dumnezeu, căci însuşi bunul Dumnezeu este Cel care 

acţionează printr-înşii. „Cine este acela care, întreabă 
Macarie cel Mare, a închis uşile cerului? Este acesta Ilie 
sau Dumnezeu care Se află în Ilie care a poruncit ploii 
să înceteze? 

Mi se pare că este tocmai Stăpânul cerului care a 
luat în stăpânire duhul lui Ilie şi prin gura căruia cuvân¬ 
tul lui Dumnezeu i-a poruncit ploii să nu mai cadă pe pă¬ 
mânt. Apoi el a grăit din nou şi porţile cerurilor se redes- 
chiseră, iar ploaia reîncepu să cadă... Este oare cu putin¬ 
ţă ca numai firea omenească să lucreze astfel de lu¬ 
cruri?... Dacă pe vremea umbrei (Legii) puterea lui Dumne¬ 
zeu era cu cei drepţi, lucrând minuni uimitoare, aceste 
lucruri se întâmplau fiindcă harul dumnezeiesc îi umbrea. 

în cazul proorocilor, lucra acelaşi Duh şi Acesta se 
făcea simţit în sufletele lor. Ei prooroceau şi vorbeau 
atunci când era necesar să anunţe lumea de mari lu¬ 
cruri. Ei nu vorbeau oricând, ci doar atunci când Duhul 
Sfânt, Care se afla într-înşii le poruncea. Dacă încă pe 
vremea Vechiului Testament Duhul era deja lucrător, cu 
cât mai mult era El mai activ în timpul Noului Testa¬ 
ment, pe vremea Crucii, după venirea Domnului Hristos 
când s-a împlinit revărsarea din belşug, beţia Duhului: 
„Voi revărsa, e scris în Scripturi, din Duhul Meu peste 
tot trupul 11 1) . 

Prin sfinţi, Dumnezeu este Cel pe care-L slăvim şi 
preamărim, pe El, Sfântul Sfinţilor şi izvorul a toată 
sfinţenia. A fi sfânt înseamnă a-L avea pe Dumnezeu în 
inima ta. Când spunem că Dumnezeu locuieşte pe pă¬ 
mânt, acest lucru înseamnă că El vieţuieşte întru Sfinţii 
Săi, aşa cum ne descoperă Scriptura când spune: „Voi fi 
cu voi şi voi umbla printre voi“. 

Iar dumnezeiescul Pavel scrie: „Căutaţi sfinţenia, 


*) Omilia 50. 

căci fără el nimeni nu-L va vedea pe Domnul“. A cinsti 
pe sfinţi înseamnă a-L cinsti pe Dumnezeu. Textele litur¬ 
gice nu lasă loc nici unei îndoieli. Troparul Sfântului 
Nectarie, de exemplu, se termină astfel: „Slavă lui Hris- 
tos Cel Care te-a slăvit! Slavă Celui Ce ţi-a dăruit darul 
vindecării! Slavă Celui Ce prin tine dăruieşte tuturor 
vindecări. 

„în împărăţiile pământeşti, scrie mitropolitul Fila- 
ret al Moscovei, oamenii se îndreaptă cu un respect 
aparte spre cei care-1 înconjoară pe rege care le-a con¬ 
ferit încrederea sa, puterea sa, titluri de onoare, în parte 
nădăjduind în mijlocirea lor binefăcătoare pe lângă su¬ 
veran şi în protecţia lor după puterea ce le-a fost con¬ 
ferită. în chip asemănător, în împărăţia lui Dumnezeu, 
care este Biserica lui Iisus Hristos, norodul credincio¬ 
şilor, ca şi voi înşivă, se adresează cu credinţă sfinţilor 
oameni ai lui Dumnezeu, slăvind harul lui Dumnezeu 
care se află într-înşii, şi, nădăjduind, după credinţă, mij¬ 
locirea pentru rugăciunile lor dinaintea lui Dumnezeu şi 
facerea lor de bine după harul ce li s-a dat.“ 


înfluenţa mediului familial joacă, în general, un 
mare rol în formarea unui om. Climatul religios al unei 
familii ortodoxe este unul liturgic. Icoanele preînchipuie 
Biserica cerească, iar candela care arde neîncetat dina¬ 
intea lor amintesc rugăciunea, ofranda, jertfa. Mama, 
credincioasă, tămâiază zilnic sfintele chipuri şi casa, îşi 
binecuvintează copiii când pleacă şi când se reîntorc. 
Tatăl, capul familiei, binecuvintează pâinea pe care a 
câştigat-o prin truda mâinilor sale. Preotul, în fiecare 
lună, vine să curăţească şi să binecuvinteze casa. 

Sfântul Apostol Pavel, scriind Efesenilor, recoman¬ 
dă părinţilor următoarele: „Şi voi, părinţilor, nu întărâ¬ 
taţi la mânie pe copiii voştri, ci creşteţi-i în învăţătura şi 
certarea Domnului". 

Tocmai într-o astfel de familie, simplă, numeroasă, 
cucernică, săracă, trăind în ascultare de poruncile lui 
Dumnezeu, s-a născut în Selibria Traciei, în apropiere 
de Constantinopole, pe data de 1 octombrie 1846, Anas¬ 
tasie Kefala. Marele Pavel îi mărturisea lui Timotei fap¬ 
tul că credinţa vie a mamei sale, Eunice, sălăşluia într-în- 
sul. Credinţa vie a Măriei Kefala, mama sfântului nostru, 
se transmise fiului său. Din fragedă pruncie, hrănit cu 
laptele credinţei, viitorul Nectarie se arătă aşa cum avea 
să fie toată viaţa: inteligent, blând, umil, pur, prieten al 
virtuţilor. 

Fiecare copil, ni s-a povestit, atunci când se întorcea 
acasă de la Biserică, se urca pe un scaun şi de acolo, ca 
de la amvon, repeta predica ascultată la Biserică. 
Aşteptând ziua înscrierii la şcoala publică, părinţii săi, 
dar mai ales mama sa, îl învăţa istoria sfântă a credinţei 
din Sfintele Scripturi şi-l puse să recite psalmi pe dina¬ 
fară. Copilului îi plăcea mai ales Psalmul 50, pe care 
David l-a scris pe când făcea pocăinţă după asasinarea 
soţului lui Betseba. 

îi plăcea să repete versetele: „Milueşte-mă Dumne¬ 
zeule după mare mila Ta ..." ca şi cum ar fi arătat unele 
dintre trăsăturile fundamentale ale vieţii sale: căinţa şi 
smerenia. Smerenia a fost lăudată de Domnul însuşi 
atunci când a spus: „învăţaţi de la Mine că sunt blând şi 
smerit cu inima şi veţi afla odihna sufletelor voastre." 
Pentru a te bucura de odihna de care vorbeşte Hristos, 
trebuie să ştii sau să înveţi ceea ce El însuşi a pătimit şi 
să pătimeşti şi tu la fel. 





Schiţă biografică 


35 


Smerenia înseamnă a-ţi tăia voia proprie, aşa cum 
Sfântul Nectarie le-a învăţat pe monahiile sale, după ce 
el însuşi o însuşise. Domnul spune foarte limpede că El 
s-a pogorât din ceruri, nu pentru a face voia Sa, ci voia 
Tatălui Celui Ce L-a trimis. 

Sfântul Nectarie avea adevărata smerenie şi nu cea 
care constă în semne exterioare, în cuvinte umile, ci în 
acea smerenie dobândită de la Duhul Sfânt în adâncul 
inimii, aşa cum grăia Sfântul Grigorie Palama în discur¬ 
sul său către Xenia. Cât despre căinţa care l-a făcut pe 
Sfântul Pavel să afirme că este cel dintâi dintre păcătoşi, 
se ştie că aceasta i-a adus mila şi milostivirea lui Dumne¬ 
zeu Care l-a înălţat cu duhul până la al treilea cer. 

Un alt verset al aceluiaşi psalm „învăţa-voi pe cei 
fărădelege căile Tale şi cei necredincioşi la Tine se vor 
întoarce," îi plăcea nespus şi îi prevestea oarecum voca¬ 
ţia sa. De-abia făcuse şapte ani, când într-o zi cumpără 
hârtie şi legă laolaltă foile. Mamei sale care-1 întrebă ce 
avea de gând să facă îi răspunse că toate acestea erau pen¬ 
tru confecţionarea de cărţi în care el voia să scrie cuvin¬ 
tele lui Dumnezeu. Există copii mai înţelepţi decât bătrâ¬ 
nii, şi tocmai pentru aceşti copii Iisus îl ruga pe Tatăl 
Său Cel ceresc să ascundă tainele Sale de cei înţelepţi şi 
de cărturari şi să le descopere tocmai unora ca aceştia. 

„încă de la sânul maicii mele, putea spune Anasta¬ 
sie, împrumutând cuvintele lui David, eu m-am alipit de 
Tine, Doamne. Tu m-ai luat de la sânul maicii mele, Tu 
eşti neîncetat dorirea mea.“ Anastasie nu era un copil ca 
toţi ceilalţi şi rar se juca cu cei de vârsta sa. La Selibria 
i se spunea Anastasie naivul (prostuţul). 


Foarte dotat pentru studii, atât cu caracter laic, cât 
şi teologic, tânărul Anastasie nu le-a putut urma în pa- 

tria sa. Sărăcia părinţilor săi - tatăl său orbise, precum 
şi absenţa unui liceu îl obligară să-şi părăsească patria. 
Avea 14 ani când se duse în portul Selibria, având bine¬ 
cuvântarea mamei şi ducându-şi pe umeri bocceluţa cu 
cele strict necesare, nutrind speranţa că va putea face în 
mod gratuit călătoria până la Constantinopole, fiindcă 
nu avea nici-un ban. 

în port un mic vas se pregătea de plecare. Anas¬ 
tasie îl rugă pe căpitan să-l ia pe gratis la bord. Acesta, 
observându-i vârsta fragedă, îi spuse în bătaie de joc: 
„Mai dă o roată primprejur, băiete, şi apoi întoarce-te!“ 
Anastasie înţelese refuzul, dar o voce lăuntrică îi spuse 
să aştepte pe chei. Căpitanul puse în funcţiune motoa¬ 
rele, dar vasul nu porni. Apăsă pe accelerator, dar am- 
barcaţia rămase nemişcată. 

Tocmai atunci privirea perplexă a căpitanului o în¬ 
tâlni pe cea rugătoare a lui Anastasie. „Urcă“, spuse căpi¬ 
tanul înduioşat şi cu părere de rău pentru refuzul de 
mai înainte. Băiatul sări ca un cerb. 

în sfârşit, iată-1 la bordul vasului! Iar acesta se înde¬ 
părtă în largul mării. Tânărul ales al lui Dumnezeu era 
plin de bucurie. Adâncit în gândurile sale, viitorul sfânt 
Nectarie îl slăvea pe Dumnezeu în inima sa şi-I aducea 
mulţumiri. Ochii săi, plini de recunoştinţă, se îndreptau 
din când în când către cer. Dar controlorul de bilete 
care îşi începuse îndatoririle, îl aduse cu picioarele pe 
pământ. El nu avea bilet. îl cuprinse teama. Căpitanul 
care cunoştea acest lucru se afla lângă maşinile sale. 

„Ce să fac?“ se întrebă Anastasie. „Ce am să spun? 
Mă va crede oare dacă îi spun că sunt sărac şi că nu am 
bani?“ Teama îl înăbuşea... Avea să spună adevărul, tot 
adevărul gol-goluţ, fără nici o justificare. De ce nu ar fi 
crezut la urma urmei? 

Controlorul se afla acum în faţa lui. Anastasie îşi 
prezentă onorabila sa situaţie: „Sunt sărac, spuse el. Nu 
am bani. Am plecat de lângă părinţii mei pentru a-mi 
găsi ceva de lucru spre a putea supravieţui şi pentru a 
le putea fi şi lor de ajutor.“ 

Cuvintele sale pline de Duhul Sfânt Care sălăşluia 
într-însul, înmuiară inima controlorului care dădu cre¬ 
zare la tot ceea ce îi spuse copilul. Şi iarăşi Anastasie îi 
mulţumi Domnului care veghea asupra sa, aşa cum vom 
vedea pe tot parcursul sfintei sale vieţi. 


LA CONSTANTINOPOLE 

Singur, în vechea capitală a imperiului, Anastasie 
căuta de lucru. I se propusese slujba de ucenic ceasor¬ 
nicar, dar el o refuză socotind că n-avea altceva de făcut 
decât să repare ceea ce alţii stricau. Intră într-o fabrică 
de tutun unde muncea din greu pentru o bucată de pâi¬ 
ne. Strâmtorarea şi sărăcia în care se afla erau atât de 
mari încât îşi dublă râvna la rugăciune. în naivitatea sa, 
în nevinovăţia sa de copil, se hotărî să-I scrie o scrisoare 
Domnului Iisus pentru a-I înfăţişa nevoile şi necesită¬ 
ţile... „Am să-i cer un şorţ, îşi spuse el, haine, încălţă¬ 
minte, fiindcă nu am absolut nimic şi-mi este frig...“ 

Luă hârtie, un creion, şi-I scrise o epistolă Dom¬ 
nului Iisus: „Hristoase al meu, nu am nici şorţ şi nici 
încălţăminte. Te rog să-mi trimiţi cele necesare. Tu ştii 
cât Te iubesc." 

împături hârtia, o puse în plic şi scrise adresa ur¬ 
mătoare: „Domnului Iisus Hristos, către Cer“. Apoi, plecă 
la poştă. 

Pe drum se întâlni cu un negustor vecin, pe care 
Pronia Cerească îl adusese în căile sale: 

- Unde te duci, Anastasie? îl întrebă acesta. Această 
întrebare neaşteptată îl tulbură pe băiat care murmură 
câteva cuvinte ţinând tot timpul scrisoarea în mână. 

- Dă-mi scrisoarea ta, am s-o pun la poştă. Fără să 
mai stea pe gânduri, Anastasie îi dădu scrisoarea. Negus¬ 
torul o luă, o puse în buzunar şi-şi continuă drumul. Anas¬ 
tasie se reîntoarse bucuros acasă. în clipa în care vru să 
pună scrisoarea la poştă, prietenul său negustor văzu 
neobişnuita adresă şi împins de curiozitate deschise pli¬ 
cul şi îi citi conţinutul. înduioşat şi încurcat, acesta cu¬ 
geta la faptul că Anastasie era un copil cu totul ieşit din 
comun. Se hotărî să-i răspundă pe loc, desigur inspirat 
fiind de Cel care a rostit: „tot ceea ce faceţi unuia din¬ 
tre aceşti prea mici slujitori ai Mei, Mie îmi faceţi". Scrise 
pe hârtie câteva cuvinte pline de afecţiune şi apoi o in¬ 
troduse în plic dimpreună cu nişte bani către Anastasie. 

Răspunsul Domnului fusese atât de iute, încât tână¬ 
rul nostru sfânt se prezentă în ziua următoare la patro¬ 
nul său scos ca din cutie. Văzându-1 îmbrăcat astfel, pa¬ 
tronul fu cuprins de mânie, îl învinui pe Anastasie că a 
furat bani şi-l bătu fără milă. Copilul protestă, îşi afirmă 
nevinovăţia, spunând că Dumnezeu îi trimisese banii şi 
că el nu era hoţ. 

- Nu am furat niciodată în viaţa mea! 

Loviturile fuseră atât de dure încât ţipetele copilu¬ 
lui ajunseseră până la urechile protectorului său, negus¬ 
torul vecin, care veni în ajutor, explicându-i patronului 
cu inima împietrită cum stau lucrurile. în felul acesta 
tânărul sfânt muncea din greu pentru a-şi câştiga pâi¬ 
nea, învăţa şi îşi ajuta cu bani familia. Talentul şi dragos¬ 
tea de învăţătură pot ele singure să formeze oameni 

înţelepţi şi învăţaţi. Dar dacă pe lângă aceste elemente 
se adaugă un altul, infinit mai important, acela al sfinţe¬ 
niei, lumea poate atunci admira în aceşti oameni modele 
de personalităţi. 

Un grăunte de sfinţenie valorează mai mult decât o 
tonă de înţelepciune omenească. Această sfinţenie, Anas¬ 
tasie o avea deja. Agitaţia, atracţiile, ispitele şi plăcerile 
pe care le oferă marele oraş, precum cel de pe malurile 
Bosforului, nu-1 clintiră pe Anastasie nici o clipă de la 
rugăciune, de la calea către Biserică, de la studii şi de la 
muncă. Viaţa sa era austeră, precum cea a Sfinţilor Grigo- 
rie şi Vasile de la Atena, pe tot parcursul anilor de studii. 

Sfântul Grigorie de Nazianz, în discursul său fune¬ 
bru rostit la înmormântarea Sfântului Vasile, spunea: 
„Pentru mulţi alţii Atena este imorală. Pentru mine Ate¬ 
na este aur curat, căci ea mi-a dăruit prietenia lui Vasile, 
care prin firea sa austeră era preot înainte de hiroto¬ 
nirea sa...“ Datorită lecturilor sale permanente, el adună 
cu discernământ şi înţelepciune o mare cantitate de 
cugetări, de texte, de sentinţe extrase din Sfânta Scrip¬ 
tură, din Sfinţii Părinţi şi din filosofi. Ceea ce socotea că 
este de folos aproapelui el transcria pe hârtiile menite 
să primească într-însele tutunul. 

El însuşi povesteşte acest lucru în prologul la cartea 
sa intitulată «Tezaur de sfinte cuvinte». „Această operă, 
spune el, este rezultatul unei munci îndelungate şi per¬ 
severente, datorate unei vechi dorinţe de a răspândi cu¬ 
noştinţe despre ceea ce este folositor şi binefăcător... în 
lipsa banilor, publicarea ei nu a fost simplă. Am aflat to¬ 
tuşi mijlocul de a depăşi lipsa: am utilizat drept foi pub¬ 
licitare, foiţele de hârtie folosite la ţigaretele negusto¬ 
rilor de tutun din Constantinopole. Mi s-a părut o idee 
bună şi am pus-o de îndată în practică. Pe un mare nu- 

măr de foiţe, scriam în fiecare zi cugetări felurite pe care 
le adunasem, astfel încât beneficiarii, împinşi de curio¬ 
zitate, să le poată citi, învăţând astfel ceea ce este înţe¬ 
lept şi folositor..." 

Mereu împins de dorinţa de a se instrui, îşi părăsi 
slujba şi se angajă ca institutor la un colegiu din Con- 
stantinopole de pe lângă Sfântul Mormânt. Acolo, pe lân¬ 
gă faptul că le preda copiilor din clasele primare, putea 
să urmeze şi cursurile din clasele superioare. într-un an 
a vrut să se reîntoarcă în Selibria, patria sa, pentru a 
prăznui Naşterea Mântuitorului. Se îmbarcă pe un vas, 
fiindcă drumurile pe vremea aceea erau rare şi prost 
întreţinute. 

Pe timpul traversării pe mare, se stârni o furtună 
violentă, atât de puternică încât vasul se afla pe punctul 
de a naufragia. Mulţi dintre pasageri cârtiră împotriva 
lui Dumnezeu. Anastasie, agăţat de o parâmă a vasului, 
strigă către Domnul din adâncul inimii: „Doamne, Dum¬ 
nezeul meu, salvează-mă. Voi studia teologia pentru a-i 
reduce la tăcere pe cei ce nesocotesc Numele Tău Cel 
dumnezeiesc". Furtuna încetă de îndată, iar vasul intră 
teafăr în port, mai degrabă decât se prevăzuse iniţial. 


LA CHIOS 

La vârsta de 22 de ani părăsi Constantinopolul şi se 
duse în Chios, o insulă din cadrul arhipelagului, în par¬ 
tea de răsărit a Asiei Mici, unde află o climă plăcută şi 
fertilă. în 1822, în timpul revoluţiei de eliberare, ea a 
cunoscut masacre cumplite. în perioada antichităţii ea a 
fost una dintre principalele colonii ale ionienilor. în tim¬ 
pul călătoriei, Anastasie suferi din nou grozăviile furtu¬ 
nii şi iarăşi ca prin minune scăpă cu viaţă. 

La Chios îndeplini funcţia de director de şcoală timp 
de şapte ani, predându-le nu numai elevilor, ci şi locuito¬ 
rilor insulei, îndemnându-i pe căile credinţei, virtuţilor, 
dându-se pe sine însuşi drept pildă de om care vieţu¬ 
ieşte după poruncile lui Dumnezeu, aşa cum citim în cel 
dintâi psalm al Psaltirii lui David, practicând asceza, pri¬ 
vegherile, înfrânarea, luarea aminte de sine, etc. După 
ce termina programul de la şcoală, se închidea în casă 
pentru a medita, a se ruga şi a lua singura masă a zilei. 

înzestrat cu un excepţional talent scriitoricesc, a 
scris mult în toată această perioadă, dar nu ne-a rămas 
nici o lucrare de-a sa, toate lucrările sale pierzându-se în 
urma cutremurului de pământ care a devastat insula. 
Tânărul care-1 înlocuia la cursuri şi avea grijă de bucă¬ 
tărie, arse într-o bună zi din neglijenţă, toată mâncarea 
din cratiţă. Anastasie se mânie şi-l pedepsi pe băiat, dân- 
du-i două palme zdravene, Dar se căi de îndată, îşi ceru 
iertare de la Dumnezeu şi drept pedeapsă ceru de la 
Domnul să-i ia simţul gustului. Dumnezeu îi primi rugă¬ 
ciunea, acceptă căinţa penitentului şi din ziua aceea 
Sfântul Nectarie nu a mai putut niciodată deosebi gus¬ 
tul alimentelor cu care se hrănea. 


LA MĂNĂSTIRE 

Adept înfocat al vieţii monahale, Anastasie se ducea 
adesea la mănăstirea „Neamoni“ de pe insulă, remarca¬ 
bilă prin mozaicurile sale din veacul al IX-lea şi discuta 
cu egumenul mănăstirii despre viaţa monahală şi 
asceză. Tocmai acest părinte stareţ avea să-l îmbrace pe 
data de 7 noiembrie 1875 în veşmintele îngereşti ale 
monahilor, dându-i numele de Lazăr. Un poem al sfân- 

tului, scris pe parcursul vieţii monahale şi închinat unui 
monah, ne poate oferi o imagine cu privire la ceea ce 
reprezenta această viaţă pentru el: 

„Să iubeşti rugăciunea, postul, privegherea. 

Să fii gata de orice ascultare, supus şi tăcut. 

Să fii desăvârşit în smerenie, decenţă, răbdare, sta¬ 
tornicie, discernământ, atenţie. 

Să ai lepădare de sine, nobleţe, fapte bune, duhul 
dreptăţii, nevinovăţiei, o inimă curată. 

Să fii modest, feciorelnic, întru totul ascultător, mi¬ 
lostiv, desprins de cele lumeşti, fără pomenire de rău. 

Nevoieşte-te, să nu uiţi niciodată osteneala. 

Să dobândeşti dragostea de muncă, alungă teama, 
înfrânează-ţi mânia, dobândeşte pacea şi liniştea sufle¬ 
tului. 

înfrânează-te de la toate dorinţele patimilor. 

Să nu-ţi faci griji, sau mai degrabă să nu ai decât 
una, aceea de a înainta duhovniceşte în viaţă. Luptă, 
caută-ţi desăvârşirea spre a aduce roade vrednice de 
pocăinţă. 

în inimă să ai pururea pomenirea Numelui Mirelui 
Ceresc pe Care să nu încetezi vreodată a-L sluji. 

Să-ţi placă să petreci în curtea Domnului şi să-I 
slavosloveşti din adâncul inimii Creatorului şi Dumne¬ 
zeului tău. 

Sfântul rămase trei ani în mănăstire după tunderea 
sa în monahism, îndeplini ascultarea de secretar şi vie¬ 
ţui într-o desăvârşită asceză. Fraţii îl iubeau mult dato¬ 
rită virtuţilor sale. Mitropolitul de Chios îl aprecia în 
mod deosebit şi pe data de 15 ianuarie 1877, chiar în 
ziua aniversării numelui său de botez, fu hirotonit dia¬ 
con şi primi minunatul nume de Nectarie care semnifică 
băutura celor nemuritori. 

Acest nume nou a fost ca o proorocie, fiindcă Nec¬ 
tarul Vieţii avea să curgă necontenit în sufletul său pen¬ 
tru a împrăştia în afară valuri de ambrozie spre a bucu¬ 
ra Biserica lui Hristos de pretutindenea. în Nectarie 
strălucea parcă un nou astru. Obiceiul ortodox face ca 
atunci când treci din starea de mirean în aceea de mo¬ 
nah, să-ţi schimbi numele, căci viaţa monahală este soco¬ 
tită drept un nou botez, iar numele cel nou drept un 
program de viaţă. 

„Este o trebuinţă 1 *, avea să-i scrie mai târziu sfântul 
unei monahii, „de a lua drept exemplu virtuţile şi faptele, 
viaţa şi comportamentul sfântului al cărui nume îl pur¬ 
tăm, în timpul luptei duse pe parcursul vieţii noastre, cu 
scopul de a ne desăvârşi imitându-1. Exemplul virtuţilor 
unui sfânt îl ajută mult pe cel ce aleargă în stadion. 11 

Sfântul îl învăţa pe monah să se smerească chiar 
dacă acesta este de neam împărătesc, să înfrunte toate 
obstacolele, ispitele şi încercările indiferent cât de grele 
ar fi. El îl învăţa să-i iubească pe cei ce-1 urăsc, să-i cin¬ 
stească pe cei ce îl jignesc. Tot el îl învăţa să trăiască 
pentru fraţii săi şi să moară pentru Legea lui Dumnezeu 
şi pentru poruncile Sale. Acesta îl învăţă să iubească 
locul cel mai de pe urmă şi smerenia cea adevărată. Dar 
ce nu-1 învăţa sfântul? Dacă ar fi să enumăr un lucru 
după altul nu mi-ar ajunge nici timpul şi nici hârtia. 

Adesea lumea socoteşte inutilă pentru societate via¬ 
ţa monahală. După o astfel de optică creştinismul însuşi 
devine un fenomen pur social, constând în lucrări cu 
caracter exterior, ignorând faptul că monahul care a 
ştiut să se facă plăcut lui Dumnezeu, care s-a unit cu El, 
poate să facă mai mult decât oricare alt om pentru lume, 
fiindcă Dumnezeu îi ascultă rugăciunea. 

Sfântul Nectarie îi spunea limpede prietenului său, 
exarhul Sfântului Mormânt, la Atena, cu care îi plăcea să 
discute despre cele duhovniceşti: „Când omul a înţeles 
care îi este destinaţia, faptul că el este fiu al Părintelui 
ceresc, adică al Binelui suprem, el priveşte atunci cu o 
anumită detaşare bunurile acestei lumi.“ 

Desigur, omul cel drept are de îndurat ispite şi în¬ 
cercări în lumea aceasta, dar în străfundul inimii el se 
bucură, fiindcă are conştiinţa curată şi plină de pace. 
Lumea îi urăşte şi îi dispreţuieşte pe cei drepţi, invidi- 
indu-i în acelaşi timp, fiindcă aşa cum spuneau strămoşii 
noştri: „vrăjmaşul însuşi admiră, de asemenea, virtutea." 

Sfântul Nectarie a cugetat o clipă la gândul de a se 
retrage în Sfântul Munte Athos pentru a vieţui acolo pust¬ 
niceşte. Dar lumea avea nevoie de el. Un prieten foarte 
bogat şi binefăcător al Bisericii din insula Chios îi pro¬ 
puse să-şi completeze studiile la Atena pe cheltuiala sa. 
Tot acesta îl prezentă pe Nectarie patriarhului Alexan¬ 
driei care îl îndrăgi şi-l sfătui să se ducă la Atena pentru 
a studia teologia în cadrul universităţii. 

înarmat cu toate cele necesare: bursă, recomandări, 
scrisori canonice, sfântul intră la facultate în anul 1882 
şi îşi căpătă licenţa în 1885. 


LA ALEXANDRIA 

El se reîntoarce cu diplomele sale la Alexandria, 
unde datorită protecţiei oferite de către patriarh, urcă 
rapid toate treptele ecleziastice, primeşte însărcinări ofi¬ 
ciale spre marea nemulţumire a curţii patriarhale care 
nu se putea împăca cu rapida ascensiune a noului venit. 

Ziua de 23 martie 1886 a fost o zi mare pentru Nec¬ 
tarie. Patriarhul Sofronie al Alexandriei îşi puse mâinile 

pe capul său şi-l hirotoni preot în catedrala Sfântul Sava. 
Cu frică şi cu cutremur primi Sfântul taina preoţiei, 
având pe atunci vârsta de 40 de ani, taină înfricoşată de 
care şi îngerii se cutremură şi de care Sfântul Simeon 
Noul Teolog se socotea nedemn. 

„Preotul", spunea Sfântul Simeon, „trebuie să fie 
curat trupeşte, dar mai ales sufleteşte. Niciodată să nu 
se facă părtaş păcatului. Să fie umil în comportamentul 
său dinafară, iar pe dinlăuntru smerit şi plin de căinţă, 
în timpul slujirii Tainelor, el trebuie să-L vadă pe Dum¬ 
nezeu în duh, iar cu ochii săi trupeşti darurile care sunt 
oferite. El trebuie să-L simtă şi să-L cunoască pe Hristos 
în inima sa, Care se află acolo în chip de negrăit spre a 
putea vorbi cu îndrăzneală şi dragoste cu Dumnezeu 
Tatăl ca şi cu un prieten şi să-I spună fără a fi osândit: 
„Tatăl nostru..." 

Pe data de 23 august a aceluiaşi an fu înălţat la ran¬ 
gul de arhimandrit şi fu însărcinat cu ţinerea predicilor 
în timpul Sfintei Liturghii, cu spovedania credincioşilor, 
cu secretariatul patriarhal, după care fu numit însărci¬ 
nat patriarhal la Cairo. Toate aceste însărcinări el le în¬ 
deplini cu râvnă şi devotament, ca un adevărat iconom 
demn de toată lauda. 

înfrumuseţa şi pictă biserica Sfântul Nicolae din 
Cairo, supraveghind el însuşi lucrările, pictorii şi plăti el 
însuşi cu banii săi o mare parte a cheltuielilor. Mai târ¬ 
ziu episcopul taumaturg al Mirelor Lichiei avea să-i mul¬ 
ţumească el însuşi pentru devotamentul său. Şi iată cum. 

în 1907 Sfântul Nectarie se afla la Atena. „Mă 
aflam", scrie el, „îngenunchiat lângă moaştele Sfântului 
Nicolae. îl priveam cu atenţie şi aveam sentimentul că 
doarme. La scurtă vreme după aceea, mi s-a părut că se 
mişcă, apoi deschise ochii, se ridică, se aşeză, îşi ridică 

mâinile şi le întinse către mine spre binecuvântare. 
Făcui plecăciune cu respect, dorind să i le sărut, dar el 
mă îmbrăţişă şi mă sărută de trei ori. îl îmbrăţişai şi eu. 
După aceea îmi spuse: «Vreau să te înalţ foarte sus, dar 
te rog să îmi faci un tron din argint.» După ce îmi spuse 
toate aceste lucruri, se culcă din nou şi adormi. 

Apoi m-am trezit. După trezire mi-am amintit de 
îndată că mai avusesem acelaşi vis cu câteva zile mai 
înainte şi că îl uitasem. Prima oară se ridicase spre a mă 
îmbrăţişa, dar fără să-mi fi spus nimic. Doar a doua oară 
mă sărutase şi îşi formulase cererea. 

Iată visul pe care l-am avut şi care, de altfel, m-a 
impresionat prin caracterul său revelator. Să fim des¬ 
chişi spre a ne lăsa purtaţi de bunul Dumnezeu spre 
împlinirea a tot ceea ce este bun şi folositor. 

Biserica din Cairo pe care am pictat-o şi înfrumu- 
seţat-o, făcând din ea o minune, este închinată Sfântului 
Nicolae. Este pentru prima oară când îl văd pe Sfântul 
Nicolae în vis că mă îmbrăţişează şi îmi vorbeşte. Fie nu¬ 
mele Domnului binecuvântat de acum şi până în veac.“ 

în simbolul sărutului există un gest tainic, precum 
oferirea unui dar, a unui har. Nichita Stithatul, ucenicul 
Sfântului Simeon, povesteşte acelaşi lucru: „...într-o noap¬ 
te am avut un vis, părându-mi-se că cineva îmi vorbea 
şi-mi spunea: «Frate, părintele tău duhovnicesc ţi-o cere, 
urmează-mă şi haide să mergem la el.» 

M-am supus şi am mers acolo cu multă bucurie (de 
la moartea sa nu mă învrednicisem să-mi văd duhovnicul măcar 
o singură dată). Am ajuns la un palat regal; însoţitorul meu 
deschise uşa şi mă invită să intru. De îndată ce m-am 
aflat înăuntru, l-am văzut pe sfânt aşezat într-un balda¬ 
chin, ca un rege. Chipul său strălucea, zâmbea şi mă pri¬ 
vea. îmi făcu semn cu mâna să mă apropii de el. Am 

alergat de îndată, m-am apropiat şi m-am plecat. Mă luă 
în braţele sale, „mă sărută' 1 şi îmi spuse cu glas blând: 
«M-ai liniştit copilul meu mult iubit.» Cu mâna sa dreap¬ 
tă îmi prinse dreapta şi mi-o aşeză pe coapsa sa. 

în mâna stângă ţinea un pergament cu inscripţii şi 
mi-1 arătă spunând: «De ce l-ai uitat pe Apostolul care 
spune - transmite aceste lucruri celor credincioşi, vred¬ 
nici să le propovăduiască altora?» 

M-am trezit imediat. Mă aflam într-o stare de bucu¬ 
rie atât de mare, încât doream să plec din trup, pentru 
a merge cu sufletul meu gol acolo unde se afla el. Mi-am 
dezvăluit visul unui om cu discernământ şi care-mi ex¬ 
plică cuvintele duhovnicului meu. Cuvintele: «M-ai liniş¬ 
tit copilul meu mult iubit...» arată faptul că sfinţii pri¬ 
mesc cu bucurie proslăvirile şi imnele ce le sunt închi¬ 
nate, aşa cum o spune dumnezeiescul Dionisie Areopa- 
gitul în cartea sa închinată tainei morţilor. Prin sărutul 
pe care ţi l-a dat el demonstrează apropierea duhovni¬ 
cească şi prietenia pe care sfinţii o arată celor ce com¬ 
pun imne şi harul pe care aceştia îl primesc. Mâna ta 
dreaptă pe coapsa sa simbolizează făgăduinţa pe care 
Avraam i-a cerut-o părintelui său, iar sfântul ţi-a cerut 
aceeaşi făgăduinţă pentru operele pe care el le-a scris 
sub inspiraţia Sfântului Duh şi pe care ţi le-a descoperit 
citând cuvintele apostolului. 

El îţi cere să le copiezi şi să le transmiţi mai departe 
celor credincioşi..." 


EPISCOPATUL 

Dar să revenim la Cairo. în biserica Sfântul Nicolae 
pe care Nectarie a pictat-o şi a înfrumuseţat-o, patriarhul 
şi papa al Alexandriei, Sofronie, însoţit de arhiepiscopii 

de Sinai şi de Corfu, urmează să-l sfinţească episcop de 
Pentapole pe arhimandritul Nectarie. Este data de 15 
ianuarie 1889- Vestita mitropolie a Pentapolei nu mai 
există astăzi. Acest nume a fost dat de altfel unui terito¬ 
riu cuprinzând 5 oraşe principale. Aici este vorba de Sinai 
care împreună cu Libia formau patriarhatul Alexandriei. 
Episcopul Egiptului, Libiei şi Pentapolei îl socoteau 
drept primul dintre ei, după rang şi în conformitate cu 
canoanele celui de al doilea Sinod Ecumenic, pe episco¬ 
pul Alexandriei. Se întâmpla adesea ca oamenii simpli 
să se transforme odată cu schimbarea soartei sau a situ¬ 
aţiei lor, devenind trufaşi şi dispreţuitori la adresa prie¬ 
tenilor şi a celor din jurul lor. Puterea te face să-ţi pierzi 
uneori capul. Onorurile sunt greu de purtat, iar smere¬ 
nia, atunci când nu este adevărată şi adânc înrădăcinată, 
cedează în faţa vanităţii, a orgoliului. 

Niciodată, spune Sfântul Aposol Pavel scriindu-le 
evreilor, nimeni nu trebuie să-şi asume el însuşi această 
onoare, ci unul ca acesta trebuie să aibă chemare de la 
Dumnezeu. 

Sfântul Nicodim Aghioritul, în manualul său dedicat 
pazei simţurilor, îi scrie vărului său Ierotei, episcopul, că 
nimeni, de altfel, nu ar putea după voia sa proprie să 
ajungă episcop. Episcopul trebuie să fie ales fie de către 
Dumnezeu, Care prin harurile dăruite îşi arată voia Sa, 
fie de către oameni. El povăţuieşte ca episcopul să fie 
ales din rândul monahilor, fiindcă monahul, prin nevo- 
inţele sale ascetice se curăţeşte înainte de a-i curăţi pe 
alţii, primeşte iluminarea înainte de a-i ilumina pe alţii, 
se desăvârşeşte înainte de a-i desăvârşi pe ceilalţi. Epis¬ 
copul trebuie să fie plin de harul Duhului Sfânt. 

După Sfântul Dionisie Areopagitul, episcopul tre¬ 
buie să fie plin de harul dumnezeirii pentru a deveni 

ceea ce spune marele Pavel: „Trebuie ca episcopul să fie 
desăvârşit în toate". Nectarie îndeplinea toate aceste 
condiţii. Degetul lui Dumnezeu îl alesese. Alegerea sa se 
datora mai ales virtuţilor sale ce prevalaseră asupra ale¬ 
gerii altor candidaţi. Demnitatea episcopală nu schimbă 
cu nimic stilul său de viaţă sau atitudinea sa. 

Iată ce spunea el de îndată după sfinţirea sa: „De 
ce, Doamne, m-ai înălţat Tu la o atât de sfântă şi mare 
chemare? Eu ţi-am cerut doar să ajung teolog şi nu mi¬ 
tropolit. încă din fragedă tinereţe eu m-am rugat să mă 
învredniceşti să ajung un simplu lucrător al cuvântului 
Tău dumnezeiesc, iar Tu acum îmi oferi asemenea da¬ 
ruri! Doamne, mă supun voii Tale şi mă rog Ţie: sădeşte 
întru mine smerenia şi sămânţa altor virtuţi, aşa cum 
numai Tu singur ştii s-o faci. învredniceşte-mă să vieţu¬ 
iesc în toate zilele vieţii mele de pe pământ după cuvin¬ 
tele fericitului Pavel care a spus: „Nu mai sunt eu cel 
care trăiesc, ci Hristos este Cel ce trăieşte în mine". 

Iată, de asemenea ceea ce i-a răspuns el unui mo¬ 
nah care îi scrisese o scrisoare de felicitare: „...Smerenia 
voastră stabileşte o inegalitate între frăţia ta şi mine din 
pricina demnităţii episcopale. Cu adevărat această dem¬ 
nitate este mare, dar în ea însăşi, pentru ea însăşi. Ea îl 
onorează pe cel ce o poartă datorită valorii sale obiec¬ 
tive, dar ea nu schimbă cu nimic raporturile dintre cel 
ce o poartă şi fraţii săi întru Domnul. Aceste raporturi 
rămân mereu aceleaşi. Iată de ce nu există inegalitate 
între noi. Pe lângă aceasta, demnitatea episcopală tre¬ 
buie să fie o pildă de smerenie. 

Dacă episcopul trebuie să fie cel dintâi, trebuie să 
aibă desigur întâietatea în smerenie şi, dacă el este cel 
dintâi dintre cei smeriţi, el trebuie să fie, deci, ultimul 
dintre toţi. Dacă el este ultimul dintre toţi unde este 

deci superioritatea sa? Demnitatea îi conferă celui sfinţit 
la rangul de episcop onoruri evidente, dar ea nu îl dife¬ 
renţiază niciodată pe cel ce o poartă de fraţii săi întru 
Domnul. între fraţii Domnului, se diferenţiază doar cei 
care, fără a avea vreo legătură cu onorurile şi rangurile 
ecleziastice, îi urmează întru totul lui Hristos, căci unii 
ca aceştia poartă chipul Arhetipului şi harul Duhului 
Sfânt fiind împodobiţi şi înălţaţi astfel pe înălţimile sla¬ 
vei şi ale cinstei. Doar această cinste face diferenţierea, 
aduce inegalitatea. 

Cel ce este desăvârşit în virtute este superior celui 
ce nu este desăvârşit, iar cel ce nu a ajuns până la desă¬ 
vârşirea întru virtute este cu mult inferior celui ce tră¬ 
ieşte întru virtute. Nepăsătorul, superficialul, chiar dacă 
este episcop, este cu mult inferior celui harnic şi plin 
de căldură, chiar dacă acesta este un simplu monah. 
Demnitatea nu-1 înalţă pe cel ce o posedă, ci doar vir¬ 
tutea este puterea care înalţă. Ea conferă arvuna slavei 
desăvârşite. 

Unde este deci superioritatea pe care o conferă 
demnitatea? Unde este inegalitatea...? Cinstirea frăţiei 
voastre nespus de apreciată vede inegalitatea între mine 
şi ceilalţi fraţi întru Domnul, dar noi o spunem cu tărie 
că doar virtuţile şi nu demnităţile stabilesc inegalitatea. 
Vă rog să-mi spuneţi cine trăieşte întru virtute, cel ce-şi 
petrece viaţa în comfort şi bunăstare sau pustnicul lip¬ 
sit de cea mai mică mângâiere?... 

Noi, prea iubite frate, avem sentimentul nevredni¬ 
ciei noastre, al goliciunii noastre şi nu îndrăznim să ne 
comparăm cu ultimul dintre monahi care duce o viaţă 
sfântă, întru asceză. Vă confirm că pururea îi admir pe 
cei ce şi-au închinat viaţa lui Dumnezeu, care vieţuiesc, 
se mişcă şi există în El. Ce poate fi, de fapt, mai vrednic 
şi mai luminos, decât o astfel de viaţă? 

Ea lucrează cu măiestrie chipul pentru a-i conferi 
frumuseţea sa cea dintâi. Ea conduce către frumuseţea 
contemplaţiei. Ea îl sfinţeşte pe cel ce o are. Ea îl îm¬ 
podobeşte pe cel ce astfel vieţuieşte. Ea îl poartă către 
Filosofie. Ea îi descoperă tainele. Ea îl învaţă adevărul. 
Ea face să răsune în inimă cuvântul dumnezeiesc. Ea îl 
poartă cu siguranţă pe om către cer. Ea face din respi¬ 
raţie un cânt veşnic. Ea te uneşte cu îngerii. Ea îl face pe 
om asemenea cu Dumnezeu. Ea ne conduce către cele 
dumnezeieşti şi ne familiarizează cu ele. Iată, prea iubite 
frate, convingerile mele prin care eu îl socotesc pe ascet 
superior episcopului şi mărturisesc acest lucru cu toată 
smerenia..." 

Dobândirea virtuţilor, iată pe scurt care este scopul 
vieţii creştine, fiindcă ele ne aseamănă cu Dumnezeu. 
Sfântul Nectarie le dobândise pe toate. Deşi îndemnat 
din străfundurile fiinţei sale către viaţa ascetică, Necta¬ 
rie se lasă îndrumat de către voia lui Dumnezeu. Voia să 
vieţuiască retras, dar Dumnezeu i-a îngăduit slujitorului 
său să vieţuiască doar în pustia lumii. 

Poporul ortodox din Egipt îl considera deja sfânt. 
Nectarie era un Natanael cu inimă simplă şi curată des¬ 
pre care Hristos a spus: „Iată cu adevărat un istraelit 
întru care nu există vicleşug." 

„Curăţia inimii, duhul plin de dreptate", îi scria el 
Xeniei celei oarbe, „iată două lucruri pe care trebuie să 
le iubim, pe care trebuie să le cerem de la Dumnezeu, 
pentru care trebuie să luptăm. Nimic altceva nu ne în¬ 
dreaptă către desăvârşire. Doar aceste două lucruri fac 
din noi chipuri ale lui Dumnezeu. Printr-însele inimile 
noastre devin tronuri ale lui Dumnezeu. Prin ele noi de¬ 
venim fericiţi şi primim arvuna, pregustarea lucrurilor 
ce au să fie". Pentru faptul că şi-a curăţit inima de patimi, 

Nectarie s-a învrednicit de a se face templu şi lăcaş al 
Sfântului Duh şi de a dobândi harismele binecunoscute. 

PERSECUŢIA 

Cel rău, diavolul, pe care epoca noastră îl respinge 
sau îl neagă, ea a creind conceptul răului, satana, îm¬ 
potriva căruia însuşi Domnul Iisus Hristos a avut de lup¬ 
tat, nu voia să-l lase pe Nectarie să facă voia lui Dum¬ 
nezeu fără a-1 lupta dinlăuntru şi dinafară. Cum? Foarte 
simplu. După o tactică bine pusă la punct, jucând pe 
claviatura patimilor omeneşti. 

împotriva lui Nectarie, el avea să stârnească ura, 
invidia celor de la curtea patriarhală, care vedeau în el un 
adversar redutabil la succesiunea pe scaunul Sfântului 
Marcu. Patriarhul Sofronie era foarte înaintat în vârstă, 
având pe atunci aproape 90 de ani. Vanitoşii îl minţiră, 
lăsându-1 să înţeleagă faptul că protejatul său, cel pe 
care îl sfinţise pe scaunul episcopal, uneltea la tronul 
Sfântului Marcu, că toţi oamenii erau amăgiţi de el şi că 
la o agapă, acceptase, fără să protesteze, urările celor ce 
îi doreau succesiunea la tronul patriarhal al Alexandriei. 

Lucrul era întru totul adevărat, dar nu avea nimic 
grav într-însul, fiindcă este un lucru de bun simţ să urezi 
avansarea sau înălţarea în treaptă ecleziastică a celor pe 
care îi admiri. Agapa şi urările rostite sunt lucruri care 
se potrivesc. La acestea se adăugară calomnii mai grave, 
zvonuri cu privire la moravurile sale, la moralitatea sa. 
Calomnia este inepuizabilă şi cel ce este atins de ea poa¬ 
te cu greutate să se îndreptăţească dacă Dumnezeu nu-i 
vine în ajutor. 

Bătrânul patriarh dădu crezare la toate cele ce i se 
spuseseră, fu profund convins de acestea şi dădu frâu 

liber mâniei. Pentru cei de la curte şi consilierii săi nu 
există decât un singur remediu la acest rău: să-l alungăm 
pe intrus din Egipt. 


DESTITUIREA 

Fără nici-o formalitate juridică, în ciuda regulilor 
Bisericii, a canoanelor sau a obiceiurilor străvechi, sfân¬ 
tul fu concediat ca un simplu valet. Un simplu decret 
semnat de patriarh a fost suficient ca episcopul de Pen- 
tapole să fie destituit, alungat. 

«Prea Sfinţitul Nectarie, se spunea în decretul din 3 
mai 1890, este scos din funcţiile sale de director al biro¬ 
ului patriarhal şi al direcţiei ecleziastice. îi este totuşi 
îngăduit să locuiască dacă doreşte la domiciliul său (o, 
câtă condescendenţă!) pentru a putea studia, scrie şi parti¬ 
cipa la masa comună a preoţilor. îi este de asemenea 
îngăduit să oficieze slujbe la cererea persoanelor particu¬ 
lare. îi este interzis în mod oficial să meargă în oraşele 
dependente de tronul patriarhal, chiar şi în vechiul Ca¬ 
iro, fără autorizaţie expresă». 


EXPULZAREA 

Un alt decret emis pe data de 11 iulie a aceluiaşi an 
îl invita pe mitropolitul de Pentapole să părăsească pă¬ 
mântul egiptean. Cel rău învârtea bine sfoara din culise 
spre a întărâta patimile oamenilor, ca în teatru, acolo 
unde sufleurul şi regizorul nu apar niciodată. Sfântul 
Nectarie părăsi Egiptul, fără să se justifice, fără să se 
apere, spunându-şi precum Iov: „Domnul a dat, Domnul 

a luat, fie numele Domnului binecuvântat 11 şi ca aposto¬ 
lul: „suntem siguri că avem o conştiinţă curată 11 . 

într-adevăr, Nectarie era purtătorul unei astfel de 
conştiinţe, căci într-o predică ţinută de la amvonul unei 
biserici din Pireu spunea: «...Conştiinţa cea mai bună 
este cea mai mare dintre toate bucuriile. Ea este preţul 
cu care se câştigă pacea sufletului, liniştea inimii. Odih¬ 
na plină de pace a conştiinţei este odihna duhului. Ea 
este cea care răspândeşte bucuria în inimă, ea conferă 
îndrăzneală dinaintea lui Dumnezeu, ea face ca rugăciu¬ 
nile noastre să fie ascultate, ea ne deschide porţile ceru¬ 
rilor atunci când batem acolo, ea ne conferă harul divin 
şi roadele Sfântului Duh. Ea împarte harismele, ea ne 
stimulează dorinţa către binele sublim, ea ne conduce 
către fericire şi extaz. Ea este cea care reuneşte sufletele 
în împărăţia cerurilor...» E adevărat că... o astfel de con¬ 
ştiinţă nu-i interesă şi nici nu le păsă de ea persecuto¬ 
rilor. Nectarie părăsi Egiptul. Calea spre tron era liberă. 
Ambiţioşii satisfăcuţi de plecarea străinului începură să 
tragă sforile între ei. înante de plecarea sa, sfântul pă¬ 
rinte avu mângâierea şi bucuria să constate că oile cu¬ 
vântătoare şi raţionale ale sfintei turme a lui Hristos nu 
împărtăşeau părerile şi conduita mai marilor Bisericii. 
Iată scrisoarea pe care toţi aceşti oameni cinstiţi şi iubi¬ 
tori de Hristos i-o transmiseră, fiind semnată de peste 
900 de persoane: 

„Prea Sfinţite părinte, hotărârea voastră de a părăsi 
Egiptul ne-a afectat şi emoţionat profund. îndepărtarea 
Prea Sfinţiei Voastre de pe scaunul episcopal e socotită 
ca o pierdere ireparabilă. Biserica Alexandriei este lipsi¬ 
tă de unul dintre ierarhii ei cei mai buni, iar comuni¬ 
tatea locală de un conducător ecleziastic ale cărui oste¬ 
neli îndreptate spre binele tuturor au fost extrem de spe- 

ciale. Prezenţa voastră timp de patru ani la Cairo ne-a 
oferit tuturor dovezile palpabile ale devotamentului Prea 
Sfinţiei voastre pe scaunul sfinţit în care aţi fost chemat, 
ale lepădării de sine şi a râvnei Prea Sfinţiei voastre. în 
mai multe rânduri ne-aţi oferit ocazia de a aprecia, inte¬ 
gritatea... propriei voastre persoane, de a remarca mulţi¬ 
mea rarelor voastre virtuţi pastorale, prin care aţi ştiut 
să dobândiţi dragostea şi respectul tuturor. Ajutoarele 
oferite celor ce vi le-au solicitat, faimosul templu patri¬ 
arhal pe care l-aţi înfrumuseţat, bisericile locale pe care 
le-aţi restaurat sunt mărturii vii ale virtuţilor şi capacită¬ 
ţilor Prea Sfinţiei voastre. 

Scrierile P.S. Voastre, concepute cu grijă de a fi zid¬ 
itoare pentru creştini, dau mărturie despre nobilele sen¬ 
timente ale unei inimi mari şi bune ajunsă la măsura 
iubirii creştine. 

Vă repetăm că plecarea P.S. Voastre ne afectează 
profund. Simţim deja în inimile noastre un mare gol şi 
socotim o mare nedreptate morală faptul că suntem lip¬ 
siţi de cel mai blând dintre toţi episcopii, de cel mai bun 
şi mai activ dintre clerici. Căile Domnului sunt de nepă¬ 
truns! Vă transmitem cele mai calde sentimente din 
adâncul inimilor noastre, semănate acolo de virtuţile 
dvs. creştine excepţionale. Vă rugăm stăruitor, Prea Sfin¬ 
ţite Părinte, să ne pomeniţi pururea în rugăciunile Voas¬ 
tre către Dumnezeu, pe noi, prietenii P.S. Voastre care 
vă iubim..." 

ATENA 

Sfântul se exila la Atena unde află toate uşile în¬ 
chise. Pretutindenea ostilitatea Alexandriei îi preceda 
paşii. Nimeni nu avea curajul să-i ia apărarea. Sfântul 
părinte, de altfel, nu a cerut niciodată acest lucru, şop¬ 
tind desigur în inima sa Legea lui Hristos: ,Fericiţi veţi 
fi când vă vor ocărî pe voi şi vă vor prigoni..." Ministrul 
cultelor, la uşa căruia sfântul bătuse de mai multe ori în 
van, sfârşi totuşi prin a-şi pune întrebări. 

Ceru lămuriri de la consulul grec la Cairo care pe 
data de 28 ianuarie 1894 îi scrise următoarea scrisoare: 

„Domnule ministru, 

Din ordinul Excelenţei Sale, ministrul Afacerilor 
Externe, am onoarea de a vă transmite câteva informaţii 
cu privire la ex-episcopui de Pentapole, P.S. Nectarie, 
precum şi motivele care l-au făcut să părăsească Egiptul. 
Domnul Jean C. l-a cunoscut pe respectivul episcop de 
pe vremea când acesta era încă monah într-o mănăstire 
din Chios. Acesta l-a luat sub protecţia sa şi l-a prezen¬ 
tat Prea Fericirii Sale, patriarhul Alexandriei. Pe cheltu¬ 
iala anumitor persoane a fost trimis la Atena pentru a 
urma studii de teologie şi după ce a parcurs toţi anii de 
studiu, a primit diploma de licenţă a Universităţii noas¬ 
tre naţionale. 

S-a reîntors aici, iar patriarhul l-a înălţat la rangul 
de arhimandrit, numindu-1 predicator şi secretar patri¬ 
arhal. în ascultările primite el s-a arătat râvnitor, slujind 
cu dragoste şi vieţuind ca un adevărat ascet. Mai apoi, a 
fost trimis de către patriarh la reprezentantul său de la 
Cairo, episcopul de Libia, care însă, după un diferend cu 
patriarhul s-a retras la Smirna. Nectarie primi atunci slujba 

de legat patriarhal pe care o păstră chiar după ce a fost 
înălţat la scaunul episcopal al Pentapolei. La început, 
patriarhul s-a arătat a fi deosebit de satisfăcut de servi¬ 
ciile aduse de episcopul de Pcntapole care era un om 
drept şi activ. Dar acesta din urmă nu întârzie să-l necă¬ 
jească prin tendinţele sale către independenţă, prin ini¬ 
ţiativele sale personale, lucru care nu fură pe placul pa¬ 
triarhului care l-a calificat drept rebel. Prea Fericitul a 
socotit atunci de cuviinţă să-l alunge din Egipt. După unele 
informaţii din mediul patriarhal,' pe lângă tendinţele de 
nesupunere, s-au adăugat şi unele raţiuni legate de un 
comportament imoral. Dar sunt îndatorat moral să vă 
spun, după alte surse demne de încredere că mitropoli¬ 
tul a fost victima unor intrigi şi calomnii josnice. în fine, 
am onoarea de a aduce la cunoştinţă Excelenţei Voastre 
faptul că ierarhul Pentapolei e socotit de toată lumea şi 
chiar de către unii din cadrul Patriarhiei drept un cleric 
desăvârşit, drept, activ...". 

Sfântul Nectarie, care până acum păstrase tăcerea, 
când observase faptul că problema sa capătă un aspect 
oficial, socoti de cuviinţă să pună lucrurile la punct şi îi 
scrise patriarhului său: 

„Prea Fericite Părinte Patriarh, 

Vă sărut cu respect dreapta. Ministrul Cultelor şi al 
Instrucţiunii Publice a cerut informaţii prin consulul 
guvernului elen asupra mea şi asupra motivelor care 
m-au determinat să părăsesc Egiptul. Iată răspunsul con¬ 
sulului...". Sfântul Nectarie citează în continuare scrisoa¬ 
rea pe care tocmai am redat-o, omiţând paragraful care 
cuprinde elogiile la adresa sa. Face acest lucru din sme¬ 
renie, din delicateţe sufletească şi, de asemenea, spre a 
nu-1 mânia şi mai tare pe bătrânul patriarh. Apoi, el con- 

tinuă: „Să fi devenit eu oare atât de rău în ochii Prea 
Fericirii Voastre până acolo încât, la patru ani după 
nedreapta mea exilare din Egipt în timpul căreia am dus 
o viaţă inactivă, căutându-mi pâinea cea de toate zilele, 
mergând până acolo încât am împărţit-o cu cea a săra¬ 
cilor, rămânând surd şi mut la nenumărate atacuri ne¬ 
drepte, cei din cadrul patriarhiei îndrăznind să furni¬ 
zeze şi astfel de informaţii guvernului grec care le cerea 
în mod oficial? Când oare P.F. Voastră a remarcat la mine 
tendinţe de nesupunere? Sub ce fel de forme s-au mani¬ 
festat aceste tendinţe? Ce dovezi se pot aduce care să 
îngăduie a fi învinovăţit de necredinţă, de nesupunere, 
de slujitor perfid care să fi conceput lucruri netrebnice 
împotriva autorităţilor ecleziastice? Care tribunal bise¬ 
ricesc m-a judecat şi condamnat după ce va fi făcut do¬ 
vada imoralităţii mele, drept pentru care Patriarhia să fi 
avut îndrăzneala de a pune la dispoziţia consulului grec 
informaţii false şi nedrepte, afirmându-se faptul că am 
fost alungat pentru nesupunere şi imoralitate? Unde se 
află procesele verbale? Unde se află acuzatorii mei? Unde 
sunt martorii? Unde se află corpul delict? De unde pro¬ 
vine această acuzaţie care mă condamnă la o moarte 
morală? Ce mare rău am comis eu împotriva P.F. Voastre 
sau împotriva cuiva din cadrul Patriarhiei astfel încât să 
fiu dat morţii? De unde oare provine un asemenea resen¬ 
timent care mă urmăreşte până atât de departe, căutând 
distrugerea mea totală? 

Cu ce oare v-aş fi putut necăji într-atâta? Care este 
oare marea mea greşeală faţă de P.F. Voastră? Care este 
vina mea? Care îmi este răutatea nemăsurată? îl iau pe 
Dumnezeu drept martor că niciodată nu am făcut sau 
gândit vreun rău împotriva cuiva. Eu nu am dorit decât 
binele tuturor pe tot parcursul vieţii mele, bine pe care-1 

iubesc şi-l nutresc din tot sufletul. Cred că v-am oferit, 
P.F. Voastră, nenumărate dovezi ale celor mai bune sen¬ 
timente pe care vi le port. Dar la ce bun toate acestea? 
Lovitura a fost dată, ura este satisfăcută, cel rău slujit în 
chip exemplar. De ce oare această justificare poate fi 
inutilă? 

Pentru nimic altceva desigur, decât spre a vă face 
cunoscut P.F. Voastre că toate aceste resentimente sunt inu¬ 
tile. Fie ca bunul Dumnezeu care îmi este martor, să-mi 
fie şi judecător". Această scrisoare patetică nu lasă loc 
nici unui comentariu. Desigur că bătrânul patriarh nu i-a 
dat nici un răspuns. Nectarie nu a cârtit împotriva vrăj¬ 
maşilor săi. El şi-a pus toată încrederea în Dumnezeu. 
Inima îi era curată: „cel ce are inima curată", scria el, 
„cel ce nu este învinuit de inima sa, care lucrează binele 
şi care este bineplăcut şi desăvârşit în ochii lui Dumne¬ 
zeu, cel ce respectă cu vrednicie poruncile Domnului, ace¬ 
la are îndrăzneală înaintea lui Dumnezeu. Tot ceea ce 
cere, primeşte de la Dumnezeu. Cel ce are inima curată 
este fiu mult iubit al lui Dumnezeu. Duhul Fiului sălăş¬ 
luieşte în inima sa, unul ca acesta primeşte ceea ce cere, 
află ceea ce caută şi i se deschide atunci când bate la o 
uşă. Cine oare poate fi mai fericit decât un astfel de om! 
De care bine poate fi el lipsit? Toate bunătăţile, toate 
harismele Sfântului Duh se înmănunchează în acest su¬ 
flet preafericit! Ce îi lipseşte? Nimic! Da, fraţii mei creş¬ 
tini, nimic!" 

Binecuvântat cu toate bunătăţile dumnezeieşti, Nec¬ 
tarie era lipsit de orice mângâiere omenească în capita¬ 
la elenă, lipsit chiar de pâinea cea de toate zilele, inac¬ 
tiv, după propria sa expresie. Dar Dumnezeu avea să-i 
recompenseze răbdarea în încercări. într-o bună zi, pe 
când umbla pe culoarele Ministerului Cultelor, în căuta- 

rea celui mai mărunt şi mai neînsemnat post de predi¬ 
cator, el tocmai cobora trist, plângând, scara Ministeru¬ 
lui, în vreme ce primarul oraşului o urca. Cei doi oa¬ 
meni se întâlniră, iar sfântul îi povesti primarului toată 
povestea vieţii sale şi la urmă adăugă: „Am solicitat din 
partea ministrului un post de predicator în provincie. El 
mi-a răspuns că în ciuda marii nevoi pe care o avea de 
buni predicatori, nu îmi putea împlini dorinţa, din pri¬ 
cina că nu am cetăţenie greacă." De fapt, Nectarie, năs¬ 
cut în Selibria Traciei, era cetăţean turc şi nu se bucura 
de drepturile unui cetăţean grec. 

Primarul îl rugă pe sfânt să-l urmeze şi amândoi se 
duseră la ministru. în aceeaşi seară Nectarie era numit 
predicator. 


PREDICATORUL 

Marele ierarh, podoaba Bisericii Alexandriei, deve¬ 
nea simplu predicator de provincie, de fapt, tocmai în 
provincia Eubeea. Dar el era fericit, inima sa era mulţu¬ 
mită şi împăcată. Din nou îl putea sluji pe Dumnezeu 
prin intermediul cuvântului. 

Dar şi acolo aveau să-l aştepte grele încercări. Chiar 
după cea dintâi predică a sa, care deşi fusese dumne¬ 
zeiască, inspirată, sfântă, rămase profund mâhnit. Calom¬ 
niile ajunseseră înaintea venirii sale aici şi îşi ţinu cu¬ 
vântul său de învăţătură înaintea unui auditoriu indife¬ 
rent şi ironic. Sfântul ajunse la punctul culminant al 
suferinţei morale, dar nu căzu în deznădejde, cunoscând 
bine ceea ce spunea Sfântul apostol Petru în cea dintâi 
epistolă a sa: „întru aceasta vă bucuraţi, măcar că acum 
ar trebui să fiţi trişti, încercaţi fiind de multe feluri de 

ispite pentru puţină vreme, pentru ca credinţa voastră 
încercată, mult mai de preţ decât aurul cel pieritor, dar 
lămurit prin foc, să fie găsită spre laudă şi spre slavă şi 
spre cinste, la arătarea lui Iisus Hristos. Pe El, fără să-L 
fi văzut, îl iubiţi; întru El, deşi acum nu-L vedeţi, voi cre¬ 
deţi şi vă bucuraţi cu bucurie negrăită şi preamărită, do¬ 
bândind răsplata credinţei voastre, mântuirea sufletelor. 11 

Purtând în minte aceste cuvinte dumnezeieşti, urcă 
din nou la amvon în duminica următoare. Vorbeşte, în¬ 
deamnă, povăţuieşte, învaţă. Blând şi calm, face faţă fur¬ 
tunii care tulbură adunarea, stârnită de zgomotele ca¬ 
lomniatorilor. Sfântul se roagă pentru ei, pentru cei ce 
tulbură poporul, ştiind că mai devreme sau mai târziu: 
„Cel ce face nedreptăţi îşi va primi plata nedreptăţii sale 11 , 
deşi nu doreşte acest lucru vrăjmaşilor săi. Nici de data 
aceasta nu reuşeşte să-şi convingă auditoriul. Dezamă¬ 
girea sa creşte şi mai mult. Se gândeşte în sinea sa: „Voi 
veni şi duminica viitoare. Dar dacă nici atunci nu tre¬ 
zesc vreun interes religios, se vede treaba că trebuie să 
plec! Domnul este cel ce voieşte aşa. Fie numele Dom¬ 
nului binecuvântat! 11 

Hotărârea sa era luată definitiv. „încă o predică pen¬ 
tru a fi sigur de voia lui Dumnezeu 11 , şopti el. Săptămâna 
ce a urmat a fost un adevărat calvar. în tot acest timp 
Dumnezeu acţionă. Ştiri deosebit de importante sosiră 
din Alexandria, toate demne de încredere şi de bun simţ. 
Brusc, lucrurile se schimbară, părerile noi ajunseră la 
arhiepiscopul Atenei şi chiar la urechile mitropolitului 
de Calcis. Tot ce se afirmase până acum la adresa sfân¬ 
tului Pentapolei erau doar minciuni şi calomnii, invidia 
şi răutatea celor de la curtea patriarhală a Alexandriei. 
Sfântul avea în mâinile sale scrisoarea plină de respect 
şi dragoste din partea turmei sale din Egipt, însoţită de 

cele 900 de semnături. Adevărul nu mai putea fi ascuns. 
Ca şi calomniile, el făcu iute înconjurul oraşului, iar 
mâna atotputernică a lui Dumnezeu îl făcu pe Nectarie 
să urce pentru a treia oară la amvon. El vorbea de data 
aceasta în faţa unei adunări unite, pline de respect şi 
emoţie, înduioşând-o până la lacrimi prin predica sa sin¬ 
ceră şi plină de adevăr. Ca şi în Egipt oamenii îl iubeau 
nespus. Dar Nectarie nu rămase prea mult la Calcis în 
Eubeea, fiindcă un alt decret îl numea predicator într-o 
altă provincie. Pleacă, deci, din Eubeea la Ftiotide, zonă 
din străvechea Tesalie. Pe aceste tărâmuri a domnit tatăl 
lui Ahile, marele erou grec. Primarul din Calcis se făcu 
purtătorul de cuvânt al populaţiei şi îi scrise sfântului: „ 
Prea Sfinţia Voastră, oraşul nostru şi întreaga provincie 
îşi exprimă prin mine tristeţea văzându-vă plecând din 
Eubeea unde aţi activat timp de doi ani şi jumătate în 
calitate de predicator. Dragostea şi adâncul respect pe 
care vi-1 poartă credincioşii de toate vârstele, sunt ex¬ 
presia sentimentelor inimilor din întreaga provincie, pe 
care P.S. Voastră le-aţi trezit prin predicile dvs. şi prin 
comportamentul dvs. atât de creştinesc..." 

Dumnezeu îngăduie ispita şi încercarea asupra ce¬ 
lor care-L iubesc şi pe care El îi iubeşte. 

încercarea acceptată este curăţitoare, ea este pre¬ 
cum dalta în mâinile sculptorului care pătrunde în tru¬ 
pul marmurei sale sau al pietrei pentru a-i contura for¬ 
mele şi trăsăturile chipului ce urmează să iasă din mâna 
artistului. Marile harisme, de felul celor pe care le avea 
Nectarie atrag după sine încercări deosebite. 

DIRECTOR DE SEMINAR TEOLOGIC 

Dumnezeu, Care prin pronia Sa conduce totul şi 
Care prin ochiul Său atotvăzător veghează asupra între¬ 
gii creaţii, asupra tuturor fiinţelor, nu-1 dădu uitării pe 
credinciosul şi smeritul Său slujitor. Tatăl meu şi mama 
mea m-au părăsit, spune psalmistul, dar Domnul m-a 
luat la dreapta Sa. 

El singur, ale căror căi sunt necunoscute, cunoaşte 
tainele lucrurilor. Reputaţia sa de sfânt crescu într-o ase¬ 
menea măsură încât ajunse până la palatul regal al Gre¬ 
ciei, până la urechile reginei Olga, care îşi manifesta do¬ 
rinţa de a-1 cunoaşte pe Nectarie. Ea ajunse fiica sa du¬ 
hovnicească, şi numai datorită ei ajunse el acolo unde 
Dumnezeu hotărâse să-l aşeze. Nectarie deveni mai ma¬ 
rele unei instituţii care avea să dăruiască naţiunii renăs¬ 
cute şi Bisericii ortodoxe a Greciei, oameni de prim rang. 

Fondată de către fraţii Rizari, seminarul teologic, 
care le poartă numele, se află în plin centrul Atenei, în 
apropierea Muzeului bizantin. Misiunea sa este de a for¬ 
ma clerici şi mireni pentru slujirea Bisericii. Atunci când 
Sfântul Nectarie luă conducerea seminarului, acesta se 
afla într-o totală dezorganizare şi decădere. 

Cel care mai târziu avea să-l înlocuiască, viitorul 
mitropolit al Atenei, Hrisostom Papadopoulos scria..., că 
numai datorită mitropolitului Nectarie şi corpului didac¬ 
tic calificat pe care el îl alesese, seminarul fraţilor Rizari 
îşi găsi echilibrul său lăuntric şi avu parte de un mare 
avânt spiritual. 

în pragul celui de-al doilea an de directorat, pe data 
de 18 septembrie 1895, Sfântul Nectarie rosti în faţa 
elevilor şi a profesorilor adunaţi în jurul său următorul 

discurs: „Iată că începem studiile în noul an şcolar... Anul 
şcolar, printr-o fericită coincidenţă, începe în acelaşi timp 
cu anul agricol. Agricultorii pun chiar de acum în pă¬ 
mânt seminţele pentru ca culturile să fie sănătoase şi 
fructele din belşug şi pentru ca recolta să fie bogată şi 
să poată fii strânsă la vremea sa. Tot astfel, dascălii, ca 
şi alţi cultivatori de pe tărâmul duhovnicesc, încep chiar 
de azi să împrăştie seminţele lor duhovniceşti, semă¬ 
nând seminţe bune şi roditoare pentru a culege roadele 
la vremea cuvenită. 

Plugarul, înainte de a pune sămânţa în pământ, 
sapă brazde adânci, pentru ca sămânţa, aflând teren fa¬ 
vorabil, să dea culturi sănătoase şi mănoase. La fel se 
procedează şi în cultura duhovnicească... După cum în 
cultura naturală unul este câmpul şi altul ce-1 care îl cul¬ 
tivă, la fel este şi în cultura spirituală. Duhul şi inima 
elevilor, acesta este pământul care trebuie cultivat, das¬ 
călii fiind cei care cultivă şi însămânţează. Ceea ce se 
întâmplă în agricultură, se întâmplă şi în învăţământ. 

Dacă sămânţa cade pe pământ bun, atunci ea aduce 
roade, una o sută, alta şaizeci şi alta treizeci. Dar dacă 
sămânţa cade pe drum, pe piatră sau între spini, atunci 
cea care a căzut pe drum e mâncată de păsări, cea care 
a căzut pe piatră se usucă, neavând de unde să-şi tragă 
seva, iar cea care, în fine, a căzut între spini e înăbuşită 
de aceştia. Făcând această comparaţie, diferenţa este 
aceea că pământul spiritual este cel ce a fost creat după 
chipul lui Dumnezeu, adică raţional, nedeterminat (liber), 
dotat cu o cunoaştere, voinţă, afectivitate, capabil de a 
fi pământ bun şi fertil, capabil de a aduce treizeci, şaizeci 
sau o sută de roade pentru un singur grăunte... 

Să ne străduim, chiar de la începutul acestui an şco¬ 
lar, să facem toate eforturile necesare, pentru ca odată 

ajunşi cu ajutorul lui Dumnezeu, la capătul anilor de 
studii, să ne arătăm roadele şi mănunchiurile recoltei în 
ziua secerişului. Cu adevărat unul este cel ce seamănă şi 
altul cel ce seceră. Să ne străduim a primi dreapta re¬ 
compensă a ostenelilor noastre. Amin!“ 

Sfântul ierarh îşi conducea şcoala cu multă blândeţe 
îmbinată cu austeritate. Personalitatea sa i-a marcat pe 
toţi cei ce l-au cunoscut. Ochii săi negri răspândeau o 
strălucire asemănătoare cu cea a aurorei. O barbă tăiată 
drept, albă ca zăpada, îi înfrumuseţa chipul. O adevărată 
figură biblică. Se spune că sufletul omului se reflectă în 
expresia chipului său. Cel al lui Nectarie se manifesta şi 
în cuvintele sale, în gesturile, faptele, atitudinile, în com¬ 
portamentul său faţă de cei mari şi de cei mici. Avea un 
suflet curat, ca cel al unui copil care crede tot. 

«După regulamentul seminarului, povestesc unii din¬ 
tre elevii mai vechi, nu le era îngăduit elevilor să iasă 
în oraş decât în zilele marilor praznice. în aceste zile fe¬ 
ricite, ne împrăştiam prin tot oraşul şi plăcerea noastră 
de căpetenie era aceea de a mânca clătite la o patiserie 
aflată în apropierea şcolii... în zilele de ieşire acest local 
era negru de anterie. Ieşirile noastre erau rare. încă din 
seara de sâmbătă ne gândeam la procedeul pe care trebu¬ 
ia să-l folosim pentru a căpăta permisiunea directorului. 

în duminicile de vară, directorul nostru avea obi¬ 
ceiul de a se plimba prin faţa paraclisului şcolii pentru 
a se bucura de prospeţimea dimineţii şi de parfumul flo¬ 
rilor... Tocmai în acel moment noi ne puneam în acţiune 
planurile noastre de ieşire. 

O dată, hotărâsem ca unul dintre noi să-i spună că 
unchiul său era grav bolnav, ca altul să-i aducă la cu¬ 
noştinţă faptul că părinţii săi îi trimiseseră un pachet de 
smochine şi stafide, prăjituri, etc.. şi că trebuia să mear- 

gă să le caute la un anumit hotel. Un al treilea avea o 
grozavă durere de dinţi şi trebuia să se ducă la dentist, 
etc... Toate aceste pretexte trebuiau să ne facă să ajun¬ 
gem la patiserie. 

Cel dintâi, adică cel al cărui unchi era „bolnav" 
ajungea dinaintea directorului, făcea plecăciuni, îi săru¬ 
ta mâna dreaptă şi cu un aer îndurerat îl informa despre 
boala unchiului, cerându-i îngăduinţa de a merge să-l 
vadă. Directorul, foarte mişcat, îi dădea nu numai per¬ 
misiunea, dar îi ura şi grabnică însănătoşire şi îl ruga pe 
elev să-l informeze despre starea bolnavului de îndată 
ce avea să se reîntoarcă la seminar. 

Peste încă un moment sosea cel de al doilea, adică 
cel cu coletul de smochine şi stafide care se aflau în 
pericol de a fi mâncate de către personalul hotelului. Şi 
acesta primea cu mare uşurinţă permisiunea, ca şi cel ce 
suferea de cumplite dureri de dinţi. 

Eu ajungeam ultimul, fără să fi avut vreo găselniţă. 
De îndată ce mă văzu, avu suspiciuni cu privire la spuse¬ 
le noastre. Printr-un gest al mâinii care îi era caracteris¬ 
tic, îmi făcu semn să tac... «nici un cuvânt», ceea ce în¬ 
seamnă că trebuia să mă apropii... Nu vreau să aud ni¬ 
mic. Eu, foarte necăjit, făceam stânga împrejur şi plecam. 
Sufletul său sfânt era atunci mişcat. Se căia din pricina 
durităţii sale, mă chema, îmi primea plecăciunea şi îmi 
îngăduia să vorbesc. 

- Aş vrea şi eu, Prea Sfinţia Voastră, să plec cu 
ceilalţi. 

- Dar ei... 

- Eu, eu am să vă spun adevărul... Eu aş vrea să 
merg să mănânc clătite. Nu ştiu dacă ceilalţi v-au spus 
adevărul. 

După ce îi spusei, aşadar, adevărul, el mă binecu¬ 
vânta şi îmi spuse: 

- Tu ai binecuvântarea mea. Mergi, şi când ai să te 
întorci să-mi spui dacă ceilalţi au minţit. 

înainte de a intra în şcoală, am cumpărat un pachet 
de smochine uscate. 

Mă duceam singur la director şi-l rugam să mă ierte 
că îi suspectasem de neadevăr pe colegii mei. îmi punea 
întrebări cu privire la sănătatea unchiului bolnav, iar eu 
îi spuneam că îi era mai bine. îi ofeream smochinele, 
din cele „primite' 1 de prietenul meu. Chipul i se lumina 
de fericire. Nu îl minţisem. 

Chiar dacă ezitase să ne creadă, sunt sigur că bu¬ 
nătatea sa infinită ne iertase răutatea noastră copilă¬ 
rească.» 

Când un elev era pârât pentru indisciplină, îl che¬ 
ma la dânsul şi îi primea justificările, dându-i crezare 
mai degrabă acuzatului decât acuzatorului. Un alt elev, 
vorbind despre maniera pedagogică a dascălului său, 
spunea că în loc să-i pedepsească pe cei indisciplinaţi şi 
pe cei ce încălcau regulamentul, el se pedepsea pe sine, 
ajunând. Acelaşi elev l-a văzut pedepsindu-se de trei ori 
ca urmare a tulburărilor cauzate de către elevi. 

Sfântul Nectarie a fost pentru elevi, ca şi pentru 
corpul didactic al şcolii, un tată plin de afecţiune. 

Un credincios din Eghina, care-1 cunoştea de mult 
timp pe sfânt, povesteşte că încă de pe vremea când el 
era directorul şcolii, omul de serviciu al şcolii se îmbol¬ 
năvi grav şi fu spitalizat. Pe atunci nu exista în Grecia 
serviciu de asistenţă socială şi bietul angajat crezu că 
fusese înlocuit. De îndată ce se simţi în stare să-şi re- 
înceapă slujba, se duse la şcoală şi o află într-o desăvâr¬ 
şită curăţenie. Se reîntoarse acasă şi îi spuse soţiei că 
altcineva îi luase locul. 

Aceasta îi spuse, pentru a-1 încuraja, să meargă într- 
o dimineaţă la prima oră ca să-şi vadă înlocuitorul. Soţul 
ajunse dimineaţa pe la ora 5 la şcoală şi îşi văzu înlo¬ 
cuitorul care nu era altul decât sfântul gata să cureţe 
toaletele, spunând în tot acest timp: „Curăţă, Nectarie, 
asta este tot ceea ce meriţi să faci“. 

Sfântul Nectarie îl văzu, îl chemă şi îi spuse: 

- Vino aici, nu te mira, ci ascultă şi fii atent. Te sur¬ 
prinde faptul că mă vezi curăţind şcoala. Nu te teme că 
am să-ţi iau locul, dimpotrivă, fac totul pentru a ţi-1 păs¬ 
tra până la însănătoşirea ta deplină. Abia ai ieşit din spi¬ 
tal şi timp de două luni nu ai să poţi lucra. Ce ai să faci? 
Dacă te concediază, cum ai să trăieşti? Şi dacă aduc pe 
altul ce ai să faci?... Iată de ce fac tot posibilul să te ajut. 

Dar ia aminte: atâta timp cât voi trăi în lumea 
aceasta, nimeni să nu afle ce ai văzut tu acum... 

Iată unul dintre semnele adevăratei smerenii şi al 
dragostei de aproapele. 

Altă dată cineva veni să-l vadă. Sfântul îl primi ca 
pe un prieten vechi şi-l întrebă ce dorea. 

- Părinte Sfinte, spuse necunoscutul vizitator, am 
nevoie de 25 de drahme. Mâine trebuie să-i înapoiez şi 
n-am nici măcar o leţcaie. Sunt pierdut. Te implor, ajută-mă. 

Sfântul îl chemă pe Costi (care era, de asemenea, casie¬ 
rul său). Costi, care ascultase conversaţia, se făcu că nu 
auzise nimic. în casă de-abia avea 30 de drahme şi sfâr¬ 
şitul lunii era încă departe. 

Sfântul îl strigă din nou. De data aceasta Costi 
răspunse. 

- Dă-i, te rog, spuse el, 25 de drahme acestui om 
aflat la mare nevoie. 

- N-am nici-un ban, sfinte părinte, răspunse Costi. 

- Caută bine, Costi, fiindcă e vorba de o nevoie 
urgentă... 

- Nu sunt decât 25 de drahme în casă şi nu ne 
aflăm decât la începutul lunii. 

- Dă-le Costi, mare este Dumnezeu! Toată lumea, 
povesteşte un alt martor, d-na A. D., îi acordară respect 
sfântului vizitator care plecă. în după-amiaza acelei zile, 
o depeşă de la Arhiepiscopie îi cerea sfântului să-l înlo¬ 
cuiască pe arhiepiscopul bolnav pentru oficierea unei 
cununii pentru care sfântul părinte primi un plic ce 
conţinea 100 de drahme. II dărui lui Costi spunându-i: 

- Costi, noi oamenii nu avem nimic, dar Dumnezeu 
este Cel care are totul şi El veghează... 

Pe timpul şederii sale la Atena, predică mult în bis¬ 
ericile capitalei şi în cele din Pireu. Renumele său de om 
al lui Dumnezeu era şi mai mare. Numeroşi creştini, ca 
cerbii însetaţi, după cum spune psalmistul, îl vizitau, i se 
spovedeau, îi cereau poveţe. Devenise „stareţul 11 , îndru¬ 
mătorul duhovnicesc al Greciei. Tocmai în această vre¬ 
me, unul dintre marii duhovnici actuali, egumenul schi¬ 
tului „Izvorul Tămăduirii 11 din Păros, îl cunoscu: „...Un 
prieten mi-a spus într-o bună zi, scria el, ca să mă pre¬ 
gătesc de spovedanie (precum odinioară Filip i-a spus lui 
Natanael cu privire la Domnul Hristos); ...Vino cu mine, să 
mergem să ne spovedim la un duhovnic plin de virtuţi, 
un om sfânt la care eu deja mă spovedesc. Trebuie să-l 
cunoşti. Vei avea mult de câştigat. Plecarăm să-l găsim. 

Am rămas atât de mulţumit şi de fericit, încât din 
ziua aceea m-am dus din ce în ce mai des să mă spo¬ 
vedesc la el. Mi-a spus să mă spovedesc cât mai des cu 
putinţă pentru a-mi da poveţe şi a mă învăţă cum să fug 
de lume, de păcate şi cum să dobândesc virtuţile... De 
atunci făceam tot posibilul spre a merge să-l văd. I-am 

descoperit părintelui meu duhovnicesc dorinţa mea de a 
deveni monah şi l-am întrebat ce credea despre acest 
lucru. El îmi răspunse: 

- Te-ai gândit bine. Ai ales partea cea bună, dar în 
ce mănăstire ai de gând să te retragi? 

- Până în prezent nu am hotărât nimic exact, îi 
răspunsesem eu. 

- Dacă vrei să mergi într-o mănăstire din Grecia, 
răspunse el, să-ţi îndrepţi atenţia spre sfânta mănăstire 
din Longobarda, din insula Păros, unde eu însumi am 
fost pe când eram încă diacon şi secretar al mănăstirii 
Neamoni din Chios. Am vizitat de mai multe ori mănăs¬ 
tirea din Longobarda. Am participat la slujbe, am remar¬ 
cat ordinea, cucernicia, credinţa, evlavia, dragostea pă¬ 
rinţilor faţă de Dumnezeu şi faţă de aproapele, precum 
şi viaţa ascetică pe care o duc. Dacă nu te duci acolo, să 
nu intri în nici-o altă mănăstire. Ar fi mai bine pentru 
tine să rămâi în lume. 

Când i-am spus că aveam de gând să mă retrag în 
Sfântul Munte Athos, îmi spuse: 

- Mergi, dar nu într-o mănăstire cu viaţă de sine. 
Alege viaţa de obşte sau pustnicia. Dar povaţa mea pă¬ 
rintească este aceea de a-ţi alege Longobarda. Acolo vei 
învăţa de toate şi vei deveni folositor şi altora. Va veni 
o zi când vei merge acolo în ciuda dorinţei tale. După 
toate acestea am ales Sfântul Munte. Plecarăm, prietenul 
meu şi cu mine. Ne oprirăm la Tesalonic, debarcarăm, cu 
scopul de a ne închina la moaştele Sfântului Dimitrie 
izvorâtorul de mir. Turcii ne suspectară şi ne luară drept 
spioni. Nu numai că nu primirăm permisiunea de a mer¬ 
ge în Sfântul Munte, dar furăm puşi chiar sub paza unor 
soldaţi. Am cerut să-l văd pe paşă, lucru care-mi fu îngă¬ 
duit, dar acesta lipsea. 

Atunci se aprinse o discuţie între mine şi reprezen¬ 
tantul său. I-am spus că ne reţinea pe nedrept, nelăsân- 
du-ne să plecăm în Sfântul Munte şi că noi nu eram spi¬ 
oni. Chemă 30 de soldaţi şi ofiţeri care puseră mâna pe 
mine şi mă închiseră într-o temniţă spre a mă executa. 
Dar din purtarea de grijă a lui Dumnezeu şi cu rugăciu¬ 
nile Sfântului Dimitrie (ocrotitorul Tesalonicului) mă întâl¬ 
nii pe drumul către închisoare cu paşa care mă eliberă 
şi îmi dete un soldat care mă escortă până în port pen¬ 
tru a mă îmbarca pe o navă greacă. 

Astfel, fără să fi dorit acest lucru, am revenit în 
Grecia şi m-am dus la mănăstirea din Longobarda unde 
mă aflu şi acum de peste 40 de ani. Ceea ce mi-a spus 
sfântul s-a şi împlinit". 

Darul discernământului şi cel al proorociei pe care 
Dumnezeu le dă sfinţilor Săi, pe acestea le avea şi Nec- 
tarie. Dumnezeiescul Meletie spune că discernământul 
este candela ce luminează în întuneric, însoţitorul celor 
pierduţi, portul naufragiaţilor. 

„Toţi, povesteşte un alt martor, doamna A.D., îl res¬ 
pectau pe sfânt pentru numeroasele sale virtuţi, pentru 
înţelepciunea sa şi pentru modelul excepţional de viaţă 
creştină pe care-1 reprezenta acesta. Persoana sa strălu¬ 
cea sub razele harului lui Dumnezeu. Prin nobleţea şi 
bunătatea inimii sale atrăgea toată lumea către el. 

Pentru mine şi pentru soţul meu, preot în America 
era o mare cinste, o binecuvântare, aceea de a primi la 
noi un părinte atât de sfânt şi un om atât de minunat... 

îşi petrecea zilele în singurătate, în rugăciune, me¬ 
ditaţie şi lectură. Dimineaţa şi seara el se retrăgea pen¬ 
tru a se ruga singur. Medita ore în şir în timpul plimbă¬ 
rilor pe care le făcea în pădurea Gortinie (Peloponez)... în 
timpul şederii sale la noi, pe când împlinisem 37 de ani 

de viaţă, m-am îmbolnăvit deodată. Mi-am pierdut cunoş¬ 
tinţa, iar medicul mi-a pus diagnosticul de meningită. 

Sfântul Nectarie, prezent în timpul examenului me¬ 
dical, răspunse că nu era vorba de o boală atât de gravă: 
„nu, spuse el, nu cred acest lucru". 

După plecarea medicului, pe când părinţii mei se 
aflau cufundaţi într-o adâncă nelinişte, Sfântul Nectarie 
îi rugă să iasă din cameră şi, rămas singur lângă mine, 
îngenunchiat, se rugă fierbinte pentru mine către Dum¬ 
nezeu. 

Mijlocirea sa odată terminată, mă părăsi şi le spuse 
alor mei: „Nu, nu vă îngrijoraţi, ea nu are nimic grav". 
Peste patru ore, îmi revenii, mă aşezai pe pat, uimită de 
faptul că mă vedeam culcată. Ce mi se întâmplase? Şi 
întorcându-mă spre el, îl întrebai ce aveam. îmi spuse: 
„Ţi-era somn şi ai dormit". 

Iată o minune înfăptuită de Dumnezeu în urma ru¬ 
găciunilor sale şi confirmată de mai mulţi martori... Mi¬ 
nunea vindecării mele îi umplu de uimire pe locuitorii 
ţării care veniră la dânsul spre a fi binecuvântaţi. Casa 
noastră devenise un loc de pelerinaj. Nu-i plăceau lau¬ 
dele oamenilor, iar propriile sale fapte le socotea ca fi¬ 
ind normale, simple, fireşti. 

Atunci când Sfântul slujea dumnezeiasca Liturghie, 
în momentul în care strana, prin cântarea Heruvicului, 
îi invită pe credincioşi să se alăture îngerilor spre a-L 
primi pe Hristos Care în chip simbolic intră în Ierusalim 
pentru a-Şi oferi acolo jertfa de Sine în calitate de Mare 
Preot, jertfă şi altar, în vreme ce liturghisitorul se roagă 
lui Dumnezeu, mărturisind că „Nimeni dintre cei legaţi 
cu pofte trupeşti nu este vrednic..." de a-L sluji, de a se 
apropia de El, fiindcă acesta este lucru mare şi înfricoşat 
chiar pentru îngeri, în timpul acestei rugăciuni Nectarie 
părea a fi cu totul netrupesc. 





Schiţă biografică 


73 


Chipul său strălucea de lumină, semăna, după spu¬ 
sele martorilor, cu un înger. 

Atunci când un alt episcop venea să slujească dim¬ 
preună cu el în Biserica şcolii, el nu accepta niciodată 
întâietatea, chiar atunci când aceasta i se cuvenea după 
dreptul celui mai în vârstă. El se aşeza întotdeauna în 
partea dreaptă a altarului, nu purta decât camilafca în 
locul mitrei episcopale şi puţine insemne ale demnităţii 
sale arhiereşti. Invitaţia care oferea accesul în biserica 
şcolii reprezenta cu adevărat un mare privilegiu. Cel 
care o căpăta îl putea admira pe Nectarie stând în pi¬ 
cioare pe podiumul episcopal, în mijlocul elevilor săi, 
precum un înger, oficiind dumnezeiasca slujbă, precum 
o fiinţă nematerială. 

Era, spun cei ce s-au rugat împreună cu el, o imag¬ 
ine a liturghiei cereşti. Nectarie nu a devenit sfânt după 
moartea sa, el a fost un sfânt pe tot parcursul vieţii sale. 
în sufletul tuturor celor care se apropiau de el, ştia să 
insufle, precum nectarul, dumnezeieştile cuvinte. 

Nectarie era un om de mare rugăciune, de o forţă 
spirituală excepţională. Şi doar un profund cunoscător 
al rugăciunii celei duhovniceşti le putea vorbi fiicelor 
sale duhovniceşti din Eghina despre Rugăciunea inimii, 
care este modul cel mai înalt de slavoslovie. Numai aceas¬ 
ta poate fi numită rugăciunea Părinţilor. Cealaltă, cea 
care este rostită de buze se numeşte psalmodiere. 

Atunci când sfântul se afla la rugăciune, nu auzea 
niciodată când cineva bătea la uşă, iar dacă aveai în¬ 
drăzneala să intri în chilia sa fără să fi fost invitat, îl 
aflai în extaz, îngenunchiat, cu mâinile înălţate spre cer, 
cu privirea ridicată către cele de sus, înconjurat parcă 
de o flacără, cuprins de dumnezeiasca dragoste care-1 
ardea fără a-1 topi. 

«Dumnezeiasca dragoste, scria el, este dragostea de¬ 
săvârşită faţă de Dumnezeu, este o dorire permanentă 
către Dumnezeu. Dragostea dumnezeiască se naşte în 
inima care a fost curăţată, căci numai de acolo ţâşneşte 
harul divin... Inima celui care-L iubeşte pe Domnul nu 
doarme niciodată. Ea veghează din pricina intensităţii 
dragostei sale.» 

Dacă omul doarme pentru necesităţile firii, inima 
celui plin de dumnezeiască dragoste veghează pentru a-L 
proslăvi pe Dumnezeu. Tânărul Costi, care a fost ca şi 
fiul său adoptiv şi care trăieşte şi în ziua de azi, poves¬ 
teşte faptul că Sfântul Nectarie priveghea şi se ruga până 
noaptea târziu. Adesea îl vedea scăldat într-o lumină 
strălucitoare ca aurul. 

«într-o noapte, povesteşte el, am fost cuprins de 
teamă şi am început să strig din toate puterile: foc! foc! 
Limbi de foc se înălţau de pe chipul şi trupul sfântului. 
Mă dusei spre el. Dar Nectarie se afla în extaz, unit cu 
Hristos. Am vrut să sting flăcările, atingând mantia sfân¬ 
tului meu stăpân şi duhovnic... Era focul harului, focul 
nematerialnic al Dumnezeirii. 

Sufletul lui Nectarie era în întregime lumină şi foc, 
înveşmântându-i sfântul său trup ca într-o mantie de foc...» 

îi iubea nespus, mai povesteşte Costi, pe cei săraci, 
necăjiţi, umili. Când o persoană de vază venea să-l vadă 
în biroul său, îmi spunea: 

- Costi, Costi! copile, sunt găunoşi cei erudiţi... 
Arareori îi strângea pe lângă el pe cei ce aveau reputaţia 
de a fi savanţi, erudiţi. Aceştia nu se aflau în inima sa. 
El îi prefera pe grădinarul şcolii, pe bucătar, pe portar. 
El îi învăţa pe toţi cuvântul viu al lui Dumnezeu, în 
vreme ce el însuşi se urca până la ceruri prin sfânta sa 
credinţă. 

Cuvântul său împrospăta sufletele, deschidea inim¬ 
ile învârtoşate. Adesea se uita pe strada de la fereastra 
chiliei sale şi-i binecuvânta pe trecători fără a-i cunoaşte. 
Era generos şi oferea altora tot ceea ce avea: bani, hai¬ 
ne, încălţăminte. 

într-o bună zi, în timp ce săvârşea dumnezeieştile 
Taine într-o biserică din Atena, un preot sărac intră în 
altar pentru a lua parte la slujbă. 

Anteriul îi era mai mult decât uzat, aproape zdren¬ 
ţuit. Sfântul i-1 dărui pe al său, singurul pe care-1 avea, 
spunându-i cuiva uimit de gestul său: «Nu-i nimic, voi afla 
mijlocul de a-mi face rost de altul». Dumnezeu, într-ade- 
văr, îi trimitea întotdeauna credinciosului său slujitor cele 
necesare şi aceasta la timpul cuvenit. «Deschizând Tu mâ¬ 
na Ta, spune psalmistul, toate se vor umple de bunătăţi...» 

Se bucura de preţuirea tuturor şi mulţi veneau să-l 
consulte în problemele cele mai felurite. Era atunci vre¬ 
mea alegerilor. Veniseră la el nişte tineri să discute cu 
dânsul. Pe străzi, partizanii feluritelor partide demon¬ 
strau, se auzeau strigăte de pe stradă... Costi se ridică 
spre a se duce în stradă: 

- Vrei, părinte, ca să mă duc şi eu în stradă? 

- Stai liniştit, îi spuse sfântul. Eşti prea tânăr ca să 
te ocupi de astfel de lucruri. 

- Voi coborî totuşi, părinte. 

- Stai liniştit, binecuvântatul meu copil. Unde vrei 
să te duci? Nu vezi oare dezordinea, haosul? Te vor bate, 
te vor lovi. Nu te duce. 

Costi nu voi să asculte deloc. De îndată ce ajunse în 
stradă, oamenii aceia îl văzură şi începură să-l lovească. 

- Copilul meu binecuvântat, spuse sfântul, de ce nu 
m-ai ascultat? De ce te-ai dus în stradă în timpul manifes¬ 
taţiei? Şi spunând acestea, sfântul pansa capul însânge¬ 
rat al tânărului. 

- Un bun cetăţean, continuă el, îşi exprimă prefe¬ 
rinţa în taină, prin votul său secret şi sfânt. Mulţi oa¬ 
meni, fiii mei duhovniceşti, vin la mine şi mă întreabă 
la spovedanie pentru cine să voteze. Unora le răspund, 
altora nu le spun nimic, păstrând tăcerea. 

- De ce, părinte sfinte? Şi ce răspundeţi? 

- Binecuvântaţii mei copii, tăcerea este şi ea un 
răspuns, e bine ca ea să nu fie o insultă. 

Alegeţi un suflet bun, o inimă fără pată. Un bun 
creştin, înţelept, fără patimi, nobil... Copiii mei, învăţaţi 
de la mine că mincinoşii, beţivii, desfrânaţii, aventuri¬ 
erii, vrăjmaşii creştinilor ortodocşi trebuie ca întotdea¬ 
una să găsească închise uşile Parlamentului... 

- Dar cei care practică jocurile de noroc, se pot ei 
oare prezenta la alegeri? 

- Sigur că nu, răspunse sfântul, căci lucrările inim¬ 
ilor lor sunt rele, iar duhul lor concepe lucruri înfioră¬ 
toare. Nu vă puneţi încrederea voastră nici în principi, 
în fiii oamenilor în care nu este mântuire. Alegeţi-i pe 
cei virtuoşi, care au stabilitate, echilibru în viaţa şi 
faptele lor, cinstiţi şi sobri în vorbe, prudenţi în tot 
ceea ce fac. 

Nu alegeţi oameni împrăştiaţi, agitaţi, interesaţi, 
preocupaţi doar de materie. Cei ce socotesc Parlamentul 
drept un loc de negoţ şi nu ajung acolo spre a-i sluji pe 
cei mulţi, sunt hoţi şi intruşi. Respingeţi-i la mare dis¬ 
tanţă de cele publice. 

- Dacă s-ar întâmpla să-i avem pe unii ca aceştia 
drept prieteni, dacă vreunul dintre ei ne-a fost bine¬ 
făcător, ar trebui să-l respingem? 

- Da, de îndată, pentru totdeauna. Fiindcă astfel de 
oameni rătăciţi şi înrăiţi nu pot aduce decât necazuri, 
prejudicii şi nenorociri atât propriilor lor prieteni, cât şi 

societăţii. Un cartofor care este şi un pungaş nu-şi rui¬ 
nează decât partenerul, uneori un cerc de oameni. Dar 
un om politic care este periculos, eretic, obraznic, vi¬ 
clean, necinstit, este o groapă a demonilor, e un alt săl¬ 
batic eolian... Un om rău în societate poate vătăma pe 
unul, doi, cinci sau zece oameni. 

Din contră, o politică rea distruge cu inimă uşoară 
fericirea oamenilor, copiii mei. Aveţi, deci, grijă ca nu 
cumva să-i alegeţi pe lupii cei răpitori, plini de păcate şi 
răutăţi. Votul vostru să-l daţi celui bun şi nobil. 

- Dar, părinte, oamenii buni şi nobili nu au putere, 
sunt izolaţi, necunoscuţi. Cei răi, cei grosolani sunt cei 
ce se dau drept oameni distinşi. 

- Pentru un pic de hrană, zise Sfântul Nectarie, 
pentru haine, colindaţi pământul, mările, pieţele şi stră¬ 
zile, pentru a face o alegere judicioasă, dar când este 
vorba să-i alegeţi pe conducătorii vieţii voastre materia¬ 
le, deveniţi voi dintr-o dată nepăsători, până într-acolo 
încât să-i sprijiniţi pe cei nedemni? 

- Sigur că nu, părinte. Vă mulţumim pentru poveţe. 

- Nu, nu mie mi se cuvin mulţumirile, ci lui Dumne¬ 
zeu pentru prea Sfântul Său discernământ. 

în anul 1898, în timpul vacanţei mari, el vizită mă¬ 
năstirile din Sfântul Munte al Athosului, iar patriarhul 
Constantinopolului, Constantin al V-lea, îi scrise cerân- 
du-i să-i împărtăşească impresiile. 

La bolniţa mănăstirii Simon Petru se afla un monah 
atins de boală contagioasă. Sfântul îl vizită, se aplecă 
deasupra lui, iar acesta îi dădu Sfântului sărutarea păcii 
pe obraz. Absolut dezinteresat faţă de idolul banilor, îşi 
edita cărţile pe cheltuiala sa şi le distribui gratuit, le tri¬ 
mise miniştrilor, deputaţilor, profesorilor, le dărui stu¬ 
denţilor care-şi terminau studiile sau le oferea celor 
care-1 vizitau. Lucrările sale principale sunt: 

- „Despre Una Biserică Sfântă, sobornicească şi 
apostolică“ 

- „Despre Sfânta Tradiţie“. 

- „Omilii cu privire la caracterul divin al operei 
Mântuitorului nostru Iisus Hristos“. 

- „Comoara de sentinţe ale Sfintei Filosofii". 

- „Cugetări cu privire la Sfintele Taine". 

- „Psaltirea proorocului David". 

- „Studii istorice cu privire la pricinile schismei". 

- „Cunoaşte-tepe tine însuţi". 

- „Discursuri ecleziastice cu privire la necesi¬ 
tatea Sinoadelor ecumenice". 

în ceea ce priveşte sinodul ecumenic, sfântul spu¬ 
nea că nu au mai existat în sensul străvechi al Bisericii 
nedespărţite. Primele şapte simbolizau numărul ŞAPTE 
care este cel al Bisericii. 

- „Istoria Noului Testament". 

Din mulţimea scrierilor sale se poate observa vari¬ 
etatea cunoştinţelor sale, erudiţia sa, buna cunoaştere a 
Sfintelor Scripturi, a Sfinţilor Părinţi la care pururea 
face referiri Sfântul Nectarie. El poate ocupa un loc prin¬ 
tre marii teologi ai secolului al XlX-lea. îi erau familiare 
marile curente ale teologiei heterodoxe, cărora le-a opus 
adesea tradiţia şi gândirea ortodoxă. 

Fiind un om deosebit de cultivat, el cunoştea latina 
şi franceza. în biblioteca chiliei sale din Eghina se aflau 
mari dicţionare şi enciclopedii franţuzeşti, lucrări de te¬ 
ologie şi de literatură franceză. 

NĂDEJDE ŞI REABILITARE 

în anul 1899 bătrânul patriarh Sofronie îşi dădu 
sufletul în mâinile lui Dumnezeu. Sfântul Nectarie socoti 
că a sosit ceasul reabilitării sale. Nu dorea nici eparhia, 
nici rentă episcopală, ci doar reglementarea situaţiei 
sale de episcop, fiindcă până în momentul respectiv el 
nu era în mod oficial recunoscut ca membru al ierarhiei 
elene, aşa precum el însuşi o confirmă în scrisoarea sa 
către patriarhul ecumenic. 

în Grecia era socotit drept episcop doar cu numele, 
având domiciliu la Atena. Tronul Sfântului Marcu i se 
cuvenea. întreg poporul ortodox din Egipt îşi îndreptă o 
clipă privirile către el. 

«Candidatura sa este cea mai plauzibilă dintre toa¬ 
te, scria pe vremea aceea ziarul „Anaplasis 11 . Dintre toţi 
ierarhii Bisericii de răsărit, Nectarie este cel mai potri¬ 
vit, cel mai cultivat, cel mai râvnitor, cel mai neprihănit. 

Este un scriitor fecund, neobosit truditor al duhu¬ 
lui. Adevărul şi slujirea cuvântului reprezintă hrana sa 
cotidiană şi bucuria cea mai vie. Cu totul dezinteresat, 
prieten al binelui, senin dar ferm, blând, dar şi sever, 
curat în toate cele ale vieţii, departe de orice bănuială 
sau. critică, plin de pudoare şi distincţie în comporta¬ 
ment, modest în ţinută, mai presus de orice meschină¬ 
rie, de patimi, invidie şi orice alte răutăţi, plin de armo¬ 
nie şi echilibrul tuturor virtuţilor... 

Dacă un altul mai vrednic decât dânsul va fi ales în 
scaunul patriarhal al Alexandriei, nimeni nu se va bucu¬ 
ra mai mult decât el. Dacă el va fi cel ales, el, cel plin 
de modestie, nu va avea decât o singură dorinţă: cum să 
se facă mai vrednic de misiunea sa, în toată smerenia». 

Şi înafara fruntaşilor ţării tot Nectarie era socotit 
drept cel mai îndreptăţit succesor al lui Sofronie, dar 
până la urmă Fotie a fost alesul. Acesta se urcă pe tronul 
patriarhal al Alexandriei şi pe data de 10 octombrie 1902 
Nectarie îi scrise următoarea scrisoare: 

«Prea Fericirea Voastră, 

Vă trimit dimpreună cu această scrisoare două do¬ 
cumente ale patriarhului Sofronie... prin care el mă sus¬ 
pendă din scaunul episcopal, îmi retrage toate funcţiile 
din cadrul patriarhiei, mă concediază precum un valet, 
mă alungă din Egipt şi toate acestea fără judecată, fără 
motiv, fără apărare... 

Această hotărâre, Prea Fericirea Voastră, este îm¬ 
potriva tuturor canoanelor, a legilor ecleziastice, ea este 
pe cât de nedreaptă, pe atât de arbitrară... Noi, în deplin 
respect faţă de persoana sa sfinţită şi, în duh de pace, 
nu am protestat împotriva acestei duble nedreptăţi şti¬ 
ind că nu vom fi ascultaţi, supunându-ne voii sale şi pă¬ 
răsind Egiptul în nădejdea că vom afla dreptatea atunci 
când acest lucru va fi bineplăcut Domnului. 

Socotesc că această zi a sosit odată cu venirea în 
tronul patriarhal a Prea Fericirii Voastre. De aceea, vă 
rog, să-mi faceţi dreptate, fiind reconfirmat ca episcop 
pe lângă tronul patriarhal şi aducându-mi la cunoştinţă 
acest lucru prin dreapta voastră hotărâre...» 

Sfântul nu cerea nimic altceva decât reglementarea 
situaţiei sale canonice. 

Noul patriarh, care nu dorea să deschidă un dosar 
care nu prea făcea cinste cancelariei patriarhale, nu 
răspunse, lăsând lucrurile nerezolvate. Nectarie se adre¬ 
să atunci patriarhului Ioachim al III-lea al Constaţi- 

nopolului pentru a-i cere arbitrajul. Se scurseseră deja 
13 ani de la plecarea sa din Egipt. 

«Cu mult respect, scria el, vă trimit alăturat P.F. Voas¬ 
tre, copia scrisorii mele către patriarhul Fotie al Alexan¬ 
driei şi cele trei documente ale patriarhului Sofronie 
prin care acesta mă alungă din funcţia pe care o ocu¬ 
pam în cadrul patriarhiei Alexandriei, mă suspendă din 
toate atribuţiunile mele episcopale, mă dă afară ca pe un 
servitor, fără judecată, fără motive plauzibile... Prin scri¬ 
soarea mea către patriarhul Fotie cer îndreptarea ne¬ 
dreptăţii ce mi-a fost făcută şi redobândirea drepturilor 
mele. Dar, deşi P.F. Sa se află de peste 11 luni în posesia 
scrisorii mele, nu ne-a socotit vrednici de răspuns. O ast¬ 
fel de atitudine mă uimeşte. 

Am socotit de cuviinţă, căutând o povaţă, să recurg 
la bunăvoinţa P.F. Voastre pentru a vă cere înţeleptele 
voastre poveţe şi ceea ce este bine de făcut... fiindcă sunt 
ca un om rătăcit, nefăcând parte din cadrul nici unei 
Biserici autocefale. Chiar în Grecia, după 14 ani de slu¬ 
jire, Sfântul sinod mă socoteşte drept episcop cu statut 
de tranziţie şi în toate documentele pe care i le adresez 
mi se cere să adaug menţiunea: „episcop în deplasare". 

Iată o situaţie nemaiîntâlnită în cronicile biseri¬ 
ceşti: un episcop alungat care nu aparţine de nici-o Bise¬ 
rică. Eu cred că nici P.F. Voastră şi nici un cunoscător al 
canoanelor şi regulilor ecleziastice nu poate socoti că o 
astfel de situaţie e bună şi poate fi aprobată...» 

Nimeni nu-i luă apărarea lui Nectarie. Sfântul avea 
să moară într-o situaţie canonică neclarificată, dar iubit 
şi preamărit de Dumnezeu. 

ORIGINILE MĂNĂSTIRII DIN EGHINA 

în timpul perioadei când ţinea nenumărate predici, 
atât la Atena, cât şi la Pireu, Nectarie şi-a făcut numeroşi 
fii duhovniceşti. Printre aceştia se aflau şi tinere fete 
care îi împărtăşiră dorinţa lor de a îmbrăţişa viaţa mona¬ 
hală, dar ele nu doreau să meargă într-o mănăstire exis¬ 
tentă, întrucât voiau să rămână sub supravegherea şi 
îndrumarea sa. 

Sfântul Nectarie fu de acord, le luă sub oblăduirea 
sa şi porni în căutarea unui loc convenabil pentru sta¬ 
bilirea unei mănăstiri de maici. Vizită numeroase locuri 
şi tocmai în Eghina, unde debarcă în anul 1904, află 
exact ceea ce dorea. Mică insulă grecească, Eghina se 
află în golful Atenei, numit şi golful Eghinei. 

Odinioară, eghinienii fuseseră buni luptători şi nu 
puţine au fost victoriile dobândite de ei. Tucitide a lău¬ 
dat vechea flotă a eghinienilor. în secolul al XlX-lea au 
fost descoperite, în timpul unor săpături arheologice 
făcute în templul lui Jupiter, importante statui, printre 
care se numără şi o remarcabilă Minervă. Dar nu numai 
antichitatea s-a evidenţiat în Eghina. Creştinismul i-a 
dăruit oameni iluştri, printre care Sfântul Dionisie, al 
cărui trup a rămas intact din momentul adormirii sale 
în anul 1624, aflându-se în prezent în insula Zakynthos. 

Pe colina străvechii Chora, chiar în faţa celei în care 
se află moaştele Sfântului Nectarie, se poate vedea ca¬ 
tedrala Sfântului Dionisie şi o mulţime de paraclisuri 
împodobite cu remarcabile fresce, din păcate lăsate în 
paragină. 

«în ciuda măreţiei sale trecute şi prezente, scria pri¬ 
etenul nostru, părintele Nectarie din Păros, Eghina nu 

este orgolioasă, nu este plină de pretenţii. Ea este fru¬ 
moasă, simplă, ordonată, precum o femeie smerită. Nu 
are apă. Fântânile sunt rare. 

Plouă mai puţin decât în Atica şi cu toate acestea, 
totul este atât de frumos şi înverzit. Eghina este binecu¬ 
vântată de Dumnezeu. Nu există aici nici bogătaşi şi nici 
cerşetori. Nimeni nu suferă de foame, toată lumea are 
tot ceea ce îi trebuie. Când întâlniţi în calea voastră un 
locuitor, tânăr sau vârstnic, bărbat sau femeie, auziţi un 
„bună ziua“ spus din inimă sau şi mai adesea „bucuraţi-vă“ 
care este salutarea lui Hristos. 

Gura este plină de cuvinte sincere, inima este cu 
totul deschisă. în Eghina toţi te salută şi se opresc aştep¬ 
tând parcă să le ceri ceva: o informaţie sau, cine ştie, un 
ciorchine de struguri. Mulţi te întreabă, chiar dacă nu te 
cunosc „ce mai faceţi?" Bătrânii sunt liniştiţi, iar pe chi¬ 
purile tinerilor şi ale copiilor se observă întotdeauna un 
surâs înfloritor. 

Insulă binecuvântată! Chiar şi câinii nu-i latră pe 
străini. Este limpede faptul că locuitorii le comunică slu¬ 
jitorilor lor patrupezi bunătatea şi desăvârşita lor 
politeţe. 

Pe câmpie, la malul mării, în vâlcele, pe înălţimi, pre- 
tutindenea vezi paraclisuri albe presărate ici-colea, cu 
candelele pururea neadormite şi cu icoanele îmbrăcate 
în cadre de argint. Paraclisuri izvorâte din inimile cu¬ 
rate ale eghinienilor, răspândite, împrăştiate peste aceas¬ 
tă insulă precum podoabele.» 

La Xanthos, loc situat la aproximativ şase kilometri 
de portul Eghina, ruinele unei vechi mănăstiri închinate 
Izvorului Tămăduirii, corespunseră întru totul cerinţelor 
sfântului. Acolo, după tradiţie, a vieţuit pe vremea stăpâ¬ 
nirii turceşti, în cea mai severă asceză, Sfântul Anastasie 

al Eghinei, care, temându-se de piraţi, a fost obligat să 
se refugieze la Tesalonic împreună cu Sfintele Teodora 
şi Teopista. 

După cele povestite de monahiile Sfântului Nec¬ 
tarie, în momentul în care Sfântul vizita mănăstirea, se 
întâlni într-o chilie aflată în ruină cu o bătrână care se 
afla în slujba acelui loc binecuvântat. Odată ajuns acolo, 
Sfântul îşi atârnă anteriul într-un cui şi scoase un suspin 
adânc de uşurare. Bătrâna îi mărturisi atunci că îl vă¬ 
zuse în vis, aşa cum i se înfăţişase în acel moment, atâr- 
nându-şi anteriul într-un cui. 

în vis, un glas îi spuse: «El este restauratorul mănă¬ 
stirii». Nectarie văzu în acest lucru un semn de la 
Dumnezeu, mai ales când auzi, din gura aceleaşi per¬ 
soane, că altă dată, pe când săpa o groapă pentru a plan¬ 
ta acolo un pin în imediata apropiere a unui bătrân, auzi 
un glas care-i porunci să lase între cei doi arbori un loc 
pentru un mormânt. 

între aceşti doi pini a fost înmormântat sfântul, iar 
astăzi se înalţă acolo biserica închinată lui şi unde se 
odihnesc sfintele sale moaşte. 

O doamnă din Atena, prietenă a viitoarelor maici, 
care cunoştea bine situaţia jalnică a mănăstirii, le po- 
văţui să nu se stabilească acolo. De două ori veni ea 
însăşi spre a-şi da seama de starea lucrurilor. în timpul 
celei de-a doua vizite, ea dezaprobă din nou proiectul. 

în somn, o monahie având un chip auster, îmbră¬ 
cată în veşminte îmblănite îi spuse: «Nu va fi aici mănă¬ 
stire? Ba da, ba da, va fi...» Apoi, înclinându-şi capul în 
chip afirmativ, se apropie de ea şi-i arată mănăstirea aşa 
cum avea să fie restaurată şi Biserica sub înfăţişarea ei 
actuală. 

După tradiţie, vechea mănăstire fusese fondată de 

către un episcop cu numele de Grigorie. Adesea el apă¬ 
rea îmbrăcat sărăcăcios în cadrul ruinelor mănăstirii 
sale, stând în picioare, chiar deasupra locului unde fus¬ 
eseră depuse osemintele (osuarul) şi resturi de podoabe 
liturgice, aflate în timpul deschiderii temeliei bisericii. 

Ruinele vechii mănăstiri fură cumpărate de către 
sfânt care plăti din propriii săi bani şi cu câteva daruri 
care-i fuseseră oferite. Mări suprafaţa bisericii, restaură 
ruinele şi închină totul Sfintei Treimi. Două plăci de 
marmură comemorative, fură fixate, una în naosul Bise¬ 
ricii purtând inscripţia: «Nectarie, mitropolit al Penta- 
polei, a înălţat această biserică spre slava întreitului 
Soare al Dumnezeirii. Cea dintâi piatră de temelie a fost 
aşezată pe data de 1 ianuarie 1906, iar pe data de 2 iu¬ 
nie 1908 ea a fost sfinţită». 

Pe cealaltă, aflată înafara mănăstirii, deasupra por¬ 
ţii de intrare, se poate citi: «Ierarhul şi slujitorul lui Dum¬ 
nezeu din străvechiul Pentapole al Cirineii, smeritul 
Nectarie a înălţat cu ajutorul lui Dumnezeu această mă¬ 
năstire de sfinte maici închinată slujirii adevăratului 
Dumnezeu Treimic, Creatorul universului. Construcţia ei 
a început în anul 1904 şi s-a săvârşit în anul 1912 » 

Sfântul Nectarie se dovedea a fi un mare teolog, 
fiindcă el aşeza în centrul credinţei sale, a gândirii 
sale, a vieţii sale, taina tainelor Revelaţiei creştine: 
Sfânta Treime. 

«Monahiile, notează el în testamentul său, trebuie 
să fie un model de virtute şi de desăvârşire. Ele au înda¬ 
torirea de a face din mănăstire un far duhovnicesc, o 
călăuză a înţelepciunii şi a înfrânării...». Cu mult înainte 
de a se instala definitiv la Eghina, sfântul trimise la mă¬ 
năstire pe unele dintre fiicele sale duhovniceşti pentru 
a pune începuturile vieţii monahale. Xenia cea oarbă, 

care a devenit mai târziu cea dintâi stareţă, Acachia şi 
Casiana formară cel dintâi nucleu al comunităţii. Mai 
apoi, veniră şi altele care li se alăturară. O lungă şi in¬ 
teresantă corespondenţă îl lega pe părintele duhovni¬ 
cesc rămas la Atena de fiicele sale duhovniceşti ce por¬ 
niseră pe calea vieţii monahale. Nimic n-a fost uşor pen¬ 
tru sfânt. Responsabilităţile sale dinaintea lui Dumne¬ 
zeu, ale Bisericii şi ale fiilor săi duhovniceşti erau mari. 
Mai erau şi încercările care nu-i dădeau pace niciodată. 
E adevărat că încercările sunt pentru cei ce îl urmează 
pe Hristos, precum pâinea cea de toate zilele. îl auzeai 
adesea pe sfânt spunând: «Iisuse, eliberatorul meu, roa- 
gă-Te pentru mine». Alteori, numărându-şi mătăniile, pe 
când cel rău îşi arunca asupra sa săgeţile lui cu viclenie, 
şoptea ca pentru sine: «Simone, Simone, iată că satana a 
cerut să vă cearnă pe voi precum grâul, dar eu m-am 
rugat pentru tine, ca să nu piară credinţa ta. Tu, când 
vei fi credincios, întăreşte-i pe fraţii tăi» Apoi, îşi îndrep¬ 
ta privirea spre interlocutorul său şi îi spunea acestuia: 
«De ce să ne pierdem cu firea în încercările noastre? 
Domnul nostru se roagă El însuşi pentru noi. Noi, noi nu 
avem decât o singură îndatorire, aceea de a nu uita 
niciodată ultima sa recomandare: „Când vei fi credin¬ 
cios, întăreşte-i pe fraţii tăi.“ Iată îndatorirea noastră. 
Domnul însuşi ne scoate din încercări. Cât despre noi, 
să-i ajutăm pe fraţii noştri să nu se îndepărteze de la 
căile credinţei din pricina lor». 

Ca om al bisericii, el îşi construia mănăstirea în 
concordanţă cu canoanele şi regulile Bisericii locale a 
Greciei. Pe data de 19 octombrie 1904, el le scria fiicelor 
sale duhovniceşti: «...Prin lucrarea cea sfântă a Harului, 
vă anunţ că bunul Dumnezeu mi-a descoperit dumne¬ 
zeiasca sa voie, cu privire la construirea mănăstirii. Lui 

îi este bineplăcut faptul ca această mănăstire să existe şi 
să înflorească. Î.P. Sfinţia sa, mitropolitul Teoclit, nu 
numai că a binecuvântat lucrarea, dar a şi pus-o sub pro¬ 
tecţia sa. El mi-a aprobat toate proiectele şi trebuinţele 
pe care i le-am înfăţişat, iar el mi-a spus că îşi asumă 
răspunderea ca toate acestea să fie aprobate de către 
Sfântul Sinod». Din păcate, acelaşi mitropolit, care în 
aparenţă părea că o protejează, avea să devină mai târ¬ 
ziu, sub influenţa celui rău, vrăjmaşul ei. 

Aşadar, rămânând directorul şcolii Rizari, Sfântul 
Nectarie îşi îndruma mănăstirea din Eghina cu multă 
solicitudine, afecţiune, frică de Dumnezeu, veghind asu¬ 
pra celor mai mărunte detalii. «...Am să vă trimit hârtie, 
cerneală, pene de scris. Dacă vă lipseşte ceva, scrieţi-mi 
de îndată. Dacă vă este frig am să vă trimit nişte pulo¬ 
vere calde». Mănăstirile din Grecia nu cunoşteau con¬ 
fortul. Nici apă curentă, nici gaze, nici electricitate, nici 
încălzire. Iernile sunt adesea foarte aspre. Mănăstirea 
din Eghina nu era încă pe deplin restaurată. Viaţa era 
grea şi plină de lipsuri. «...Boala ta, îi scria el lui C., m-a 
afectat. Ai răcit din pricina umidităţii chiliei tale... în¬ 
trucât era cu putinţă s-o reparăm cu mici cheltuieli, de 
ce nu mi-ai scris despre acest lucru? Ţi-aş fi trimis bani... 
Nu mai sta în frig, nu-ţi mai primejdui viaţa...Boala nu 
le îngăduie celor ce nu sunt desăvârşiţi să progreseze. 
Aveţi nevoie de sănătate pentru ostenelile duhovniceşti. 
Cei ce nu sunt desăvârşiţi şi coboară în arenă spre a se 
lupta, dacă le lipseşte sănătatea, să ştii că vor fi dobo¬ 
râţi, aflându-se la capătul puterilor, fiindcă forţa morală 
care-i întăreşte pe cei desăvârşiţi, le lipseşte. Sănătatea 
pentru cei ce nu sunt desăvârşiţi este carul care-1 poartă 
pe atlet până la capătul luptei. Tocmai de aceea vă reco¬ 
mand să aveţi discernământ şi măsură în toate şi vă po¬ 
văţuiesc să evitaţi excesele. Nevoinţele se lucrează după 





88 


Sfântul Nectarie din Eghina 


măsura virtuţilor. Cel ce nu are virtuţi morale înalte şi 
care vrea să rivalizeze cu cei desăvârşiţi, trăind în mari 
nevoinţe, poate cădea cu uşurinţă în păcatul mândriei. 
Aşadar, nevoiţi-vă întru deplina smerenie a inimii, ca niş¬ 
te uceniţe puse la încercare spre a atrage asupra noas¬ 
tră bunătatea lui Dumnezeu. Doresc ca fiecare dintre voi 
întru smerenia inimii să cugete la toate acestea, cerând 
ajutorul dumnezeiesc spre întărire. Fiecare să vegheze 
cu atenţie, să nu judece, să nu osândească sau să nu 
respingă pe altul din pricina nedesăvârşirii, fiindcă riscă 
să provoace mâhnirea, iar acesta este începutul dezbi¬ 
nării. Dacă o soră este nemulţumită cu privire la ceva 
anume, să spună cu bunătate ce are pe suflet, să nu în¬ 
cerce să se impună cu tot felul de pretenţii, spre a fi 
ascultată. Dacă una ca aceasta nu-şi află pacea, să-mi 
scrie spre a o linişti... 

P. să te însoţească împreună cu A. la medic pentru 
ca acesta să constat că răceala ta nu a lăsat urme. Tre¬ 
buie să asculţi de toate recomandările sale. Dacă sunteţi 
sănătoase veţi progresa, altminteri toate eforturile voas¬ 
tre vor fi în van. Trebuie ca posturile să le ţineţi după 
măsura sănătăţii voastre, spre a nu fi obligate să părăsiţi 
singurătatea de care vă bucuraţi acolo ca să mergeţi să 
vă căutaţi prin oraşe vindecarea trupurilor voastre bol¬ 
nave. Am să vă trimit prin poştă o sticlă cu apă de co¬ 
lonie care este un adevărat leac. 

Medicii recunosc în ziua de azi că apa de colonie e 
mai întrebuinţată în industria farmaceutică decât în par- 
fumerie. Să nu o refuzaţi ca medicament dintr-un exces 
de zel ascetic. Umblaţi în toată simplitatea inimii, mărtu- 
risiţi-vă unele altora. Vă binecuvântez pe toate şi din toa¬ 
tă inima. Vreau să aflu că sunteţi sănătoase... Deoarece 
C. este bolnavă, dacă nu puteţi citi toată slujba, citiţi-o 
doar parţial, iar pentru tot restul spuneţi rugăciunea». 

Scrisoare atotcuprinzătoare, plină de poveţe şi de 
învăţături pentru viaţa duhovnicească. Şi câtă înţelepciu¬ 
ne! Sfântul, deşi este taumaturg (vindecător) nu cere de 
la Dumnezeu vindecarea trupească a monahiilor sale. El 
recunoaşte faptul că ştiinţa medicinii vine şi ea de la 
Dumnezeu. Doar atunci când ea a ajuns la limitele sale 
fără a se obţine vreun rezultat, intervine bunul Dumne¬ 
zeu. Marele Macarie Egipteanul spune într-una din omili- 
iile sale că Dumnezeu, care în bunătatea sa, face să ră¬ 
sară soarele şi peste cei buni şi peste cei răi şi să cadă 
ploaia peste cei drepţi şi peste cei nedrepţi, ne-a dăruit 
arta vindecării bolilor (medicina), precum şi plantele me¬ 
dicinale pentru a se tămădui bolile trupeşti ale necre¬ 
dincioşilor precum şi pe cele ale credicioşilor. Totul vine 
de la Dumnezeu, chiar şi ştiinţa limitată a oamenilor. 
Dumnezeu îl inspiră, îl îndrumă pe medic, chiar dacă 
acesta este necredincios, dacă credinciosul cere cu cred¬ 
inţă ajutorul lui Dumnezeu. Noi am cunoscut un grec 
care şi-a operat fratele atins de o boală foarte gravă în 
Germania, la porunca Sfântului Nectarie, care i-a apărut 
în vis. Sănătatea fiilor săi duhovniceşti reprezenta ma¬ 
rea sa grijă. Sănătatea este fundamentul oricărei asceze. 
Adesea, sfântul se repetă în scrisorile sale: «...Rugaţi-vă 
unele pentru altele ca să fiţi vindecate. Dumnezeu vă va 
asculta şi nu vă va respinge rugăciunile». Şi către o altă 
monahie: «X să nu neglijeze grija faţă de trupul său sub 
pretextul că ea nu se ocupă decât de sufletul ei... Nu 
întindeţi mai mult decât se poate funia dreptei măsuri. 
Dumnezeu nu poate fi constrâns în felul de a distribui 
darurile sale. El dăruieşte atunci când doreşte, iar dum- 
nezeieştile sale daruri sunt pururea gratuite. Tot ceea ce 
primim de la Dumnezeu se face în chip gratuit din bună¬ 
tatea şi milostivirea lui Dumnezeu. Munca împlinită cu 

regularitate şi faptul că ne punem toată nădejdea noas¬ 
tră în mâinile lui Dumnezeu, iată lucruri care-I sunt 
bineplăcute lui Dumnezeu care ne dăruieşte cu îmbel- 
şugare darul Său. Nădăjduiţi şi munciţi. Nu întindeţi 
coarda dincolo de puterile voastre, ca ea să nu se rupă 
înainte de vreme». 

Greutăţile ridicate de ucenicia în viaţa de obşte îl 
preocupau, de asemenea, pe sfânt. Monahiile îi scriau 
spre a-i mărturisi totul despre acestea. Le putem afla 
din răspunsul pe care el i-1 dă uneia dintre ele şi care 
poate fi de folos şi celor ce vieţuiesc în lume, în Biserica 
oraşelor, unde se produc în grade diferite aceleaşi tul¬ 
burări, aceleaşi necazuri... «...încercarea care te-a atins, 
mă doare. Ea vine cu adevărat de la cel rău. Nu ezita 
s-o mărturiseşti duhovnicului şi roagă-1 să mijlocească 
pentru tine spre a înceta ispita. Atunci când vei primi 
cadoul vei merge la Biserică şi te vei ruga acolo Maicii 
Domnului. Vei căuta Paraclisul (cel pentru mângâierea su¬ 
fletului întristat). în ceea ce mă priveşte voi cere de la 
Dumnezeu să se milostivească de tine prin mijlocirea 
sfintei Maici a Domnului şi pururea Fecioara Maria, sin¬ 
gura noastră nădejde neînfruntată, singura noastră apă¬ 
rătoare, şi sunt sigur că vei fi uşurată şi vei scăpa de 
încercarea prin care treci. Te implor să nu îngădui ca să 
te stăpânească gândurile de antipatie. Cel rău este acela 
care seamănă în tine ura împotriva prea iubitei tale X, 
sora ta, mama ta. El vrea să te lipsească de recunoştinţa 
pe care i-o datorezi pentru tot ce a făcut aceasta spre 
folosul sufletului tău, preschimbând-o în ură. Să ştii că 
în străfundurile inimii tale se află înrădăcinată dra¬ 
gostea pentru prea buna X. 

Cel rău, din invidie, pentru a se răzbuna pe X, face 
totul spre a te lipsi de dragostea ce o ai faţă de ea. Mâh- 

nirea pe care o ai, s-o ştii bine, vine de la protestele ini¬ 
mii tale care încearcă să respingă aceste sentimente de 
ură care îi sunt străine, şi întrucât nu reuşeşte, se întris¬ 
tează. Iată de ce starea ta este atât de proastă. Cel rău 
face eforturi pentru a te lipsi de bucurie, de dragoste şi 
de pace. Dar prinde curaj, nu deznădăjdui, fiindcă Dum¬ 
nezeu este cu noi. Domnul nu va îngădui să fii înfrântă. 
Dar trebuie să recunoşti că şi tu eşti puţin vinovată, fi¬ 
indcă te laşi tulburată de gânduri. 

Neglijezi Rugăciunea (inimii) şi atunci inima rămâne 
fără apărare. Te implor să repeţi neîncetat Rugăciunea şi 
să nu îngădui ca gândurile să te stăpânească. Să nu-i 
îngădui inimii să cedeze la asalturile urii». Ce adâncă 
cunoaştere a inimii omeneşti! 

Paza inimii împotriva gândurilor este o luptă grea, 
dar indispensabilă pentru toţi cei ce aleargă în arena 
virtuţilor. Marea Sfântă Singlitichia, socotită drept un 
părinte duhovnicesc, spune că o navă poate naufragia 
din două pricini: una este exterioară, furtuna, cealaltă 
este lăuntrică, supraîncărcarea. 

La fel sufletul, poate fi atacat din exterior şi înăbu¬ 
şit de către lucrurile sensibile sau dinlăuntru, prin gân¬ 
durile rele care se furişează în inimă. De aceea Sfântul 
părinte insistă asupra curăţirii inimii de gânduri rele şi 
de patimi. Poate că e mai folositor să-ţi păzeşti inima de 
gânduri şi de patimi rele decât simţurile de obiectele ce 
le pot fi vătămătoare. în inimă, spun Sfinţii Părinţi, se 
odihneşte harul lui Dumnezeu primit la botez şi însuşi 
Domnul spune că: «împărăţia lui Dumnezeu se află în- 
lăuntrul vostru». 

Apostolul adaugă: «Dumnezeu a trimis în inimile 
voastre Duhul Fiului Său care strigă Avva, Părinte». De 
asemenea, sfântul părinte, în scrisoarea către X, îi cerea 

ca toate surorile să-i mărturisească acesteia gândurile 
lor, chiar dacă ele erau ruşinoase. 

«...Tu, spune el, trebuie să-ţi primeşti surorile cu 
dragoste pentru a birui ispitele» 

Când C. îl informă că gândurile încetaseră s-o mai 
supere, el îi scrise: «Am primit scrisoarea ta şi m-am bu¬ 
curat. Să te umple Dumnezeu de milă şi de dragoste şi să 
te păzească în deplina sănătate sufletească şi trupească». 

în felul acesta Sfântul îndruma de la Atena atât 
şcoala, cât şi tânăra sa mănăstire pe care le conducea. 
Precum un vultur care zboară deasupra cuibului său, aşa 
îşi apăra el fiicele sale duhovniceşti de la Eghina cu ru¬ 
găciunile, mijlocirile şi poveţele sale. dacă cineva dorea 
să intre ca soră de mănăstire, iată cum proceda sfântul: 
«...în ceea ce o priveşte pe tânăra de care mi-aţi vorbit, 
aş dori mult s-o văd spre a-i pune câteva întrebări şi mai 
ales să aflu dacă ea arde de dragoste dumnezeiască, 
dacă iubeşte din toată inima rugăciunea, dacă are multă 
dragoste şi tărie sufletească, dacă are lepădare de sine, 
dacă ea poate renunţa la propria sa voie şi să primească 
ascultarea, făcând astfel voia altuia, dacă poate împlini 
ceea ce se opune voii sale, dacă poate să nu conteste şi 
să primească poruncile ce i se dau fără să se revolte, dacă 
poate să-I spună Domnului: „dar nu după cum voiesc eu, 
ci după cum Tu voieşti", dacă ea poate suporta încer¬ 
carea, dacă are o încredere deplină în Purtarea de grijă 
a lui Dumnezeu şi în apărarea şi ajutorul dumnezeiesc. 

în fine, ca să nu mai lungim vorba, dacă ea le poate 
ierta totul surorilor înainte ca soarele să apună, de dra¬ 
gul poruncii de a iubi. Dacă ea acceptă toate acestea pe 
care ea le mărturiseşte dinaintea voastră, a tuturor, şi 
dinaintea icoanei Domnului din biserică. Veţi cânta 
atunci o cântare de slavă Domnului Care a chemat-o la 






Schiţă biografică 


93 


viaţa îngerească şi după ce veţi fi făcut rugăciunea pen¬ 
tru ea pentru ca Domnul s-o întărească, îi veţi da săru¬ 
tarea păcii şi o veţi socoti ca pe o soră a voastră. 

S-o ia drept călăuză pe C. faţă de care să facă ascul¬ 
tare fără să crâcnească... Fie ca bunul Dumnezeu s-o pă¬ 
zească, s-o acopere cu harul Său în vecii vecilor, s-o facă 
demnă de chemarea sa şi s-o numere cu fecioarele cele 
înţelepte, lucru pe care vi-1 doresc de altfel vouă tutu¬ 
ror. Amin!». 

Viaţa de obşte nu este întotdeauna idealul împlinit. 
Ea este doar o cale către desăvârşire care este viaţa de 
obşte întru contemplarea Sfintei Treimi, model şi arhe¬ 
tip al oricărei obşti monahale. Numeroase persoane ide¬ 
aliste intră în obştea cu viaţă ecleziastică sau în obştea 
monahală şi sunt adesea decepţionate de a nu fi aflat 
acolo ceea ce aceştia nădăjduiau sau mai degrabă îşi 
imaginau, uitând sau ignorând faptul că tocmai acolo se 
dă lupta, bătălia. 

Biserica pământească este locul, şcoala de ucenicie 
a împărăţiei Cerurilor acolo unde ne vom bucura întru 
lumina vieţii celei veşnice. Nu totul mergea ca pe roate 
la Eghina. 

Sfântul Nectarie fu informat de faptul că Xenia cea 
oarbă, care fusese numită stareţă, era bolnavă. El puse 
mâna pe pana de scris şi îi scrise o scrisoare menită a fi 
citită dinaintea întregii obşti: «...Aflu că eşti bolnavă... 
îmi închipuiam, dragă X şi voi, dragele mele fiice duhov¬ 
niceşti, cugetam că voi sunteţi fecioarele cele înţelepte, 
grăbite să ajungeţi la desăvârşire, ţinând pururea în mâi¬ 
nile voastre candelele aprinse, având cu voi rezerva de 
untdelemn, gata de a intra în Sfânta cămară de nuntă a 
slavei lui Hristos. Eu cred că voi toate privegheaţi spre 
a auzi, atunci când va răsuna, glasul care strigă: „Iată 

Mirele" şi că veţi ieşi cu toate înaintea Lui cu candelele 
aprinse în mână. 

Aceasta este credinţa mea. De asemenea, nu vreau 
să primesc gândurile care mă tulbură şi pe bună drep¬ 
tate. Fiindcă, cum este oare cu putinţă ca o fecioară să 
nu se gândească să-şi împodobească candela spre a mer¬ 
ge întru întâmpinarea Domnului pe care L-a ales spre a-i 
fi mire? ... Preocuparea voastră redusă la post şi rugăci¬ 
une, fără a cugeta la ceea ce trebuie să le însoţească nu 
este o grijă permanentă a sufletelor voastre. 

Această activitate nu aduce prin ea însăşi roadele 
nădăjduite. Postul, privegherea, rugăciunea sunt doar mij¬ 
loacele spre a atinge scopul, dar nu scopul în sine, pen¬ 
tru care voi v-aţi retras în viaţa pustnicească. Vreau ca 
voi să vă amintiţi de acest lucru în toată vremea spre a 
nu cădea de la înălţimea chemării voastre şi să nu pier¬ 
deţi scopul acestei chemări. 

Mulţi postitori, mulţi lucrători ai ascezei trupeşti, 
luând mijloacele drept scop, au lucrat în van, ceea ce 
este un lucru de temut. împodobiţi-vă deci, candelele voas¬ 
tre cu untdelemnul virtuţilor. Luptaţi pentru a alunga 
patimile sufletului. Curăţiţi-vă inimile, păstraţi-le curate 
şi pure, spălaţi-le de orice pată în apa nevoinţelor după 
cuvântul Scripturii, pentru ca Domnul să vină şi să-Şi 
facă sălaş în voi, pentru ca Prea Sfântul Duh să vă ofere 
darurile Sale dumnezeieşti şi ca să prisosească în voi 
darurile harului Său...» 

într-o altă scrisoare către Xenia, el schiţează portre¬ 
tul unei stareţe: «...Trebuie să ştii că dacă tu eşti sănă¬ 
toasă, surorile vor fi şi ele sănătoase, iar dacă tu suferi 
şi cele sănătoase vor suferi. Să-ţi întipăreşti bine acest 
lucru în sufletul tău: să ştii că buna ta dispoziţie bucură 
sufletele şi chipurile surorilor şi face din mănăstire un 

colţ de rai. Mâhnirea, întristarea li se transmite surori¬ 
lor, iar bucuria este atunci alungată din rai. Să ştii bine 
că numai de tine singură depinde bucuria surorilor, buna 
lor dispoziţie sufletească. Datoria ta este de a le păstra 
în inimile lor. Trebuie să practici toate acestea, silindu-te 
pe tină însăţi. Nu te lăsa purtată pe valurile tristeţii, acest 
lucru le întristează şi pe surori. Plata ta va fi mare dacă 
tu devii pentru ele un izvor de bucurie. Eu te povăţuiesc 
să procedezi astfel, fiindcă eu mi-am făcut din acest lu¬ 
cru un principiu de viaţă. Doresc ca şi uceniţele tale să 
aibă acest principiu. Când tu bucuri inima aproapelui 
tău, mai ales pe cea a surorii tale lipsită de toate, să fii 
sigură atunci că îi eşti bineplăcutâ lui Dumnezeu, cu 
mult mai mult decât ai face lungi rugăciuni şi ai ţine 
posturi îndelungate. 

Să ştii bine faptul că locul tău este acela de maică 
duhovnicească. Nu te mai cheamă Hrisanta (numele de 
botez al Xeniei) care putea să facă tot ceea ce-i plăcea. 
Dacă îţi îndeplineşti cu rigurozitate îndatoririle tale nor¬ 
male faţă de surorile tale, împlineşti în acelaşi timp şi 
obligaţiile pe care le ai faţă de Dumnezeu. Dacă tu le 
neglijezi pe cele dintâi în favoarea celorlalte, să ştii că 
acestea din urmă nu sunt încuviinţate de Dumnezeu. 
Cea care conduce o mănăstire nu mai trăieşte pentru ea 
însăşi, ci pentru obşte şi trăind pentru obşte, ea trăieşte 
pentru Dumnezeu, iar Dumnezeu primeşte acest fel de 
viaţă ca pe o jertfă bineplăcutâ. Scriu aceste lucruri pe 
care mi le şopteşte un glas tainic care îmi pune mâna în 
mişcare. Voiam să-ţi scriu două cuvinte despre altceva şi 
iată că am umplut patru pagini..." Grijile sale pentru 
fiicele sale duhovniceşti se înmulţiră până într-atât încât 
îi scria Xeniei: «Am început să cuget la necesitatea pre¬ 
zenţei mele în mănăstire. Am întemeiat o mănăstire cu 
maici fără experienţă. 

Deşi au dat dovadă de dragoste pentru acest fel de 
viaţă, ele ignoră totuşi lepădarea de sine pentru a ajun¬ 
ge la desăvârşirea în virtute, ceea ce implică lupta îm¬ 
potriva egoismului şi a patimilor sufleteşti şi trupeşti, 
lupta împotriva lumii, adică a grijilor şi preocupărilor 
acestei lumi, şi lupta împotriva potrivnicului, a vrăjma¬ 
şului celui dintotdeauna al neamului omenesc. Ele sunt 
bătute de toate vânturile şi clătinate de furtunile mării 
acestei vieţi. Carcasa vaselor lor e zdruncinată, spaima 
pune stăpânire pe ele. Sunt lipsite de căpitani încercaţi 
şi le lipseşte curajul. Cei care le-ar putea sprijini prin 
exemplul lor personal dovedit în luptă, nu există. 

Toate acestea m-au făcut să meditez adânc la aceste 
probleme serioase. Aş dori să mă aflu printre voi, pen¬ 
tru a vă insufla încredere şi pentru a vă învăţa ce este 
de făcut. După câte îmi spune mie inima, îndepărtarea 
mea de voi nu va dura prea mult şi atunci voi putea veni 
la voi pentru multă vreme. Voi putea atunci să vă aduc 
suportul moral şi învăţăturile morale. 

Atunci când am debarcat în Eghina pentru a pune 
piatra de temelie a mănăstirii, am ignorat faptul că îmi 
asumam îndatoriri care într-o zi aveau să mă oblige să 
rămân pe lângă voi. Dorinţa mea este de a merge la 
Skopela, dar un glas lăuntric îmi spune: „Ţi-ai asumat 
responsabilităţi la Eghina, trebuie să ţi le împlineşti prin 
a rămâne acolo. Rugaţi-vă ca Dumnezeu să mă lumineze 
spre a împlini voia Sa“. 

îndatoririle şi responsabilităţile pe care şi le asu¬ 
mase cu privire la mănăstirea sa nu-i împuţinară râvna 
inimii sale aflată în slujirea Bisericii, fiindcă tot în ace¬ 
eaşi vreme el visa, de asemenea „la un loc potrivit“, 
aflat cam la 30-45 minute depărtare de mănăstire pen¬ 
tru a înfiinţa acolo un seminar teologic din care să iasă 

predicatori ai cuvântului dumnezeiesc, plini de râvnă şi 
de dragoste divină, de o totală lepădare de sine şi care 
să lucreze pentru Biserica lui Hristos, oferindu-se drept 
jertfă pe altarul dragostei pentru Hristos... Rugaţi-vă ca 
bunul Dumnezeu să-mi împlinească cererile spre slava 
Sa şi spre binele umanităţii....» 

Sfântul Nectarie pare că ezită, în această perioadă de 
timp a vieţii sale, să-şi aleagă o cale unică de urmat mai 
departe. Scaunul episcopal vacant al Chalcisului unde a 
fost o vreme predicator, pe insula Eubeea, îl ispiti o vre¬ 
me pe fostul episcop al Pentapolei. Pe data de 27 martie 
1907 el îi scria Xeniei: «...Locuitorii din Chalcis fac de¬ 
mersuri spre a le fi episcop. Fac abstracţie de consecinţe. 

Cred că Dumnezeu îi va descoperi uneia dintre voi 
dacă este voia Sa ca eu să fiu episcop de Chalcis. Dacă 
aceasta este voia Sa, atunci să se împlinească totul după 
cum binevoieşte Dumnezeu». Pe data de 12 iunie a ace¬ 
luiaşi an el anunţă faptul că Sfântul Sinod refuzase cer¬ 
erea locuitorilor Chalcisului. Voia lui Dumnezeu se man¬ 
ifesta astfel prin refuzul Sfântului Sinod. Sfântul 
Nectarie îşi dădu demisia din funcţia de director al sem¬ 
inarului Rizari şi primi un venit lunar de 300 de 
drahme. 


EGHINA 

în anul 1908, sfântul părinte îşi începea ultima pe¬ 
rioadă a vieţii sale, instalându-se definitiv în mănăstirea 
sa din Eghina, „acest locaş iubit de Domnul...' 1 . Evenimen¬ 
tul i se revelase cu câtva timp mai înainte unui preot, 
părintele Nicolae. Acesta a avut o descoperire: i s-a dat 
să vadă o sală plină de măreţie, în mijlocul căreia, aşe¬ 
zată pe un tron, se afla o doamnă de o mare nobleţe 

ţinând în braţele sale un copil strălucind de lumină. 

Făcu o plecăciune dinaintea ei şi simţi pe buze câte¬ 
va picături de rouă. Din mijlocul sălii se înălţa o scară. 
Deodată se auzi un glas: «Soseşte Nectarie». în aceeaşi 
clipă intră Nectarie şi începu să urce scara. Doamna se 
ridică şi apropiindu-se de el îi spuse: «îţi aminteşti că am 
venit să te caut cu câtva timp în urmă? Să te duci, fiind¬ 
că măicuţele au nevoie de tine». 

Maica Domnului îi poruncise să îşi asume conduce¬ 
rea treburilor mănăstirii şi în vederea acestui lucru îl 
vindecase de o boală gravă. Şi acolo îl aşteptau pe sfânt 
nenumărate lupte, încercări şi multă muncă, deşi depă¬ 
şise vârsta de 60 de ani. El avea să-şi organizeze mănă¬ 
stirea şi să-i confere aspectul ei adevărat şi tradiţional, 
în fiecare zi el îşi instruia măicuţele, predându-le lecţii 
de dogmatică, etică şi de ascetică. 

Seara, aşezat sub pinul din curtea mănăstirii, încon¬ 
jurat de măicuţele sale, el le vorbea despre tainele de 
nepătruns ale împărăţiei lui Dumnezeu. Timpul trecea 
fără ca cineva să-şi fi dat seama de aceasta. 

- E foarte târziu, spuse el într-o vreme. Să mergem 
în biserică pentru vecernie. Apoi, după slujbă adăugă: 
ce-ar fi să cântăm acum câteva imne către Maica Dom¬ 
nului? Timpul se scurgea înainte şi cântecul cocoşului 
surprinse obştea aflată la rugăciune în biserică. 

într-o bună zi, ne spunea sora X., martoră a mira¬ 
colului întâmplat, noi i-am cerut părintelui nostru, după 
discuţia noastră obişnuită de seară, să ne spună felul în 
care creaturile lipsite de raţiune şi de glas, precum soa¬ 
rele, luna, stelele, lumina, apele, focul, marea, munţii, 
arborii, în fine, toate creaturile pe care psalmistul le 
invita să-L laude pe Domnul, o pot face? 

Sfântul nu răspunse nimic. Peste câteva zile, în timp ce 

se desfăşura discuţia de seară sub acelaşi pin, el ne spuse: 

- M-aţi rugat acum câteva zile să vă explic felul în 
care creaturile îl laudă pe Dumnezeu. Ei bine, iată cum, 
ascultaţi. Monahiile pătrunseră, numai Dumnezeu ştie în 
ce fel, în lumea transfigurată în care ele auziră limpede 
fiecare creatură cântând şi lăudând în felul său pe Dom¬ 
nul şi Creatorul. 

Această minune ne aminteşte de cea pe care a făcut-o 
Sfântul Serafim de Sarov, acest mare sfânt al Bisericii 
ruse care a trăit în secolul trecut, când el i-a arătat moşi¬ 
erului Motovilov, venit să-l vadă, lumina dumnezeiască 
şi slava veacului ce va să fie. Ea aminteşte, de asemenea, 
de pelerinul rus, care, aflat într-o stare de bucurie ne¬ 
grăită, răpit de Duhul, spunea că «arborii, iarba, păsă¬ 
rile, pământul, aerul, lumina, toate îi mărturiseau că ele 
existau pentru om, că ele depuneau mărturie pentru dra¬ 
gostea lui Dumnezeu faţă de om, că toate se rugau, toate 
dădeau slavă lui Dumnezeu!» 

Deşi îşi petrecea mult timp cu instruirea măicuţelor 
sale, cu slujbele, cu lucrările sale literare mai ales iarna; 
Sfântul Nectarie se ocupa şi cu muncile manuale foarte 
obişnuite. Cultiva şi îngrijea grădina, mergea să caute 
apă destul de departe, pe care o căra cu găleţile pen¬ 
tru udatul grădinii, transporta pietre enorme pentru 
construirea chiliilor, confecţiona chiar sandale pentru 
măicuţele sale, etc.... 

«în luna august 1910..., scrie părintele Filo tei din 
Păros, am debarcat în Eghina spre a lua binecuvântarea 
sa. Spre amiază am ajuns la mănăstire. Soarele era arză¬ 
tor. în afara zidurilor mănăstirii văzui un bătrân cu băr- 
bă albă, având pe cap o pălărie de paie, cu anteriul su¬ 
flecat, înfăşurat împrejurul mijlocului. Cu ajutorul unei 
lopeţi el umplea o roabă cu pământ şi cu pietricele şi o 

transporta cale de 60 de metri. Nedându-mi seama că 
era Prea Sfinţitul Nectarie, duhovnicul meu, şi luându-1 
drept un muncitor îmbrăcat cu anteriu pentru a-şi pro¬ 
teja hainele de praf, sau un frate de mănăstire, am in¬ 
trat în vorbă cu el, salutându-1 şi întrebându-1: 

- Prea Sfinţitul Nectarie este cumva pe aici? 

- Da, îmi răspunse el, este aici. Ce doriţi de la el? 

- Mergi şi spune-i că un diacon, unul dintre fiii săi 
duhovniceşti, vrea să-l vadă. 

- Imediat. Domnul fie binecuvântat, răspunse el. 

Şi lăsând jos cazmaua şi lopata, el mă îndrumă spre 

arhondaric, o căsuţă de curând construită, aflată în afa¬ 
ra mănăstirii şi menită spre a-i adăposti pe străini. 

- Du-te acolo, îmi spuse el, şi aşteaptă. Mă voi duce 
să-l caut. Peste câteva minute se întoarse cu culionul pe 
cap şi cu anteriul său cu mâneci largi. Am observat atunci 
că cel pe care-1 luasem drept un muncitor era Sfântul. 

Niciodată n-aş fi crezut că un mitropolit ar putea 
munci în felul acesta, la o asemenea oră din zi, când 
toată lumea se odihneşte. Demnitatea sa episcopală era 
cu adevărat măreaţă, dar sentimentele sale erau sme¬ 
rite. După ce ne-am salutat, el s-a bucurat să afle că mă 
retrăsesem la mănăstirea din Longobarda şi îmi spuse: 

- încearcă să rămâi în mănăstirea aceea, fiindcă 
Maica Domnului te-a adus acolo. Ea, Măicuţa Domnului, 
izvorul de viaţă dătător, pe toate le rânduieşte. Aşadar, 
să nu pleci niciodată de acolo. Vei avea necazuri şi încer¬ 
cări, dar să ai îndelungă răbdare. Domnul a spus că se 
cuvine ca prin multe necazuri să intrăm în Viaţă. Cel ce 
le va răbda până la sfârşit, acela se va mântui. 

Tot ceea ce mi-a spus sfântul s-a întâmplat. Sfântul 
Nectarie avea harul profeţiei, harisma pe care doar 
sfinţii o au.» 

Mitropolitul Atenei vizită într-o bună zi mănăstirea 
din Eghina pe când aceasta era un adevărat şantier în 
lucru. El se opri în faţa intrării de serviciu şi-i ceru unui 
bătrânel prost îmbrăcat, gata de a pregăti mortarul, să-l 
ducă la mitropolitul de Pentapole. Bătrânul se duse să-l 
caute pe câmp. 

Sfântul Nectarie repetă scena cu fiul său duhovni¬ 
cesc Filotei. Când mitropolitul Atenei îl văzu pe munci¬ 
torul transformat în episcop, se simţi stingherit şi îi 
spuse: 

- Tu, Nectarie? în starea aceasta? 

- Aşa îi este bineplăcut Domnului, răspunse Sfântul. 

Interlocutorul său îi arătă ruinele mănăstirilor de 

pe colina Sfântului Dionisie, din vechea Chora care se 
văd din mănăstire şi îi spuse: 

- Nectarie, vezi tu aceste ruine? în câţiva ani mănăs¬ 
tirea ta, pentru care tu te străduieşti atâta, se va asemă¬ 
na lor. 

Sfântul dădu un răspuns luminat: 

- Frate şi conslujitor al sfântului altar, nici nu se 
pune problema ca mănăstirea mea să ajungă aşa cum 
spui tu. Dimpotrivă, peste puţin timp, aceste ruine vor 
fi restaurate pe insulă spre slava Dumnezeului nostru în 
Treime Sfântă slăvit şi închinat. 

Folosirea unui «jurnal personal duhovnicesc» le este 
necunoscută oamenilor lui Dumnezeu. 

Astfel, noi nu cunoaştem decât puţine lucruri cu privi¬ 
re la viaţa lor lăuntrică, luptele lor duhovniceşti ne scapă. 

Un sfânt ascet care a vieţuit în Eghina ne-a spus că 
l-a văzut pe Sfântul Nectarie rugându-se cu lacrimi în 
ochi în biserică timp de trei zile şi trei nopţi, dinaintea 
sfintelor icoane, fără să mănânce sau să bea ceva. Ni¬ 
meni nu a ştiut prin ce încercare trecea. Doar după ce a 
venit la el îngerul Domnului el a ieşit din Biserică şi şi-a 

reluat biruitor cursul firesc al vieţii. 

Chiar şi Sfinţii sunt încercaţi până la sfârşitul vieţii 
pământeşti. Istoria nu pomeneşte decât evenimentele 
exterioare, precum acesta: era în Eghina o văduvă, ven¬ 
ită dintr-un alt ţinut şi care vindea lumânări. I se spunea 
lumânăreasa. Dincolo de aparenţele de cucernicie, lumâ- 
năreasa era de fapt un instrument al satanei. 

Ea îşi persecuta fiica, acuzând-o că are iubiţi. Biata 
fetiţă găsi în mănăstirea Sfintei Treimi o pavăză şi în 
sfânt un adevărat protector. Lumânăreasa, văzând că 
fiica îi scapă din mâini, se înfurie şi începu să răspân¬ 
dească tot felul de calomnii la adresa Sfântului. Ea avea 
darul convingerii şi toată lumea o credea. Sfântul Necta¬ 
rie ceru sfatul mitropolitului Atenei, care-1 povăţui să-şi 
continue protecţia asupra fetei. 

Fata avea să împlinească 18 ani. Văzându-se biruită, 
lumânăreasa, împinsă de la spate de cel rău, se duse la 
Pireu, găsi un judecător şi îi înfăţişă acestuia, cu multe 
lacrimi, tragedia sa: 

- Am o fiică, spuse ea, de 18 ani, foarte frumoasă. 
Numai eu ştiu, nenorocita, prin câte am trecut spre a o 
putea creşte. Dar, iat-o acum îndepărtată de la calea cea 
dreaptă. 

La Eghina, într-o mănăstire de femei, un călugăr 
duce în aparenţă o viaţă de ascet, dar, de fapt, maicile 
sunt iubitele lui. Copiii pe care acestea îi nasc, el îi 
aruncă în fundul unei fântâni. Acest răufăcător mi-a 
vrăjit fiica şi a adus-o în mănăstirea sa. O va distruge. 
Alergaţi şi salvaţi-mi copilul...» 

Judecătorul, indignat, se transformă în apărător în¬ 
focat al lumânăresei. în ziua următoare plecă la Eghina, 
însoţit de doi poliţişti şi se duse să bată la poarta mănă¬ 
stirii, sau mai degrabă o deschise cu forţa în ciuda tutur- 

or regulilor şi se duse direct la Sfânt. Măicuţele, 
înspăimântate de această năvală, începură să plângă şi 
să strige: «Doamne miluieşte-ne!» Sfântul zâmbitor, se 
ridică spre a-1 întâmpina pe judecător care îi spuse bru¬ 
tal: 

- Călugăre mincinos, unde se află fântâna unde îţi 
arunci bastarzii pe care ţi i-a dăruit maicile tale. Sfântul 
Nectarie se aşeză din nou, zâmbind mereu şi nu răspun¬ 
se nimic. Furia judecătorului crescu. îl ameninţă pe sfânt 
că-i smulge barba, lucru ce reprezintă cea mai mare 
injurie adusă unui cleric grec unde aceasta este socotită 
drept un simbol al închinării întregii vieţi a unui om lui 
Dumnezeu. Sfântul nu îşi pierdu calmul, şi cu atât mai 
puţin zâmbetul. însă cu ochii îndreptaţi către cer el se 
ruga pentru bietul judecător, victimă a lumânăresei, ea 
însăşi victimă a satanei. Când judecătorul biruit plecă 
ameninţător, monahiile se adunaseră la părintele lor. 
Una dintre ele îndrăzni să ia cuvântul şi zise: 

- Acest om rău trebuie denunţat. 

- De atâta timp vă învăţ că Dumnezeu conduce 
totul şi că nimic nu se întâmplă fără voia Sa. Iar voi, voi 
vă pierdeţi răbdarea? Nu vă tulburaţi, ci daţi slavă lui 
Dumnezeu. 

- Dar Sfinţia Voastră, spuseră altele, n-ar fi trebuit 
să vă justificaţi? 

- Eu nu mi-am luat niciodată apărarea, le răspunse 
el liniştit. El ştia, precum David, că mântuirea drepţilor 
vine de la Domnul. Nu se apărase în Egipt, şi n-avea s-o 
facă nici în acest moment. Domnul îi sprijină pe cei 
drepţi şi îi scapă de cei răi şi îi mântuieşte fiindcă ei 
L-au pus pe Domnul drept ajutorul şi apărătorul lor. 

- Rugaţi-vă mai bine pentru acest om, adăugă el. Şi 
pentru el Domnul S-a răstignit. Şi îndreptându-şi din 

nou privirea către cer, îşi reluă rugăciunea întreruptă o 
clipă. Tânăra fată fu chemată la tribunal şi examinată de 
către un ginecolog care îi confirmă fecioria. Judecătorul, 
la rândul său, se îmbolnăvi grav în urma acestei afaceri, 
dar se căi şi ceru să fie dus în Eghina pentru a-şi cere 
iertare de la sfânt. 

Sfântul Nectarie îl iertă, iar judecătorul se însănă¬ 
toşi. Renumele sfântului se răspândi în toată insula. în 
situaţii dificile locuitorii insulei se duceau la el pentru 
a-i cere să mijlocească pentru ei pe lângă Dumnezeu. El 
iubea insula tot atât pe cât îşi iubea mânăstirea. 

în 1906 el îi făcu un dar de 5000 de arbori pentru 
înfrumuseţarea ei. Eghina ştia foarte bine că ea avea în 
Nectarie un adevărat sfânt. Când pleca la oraş, locuitorii 
Eghinei ieşeau de prin casele lor pentru a lua binecuvân¬ 
tare de la el. De fiecare dată când slujea dumnezeiasca 
Liturghie, ieşea din biserică şi binecuvânta insula în cele 
patru puncte cardinale în chipul Sfintei Cruci, rugându-se 
pentru îmbelşugarea roadelor pământului, pentru rod¬ 
nicia câmpurilor. în timpul celor 12 ani în care Nectarie 
a vieţuit în Eghina, pământul a fost deosebit de roditor, 
iar fructele din belşug. 

Până în ziua de azi locuitorii insulei îşi amintesc de 
toate aceste lucruri. într-o seară, un ţăran bătu la poar¬ 
ta mănăstirii şi îi spuse monahiei care venise să-i des¬ 
chidă: 

- N-ai putea să te duci şi să-i spui P.S. Sale să se 
roage la Dumnezeu ca să plouă, fiindcă animalele noas¬ 
tre vor muri de sete. Din cauza secetei ele nu găsesc ni¬ 
mic de mâncare. 

Monahia se duse de îndată la episcopul Pentapolei 
spunându-i cele auzite. Acesta răspunse: 

- Să mergem şi să ne rugăm la Dumnezeu şi fie ca 

cererea ţăranului să se împlinească după credinţa sa. 
Sfântul înălţă mâinile spre cer şi se rugă. Peste o oră 
o furtună violentă se abătu asupra insulei şi dură toa¬ 
tă noaptea. 

în alt an seceta bântui pe insulă până la sfârşitul lui 
octombrie. La rugăminţile locuitorilor insulei, Sfântul Nec- 
tarie se duse, însoţit de monahii, să oficieze Sfânta Litur¬ 
ghie în catedrala Sfântului Dionisie din Eghina, situată 
pe colina Chora din faţa bisericii Sfânta Treime. Chiar 
înainte de a începe rugăciunea pentru a dobândi ploaia, 
liturghia nefiind încă terminată, ploaia căzu atât de abun¬ 
dentă încât a trebuit să aştepte seara pentru a se putea 
întoarce acasă. 

A povesti toate minunile pe care le-a săvârşit Necta- 
rie în timpul vieţii sale pământeşti ar fi o treabă prea 
lungă. Dar pentru a-L slăvi pe Dumnezeu care face mi¬ 
nuni prin sfinţii Săi, vom mai relata încă vreo câteva. 

Nenumăraţi bolnavi socotiţi ca incurabili de către 
medici, veneau la Eghina din toate colţurile Greciei. O 
femeie care suferea de dureri de cap, pe care medicii nu 
o putuseră vindeca, se duse la sfânt care o vindecă doar 
cu rugăciunea şi binecuvântarea sa. 

Un om lunatic veni din Lamia. Sfântul îl exorciză şi 
îl trimise vindecat acasă. 

Una din vieţuitoarele mănăstirii suferea de o para¬ 
lizie a capului. în fiecare zi, ne spunea ea, mă plângeam 
că nu puteam proceda ca toate celelalte surori ale mele, 
adică să fac închinăciunea dinaintea sfintelor icoane şi 
a venerabilei noastre stareţe, maica Xenia. Ea îşi măr¬ 
turisi durerea sa mortală Sfântului. în timpul liturghiei 
ce a urmat, în clipa împărtăşaniei, ea îl văzu pe Sfântul 
Nectarie strălucind în lumină dumnezeiască, într-o ase¬ 
menea măsură încât ezită să se ducă să ia Sfânta împăr- 

tăşanie. 

- De ce nu te apropii? Vino, îi spuse sfântul. 

Ea înainta tremurând. Lui i se păru că cineva a 
atins-o pe cap pe la spate. Din acel moment ea a fost 
vindecată şi n-a mai suferit niciodată de boala ei. 

O fetiţă de 7 ani, locuind într-un sat de pe insulă, 
fu adusă la sfânt de către părinţii ei. Ea suferea de febră 
cronică. El îi citi câteva rugăciuni pentru cei bolnavi, o 
însemnă cu chipul Sfintei Cruci şi fetiţa se întoarse vin¬ 
decată acasă, cu totul scăpată de boala ei. 

O tânără logodită, atinsă de farmece vrăjitoreşti, 
ajunse la sfânt într-o stare de demenţă şi de extremă 
nervozitate. El citi pentru ea câteva rugăciuni din slujba 
Sfântului Maslu şi câteva exorcisme, îşi puse peste ea 
veşmintele preoţeşti şi o vindecă de îndată. Ea însăşi 
povesteşte acete lucruri. Puterea lui Dumnezeu care să- 
lăşluia în Nectarie, lucră de asemenea şi alte feluri de 
minuni. în apropierea mănăstirii se află o fântână care 
pe vremea sfântului furniza apa necesară construcţiei 
mănăstirii şi mai ales a bisericii. Proprietarul fântânii, 
văzând că apa este aproape terminată refuză să-şi mai 
pună fântâna la dispoziţia mănăstirii. 

Lucrările fură şi ele oprite. Sfântul se rugă şi în tim¬ 
pul rugăciunii un adevărat torent de apă se auzi cur¬ 
gând, iar puţul se umplu cu apă. Până în ziua de azi fân¬ 
tâna este plină de apă. în acest fel se realizară construc¬ 
ţiile, iar proprietarul plin de frica lui Dumnezeu şi de 
recunoştinţă, făcu ceea ce era de făcut: dărui fântâna mă¬ 
năstirii. Cât despre cealaltă fântână care se afla în inte¬ 
riorul mănăstirii, ea a fost săpată în ciuda oricărei nă¬ 
dejdi de a găsi apă, fiindcă locul părea arid şi uscat. 

Toată lumea îl sfătuia pe sfânt să renunţe la proiec¬ 
tul său, pentru care, se spunea, el îşi cheltuia banii dege- 

aba. „Niciodată nu se va găsi aici apă“, spunea toată lu¬ 
mea. în ziua de înjumătăţire a praznicului Cincizecimii, 
praznic care precede duminica samarinencii şi care este 
denumită sărbătoarea Fântânilor şi a Apelor ce potolesc 
setea trecătorilor, în timpul Sfintei Liturghii sfântul po¬ 
runci să se mai sape încă şi o, minune! Ţâşni apa. Aceas¬ 
tă fântână, până în zilele noastre, satisface nevoia de apă 
a mănăstirii şi potoleşte setea pelerinilor. 

Pe o proprietate din apropierea mănăstirii, cârtiţele 
invadaseră terenul. Era ca un blestem venit de Sus. Ele 
distruseseră şi devoraseră toate rădăcinile plantelor, 
fructelor, cartofilor... 

Proprietarul, mâhnit foarte din pricina acestei ne¬ 
norociri, veni la sfânt şi îi ceru să mijlocească pentru el 
dinaintea lui Dumnezeu. Sfântul se duse la ţăran, sfinţi 
apa (făcând sfeştania), stropi peste tot locul şi din acel mo¬ 
ment cârtiţele dispărură. Nu degeaba Biserica ortodoxă 
sfinţeşte apa şi exorcizează de câteva ori pe an casele 
credincioşilor pentru a le purifica de necurăţii şi a le 
pune la adăpost de toate atacurile vrăjmaşului. 

Orice dorinţă a sfântului se împlinea, fiindcă Dom¬ 
nul împlineşte voia celor ce se tem de El. 

într-o bună zi, pe când mergea de-a lungul unei vii, 
le vremea culesului viilor, Sfântul Nectarie îl întrebă pe 
proprietar ce cantitate de struguri recoltase şi îi ură o 
recoltă triplă în anul următor. Lucrul se împlini spre ma¬ 
rea uimire a locuitorilor Eghinei. 

Cu puţin timp înainte ca Grecia să fie ocupată de 
aliaţi în 1914, monahiile voiră să strângă merinde de 
tot felul în hambarele lor. Se duseră să ia povaţă de la 
părintele lor care se împotrivi hotărârii lor. 

Le spuse că dacă îşi puneau planul în execuţie aveau 
să moară cu siguranţă de foame. 

în faţa atitudinii hotărâte a sfântului părinte, ele 
renunţară şi îşi puseră toată încrederea în Domnul. încă 
o dată, dumnezeiasca Pronie îi împlini rugăciunea sluji¬ 
torului Său. 

Pe tot timpul războiului mănăstirea nu duse lipsă 
de nimic. Chiar şi vizitatorii îşi aveau partea lor. Făgă¬ 
duinţa lui Dumnezeu, «bogaţii vor sărăci şi vor flămânzi, 
iar cei ce-L caută pe Domnul nu se vor lipsi de tot bi¬ 
nele» se împlini. 

Stareţa mănăstirii, Hrisoleontissa, care a fost uce- 
niţă a Sfântului Nectarie, ne-a spus că într-o bună zi, cam 
pe la ora prânzului, au sosit la mănăstirea Sfânta Treime 
un număr de 15 vizitatori. Masa fusese deja pusă la tra¬ 
peză. Nu mai rămăsese nimic de oferit vizitatorilor. 

Maicile, puţin cam speriate, se duseră la părintele şi 
duhovnicul lor, care le porunci să toarne tot ce afla prin 
farfurii în cratiţă. Maicile răspunseră că hrana rămasă 
nu ar fi fost de ajuns niciodată spre a hrăni personalul 
mănăstirii şi vizitatorii. 

Sfântul insistă să procedeze aşa cum le poruncise. 
Pastele făinoase, sosul, brânza, totul fu răsturnat în cra- 
tiţa pe care sfântul o binecuvânta în numele Tatălui, al 
Fiului şi al Sfântului Duh. Vizitatorii fură serviţi cei din¬ 
tâi, apoi fu rândul maicilor şi mai rămaseră încă trei far¬ 
furii spre slava Sfintei Treimi. Ceea ce noi ştim că s-a 
întâmplat cu înmulţirea pâinilor pe vremea Mântuitoru¬ 
lui se repetă acum o dată în plus. De fapt, Domnul nos¬ 
tru Iisus Hristos nu a înmulţit pâinile, nu, El le-a oferit 
după ce le-a binecuvântat şi a săturat astfel cinci mii de 
oameni cu cinci pâini, fără a mai socoti fărâmiturile care 
au mai rămas şi cu care apostolii umplură coşurile. Prin 
această minune Hristos a trecut dincolo de sfera spaţiu¬ 
lui, în vreme ce noi, oamenii, îl exploatăm. 

Altă dată, sfântul a fost rugat să meargă la cimitir 
pentru a face rugăciune şi a dezlega din legăturile bleste¬ 
melor două cadavre neputrezite care fuseseră dezgro¬ 
pate. Această istorisire, deşi este destul de interesantă, 
ar fi prea lungă spre a fi povestită. 

După slujbă, sfântul Nectarie se duse să ia masa la 
un prieten. Mergând de-a lungul ţărmului mării, el îi sa¬ 
lută pe pescarii care îşi reparau plasele. După obiceiul 
său şi dragostea faţă de aproapele, îi întrebă dacă pes¬ 
cuirea le fusese îmbelşugată: 

- Nu, răspunseră oamenii. Ne am ostenit toată noap¬ 
tea fără să prindem nimic. 

- Am să vă binecuvântez plasele în numele Sfintei 
Treimi, iar voi le veţi arunca acolo, arătându-le cu dege¬ 
tul un loc anume. 

- Dar tocmai acolo le-am şi aruncat. 

- Puneţi-vă toată credinţa în Dumnezeu şi faceţi aşa 
precum v-am spus. 

Binecuvântă plasele pescarilor şi se duse. De-abia 
se terminase masa, când la poartă bătu un musafir care-1 
căuta pe episcop. Acesta îi aduse un coş plin cu peşte 
încă viu spre a-i mulţumi şi a-i spune că pescuirea fuse¬ 
se îmbelşugată. 

Maica Nectaria, ea însăşi ne-a relatat istorisirea, pe 
vremea când era încă adolescentă şi copilul teribil al 
mănăstirii, veni într-o dimineaţă cu sufletul la gură şi în¬ 
spăimântată la chilia sfântului. De câteva clipe un şarpe 
mare o urmărea. 

Sfântul Nectarie văzu animalul în curtea mănăstirii, 
îl binecuvântă şi-i porunci să plece. Şarpele se supuse şi 
plecă. «Pe vremea când cel dintâi om, Adam, spune peler¬ 
inul rus, vieţuia neprihănit, toate animalele i se supuneau. 
Ele se apropiau de dânsul cu teamă, iar el le dădea nume... 

Sfinţenia nu este nimic altceva decât învierea în 
omul păcătos a stării de neprihănire a celui dintâi om, 
datorită ostenelilor şi virtuţilor...» resimţită în chip fi¬ 
resc de către toate animalele. Sărăcia sfântului nostru 
era desăvârşită. El dădea mai departe tot ceea ce avea, 
până acolo încât atunci când a venit la Eghina spre a se 
stabili definitiv, a trebuit să împrumute 1000 de drahme 
pentru cheltuielile necesare mutării sale. Atunci când nu 
avea bani, îşi dăruia veşmintele şi încălţările, aşa cum 
procedase deja la Atena. De fiecare dată când portofelul 
era gol, se ducea în biserică şi dinaintea icoanei Mântui¬ 
torului sau a Maicii Domnului, îl deschidea, îl înfăţişa 
şi spunea: 

- Iată, Hristoase al meu, că banii îmi lipsesc. Dar Tu 
cunoşti nevoile noastre... 

Răspunsul nu se lăsa prea mult aşteptat şi ajutorul 
venea negreşit. Sfântul Nectarie îşi amintea de cuvintele 
Domnului: « Căutaţi mai întâi împărăţia lui Dumnezeu si. 
toate celelalte vi se vor adăuga vouă». Cum poate fi des¬ 
crisă oare viaţa contemplativă a sfântului, profunda sa 
cunoaştere a rugăciunii inimii care îi înalţă mai presus 
de îngeri pe cei ce o practică din tot sufletul lor şi din 
toată inima lor? 

în timpul rugăciunii era ca un meteor, povestesc cei 
ce l-au cunoscut şi care s-au rugat împreună cu el. Ieşea 
atunci cu totul din cadrele lumii acesteia, cu totul fiind 
unit cu Dumnezeu. Nimic nu-i putea distrage atenţia, chiar 
dacă băteai la uşa sa el nu auzea nimic. Dacă intrai în 
chilia sa, el nu te observa, fiind cufundat cu totul în con¬ 
templaţia despre care Sfântul Isaac Şirul spune că ea 
întrece cu totul cunoştinţa cea mai desăvârşită, cea mai 
sublimă. împărăţia lui Dumnezeu se descoperă atunci 
când duhul părăseşte simţurile trupeşti. 

«Atunci când sufletul, spune Sfântul Simeon Noul 
Teolog, iniţiat fiind în tainele cele cereşti, îşi părăseşte 
temniţa (adică trupul şi simţurile), el vede întreaga lumină 
şi tot ceea ce se află în această lumină. Iată ce se petrece 
cu omul care a ieşit din sine, care puţin câte puţin s-a 
eliberat de cerinţele trupeşti, care a ieşit cu totul în afa¬ 
ra acestei lumi, în afara celor sensibile. 

Să ştii că toată lumea aceasta nu-i decât o temniţă 
întunecoasă, fără lumină, iar lumina soarelui e ca cea a 
unei lămpi care-i luminează pe cei ce se află în întuneca¬ 
ta închisoare. 

Să te gândeşti, de asemenea, că în afara acestei pali¬ 
de lumini sensibile, există şi Lumina Celor Trei Persoane 
divine care este dincolo de orice fel de lumină, de orice 
cugetare, de orice concept. Această Lumină este de ne¬ 
grăit, inefabilă, inaccesibilă. Şi toate lucrurile ce se află 
într-însa nu pot fi văzute, cunoscute, înţelese de cei ce 
sunt închişi în temniţa acestei lumi... 

Doar după împlinirea în primul rând a poruncilor 
lui Dumnezeu, după pocăinţă, după aflarea smereniei şi 
a celorlalte virtuţi, ni se descoperă precum un mic ori¬ 
ficiu în bolta cerească vizibilă care ne îngăduie să ve¬ 
dem Lumina nematerială şi spirituală care se află din¬ 
colo de ceruri. De îndată ce sufletul o vede, el intră în 
extaz, într-o stare de fericire şi încântare de negrăit... 
Sufletul sălăşluieşte în starea de contemplare a acestei 
Lumini, ca şi cum ar fi răpit la ceruri... 

Lumina, Cea mai presus de orice lumină, Lumina 
cea minunată pătrunde în casa sufletului, adică în trup 
şi ea luminează exact în măsura în care firea omenească 
o poate suporta. Dacă sufletul perseverează, Lumina îi 
devine puţin câte puţin familiară, aflându-se în toată 
clipa şi în tot ceasul cu el. în orice moment omul este 

luminat de către ea, acesta o vede, o simte, o înţelege. 
El este instruit de la o minune la alta, de la o taină la 
alta, din contemplaţie în contemplaţie. Celui ce ar dori 
să scrie toate acestea, i-ar lipsi unealta, hârtie şi timp 
pentru a le descrie în amănunt...» 

După acest izvor inepuizabil şi sigur care a fost pen¬ 
tru noi maica Magdalena, Sfântul Nectarie, în timpul 
Sfintei Liturghi, se ridica adesea de la pământ şi se înăl¬ 
ţa în aer. 

într-o bună zi, ne povestea ea, în timpul Heruvicu- 
lui, în timp ce sfântul părinte spunea sublima rugăciune: 
«Nimeni dintre cei legaţi de poftele şi patimile cele tru¬ 
peşti nu-i vrednic a se apropia de Tine şi să-Ti slujească 
Ţie, împărate al Slavei...», l-am văzut înălţându-se în aer, 
de parcă ar fi ieşit din trupul său muritor, din lume şi a 
rămas mult timp înălţat în aer. Eu a trebuit, de câteva 
ori, să fac semn celor de la strană să repete Heruvicul. 
Fiindcă nu coborâse încă pe pământ, l-am atins cu mână, 
iar el şi-a venit întru sine. în ziua aceea, el mi-a spus: 

- Atunci când intru în starea de contemplaţie, să nu 
mă mai deranjezi, ci să însemnezi cu degetul locul unde 
am lăsat rugăciunea şi să aştepţi. 

Celelalte monahii nu văzură nimic fiindcă sfântul 
slujea cu porţile împărăteşti şi uşile diaconeşti de la altar 
închise. Răpirea, precum cea a Sfântului Pavel este una 
dintre harismele cele mai înalte. Fiinţa omenească este 
purtată la cer, nu pe aripile imaginaţiei, ci prin puterea 
inefabilă şi de negrăit a Sfântului Duh. 

Un mare părinte al spiritualităţii ortodoxe, Sfântul 
Varsanufie, spune într-un loc anume că „Dragostea îi 
face să urce, pe cei ce o au, până la al şaptelea cer. Mai 
întâi pogoară în om Duhul Sfânt Care-1 învaţă pe acesta 
toate lucrurile şi felul în care trebuie el să se smerească. 

Apoi, omul, atins de flacăra iubirii, urcă până la cel din¬ 
tâi cer, apoi până la al doilea şi în mod progresiv, dacă 
acesta perseverează, până la al şaptelea. Acolo, el poate 
contempla lucruri de negrăit în măreţia lor pe care ni¬ 
meni nu le poate înţelege, în afara celor care ajung până 
la această măsură...» 

«N-am să uit niciodată, scrie sfântul stareţ de la mă¬ 
năstirea Izvorului Tămăduirii din Păros, imaginea sfântu¬ 
lui intrând în sfântul altar, mai ales în timpul nopţii, la 
vremea Utreniei. De fiecare dată când mă duceam la 
mănăstire şi asistam la slujbe în interiorul altarului, îl 
vedeam pe sfânt făcând metanie dinaintea Celui Răstignit, 
înconjurând cu braţele sale Sfânta Cruce şi rugându-se cu 
adânci suspine, udând lemnul Crucii cu lacrimile sale. 

Atâta dragoste avea el pentru Dumnezeul său, din 
adâncul inimii sale. Şi aceeaşi dragoste ardea în inima 
sa, pentru aproapele...» 

O persoană din cadrul mănăstirii „Sfânta Treime“ po¬ 
vesteşte că odată aceasta se afla în biserică în timp ce sfân¬ 
tul pregătea pe altarul Sfintei Proscomidii sfânta jertfă. 

După obiceiul bizantin, preotul aşază lângă Sfântul 
Agneţ minuscule părticele de pâine, rostind numele ce¬ 
lor vii şi ale celor morţi, înconjurând astfel, cu părticelele 
scoase în cinstea Maicii Domnului, a îngerilor şi a sfin¬ 
ţilor, pe Domnul nostru Iisus Hristos întru împărăţia Sa. 
Această persoană l-a văzut în acel moment pe Sfântul 
Nectarie într-un nor gros şi luminos, aruncând cu un gest 
larg un văl peste asistenţă care fu acoperită de un nor 
gros luminos şi protector. Este exact ceea ce se întâmplă 
în realitate, chiar dacă în chip nevăzut, când în timpul 
Sfintei Liturghi sunt pomeniţi sfinţii, cei vii şi cei morţi 
pe sfântul disc şi mai apoi se scutură sfântul văl (Sfântul 
Antimis) deasupra Sfântului potir. 

în timpul primului război mondial în anii 1914- 
1918, soldaţii din Eghina, chemaţi pe front, se duseră 
înainte de plecare să ia binecuvântare de la sfânt. 

Maica Magdalena înscrise numele lor pe o listă pe 
care o aşeză mai apoi pe altar între marmura sfintei me¬ 
se şi faţă de masă. Toţi cei binecuvântaţi se întoarseră 
din război teferi, fără ca măcar unul singur să fi lipsit. 
Toţi cei pe care noi îi încredinţăm rugăciunilor Bisericii 
sunt acoperiţi de acel văl protector. Fericiţi sunt ochii 
care văd ceea ce se întâmplă în chip mistic şi nevăzut în 
timpul slujirii dumnezeieştilor Taine. 

Dacă omul firesc nu poate percepe nimic, aceasta se 
întâmplă din pricina faptului că Dumnezeu a luat de la 
el energiile Sale. El le-a dăruit însă celor ce s-au învred¬ 
nicit de El. în felul acesta apostolii L-au putut vedea pe 
Hristos transfigurat pe muntele Tabor, în Lumina necre¬ 
ată. Tocmai retragerea acestor energii i-a făcut pe sodo¬ 
miţi să nu-i vadă pe cei doi îngeri atunci când aceştia au 
intrat în Sodoma şi pe evrei să nu-L vadă pe Domnul 
atunci când El a petrecut cu ei, aşa cum L-a văzut bă¬ 
trânul Simeon. 

Minunile lui Dumnezeu nu au încetat în vremurile 
biblice, nici pe vremea când a vieţuit Hristos pe pământ, 
nu, ele continuă în Biserică drept ca o prelungire a Nou¬ 
lui Testament, a Faptelor Apostolilor. Dumnezeu creează 
neîncetat, creaţia divină este permanentă. Iată de ce 
David, cunoscând tainele lui Dumnezeu şi vorbind des¬ 
pre toate acestea, spune întrebuinţând verbul la timpul 
prezent: «El (Domnul) îi face pe îngerii Săi pară de foc. El 
întăreşte pământul pe temeliile Sale...» Iar Hristos des¬ 
coperă şi confirmă cu toată autoritatea Sa aceeaşi taină 
atunci când spune: „Tatăl Meu lucrează până acum şi eu 
lucrez". 

«Atâta timp cât sufletele oamenilor, scrie Sfântul 
Isaac Şirul, sunt pătate de păcat şi întunecate de patimi, 
ele nu se văd pe ele însele şi cu atât mai puţin ele nu se 
văd între ele. Dar, dacă prin pocăinţă ele se curăţesc şi 
se reîntorc la frumuseţea lor cea dintâi, atunci ele văd cu¬ 
rat şi limpede cele trei ranguri, adică cel al îngerilor care 
se află deasupra lor, cel al demonilor care se află deasu¬ 
pra lor şi ele se văd apoi între ele... Sufletul curăţit vede 
duhovniceşte cu un ochi clarvăzător adevărata sa natură. 

Despre sufletele care se văd între ele, deşi se află 
încă în trup, să nu te miri... Atunci când ele s-au curăţit, 
ele se văd unele pe altele, nu trupeşte, ci duhovniceşte, 
fiindcă vederea trupească, după cum se ştie, nu percepe 
decât obiectele care sunt în câmpul său de observaţie, 
dar cele ce nu sunt necesită un alt tip de vedere...». 

Sfântul Nectarie, întrutotul curăţit, vedea îngerii şi 
lumea cerească. într-o zi, ne povesteşte sora Nectaria, 
mă plimbam cu el. Deodată îmi spuse: 

- Nectaria, ai vrea să-ţi vezi îngerul? 

- Desigur, i-am răspuns, vreau să-l văd. 

- Priveşte, spuse din nou Sfântul, îngerul tău se 
află dinaintea ta. 

Tânăra Nectaria fu atât de înspăimântată de orbi¬ 
toarea vedere a îngerului său încât Sfântul regretă că i 
l-a arătat. El citea în suflete ca într-o carte şi nu puteai 
să-i ascunzi absolut nimic. Chiar cele ce se întâmplau în 
afara mânăstirii îi erau cunoscute, aşa cum se vede din- 
tr-una dintre multele istorisiri pe care le păstrăm de la 
sora Nectaria. 

Sora Nectaria, încă tânără, păştea caprele mânăsti¬ 
rii. într-o zi exasperată de una dintre ele, o prinse şi o 
înţepă în ureche. Seara, după spovedanie, ea aşteptă 
degeaba binecuvântarea sfântului pentru a se retrage la 

chilia sa. El tăcea. Nerăbdătoare, ea îl rugă să-i destăi- 
nuie motivul tăcerii sale. 

- Ai spus totul şi oare nu ai uitat nimic? 

- Nu, părinte, n-am uitat nimic, am spus totul. 

- Şi cine a înţepat urechea caprei? 

NOI DIFICULTĂŢI ŞI PERSECUŢIA 

Pe calea pe care merg, ei, demonii mi au întins o 
cursă, spune psalmistul. Diavolul nu l-a lăsat în pace 
până în ultima clipă a vieţii sale, pe omul cel sfânt al 
lui Dumnezeu. 

Diavolii şi oamenii cei răufăcători se dezlănţuiră îm¬ 
potriva sa până la retragerea sa din Eghina. în ciuda ne¬ 
număratelor semne care demonstrau dragostea lui Dum¬ 
nezeu faţă de Nectarie, oamenii Bisericii se lăsară cuprinşi 
de patimi împotriva sa. Ei îi provocară noi încercări. 

După canoanele bisericeşti, mănăstirile sunt sub di¬ 
recta jurisdicţie a episcopului locului. El este acela care 
numeşte sau destituie stareţii, hirotoniseşte preoţi. Sfân¬ 
tul Nectarie nu dorea ca mănăstirea sa să fie dependen¬ 
tă de episcop decât din punct de vedere duhovnicesc. El 
îi scrise în acest scop pe data de 7 august 1913 mitro¬ 
politului Atenei pentru a-i cere sprijinul, pentru ca cti¬ 
toria sa să fie în mod oficial recunoscută ca persoană 
morală şi juridică. 

Ministrul Cultelor, de care depindea hotărârea, ceru 
avizul mitropolitului. Acesta din urmă, care uitase că la 
început îşi dăduse binecuvântarea şi consimţământul său, 
care aprobase şederea sfântului pe lângă maici, porni 
război împotriva sa. Nu dorea cu nici un preţ să lase să-i 
scape de sub jurisdicţia sa administrativă un aşezământ 
monahal care din zi în zi căpăta o importanţă tot mai 

mare. Astfel, el nu-i răspunse sfântului decât după un an 
şi atunci pentru a-1 mustra şi a-1 întreba cum, în ciuda 
unor reguli consfinţite, îndrăznise să ctitorească o mănăs¬ 
tire de maici, să primească monahii al căror număr creş¬ 
tea, s-o conducă el însuşi ca preot şi să săvârşească sluj¬ 
bele liturgice asistat de femei purtând sfinte veşminte. 

Mitropolitul căuta pretexte cu orice preţ împotriva 
sfântului pe care-1 antipatiza, fiindcă acesta voia să-şi 
scape mănăstirea aflată în plină dezvoltare de abuzurile 
administraţiei ecleziastice. 

îl atacă pe sfânt, socotindu-1 inovator în materie de 
liturgică, mai ales pentru faptul că îngăduise purtarea 
unor veşminte liturgice de către măicuţe spre a sluji de 
diaconiţe într-o mănăstire de maici. Măicuţele, alese pen¬ 
tru aceste slujbe neînsemnate, purtau de fapt stiharul, 
mânecuţele şi orarul în cruce precum subdiaconii (citeţii, 
dascălii). Şi nu fără frică de Dumnezeu şi după o matură 
cugetare a luat Sfântul Nectarie această hotărâre. 

într-o bună zi, constatând că se impunea necesita¬ 
tea unei a doua slujitoare în altar, se rugă la Maica Dom¬ 
nului să i-o arate pe aceea dintre fiicele sale duhovni¬ 
ceşti care era cea mai vrednică dintre cele vrednice spre 
a împlini această slujire. în timpul liturghiei Sfintei şi 
Marii Sâmbete din Săptămâna Patimilor, în momentul în 
care răsuna în biserică axionul Maicii Domnului, una 
dintre maici avu o vedenie. Ea îl văzu pe Sfântul Necta¬ 
rie chemând-o dinaintea uşilor împărăteşti, făcându-i 
semn în acelaşi timp unei alte maici să-i aducă veşmin¬ 
tele pregătite de mai înainte: stiharul, mânecuţele, ora¬ 
rul cu care o îmbrăca. Apoi, el îi dărui Sfânta Evanghelie 
spre a o săruta şi o introduse prin uşile împărăteşti în 
altar. Măicuţa respectivă, pe care noi o cunoaştem bine, 
se afla la rugăciune în biserică. în ziua următoare, la sfâr¬ 
şitul liturghiei pascale, atunci când surorile veneau să-l 

felicite şi să ia binecuvântare de la el, sfântul întrebă pe 
fiecare dintre ele dacă nu avusese cineva o vedenie în 
cursul dumnezeieştii liturghii. Când cea care o avusese 
sosi, aceeaşi întrebare îi fu pusă şi ei. Măicuţa se tul¬ 
bură, ezită, iar sfântul înţelese că ea văzuse ceva. El o 
îndemnă să-i povestească totul. Istorisirea o dată termi¬ 
nată, sfântul exclamă: „Aceasta este ceea ce îmi doream". 

El se grăbi s-o instaleze în ascultarea de subdiacon, 
având conştiinţa deplin împăcată întrucât cerul era de 
acord. Pe data de 10 octombrie 1914 sfântul Nectarie îi 
răspunse fratelui şi împreună slujitorului său întru ar¬ 
hierei, mitropolitului Atenei, printr-o scrisoare mai de¬ 
grabă seacă, puse lucrurile la punct şi-i aminti Î.P.S. Sale 
că îi dăduse cândva consimţământul, binecuvântarea şi 
chiar îi promisese multe alte lucruri. 

Lucrurile tărăgănară multă vreme, iar sfântul trebui 
să-şi reînnoiască cererea peste alţi patru ani, în 1918. 

între timp mitropolitul nu scăpase din vedere obiec¬ 
tul resentimentului său. El îi impuse sfântului o inspec¬ 
ţie anuală a mănăstirii şi împinse cinismul persecuţiei 
până acolo încât încredinţa această sarcină unui cleric 
dezagreabil, care avea şi porunca de a se purta dur cu 
sfântul. Doar după patru ani după plecarea la cele sfinte 
a ctitorului mănăstirii fu emis un decret pe data de 31 
martie 1924 care recunoscu ctitoria, iar un altul emis pe 
data de 6 iulie 1930 îi conferea mănăstirii independenţa 
administrativă. 


SFÂRŞITUL 

«Fericită este calea pe care mergi astăzi, căci ţi s-a 
gătit ţie loc de odihnă». Aşa se roagă Biserica pentru cei 
care după moarte se îndreaptă către patria mult dorită, 

împărăţia lui Dumnezeu. Fericitul Nectarie, cel ce s-a 
învrednicit de harul apostolic, nu numai prin minunile 
pe care le-a săvârşit, ci prin cuvântul înţelepciunii ce i 
s-a dăruit, prin descoperirile sale, prin revelaţiile de care 
s-a învrednicit precum dumnezeiescul Apostol Pavel, a 
trebuit să treacă precum toţi urmaşii lui Adam prin fur¬ 
cile caudine ale morţii. 

Pătimind în tăcere de multă vreme de prostată, el şi-a 
ascuns suferinţa până la sorocul morţii sale. Spre mijlo¬ 
cul lunii august 1920, însoţit de câteva monahii, se duse 
la mănăstirea Hrisoleontissa, aflată cam la o oră şi jumă¬ 
tate distanţă de mers pe jos de mănăstirea Sfânta Treime. 

Din vârful catedralei Sfântului Dionisie mănăstirea 
poate fi observată în toată măreţia ei, albă ca zăpada, 
aşezată în mijlocul unei păduri. La jumătatea drumului 
dai de o piatră pe care, după tradiţia locului, Sfânta Fecioa¬ 
ră şi-ar fi pus mâna, lăsându-şi amprenta în timpul unei 
apariţii. Acolo arde zi şi noapte o candelă neadormită. 

Pe insulă oamenii povestesc despre nenumăratele 
minuni săvârşite de către icoana făcătoare de minuni a 
Maicii Domnului din Hrisoleontissa. Locul este impună¬ 
tor, auster, liniştea este desăvârşită. Nici un drum nu 
există într-acolo, ci numai poteci umblate de capre, greu 
de descoperit. Biserica este frumoasă. Pe vremea Sfân¬ 
tului, acolo se afla o mănăstire de călugări şi doar după 
porunca Maicii Domnului ea a fost transformată, în ulti¬ 
mii 30 de ani, în mănăstire de maici. Nucleul originar 
era format din patru măicuţe de la „Sfânta Treime" şi 
stareţa Magdalena. 

Mare ascetă, maica Magdalena amintea de Sfânta 
Singlitichia, iar prin cunoştinţele sale teologice de Sfân¬ 
ta Ecaterina a Alexandriei. Tocmai în această mănăstire 
se afla minunata icoană a Maicii Domnului numită Hri¬ 
soleontissa, care a şi dat numele mănăstirii. 

în faţa acestei icoane îi plăcea Sfântului Nectarie să 
se roage şi la ea făcea apel în orice situaţie. Compusese 
imne în cinstea ei pe care le cânta în fiecare zi. Sfântul 
rămase 15 zile la Hrisoleontissa, plângând şi rugându-se 
dinaintea minunatei icdane. El îl implora pe Dumnezeu, 
aşa cum povesteşte sora Nectaria care-1 însoţea, să-i mai 
dăruiască încă vreo câţiva ani de viaţă pe pământ pen¬ 
tru a-şi desăvârşi lucrarea şi pentru a reglementa situ¬ 
aţia mănăstirii sale. 

îşi termină rugăciunile prin mulţumiri aduse Crea¬ 
torului, se lăsă cu totul în voia lui Dumnezeu, spunându-I 
Celui Căruia îi dăruise întreaga viaţă, din tot sufletul şi 
din toată inima sa: «Dar mai presus de orice facă-se doar 
voia Ta». Puterile îl lăsară acum foarte rapid. Picioarele 
sale umflate refuzară să-l mai ajute. Ceru să se reîntoar¬ 
că la mănăstirea sa. Ieşi din chilie şi pentru ultima oară 
se duse la biserică. îngenunchie cu greutate şi mari du¬ 
reri dinaintea măritei icoane, îşi înălţă mâinile spre cer 
şi cu ochii plini de lacrimi se rugă în tăcere. 

Credincioasa Nectaria se afla în spatele lui. Apoi, 
aşezat pe şaua de pe spatele unui catâr, se întoarse pe 
aceeaşi cărare către „Sfânta Treime". Pe drum se opri di¬ 
naintea unei cruci gravate pe o piatră. Cu ultimele forţe 
coborî de pe catâr, îngenunche din nou şi se rugă. Nec¬ 
taria îl urmărea cu atenţie. Cu ochii înălţaţi spre cer in¬ 
tră în extaz şi rămase acolo vreme îndelungată. 

Tânăra măicuţă crezu că se întâmplase ceva cu părin¬ 
tele său duhovnicesc. îngrijorată, ea îl atinse pe umăr. 

- Mi-ai întrerupt rugăciunea, îi spuse el. 

Apoi îşi şterse lacrimile, privi în depărtare către 
mănăstirea sa şi adăugă: 

- Pentru ultima oară binecuvântez mica mea mănăs¬ 
tire şi pe creştinii din insulă, fiindcă peste puţin timp 
trebuie să plec. 

Uimită de aceste cuvinte, Nectaria cea naivă, amin¬ 
tind de întrebarea apostolilor, îi spuse: 

- Şi unde te duci? 

- La cer! îi răspunse el. 

Dumnezeu îi descoperise slujitorului Său sfârşitul 
lui apropiat. întors la mănăstirea „Sfânta Treime" se cul¬ 
că, lucru pe care nu-1 mai făcuse de mulţi ani, căci biru¬ 
ise nevoia de a dormi. Boala i se înrăutăţi într-atât încât 
consimţi, la stărunţele fiicelor sale duhovniceşti, să mear¬ 
gă la Atena pentru tratamente. însoţit de două monahii, 
în după-amiaza zilei de 20 septembrie 1920 , monahia 
Eufemia aduse la spital un bătrânel îmbrăcat în anteriu 
şi care se înconvoia de dureri. 

Medicul de gardă ceru informaţiile obişnuite pentru 
a completa fişa de internare: 

- E monah? spuse el. 

- Nu, spuse măicuţa, este episcop. 

Medicul zâmbi ironic şi spuse: 

- Bună glumă. Spune-mi numele său pentru a-i pu¬ 
tea completa fişa de internare. 

- Dar, domnule doctor, vă repet că este episcop. 
Este vorba de mitropolitul de Pentapole... 

- Este pentru prima oară când văd un episcop fără 
medalion, fără cruce şi, mai ales, fără bani. 

- Şi, totuşi, este episcop, răspunse din nou maica 
Eufemia. Este mitropolitul Pentapolei care aparţine de 
patriarhia Alexandriei. Este Î.P.S. Sa mitropolitul Nec- 
tarie Kefala. 

De multă vreme a plecat din Egipt şi a locuit foarte 
aproape de aici, pe vremea când era directorul Semina¬ 
rului Teologic. De câţiva ani a venit în Eghina unde a cti¬ 
torit mica mânăstire „Sfânta Treime" unde a şi vieţuit. 
Acolo s-a îmbolnăvit grav, iar noi l-am adus aici în ciuda 
dorinţelor sale. 

Medicul ridică nepăsător din umeri şi porunci infir¬ 
mierelor să-l ducă pe bolnav într-un salon de clasa a 
treia, unde erau libere câteva paturi destinate bolna¬ 
vilor incurabili. 

«Bătrânul» petrecu două luni în suferinţe cumplite, 
fără a înceta să-L slăvească pe Dumnezeu Care-1 mângâia 
cu harul Său. Mistuit de febră, complet epuizat, în Dumi¬ 
nica zilei de 8 noiembrie 1920, la orele 22:30, deci, în 
ziua praznicului Sfinţilor Arhangheli Mihail şi Gavriil, 
după ce s-a împărtăşit cu Prea Curatele Taine, îşi dădu 
în pace sufletul în mâinile Domnului şi Stăpânului Său. 
Avea 74 de ani. 

Dacă cineva ar fi avut atunci ochii unui Antonie cel 
Mare, l-ar fi văzut pe Nectarie înălţându-se la cer în lu¬ 
mină, în slava dumnezeiască, însoţit de îngerii al căror 
praznic era sărbătorit de Biserica cea luptătoare de pe pă¬ 
mânt. Trupul său rămase 11 ore în spital şi din primele 
momente el răspândi minunatele miresme ale sfinţeniei. 

Lângă patul lui se afla un alt pat în care zăcea un 
paralitic. Maicile pregătiră corpul neînsufleţit în vede¬ 
rea transportării lui la Eghina. Scoaseră vechiul pulover 
al Sfântului pentru pune altul nou şi-l aşezară pe pa¬ 
tul celui paralizat. De îndată paraliticul se înzdrăveni, se 
ridică din pat, începu să umble, dând slavă lui Dumnezeu. 

Dumnezeu dovedi în felul acesta sfinţenia slujitoru¬ 
lui Său, proslăvindu-1 prin această primă minune săvâr¬ 
şită. în salonul în care a adormit întru Domnul Sfântul 
Nectarie nu a mai fost adus nimenea, în tot acest timp 
simţindu-se bunele miresme ale sfinţeniei. 

Astăzi el serveşte drept birou purtând numele de 
„Salonul Sfântului Nectarie". Trupul neînsufleţit fu mai 
apoi transportat la Pireu şi aşezat în Biserica „Sfânta 
Treime", aşteptând îmbarcarea către Eghina. Toţi cei 

care au venit să i se închine au remarcat faptul că chi¬ 
pul, precum şi celelalte părţi ale trupului emanau pică¬ 
turi de mir având o mireasmă deosebit de parfumată. 

Mulţi oameni au fost impregnaţi de această minu¬ 
nată mireasmă vreme de mai multe zile. Maica Magda- 
lena ne-a dat ca semn de binecuvântare o bucăţică din 
anteriul cu care era înveşmântat sfântul în momentul 
adormirii sale. Până în ziua de azi, această fâşie de an¬ 
teriu continuă să emane miresme suave, inexplicabile. 
Mulţi sunt cei din jurul nostru care au putut constata 
acest lucru. 


STRĂLUCITOAREA REVENIRE LA EGHINA 

Locuitorii Eghinei, îndoliaţi şi îndureraţi, întâmpi¬ 
nară trupul neînsufleţit al Sfântului lor pe cheiul micu¬ 
lui lor port maritim. Clopotele tuturor bisericilor bătură 
în semn de doliu, doliu ce cuprinsese întreaga insulă. 
Nenumăraţi oameni, credincioşi şi feţe bisericeşti înso¬ 
ţiră trupul neînsufleţit al Sfântului până la mănăstirea 
„Sfânta Treime“. 

Creştinii aflaţi în pragul porţilor de la casele lor, 
plângeau pierderea marelui lor taumaturg. 

Alţii, de la ferestre, aruncau cu flori în sicriul des¬ 
chis şi de-a lungul întregului traseu tămâia ardea în că¬ 
delniţe şi se înălţa ca o jertfă de seară către Domnul. 

Ţăranii plecaseră de la câmp şi un bătrân de peste 
o sută de ani exclamă îndurerat: «Insula a pierdut izvo¬ 
rul bucuriei sale». Oamenii îşi disputau care mai de care 
cinstea de a duce pe umerii lor sicriul cu trupul Sfân¬ 
tului, înlocuind necesitatea carului mortuar. 

Nici unul dintre cei ce purtau sicriul nu se simţea 
obosit, îmbătat fiind de miresmele emanate de trupul 
Sfântului. 

Se lăsase noaptea când cortegiul funerar ajunse la 
mănăstire. Maicile înlăcrimate îl întâmpinară pe părin¬ 
tele lor duhovnicesc şi aşezară sicriul în naosul bisericii. 
Oamenii inundară incinta bisericii şi curtea mănăstirii. 
Toată noaptea arseră lumânările şi cântările îndelunga¬ 
tei slujbe pentru cei morţi sparseră tăcerea cea grea; 
atmosfera era excepţională. 

Din momentul morţii se scurseseră 40 de ore şi 
trupul Sfântului nu dădea nici un semn de descompu¬ 
nere. înhumarea avu loc în curtea mănăstirii între cei 
doi pini despre care am vorbit deja. Descoperirea avută 
de bătrâna paznică a ruinelor mănăstirii se împlini întru 
totul în acea zi. 

îndată după moartea sa, Sfântul Nectarie începu să 
se arate oamenilor. Li se arăta unora care nu auziseră 
niciodată vorbindu-se despre el, înveşmântat într-un sin¬ 
gur anteriu şi având pe cap culionul monahal, spunân- 
du-şi Nectarie din Eghina. 

Iată o minune care ne-a fost relatată de către prie¬ 
tenul nostru, părintele Nectarie din Păros: 

«O doamnă, care locuia în Falera, un cartier al Ate¬ 
nei, era implicată de ani de zile într-un proces dificil. 
Rivalii ei îi cereau suma astronomică de 19-000 de lire 
sterline, în afara cheltuielilor de judecată şi puseră se¬ 
chestru pe toate bunurile sale imobiliare. 

Buna doamnă se ruga la Maica Domnului neconte¬ 
nit. Ea se afla, după cum mi-a mărturisit, într-o stare de 
maximă nelinişte, fiindcă se apropia ziua judecăţii. Ea nu 
auzise niciodată vorbindu-se de Sfânt. Pe data de 26 mai 
ea văzu în vis un preot îmbrăcat în negru şi având culi¬ 
onul specific monahilor pe cap, care îi spuse: 

- Nu-ţi mai face griji pentru proces. Totul va merge 
bine. Vino la mine să mă vezi. 

- Unde se află locuinţa dvs.? Nu o cunosc, îi răs¬ 
punse ea intrigată. 

- întreabă la Eghina unde se află părintele Nec- 
tarie. Oricine îţi va arăta. 

Acest vis lăsă o puternică amprentă asupra doam¬ 
nei, iar un prieten, un oarecare domn, Ioannis, hotărî să 
meargă la Eghina pentru a se întâlni cu acest părinte 
Nectarie. Debarcă pe insulă şi-l întrebă pe un copil dacă 
îl cunoştea pe părintele Nectarie. 

- Da, spuse copilul. El se află acolo sus, la Sfânta 
Treime, la mănăstirea de maici. 

Ajuns la mănăstire, intră în biserică şi întrebă de 
părintele Nectarie. Monahiile îi arătară mormântul, iar 
domnul Ioannis, puţin cam încurcat, află că era vorba 
de un sfânt şi nu de un preot în viaţă. în aceeaşi seară 
el plecă din Eghina şi se reîntoarse la Falera. Se duse de 
îndată la doamna respectivă şi-i spuse: 

- M-am dus degeaba în Eghina. Nu l-am găsit acolo 
pe părintele Nectarie. 

- Imposibil, răspunse doamna. Ştiu că v-aţi dus acolo, 
căci imediat după prânz, pe când stăteam culcată, l-am 
revăzut în vis pe acest monah care mi-a spus: „Ioannis a 
venit singur la mine; de ce nu l-ai însoţit?" 

Domnul Ioannis se făcu alb ca varul şi răspunse 
plin de teamă: 

- M-am dus să caut un preot şi am aflat un sfânt. 

E inutil să mai adăugăm faptul că doamna a scăpat 
de coşmarul prin care trecuse, aşa precum Sfântul o 
anunţase. Procesul nu a mai avut loc, rivalii retrăgân- 
du-şi plângerea, fără vreun motiv întemeiat». 

în ziua de dinaintea morţii Sfântului, sosi o tele¬ 
gramă de la Atena, în care se anunţa o ameliorare în 
starea de sănătate a sfântului. Ea bucură inima măicu¬ 
ţelor care se aflau în curte. Xenia cea oarbă sosi în mij¬ 
locul lor şi le întrebă care este pricina bucuriei lor. 

- Părintelui nostru îi merge mai bine, îi spuseră ele. 

- Nu, răspunse Xenia. Părintele nostru nu mai tră¬ 
ieşte. A murit. L-am văzut în curte. El mi-a spus: „Am 
venit să vă salut, fiindcă plec. Rămâneţi cu bine şi întru 
bucurie!“ 

La câteva ore după această apariţie, sosi o altă tele¬ 
gramă, anunţând faptul că Sfântul îşi încheiase zilele 
sale pe pământ. Mormântul, pregătit în pripă, se nărui 
pe o latură a sa peste ceva vreme. Monahiile hotărâră să 
ridice un mormânt de marmură. 

în acest scop trebuia deshumat trupul Sfântului. Dar, 
înainte ca mormântul să fie deschis, stareţa Xenia înce¬ 
pu să fie tulburată de gânduri şi merse până acolo încât 
ezită să-l deschidă, fiindcă, spunea ea, miasmele unui 
trup putrezit se vor răspândi pretutindenea. Mai bine să 
amâne acest lucru pentru mai târziu. O măicuţă îl văzu 
atunci în vis pe episcopul Pentapolei care îi spuse: 

- Ce faci? 

- Bine, răspunse ea, cu rugăciunile Sfinţiei tale. 

- Apleacă-te ca să-ţi dau binecuvântare. 

O binecuvântată de trei ori după obiceiul său şi 
adăugă: 

- Miroase-mă şi spune-mi dacă simţi ceva aparte. 

Măicuţa răspunse că nu se simţea nimic. Atunci el îi 

spuse limpede: 

- Miros eu urât? 

- Dar cine spune că miroşi urât? 

- Stareţa gândeşte aşa ceva. 






Schiţă biografică 


127 


- Care stareţă? 

- Xenia, egumena. Priveşte-mă, nu cumva îmi lip¬ 
seşte ceva? 

Şi atunci el îi arătă mâinile, picioarele, spatele şi 
adăugă: 

- Sunt eu întreg? 

- Da, absolut întreg, spuse măicuţa. 

Mormântul fu atunci deschis şi trupul aflat intact. 

«Nu-mi mai amintesc exact când, spune doctorul 

G.X., era într-o seară pe când mă întorceam acasă de la 
Mesagron, unde fusesem să văd un bolnav. Furtuna mă 
surprinse pe drum şi mă obligă să cer adăpost la mănă¬ 
stirea „Sfânta Treime 11 . Pe vremea aceea maşinile nu 
erau folosite ca mijloc de locomoţie şi de transport, iar 
noi foloseam animalele. 

Măicuţele de la mănăstire, cunoscute pentru ospita¬ 
litatea lor, îmi purtară de grijă, oferindu-mi un loc de 
dormit şi hrană. înainte de a mă duce la culcare, mi-am 
exprimat dorinţa de a mă închina la mormântul Sfân¬ 
tului şi atunci o soră, având o făclie în mână, mă con¬ 
duse acolo... 

Fără a ţine cont de regulamentul mănăstirii şi în 
ciuda protestelor măicuţei, am tras din toate puterile 
mele placa de marmură a mormântului până la mijloc şi, 
cuprins de emoţie, am descoperit chipul Sfântului care 
era acoperit cu un văl. 

Am simţit atunci o mireasmă inefabilă şi am văzut 
un spectacol uimitor... Am procedat astfel, împins nu nu¬ 
mai de omeneasca curiozitate, ci şi de un interes ştiinţi¬ 
fic, fiindcă tot ceea ce vreau să spun contrazice tot ceea 
ce am învăţat la universitate. Pot deci afirma, în deplină 
cunoştinţă de cauză, atât ca om simplu, cât şi ca om de 
ştiinţă, că m-am aflat atunci confruntat cu un lucru ciu- 

dat: l-am văzut pe Sfânt, pe care-1 cunoscusem bine în 
trecut, aşa cum se afla adormit. Chipul său nu suferise 
nici o schimbare, nici măcar barba sa rară. 

Curiozitatea mă împinse până la a-i face o autopsie 
care a durat ceva mai mult de un sfert de oră. Am con¬ 
statat că trupul nu răspândea nici o miasmă, că nu pre¬ 
zenta rigiditatea specifică unui cadavru şi am putut 
chiar să smulg un fir de păr din barbă. Am atins trupul, 
nu mai rămăsese decât pielea. Când am aflat că după 
prima deshumare trupul fusese aflat intact, am atribuit 
acest lucru unor condiţii geologice deosebite. Dar se 
scurseseră trei ani de atunci, iar trupul fusese aşezat 
în mod diferit. 

Ştiinţa nu-mi mai putea oferi acum nici o explicaţie. 
Să nu credeţi, adăugă doctorul X., că sunt vreun bigot 
sau că mă las purtat de fantezii. Tot ceea ce v-am relatat 
este realitatea absolută...» 

Trupul a fost scos şi transportat în chilia sa, unde a 
fost depus timp de 48 de ore, timp necesar pentru a pre¬ 
găti noul mormânt. Era suplu şi îşi păstrase întreaga 
elascititate. Numai veşmintele se prefăcuseră în pulbere. 
Monahiile îi puseră veşminte noi. Pe piatra funerară a 
fost gravat acest epitaf: 

„Trecătorule, priveşte mormântul cuviosului 
Ierarh al Pentapolei, 

Nectarie Kefala. 

întreaga sa viaţă a petrecut-o evlavios 
şi plin de virtuţi, dăruind tuturor 
cereştile cuvinte. 

El lasă în urmă o mare durere şi 
o tristeţe nemângâiată în sufletele oamenilor 
cucernici, precum şi în rândul celor 
ce iubesc frumosul şi artele". 

Am putea repeta aici cuvintele Sfântului Grigorie 
de Nazianz care se tânguia în discursul său funebru că¬ 
tre Meletie: « Să ne ştergem lacrimile. Meletie nu este câ¬ 
tuşi de puţin pierdut pentru noi. El se află pururea în 
mijlocul nostru, deşi ochii noştri nu-1 văd. Ierarhul nos¬ 
tru a fost închis în sanctuarul său. Scăpat din temniţa sa 
pământească, sufletul său să se odihnească în locul cel 
sfânt în care Iisus Hristos ne-a fost înaintemergător. El 
nu se mai află sub stăpânirea umbrelor acestei vieţi, el 
se bucură de realitatea cea veşnică. Nu doar prin ghici- 
tură sau prin gaura vreunei stânci, ci faţă către faţă con¬ 
templă el acum slava Dumnezeirii...» 


MINUNILE 

Minunile săvârşite de Sfântul Nectarie sunt nenu¬ 
mărate, ele neîncetând să se facă mereu simţite din mo¬ 
mentul mutării sale la cele sfinte. Noi avem sub ochii 
noştri o carte voluminoasă intitulată „Nimic nu este ne¬ 
vindecabil pentru Sfântul Nectarie", în care sunt isto¬ 
risite 159 de minuni şi vindecări de tot felul săvârşite 
de către sfânt între anii 1960-1963. 

Timpul şi hârtia nu ne-ar fi de ajuns dacă ar fi să le 
enumerăm pe toate. Vom cita totuşi câteva dintre cele 
mai vechi şi cele mai recente. 

în anul 1925, în luna ianuarie, sora Mitrodora (cea 
care ne-a dăruit uleiul miraculos) a fost atacată fulgerător de 
către un duh necurat care o chinuia cumplit. Atunci când 
duhul auzea pronunţându-se numele Sfântului, insulta, o 
trântea la pământ şi o făcea să răcnească pe biata crea¬ 
tură a lui Dumnezeu. Părinţii săi, namaiputând suporta 
să o vadă suferind, hotărâră în ziua Rusaliilor s-o ducă 

pe fiica lor la mormântul Sfântului, în nădejdea de a 
afla acolo vindecare. 

în timp ce călătoreau spre Eghina, demonul se dez- 
lănţui. La mănăstire, măicuţele se văzură obligate s-o 
lege de unul dintre pinii care încadrau mormântul. 

La intervenţia şi mijlocirea Sfântului, demonul ieşi, 
lăsând-o liberă pe tânăra fată care intră în viaţa mona¬ 
hală sub numele de Mitrodora. 

în anul 1931 veni la mănăstire un tânăr cuplu pen¬ 
tru a boteza acolo un copil, închinat Sfântului Nectarie. 
Aceşti tineri aveau deja doi copii şi amândoi veniseră pe 
lume paralitici. Cel dintâi trăia încă, ce-1 de al doilea 
însă murise. Cel de al treilea, cel ce fusese adus spre a 
fi botezat, venise şi el pe lume tot paralizat. Nefericiţi şi 
descurajaţi, părinţii se duseră să caute ulei de la candela 
Sfântului, îl unseră pe noul născut şi-i făgăduiră Sfân¬ 
tului Nectarie să-l boteze pe copil la mănăstire şi să-i dea 
numele său. 

Cine poate povesti minunatele puteri ale lui Hristos! 

îndată după cea de-a treia cufundare, copilul ieşi 
din apă complet vindecat. Astăzi se bucură de o sănătate 
deplină. 

în anul 1933, un alt copil, lunatic încă din leagăn şi 
care făcea până la zece crize pe zi, a fost vindecat de 
către Sfânt. Părinţii săi, deznădăjduiţi, veniră la Eghina 
pentru a lua ulei de la candela Sfântului, îl unseră pe 
copil şi când îi arătară icoana pe care o cumpăraseră, 
copilul strigă: «Părinte» şi-i îmbrăţişă chipul. De atunci 
el este deplin sănătos spre marea bucurie a părinţilor 
săi şi spre slava lui Dumnezeu Care este minunat întru 
sfinţii Săi. 

în anul 1934, o tânără fată din Tesalonic, cultivată şi 
bine educată, dedicată lecturii Sfintelor Scripturi şi rugă- 

ciunii, a fost atinsă într-o bună zi de melancolie, nepu¬ 
tând rosti decât un singur cuvânt: «Urgie! Urgie! Urgie!» 

Mama era foarte tulburată de schimbarea bruscă a 
fiicei sale. Ea o binecuvânta cu sfintele icoane, dar tânăra 
fată refuză să le sărute şi începu să se agite. Era cu nepu¬ 
tinţă să-i deschizi gura, căci ea îşi dădea capul pe spate. 
Cu multe chinuri fu împărtăşită, dar ea refuză anafura. 

Disperaţi de nenorocirea ce se abătuse asupra fiicei 
lor şi socotind că ea suferă de o boală nervoasă, părinţii 
săi o internară într-o clinică de psihiatrie. în loc să se 
simtă mai bine, starea ei se înrăutăţi. O duseră la Atena 
în nădejdea de a afla acolo medici mai buni. 

Odată ajunşi în capitală, întâlniră câteva persoane 
care socotiră că tânăra fată pătimea sufleteşte şi că avea 
mai degrabă nevoie de ajutor dumnezeiesc. I se spuse 
mamei sale: 

- Fiica dvs. nu suferă de nervi, aşa cum credeţi, ci 
de un duh necurat, având nevoie de exorcizări, de ulei 
sfinţit. La Eghina există o mănăstire de maici unde se 
află sfintele moaşte ale Sfântului Nectarie al Pentapolei, 
ctitorul mănăstirii. în fiecare zi el săvârşeşte acolo mi¬ 
nuni. Mergeţi cu ea acolo. Sfântul va avea cu siguranţă 
milă de ea şi de voi, şi o va tămădui. Părinţii, plini de 
încredere, merseră cu fata la Eghina pe data de 29 apri¬ 
lie a aceluiaşi an. Lucrul nu a fost simplu pentru ei. Oda¬ 
tă ajunsă în acel loc, ea refuză să se închine la mormânt. 

Fu unsă cu ulei de la candelă. Cu multă greutate, 
preotul citi exorcismele. Toată noaptea, bolnava nu înce¬ 
tă să se agite. în dimineaţa următoare, şase maici o apu¬ 
cară şi o băgară în biserică unde ea începu să strige ace¬ 
leaşi cuvinte: «Urgie! Urgie! Urgie! Focul» 

în momentul împărtăşirii, alte eforturi fură nece¬ 


sare. 

Ea rămase timp de o lună în mănăstire, unde în 
fiecare zi preotul îi citea rugăciuni de exorcizare. Căile 
lui Dumnezeu sunt cu adevărat de nepătruns. Pe data de 
28 mai, la praznicul Sfintei Treimi, deci şi al mănăstirii, 
tânăra fată se sculă singură, calmă, liniştită, senină, se 
duse la biserică şi se împărtăşi cu dumnezeieştile Taine. 

Era vindecată. 

Ea îl văzu pe sfânt în vis slujind Sfânta Liturghie; 
acesta o rugă să se apropie de el, apoi o binecuvânta şi 
îi spuse: 

- Eşti vindecată. 

Ea rămase în mănăstire până pe data de 1 iulie şi 
plecă complet vindecată, dând slavă lui Dumnezeu şi 
Sfântului care o tămăduise. 

Scafandrii-culegători de bureţi din Eghina se rugară 
într-o bună zi sfântului lor protector înainte de a se cu¬ 
funda în apele mării şi îi făgăduiră în schimbul binecu¬ 
vântării sale să-i ofere primul burete pescuit. Toţi bureţii 
pescuiţi în acea zi erau însemnaţi cu semnul Sfintei Cruci. 
I-am văzut pe cei oferiţi mănăstirii, bureţi care se află în 
prezent în vitrina chiliei Sfântului. 

Părintele Nectarie din Păros ne-a relatat povestea 
şoferului de autobuz care şi-a pierdut vederea într-un 
accident. într-o bună zi, spune el, în timp ce şoferul tre¬ 
cea prin apropierea mănăstirii „Sfânta Treime", se opri 
în drum, se închină şi spuse în rugăciunea sa: 

- Sfinte al meu Nectarie, dăruieşte-mi lumina ochi¬ 
lor şi tot ce am la mine va fi al tău! 

Nefericitul îşi recăpătă de îndată vederea. Cum de 
n-a putut părintele nostru să-l vindece, spuseră măicu¬ 
ţele, atunci când în fiecare zi ajuta mănăstirea transpor¬ 
tând coletele! I-am povestit minunea, continuă părintele 
Nectarie, proprietarului cafenelei APHEA din Eghina care 
îmi răspunse: 

- Dragul meu părinte, aici nu trebuie să ne mai mi¬ 
nunăm, căci în fiecare zi se săvârşesc minuni! Da, sfân¬ 
tul Nectarie săvârşeşte minuni zilnic, nu numai în Eghi- 
na, ci şi în lumea întreagă, la noi în Franţa, în America, 
pretutindenea. 

«în anul 1949, scrie M.K., din Creta, am fost opera¬ 
tă de cancer la spitalul oncologic „Sfântul Sava“ din Ate¬ 
na. Mi s-a scos uterul. Când tratamentul a luat sfârşit, 
medicul îmi spune că mă pot socoti fericită fiindcă mă 
aflam în afara oricărui pericol. 

- Să nu te mai temi de nimic, îmi spuse el. însă, 
dacă într-o bună zi vei vedea vreo scurgere de sânge, să 
ştii apoi că sfârşitul îţi este aproape, fiindcă acesta este 
un semn de recidivă a bolii.» 

Trecură 8 ani. în luna mai 1957, am simţit din nou 
dureri şi o senzaţie de greutate în abdomen. într-o sea¬ 
ră, apăru şi scurgerea de sânge. Sfârşitul era aproape. 
Aşezată pe pat nu am putut dormi toată noaptea, plân¬ 
gând din pricina deznădejdii. 

în dimineaţa următoare, sora mea, însoţită de soţul 
ei, îmi făcură o vizită. Se întorceau din Eghina unde fus¬ 
eseră de Paşti. Văzându-mă în starea în care mă aflam, 
sora mea insistă să-i spun pricina deznădejdii mele. So¬ 
ţul ei insistă şi el. Le-am mărturisit adevărul, dar sora 
mea nu a manifestat nici o surpriză, nici o tulburare. Ea 
îmi spuse, din contră, cu multă îndrăzneală şi credinţă, 
că ea îşi pune toată nădejdea în Sfântul Nectarie: 

- Să nu te temi de nimic, surioară, fiindcă tu crezi 
în Dumnezeu şi cunoşti nenumăratele minuni pe care 
Sfântul Nectarie le-a săvârşit în familia noastră. 

Apoi, scoase din geantă o sticluţă ce avea într-însa 
ulei de la candela Sfântului, ulei pe care-1 adusese din 
Eghina. Mi-1 dădu şi adăugă: 

- Ia asta, roagă-te la Sfântul Nectarie şi el te va vin¬ 
deca. Mă voi ruga şi eu pentru tine. Unge ţi abdomenul 
cu acest ulei binecuvântat şi fii sigură că te vei vindeca. 

Am urmat întru totul poveţele surorii mele, cerând 
ajutorul Sfântului şi, o, minune! Chiar din clipa aceea 
durerile încetară. Scurgerea de sânge se opri şi din ziua 
aceea până astăzi, 1962, mă aflu într-o stare de desă¬ 
vârşită sănătate. 

Binecuvântat fie numele Sfântului Nectarie! 

Toate aceste fapte incontestabile pot însemna dova¬ 
da întoarcerii către Dumnezeu a multor oameni, pricină 
a credinţei de neclintit în Atotputernicia Sa, în Dragos¬ 
tea Sa, în Pronia Sa, în mijlocirile sfinţilor Săi prin care 
El ne oferă vindecarea sufletului şi a trupului.» 

K.S. din insula Lesbos povesteşte că în luna ianua¬ 
rie 1963 ochiul său drept fusese atins de o afecţiune 
care se înrăutăţea zi de zi. în scurtă vreme nu mai putu 
să vadă cu ochiul respectiv. 

«închipuiţi-vă, spune ea, cât de mult sufeream. Plân¬ 
geam ca un copil gândindu-mă că probabil nu mă voi 
mai putea ocupa de fiica mea care era paralizată. Am 
plecat la Atena. Nişte prieteni mă duseră la spitalul Fre- 
derika unde mă examinară câţiva oftalmologi. Radiogra¬ 
fia indica o hemoragie intraoculară. Ochiul meu nu mai 
putea fi vindecat. 

Mă duseră la un alt spital al cărui nume îmi scapă. 
Şase medici şi un profesor mă consultară din nou şi con¬ 
firmară faptul că ochiul meu nu putea fi vindecat. Des¬ 
curajată şi întristată m-am reîntors la Lesbos având tea¬ 
ma de a nu-mi pierde şi ochiul stâng. 

în octombrie am luat hotărârea să mă duc la Miti- 
lene (capitala insulei Lesbos) pentru a fi consultată şi de 
alţi medici, cine ştie, poate că... 

Duminică m-am dus la Biserică, iar la sfârşitul Sfin¬ 
tei Liturghi, am căpătat revista „Sfânta Marina 11 (care rela¬ 
tează adesea minunile Sfântului Nectarie) pe care fiica mea 
paralitică şi cu mine îl citim permanent. în ziua aceea îl 
citirăm cu multă atenţie. Şi aceasta poate fiindcă mă 
pregăteam să plec în ziua următoare la Mitilene, ori poa¬ 
te datorită marii mele încrederi în Sfântul Nectarie la 
care mă rugam întotdeauna cu lacrimi fierbinţi, înge- 
nunchiată dinaintea sfintelor icoane: 

- Sfinte Nectarie, te cinstesc şi cred că dacă tu vrei, 
poţi să mă vindeci, deşi eu nu sunt decât o biată păcă¬ 
toasă. îţi voi îmbrăca mâna în argint. 

Am adormit liniştită, având certitudinea că Sfântul 
îmi ascultase rugăciunea. Dimineaţa m-am trezit. Am 
deschis ochii şi, o, minune! Vedeam cu ambii ochi. M-am 
sculat dând slavă lui Dumnezeu şi luând o picătură din 
uleiul de la candela Sfântului pe care-1 aveam la mine cu 
vârful degetului, mi-am uns de trei ori ochiul. Un lichid 
foarte rece se scurse precum apa. Scurgerea dură vreme 
îndelungată, după care mi-am simţit ochiul desconges¬ 
tionat. De atunci văd, pot să cos şi sunt plină de bucurie, 
îi mulţumesc Sfântului Nectarie şi îl slăvesc pe Domnul 
Care i-a poruncit Sfântului să mă vindece...» 

Prea Sfinţitul Episcop de Gortima şi Arcadra din Cre¬ 
ta, relatează cea mai recentă dintre minunile pe care Sf. 
Nectarie le-a săvârşit în eparhia sa în luna mai 1965. 

«în aceste zile, scrie el, o adâncă emoţie a cuprins 
oraşul Massara, ca urmare a unei minuni reale şi incon¬ 
testabile a Sfântului Nectarie. Mulţi vor strâmba poate 
din nas pentru a-şi exprima îndoiala şi neîncrederea. 
Alţii vor zâmbi poate spre a-şi manifesta astfel scepticis¬ 
mul lor în privinţa minunilor, a sfinţilor şi chiar a lui 
Dumnezeu. Alţii vor spune că acestea sunt născocirile 
preoţilor pentru a-i exploata pe cei naivi. 

Medicii vorbesc de cazuri în care intervenţia unei 
forţe miraculoase redă sănătate. Există totuşi boli orga¬ 
nice nevindecabile. Ştiinţa îşi recunoaşte aici neputinţa 
şi păstrează tăcerea. Este adevărat că viermele îndoielii 
roade gândirea omenească, fiindcă lipseşte credinţa vie 
şi sinceră. Tocmai atunci se săvârşeşte minunea, care este 
mai presus de simţuri şi de datele empirice şi care ne 
obligă să acceptăm existenţa unei lumi nevăzute şi spi¬ 
rituale care, în felul acesta, se manifestă şi îşi dovedeş¬ 
te puterea. 

O mamă bună din familia Moira, pe numele ei Maria 
R., trăia împreună cu soţul ei, K., bărbat plin de curaj şi 
inteligenţă, care munceşte din greu pentru a câştiga 
pâinea copiilor lor. Deja de un an de zile Maria se îmbol¬ 
năvi, având o suferinţă gravă la cap. Dureri cumplite o 
chinuiau, iar ţipetele şi vaitele ei se auzeau şi în vecini. 
Boala îi atacă şi plămânii. Ştiinţa confirmă faptele. 

Medicul de familie îşi trimise pacienta la confraţii 
săi din Heraclion (capitala Cretei), iar aceştia, la rândul lor, 
o îndreptară către spitalul de oncologie „Sfântul Sava“ 
din Atena. După consult şi analize, nu se mai considera 
că există vreo şansă de vindecare, boala fiind foarte avan¬ 
sată. La povaţa medicilor, soţul o luă acasă, aşteptând 
sfârşitul. Maria se culcă, durerile fiindu-i insuportabile. 

în seara zilei de 18 mai cineva bătea la poarta mi¬ 
tropoliei. Am deschis să văd cine era. Maria şi soţul ei 
se aflau în faţa mea. Plină de emoţie ea îmi anunţă vin¬ 
decarea ei. Venise în fugă de parcă nu ar fi fost nicio¬ 
dată bolnavă. Se aşeză, îşi făcu semnul Sfintei Cruci şi 
îmi povesti felul în care se vindecase. 

„Kosta era plecat la cumpărături. I-am spus să nu în¬ 
târzie, fiindcă mi se părea după dureri că mi se apropie 
sfârşitul. Mă rugam fără încetare Sfântului Nectarie să mă 

vindece sau să mă ia din această viaţă, fiindcă durerile 
mă înnebuniseră, nemaiputându-le îndura. Deodată, am 
văzut o umbră intrând pe uşă. Credeam că este soţul 
meu. Umbra se apropie de mine, dar eu nu îmi puteam 
da seama cine era, fiindcă vederea îmi era înceţoşată. 

Am auzit atunci un glas spunându-mi: Ridică-te, mergi 
la biserică şi bate clopotul. Tuturor celor ce se vor întreba 
de ce baţi clopotele, să le răspunzi aşa: Sfântul Nectarie 
m-a vindecat. Durerile încetară de îndată şi am simţit în 
mine o mare putere. M-am ridicat din pat fără greutate, am 
început să umblu şi, după cum vezi, merg foarte bine...“ 

Ne-am dus cu toţii la N.D.Kalibiane unde se află o 
icoană a Sfântului şi am cântat cântece de preamărire, 
slăvindu-L pe Dumnezeu şi pe Sfântul Său.» 

Pe vremea Sfântului trăia în Eghina un jandarm 
ateu. Sfântul Nectarie îl îndemna să creadă în Dumne¬ 
zeu, să se pocăiască, să se spovedească, să meargă la bi¬ 
serică, să se împărtăşească. Jandarmul rămânea indife¬ 
rent. într-o bună zi, a fost trimis de către ministerul său 
în Macedonia unde a rămas 12 ani. Reîntors în Eghina, 
el se întâlni din nou cu Sfântul în port care reîncepu, dar 
în zadar, îndemnurile sale. La cafenea, unde se întâlni cu 
vechii săi prieteni, jandarmul le spuse printre altele: 

- într-adevăr egumenul de la „Sfânta Treime" e 
uimitor, încă mai trăieşte! 

- Care egumen? îl întrebară aceştia. 

- Egumenul de la „Sfânta Treime"... 

- A murit deja de trei ani. 

- Ce vorbiţi voi acolo, răspunse jandarmul tulburat; 
tocmai l-am întâlnit în port şi am schimbat câteva cu¬ 
vinte cu el... 

O teamă sfântă îi cuprinse pe toţi. Nu mai este cazul să 
spunem că incredulul se duse de îndată la mănăstire şi... 

La Paris, soţia unuia dintre preoţii noştri, care sufe¬ 
rea de ani de zile de dureri de cap nevindecabile, fu uşura¬ 
tă de la prima ungere cu ulei de la candela Sfântului, apoi 
boala i se atenua şi în cele din urmă dispăru cu totul. 

Soţia unuia dintre diaconii noştri s-a vindecat de un 
fibrom uterin, evitând astfel intervenţia chirurgicală. 
Câteva ungeri au fost suficiente pntru a birui boala. 

O altă persoană, care s-a bucurat de apariţia şi ve¬ 
derea Sfântului a fost vindecată de o boală gravă de că¬ 
tre Sfântul Nectarie, el însuşi apărându-i în vis. Mare a 
fost uimirea medicului care urma s-o opereze. 

Una dintre maicile noastre, care este neîncetat în 
legătură cu Mirele Ceresc prin rugăciunea cea de toată 
vremea, se ruga într-o zi Sfântului Nectarie ca s-o ajute 
să găsească soluţia la un caz grav. în zori ea îl văzu în 
vis oferindu-i o pâinişoară şi spunându-i: 

- Ia-o şi bucură-te! 

De fapt, în ziua următoare, necazurile sale fură re¬ 
zolvate cu mult mai bine decât ar fi nădăjduit vreodată. 
Altă dată, ea se ruga noaptea pentru întreaga lume şi 
pentru mulţimea sufletelor necăjite, împlorându-1 pe Sfân¬ 
tul Nectarie să-i binecuvânteze pe toţi cei nefericiţi. 

îl văzu din nou în vis, înveşmântat cu odăjdiile sale 
arhiereşti, spunându-i cu un glas de o mare blândeţe: 

- Am o dorinţă fierbinte de a-i ajuta pe oameni... 
fiindcă îl văd pe Hristos... E încă răstignit. 

Apoi, după o îndelungată tăcere, adăugă: 

- Eu sunt prezent în moaştele mele... Preotul care 
slujeşte acum, acolo, să-i binecuvânteze pe toţi cei ce vin 
să afle uşurare, curăţire, iertarea păcatelor... Moaştele mele 
sunt etola mea. 

Şi multe, multe alte lucruri pe care nu le putem 
istorisi aici, din lipsă de spaţiu. 

în fiecare zi a anului, înfruntând orice fel de obsta¬ 
cole, pelerinii se duc la Eghina. Oameni din popor, int¬ 
electuali, funcţionari, etc.... Numeroşi sunt cei ce suferă 
de boli nervoase, epilepsie, isterie... Alţii vin aici şi pen¬ 
tru a afla pacea conştiinţei, rezolvarea unor probleme 
grave, a greutăţilor materiale, etc... Nimeni nu vine aici 
degeaba. Unii dintre pelerini vin în genunchi, alţii des¬ 
culţi şi petrec aici zile în post, în privegheri de toată noap¬ 
tea, rugându-se, implorând, plângând; adesea tăcerea 
este sfâşiată de hohote de plâns, vaiete, suspine... Sfân¬ 
tul le spunea fiicelor sale duhovniceşti: 

- Ya veni o zi când mulţi oameni vor trece pe aici. 
Unii pentru a-I da slavă lui Dumnezeu, alţii pentru a 
căpăta mângâiere şi vindecare, iar alţii din curiozitate... 

Nectarie e recunoscut drept sfânt, scria stareţul din 
Păros, pentru miile şi miile de oameni, episcopi, preoţi, 
ieromonahi, monahi şi mireni. Cum oare Dumnezeu, 
care-i iubeşte pe toţi oamenii şi vrea ca toţi să se mân¬ 
tuiască, care vrea ca toţi să ajungă sfinţi şi dumnezei 
prin har, nu le dăruieşte El şi altora harul Său pentru ca 
şi aceştia să ajungă sfinţi? 

Iubiţii mei, Dumnezeu le propune tuturor bunătă¬ 
ţile Sale, le oferă în dar tuturor. Dar, întrucât El este şi 
drept, nu le dăruieşte celor ce sunt nevrednici de ele, ci 
doar celor care merită. El le dăruieşte celor care se luptă 
spre a le dobândi şi nu celor superficiali şi nepăsători. 
El le dăruieşte celor evlavioşi care se tem de El, care-L 
iubesc şi care îi împlinesc poruncile Sale şi nu celor ne¬ 
credincioşi, mândri, fără evlavie, ori care se îndepărtea¬ 
ză de învăţăturile dumnezeieşti. El le oferă celor ce pos¬ 
tesc, celor înfrânaţi, celor ce priveghează, care se roa¬ 
gă, aşa cum slavosloveşte Biserica: «Prin post, privegheri 
şi rugăciuni te-ai învrednicit de darurile cele cereşti». 

Dumnezeu îşi oferă darurile Sale celor ce au cele 
trei mari virtuţi: smerenia, credinţa, milostenia. Aceste 
trei virtuţi îl împodobeau pe Nectarie şi l-au făcut vred¬ 
nic de harul sfinţeniei. 

«Spre cine îmi voi îndrepta Eu privirile, spune Dom¬ 
nul? Spre cel ce este smerit şi blând şi care se cutremură 
dinaintea cuvintelor Mele.» 

Iar Solomon spune că Dumnezeu se împotriveşte 
celor mândri şi îşi oferă harul Său celor smeriţi. Către sme¬ 
renia Maicii Domnului şi Pururea Fecioara Maria şi-a 
îndreptat Domnul privirile Sale. «El a căutat spre smere¬ 
nia roabei Sale...» Către smerenia sfinţilor prooroci, apos¬ 
toli şi a tuturor sfinţilor a căutat Domnul, făcând din 
aceştia vase alese de slujire şi organe ale Sfântului Duh. 
Şi tocmai către smerenia lui Nectarie a căutat Domnul, 
făcând din el un sfânt. El a mai căutat şi către credinţa 
sa dreaptă, tare, de neclintit ce transpare din toate scri¬ 
erile sale elaborate întru apărarea credinţei ortodoxe. 

Tocmai această credinţă a făcut din el un tauma¬ 
turg. «Iar celor ce vor crede, spune Domnul, le vor urma 
aceste semne: în numele Meu demoni vor izgoni, în limbi 
noi vor grăi, şerpi vor lua în mână şi chiar ceva dătător 
de moarte de vor bea nu-i va vătăma, peste cei bolnavi 
îşi vor pune mâinile şi se vor face sănătoşi». 

Pe data de 2 septembrie 1953, după un semn primit 
din partea sfântului, mormântul său fu deschis. Nu mai 
rămase acolo decât scheletul. Dumnezeu a binevoit ca 
osemintele, moaştele sfântului Său să se răspândească în 
întreaga lume ca semn de binecuvântare. Fie numele 
Domnului binecuvântat, fiindcă şi noi ne am învrednicit 
de o astfel de binecuvântare, prin intermediul maicii 
Magdalena. Craniul a fost aşezat sub o mitră de argint, 
iar osemintele într-un sicriu de moaşte. Miresme deli- 

cate se împrăştiară în acea zi în întreaga mănăstire şi în 
împrejurimi. 

Atunci când prietenul meu N. şi cu mine am ajuns 
în Eghina, chiar în ziua Schimbării la Faţă a Domnului, 
însoţiţi de tânărul monah şi prieten C., am simţit mires¬ 
mele suave care veneau din mormântul gol. Măicuţa 
care ne însoţea ne spuse că acesta era un semn de ospi¬ 
talitate pe care sfântul o dăruia celor ce veneau la dân¬ 
sul cu credinţă şi evlavie. Era o mireasmă nedefinită de 
tămâie alcătuită din vanilie, stânjenel alb, un amestec de 
miresme încântătoare. Prietenul nostru C. nu a simţit 
nimic. El mai fusese acolo de câteva ori. Sufletul, spune 
Sfântul Simeon Noul Teolog, care s-a învrednicit de do¬ 
bândirea harului dumnezeiesc, sfinţeşte tot trupul, fiind¬ 
că el este acela care îl conservă, fiind prezent în toate 
mădularele sale. 

La fel precum harul Sfântului Duh pătrunde în su¬ 
flet, la fel şi sufletul pune stăpânire pe trup. Dar tot ast¬ 
fel precum sufletul este unit cu trupul, Prea Sfântul Duh 
nu proslăveşte orice trup în general, fiindcă trebuie ca 
sufletul să-şi demonstreze voia sa până la sfârşitul vieţii 
sale pe pământ. 

Atunci când vine sfârşitul şi când sufletul se 
desparte de trupul său şi când biruitor el este încoronat, 
atunci harul Sfântului Duh se apropie de tot trupul, ca 
şi de suflet. Moaştele Sfinţilor săvârşesc atunci minuni 
şi vindecă pe cei bolnavi. 

Atunci când sufletul s-a despărţit de trup prin moar¬ 
te, el se află în întregime cu divinul, adică cu harul dum¬ 
nezeiesc. Trupul rămâne singur, fără suflet, dar cu divi¬ 
nitatea şi el lucrează prin minuni asupra oamenilor acea 
energie divină primită. Sufletul şi trupul, după ce au fost 
eliberate de orice nevoie, de orice servitute legată de uni- 

tatea lor, devin în întregime lucruri ale lui Dumnezeu, 
iar harul divin lucrează şi într-unul şi în celălalt, fără a 
mai întâmpina vreun obstacol. Dumnezeu Şi le-a impro- 
priat, în timpul vieţii lor vrednice de El, viaţă trăită în 
lumea aceasta, pe când ele erau unite. Tocmai de aceea, 
tot cel ce atinge moaştele primeşte o anumită forţă, un 
har dumnezeiesc, aşa cum se vede în Faptele Apostolilor 
unde «Dumnezeu făcea, prin mâinile lui Pavel, minuni 
nemaiîntâlnite. încât şi peste cei ce erau bolnavi se pu¬ 
neau ştergare sau şorţuri purtate de Pavel, şi bolile se 
depărtau de ei, iar duhurile cele rele ieşeau din ei.» 

Sfinţenia lui Nectarie, recunoscută încă din timpul 
vieţii sale de conştiinţa poporului otodox, a fost degrabă 
recunoscută mai apoi de către ierarhie. La patruzeci de 
ani de la plecarea Sa la Domnul, patriarhul ecumenic 
Atenagoras confirma sfinţenia mitropolitului Pentapo- 
lei, printr-un act sinodal din data de 20 aprilie 1961 şi 
semnat de către întreg sinodul Marii Biserici a Con- 
stantinopolei. 

De la Sfântul Grigorie Palama, care a fost canonizat 
la zece ani după moartea sa, nu s-a mai întâlnit în Bise¬ 
rica Ortodoxă o canonizare atât de rapidă ca cea a lui 
Nectarie. 

Pe data de 5 noiembrie a aceluiaşi an, Eghina în¬ 
scrie o nouă pagină glorioasă în cartea sa de aur. Cel al 
cărui trup neînsufleţit fusese adus în insula Eghina pe 
data de 10 noiembrie 1920 , a fost adus cu mare cinste, 
prin sfintele sale moaşte, de la mănăstirea „Sfânta Trei- 
me“ la catedrala din Eghina, pentru proclamarea ofi¬ 
cială a sfinţeniei sale (canonizarea sa). 

Mii de credincioşi, veniţi de pretutindenea, invada¬ 
ră micuţa insulă. Furtuna primejdui fragilele ambarcaţi¬ 
uni care fac naveta între Pireu şi Eghina în ziua aceea. 
Sfântul le apăru mai multor persoane, cărora le spuse: 

- Nu vă temeţi, căci nimeni nu va pieri astăzi. 

Cortegiul porni de la mănăstire. Elevii de seminar 
erau în fruntea tuturor, urmaţi de un cor de bărbaţi şi 
de unul de femei. Urmau apoi drapelele, stindardele, fla¬ 
murile, un detaşament al marinei regale, reprezentanţii 
şcolii Rizari. Monahii, purtând marea icoană a Sfântului, 
mitra sa episcopală, crucea sa şi alte obiecte, mergeau 
înaintea a patru preoţi care purtau pe umerii lor cutia 
de argint în care se afla craniul Sfântului, iar alţii sicri¬ 
aşul cu Sfintele moaşte. Urmau apoi, mergând într-un 
singur rând, doisprezece mitropoliţi, apoi un mare nu¬ 
măr de preoţi, diaconi, persoane oficiale şi oamenii cei 
credincioşi ai lui Dumnezeu. 

«Imaginaţi-vă emoţia noastră, ne scria stareţa Evghe¬ 
nia, când am văzut acea zi măreaţă în care Ortodoxia a 
înălţat un nou stâlp de lumină la cer, tocmai în aceste 
zile rele prin care trecem cu toţii. Limba mea săracă nu 
ar putea niciodată să vă transmită, mai ales prin inter¬ 
mediul acestei simple hârtii, măreţiile lui Dumnezeu pe 
care m-am învrednicit să le văd şi să le trăiesc în toată 
splendoarea lor...» 

Credincioşilor, să-l cinstim pe fiul 
Selibriei, protectorul Eghinei, 

Stâlpul Ortodoxiei, prietenul 
Adevărat al virtuţilor, 

Nectarie, slujitorul inspirat 

De Hristos şi apărut în vremurile noastre. 

Prin el s-au săvârşit 
Tot felul de tămăduiri. 

Pentru cei ce strigă cu credinţă: 

Slavă lui Hristos Cel ce te-a proslăvit! 

Slavă Celui ce te-a făcut taumaturg, 

Slavă Celui Care prin tine 

Oferă 

Tuturor 

Vindecări. 


(Troparul Sfântului) 

Pentru rugăciunile sfinţilor părinţilor noaştri, Doam¬ 
ne Iisuse Hristoase, Dumnezeul nostru, miluieşte-ne pe 
noi, Amin! 






EPILOG 

de Părintele Justin Popovici 

Cel ce a citit „Vieţile Sfinţilor" simte şi înţelege din 
toată fiinţa sa „că împreună cu toţi sfinţii" 0 îl poate cu¬ 
noaşte pe Hritos Dumnezeu, tot ceea ce există Într-însul, 
tot ceea ce izvorăşte din El. Iar sfinţii? Ei îşi iau sfinţe¬ 
nia de la Cel ce singur este sfânt, căci „dintr-Unul sunt 
toţi" 2) . Pentru nevoinţele lor bine primite de Hristos, li 
s-a dăruit Duhul Sfânt Care numai El singur cunoaşte 
adâncimile lui Dumnezeu, adâncimile lui Hristos Dum- 
nezeu-Omul. 

Sfinţii ne vorbesc, în Duhul Sfânt, de taina de ne¬ 
grăit a lui Hristos, de toate darurile de negrăit „pe care 
le-a gătit Dumnezeu celor Ce-L iubesc pe El" 3) . Da, „taina 
lui Hristos" nu este descoperită decât numai prin Duhul 
Sfânt şi numai celor sfinţi 4) . Iată de ce sfinţii sunt cei 
mai desăvârşiţi, cei mai adevăraţi martori ai lui Hristos, 
Dumnezeul şi Mântuitorul nostru. 

Acum ştim, prin „Vieţile Sfinţilor" Cine este Dumne¬ 
zeu şi ceea ce este Dumnezeu, precum şi cine este omul 
şi ceea ce este omul. Noi ne aflăm deja pe celălalt mal 
ceresc şi din cer noi putem privi întrega lume pămân¬ 
tească. 

Şi ce observăm noi cel mai bine pe pământ? Oare 
munţii, oceanele, oraşele, zgârie norii? Nu, ci pe om. Fi¬ 
indcă sufletul omenesc, sub înfăţişare dumnezeiască, 
este un soare pe pământ. 

Pe pământ sunt tot atâţia sori pe cât sunt de mulţi 
oameni; şi fiecare din aceşti sori este vizibil din cer. O, 
minune de nepătruns a lui Dumnezeu! 

1) Efes. 3,18; 2) Evrei 2,11; 3) I Cor. 2,9; 4 > Efes. 3,3; Col. 1,26; 

Acest pământ atât de mic, o mică stea dintre cele 
mai mărunte, cuprinde miliarde de sori! Omul! — Un mic 
dumnezeu în ţărână. Există o Evanghelie, o Evanghelie 
mai mult decât adevărată, desigur nu a mea, ci a Sfin¬ 
ţilor lui Dumnezeu, din care aflăm că omul este o mare 
taină, o sfântă taină a lui Dumnezeu, atât de mare şi atât 
de Sfântă, pentru care Dumnezeu însuşi S-a făcut Om, 
pentru a ne dezvălui toată profunzimea tainei omeneşti. 

Adevărul Evangheliilor, întregul adevăr, este acela 
că Dumnezeu s-a făcut om pentru a face din om un Dum¬ 
nezeu după har. Acest adevăr suprafiresc este limpezit 
de marii dascăli şi propovăduitori ai Evangheliei Dum- 
nezeului-Om, Hristos: Sfinţii Atanasie cel Mare, Ioan 
Gură de Aur, Grigorie Teologul, Maxim Mărturisitorul, 
Ioan Damaschin, Simeon Noul Teolog, Grigorie Palama, 
urmaţi de către toţi ceilalţi sfinţi evanghelişti — întrea¬ 
ga Biserică a lui Hristos. 

Domnul Dumnezeu şi Mântuitorul nostru Iisus Hris¬ 
tos, în nemărginita Sa iubire de oameni, S-a făcut om 
pentru a-1 sfinţi, hristifica şi a-1 îndumnezei pe om. El a 
luptat şi a biruit într-însul şi pentru Dânsul tot ceea ce 
era ateu: păcatul, moartea şi pe diavolul şi l-a înălţat pe 
om deasupra tuturor cerurilor, până la Dumnezeul tre- 
imic. Cine atestă toate acestea? 

Toţi sfinţii, de la cel dintâi până la cel mai de pe ur¬ 
mă. Fiecare dintre ei, prin întreaga sa viaţă mărturiseşte 
acest adevăr: faptul că în Sfânta Biserică a lui Hristos, 
omul prin Sfintele Taine şi sfintele Virtuţi se transformă 
în „dumnezeu după har“, după harul Dumnezeu-Omului 
Hristos. Transformarea omului în dumnezeu-om prin 
harul lui Hristos Dumnezeul-Om, remodelarea sa în dum¬ 
nezeu prin har este, după învăţăturile Sfinţilor Părinţi, 
arta artelor, ştiinţa ştiinţelor şi filosofia filosofiilor. 

Tocmai de aceea sfinţii noştri numesc viaţa trăită 
după Evanghelie adevărata filosofie, adevărata înţelep¬ 
ciune; Sfântul Macarie cel Mare îi numeşte pe sfinţi „filo¬ 
sofii Duhului Sfânt“. 

Iar acum, ştim datorită „Vieţilor Sfinţilor 11 că omul 
este o fiinţă zidită la cele mai mari dimensiuni: el poate 
merge de la diavol până la Dumnezeu şi poate, după li¬ 
bera sa voie, să devină dumnezeu prin har sau diavol, 
în fiecare păcat coexistă puţin diavolul. Prin dragostea 
sa faţă de păcat şi prin convieţuirea de bună voie cu 
păcatul, omul se îndrăceşte în mod progresiv, devine 
treptat diavol-om şi îşi creează voluntar infernul pentru 
sine însuşi, fiindcă orice păcat este un mic iad. 

Din contră, în Biserica lui Hristos, prin Sfintele Tai¬ 
ne şi Sfintele Virtuţi evanghelice, omul se umple de 
Hristos Dumnezeu-Omul, se îmbracă în Hristos, se tran¬ 
sfigurează puţin câte puţin în om purtător de Hristos şi 
format după chipul lui Hristos „la starea bărbatului 
desăvârşit, la măsura vârstei deplinătăţii lui Hristos 11 ,) . 
El devine, treptat, dumnezeu-om după har şi dobân¬ 
deşte în felul acesta, în sufletul său raiul. 

Fiindcă fiecare sfântă virtute evanghelică reprezin¬ 
tă pentu suflet un mic rai. „Vieţile Sfinţilor 11 dezvăluie 
limpede şi demonstrează faptul că fiecare sfânt este 
Hristosul imitat. Acesta este, în realitate, fiecare creştin 
după „măsura credinţei sale“. întreaga viaţă a Bisericii, 
slujbele sale zilnice, nu reprezintă decât o invitaţie per¬ 
manentă de a imita şi noi viaţa lui Hristos dimpreună cu 
sfântul pe care-1 prăznuim, trăind în rugăciune şi har 
întreaga viaţă şi lucrările sfinţilor, aşa precum şi ei au 
trăit viaţa şi lucrările lui Hristos. 

') Efes. 4,13; Col. 1,28. 

„Fiţi următori ai mei, precum şi eu sunt al lui Hris- 
tos“ 1) . Iată ce ne recomandă dumnezeiescul apostol atât 
mie, cât şi ţie, precum şi fiecăruia dintre noi. Noi toţi am 
fost chemaţi la sfinţire, la sfinţenie, la o viaţă sfântă, la 
o sfântă purtare 2) . Porunca dumnezeiască a verhovnicu- 
lui apostolilor izvorăşte cu totul din Hristos: «Ci, după 
Sfântul Care v-a chemat pe voi, fiţi şi voi înşivă sfinţi în 
toată petrecerea vieţii. Că scris este: „Fiţi sfinţi, pentru 
că Eu sunt Sfânt“» 3) . Viaţa sfântă noi nu o putem trăi sin¬ 
guri, ci pururea „împreună cu toţi sfinţii", cu ajutorul lor 
şi sub călăuzirea lor, prin Sfintele Taine şi sfintele vir¬ 
tuţi în Biserică. 

De asemenea „pomenind-o pe prea sfânta, prea cu¬ 
rata, prea binecuvântata, Stăpâna noastră, de Dumnezeu 
Născătoarea şi pururea Fecioara Maria, cu toţi sfinţii, pe 
noi înşine, unii pe alţii şi toată viaţa noastră lui Hristos 
Dumnezeu să o dăm“. Amin! Amin! Amin! 


o I Cor. 11,1; 2) I Tesal. 4,5; 3) I Petru 1,15-16. 






APENDICELE I 


Sfântul Nectarie din Eghina 

1. Despre una sfântă, sobornicească 
şi apostolească Biserică 

1. Conform gândirii curate şi ortodoxe, Biserica are 
o dublă :emnificaţie. Una exprimă caracterul său dog¬ 
matic şi religios, altfel spus tainic şi duhovnicesc; cea¬ 
laltă, caracterul său exterior, conform sensului însuşi al 
termenului. După duhul şi mărturisirea ortodoxă, Bise¬ 
rica se defineşte drept o instituţie religioasă şi drept o 
societate religioasă. 

Definirea Bisericii drept o instituţie religioasă poa¬ 
te fi formulată astfel: Biserica este o instituţie religioasă 
a religiei Creştine. Domnul nostru Iisus Hristos a fondat-o 
prin iconomia întrupării Sale. Ea se bazează pe credinţa 
în El, pe dreapta mărturisire. 

Ea a fost constituită în ziua Cincizecimii, în timpul 
pogorârii Sfântului Duh în chipul limbilor de foc asupra 
sfinţilor ucenici şi apostoli ai Mântuitorului Hristos. Ea 
are de fapt instrumentele harului dumnezeiesc cu sco¬ 
pul de aWce mai departe lucrarea răscumpărătoare a 
Mântuitorului. 

în această instituţie a fost depusă (tezaurizată) total¬ 
itatea adevărurilor revelate; într-însa lucrează harul dum¬ 
nezeiesc prin Sfintele Taine; într-însa renasc prin cre¬ 
dinţă în Hristos Mântuitorul cei ce o iubesc şi vin mereu 
la ea; într-însa e păstrată învăţătura apostolică, precum 
şi tradiţia atât scrisă, cât şi orală. 

Definiţia Bisericii ca societate religioasă este urmă¬ 
toarea: Biserica este o societate formată din oameni 
uniţi întru „unitatea Duhului şi întru legătura păcii“ !) . 

Lucrarea sa apostolică poate fi formulată astfel: 
Biserica este instrumentul harului divin care realizează 
comuniunea între Dumnezeu şi oameni prin credinţa în 
Mântuitorul Iisus Hristos. înălţat la ceruri, Domnul nos¬ 
tru a trimis Preasfântul Său Duh, sub forma limbilor de 
foc, asupra sfinţilor Săi ucenici şi apostoli. Pe sfinţii Săi 
apostoli El a fondat Biserica, Una, Sfântă, Sobornicească 
şi Apostolească, societate a lui Dumnezeu şi a oamenilor. 

El i-a dăruit harul răscumpărării, al izbăvirii de pă¬ 
cate spre mântuirea neamului omenesc, aducându-1 în 
sânul Bisericii de pe căile pierzării, reînnoindu-1 prin Sfin¬ 
tele Taine şi după ce îl va fi hrănit cu pâinea cerească, 
iată-1 vrednic de viaţa ce va să vie. 

în Sfânta Scriptură cuvântul Biserică are două sen¬ 
suri. Cel mai des întâlnit este acela de societate a oame¬ 
nilor uniţi prin legătură religioasă de credinţă sau mai 
degrabă acela de Templu al lui Dumnezeu unde se adu¬ 
nă credincioşii pentru exprimarea cultului în comun. 

Sfântul Chirii al Ierusalimului spune că Biserica este 
astfel numită fiindcă ea îi invită pe toţi oamenii într-însa 
şi că ea îi adună. Cuvântul „Biserică" (a chema) vine din 
greaca veche. El are înţelesul de adunare a oamenilor 
chemaţi în vederea unui anumit scop şi, de asemenea, 
locul unde ei se adună. 

în sensul larg şi creştin, Biserica este societatea 
tuturor fiinţelor libere şi raţionale, a tuturor celor care 
cred în Mântuitorul, inclusiv a îngerilor. Această soci¬ 
etate e denumită de Sfântul Apostol Pavel «trupul lui, 
plinirea celui ce plineşte toate întru toţi» 2) . Astfel ea îi 


O Efes. 4,3; 2) Efes. 1,23 

adună pe toţi cei ce au crezut în Hristos înainte de 
venirea Sa, care au format Biserica Vechii Credinţe, care 
reunea în sine, pe vremea patriarhilor, făgăduinţele şi 
credinţa date prin revelaţie, adică oral. 

Apoi, pe vremea lui Moise şi a proorocilor ea a fost 
condusă prin Lege şi prin prooroci, altfel spus în chip 
scris. în sensul obişnuit şi restrâns, Biserica lui Hristos 
e cea a Credinţei Creştine, Biserica Harului lui Hristos. 
Ea îi cuprinde pe toţi cei ce cred în El în chip ortodox. 
Ea mai este numită şi Casa lui Dumnezeu, fiindcă aici 
sălăşluieşte Dumnezeu şi fiindcă aici El este adorat. Fon¬ 
datorii Bisericii sunt Proorocii şi Apostolii. 

Piatra din capul unghiului este Mântuitorul. Stâlpii 
sunt Părinţii care au păstrat unitatea credinţei. Pietrele 
sunt credincioşii. „Voi nu mai sunteţi străini şi locuitori 
vremelnici, ci sunteţi împreună cetăţeni cu sfinţii şi cas¬ 
nici ai lui Dumnezeu, zidiţi fiind pe temelia apostolilor 
şi a proorocilor, piatra cea din capul unghiului fiind în¬ 
suşi Iisus Hristos» °. în fine, Biserica este numită în dum- 
nezeieştile şi inspiratele Scripturi MIREASA lui Hristos: 
«...v-am logodit unui singur bărbat, ca să vă înfăţişez lui 
Hristos fecioară neprihănită» 2) . 

Şi, de asemenea, Casă a Dumnezeului Celui Viu, 
stâlp şi sprijin al Adevărului, precum şi Trup al lui Hris¬ 
tos: «Iar voi sunteţi trupul lui Hristos şi mădulare (fiecare) 
în parte» 3) . 

Metodie, episcop al Lichiei, spre sfârşitul secolului 
al IlI-lea, în omilia referitoare la Cele zece Fecioare, nu¬ 
meşte Biserica loc de întâlnire a forţelor divine, Mireasa 
Cuvântului Celui veşnic tânăr. Ea este o creatură divină 
superioară la tot ceea ce este omenesc. El o prezintă la 
sfârşit ca „adunare a tuturor celor ce cred“ în care cei 

1) Efes. 19-20; 2) II Cor. 11,12; 3) I Cor. 12,27. 

bătrâni îi învaţă pe cei tineri, iar cei desăvârşiţi pe cei 
neputincioşi. 

Ipolit, vestit părinte al Bisericii Romei, ucenic al lui 
Irineu, la începutul secolului al III-lea, în lucrarea sa 
„Hristosul şi antihristul", vorbeşte pe larg despre Bise¬ 
rică şi o socoteşte ca pe o corabie care navighează pe 
marea învolburată. 

Într-însa se află căpitanul, se află marinarii, pân¬ 
zele, ancorele şi întreg armamentul, simboluri ale lui 
Hristos, ale îngerilor şi credincioşilor. 

Crezând în Sfântul Duh care a inspirat aceste per¬ 
sonalităţi ale Bisericii, noi credem cu tărie şi în Sfânta 
Biserică, obiect al tuturor acestor apelative dăruite de 
către Prea Sfântul Duh Dumnezeu. 

2 . Despre întemeierea pe pământ a împărăţiei 
lui Dumnezeu, adică a Bisericii de către 
Domnul şi Mântuitorul nostru Iisus Hristos. 

2. în calitate de împărat al cerului şi al pământului, 
Domnul nostru Iisus Hristos a întemeiat pe pământ o 
împărăţie cerească, îndată după înălţarea Sa la ceruri, 
atunci când S-a aşezat de-a dreapta Tatălui ceresc şi când 
a primit de la veşnicul Său Tată toată puterea în cer şi 
pe pământ. împărăţia Sa pe pământ este Biserica Sa. 

Ca şi împărat, Iisus poartă grijă de toate, dă reguli, 
confirmă descoperirile şi proorociile şi pune capăt ofran¬ 
delor şi jertfelor *>. El le îndrumă, le conduce, le călăuzeş¬ 
te pe toate prin sfinţii Săi slujitori. Fără încetare şi din 
belşug El împarte darurile Sfântului Său Duh cu scopul 
de a o întări, de a o lărgi şi de a o dezvolta. 

Mântuitorul-împărat sfinţeşte, mângâie, păzeşte, înal¬ 
ţă şi îşi proslăveşte poporul Său 2) . împărat fiind, Dom¬ 
nul restabileşte ordinea în împărăţia Sa, dăruind sluji¬ 
tori Bisericii, a dat Legi poporului Său, a invitat popoa¬ 
rele să creadă în El, le-a cerut ucenicilor Săi chiar jertfa 
propriei lor vieţi pentru El şi împărăţia Sa, a declarat 
război răului şi a împărţit tuturor pacea Sa. 

Şi tot ca împărat El stăpâneşte în inimile credin¬ 
cioşilor, uniţi cu El prin Sfânta Sa Biserică. Cei ce nu 
sunt uniţi cu Biserica se află în afara împărăţiei lui 
Hristos şi sunt lipsiţi de cinstea de a fi fii ai împărăţiei 
lui Hristos. 

3. Sfânta Biserică a lui Hristos este instituţia divină 
religioasă întemeiată de către Mântuitorul nostru Iisus 
Hristos pentru mântuirea neamului omenesc. Biserica 

') Dom. 9,24 ş.c.l; 2 ) Ioan 15,26; Fapte 2, 33-36; 

ne-a fost dăruită de către Mântuitorul ca un instrument 
al dumnezeieştii sale iubiri şi a bunăvoinţei Sale faţă de om. 

Ea este o veşnică purtătoare a harului divin şi îm- 
plinitoarea mântuirii oamenilor. Ca Stăpân şi împlinitor 
al mântuirii oamenilor, ca Dumnezeu, Domnul nostru 
Iisus Hristos, pururea aidoma Sieşi, îi mântuieşte pe toţi 
cei ce cred în El în vecii vecilor. în acest scop a întemeiat 
El Biserica Sa veşnică. 

Ea îi cuprinde pe toţi credincioşii, de la cei dintâi 
până la cei de pe urmă. El îi este cap şi pază vie şi activă, 
întărind-o întru toţi vecii. Cap al Bisericii din Rai, Iisus 
Hristos a fost miezul Bisericii patriarhilor, obiectul Legii 
mozaice Care a prefigurat prin chipuri şi simboluri Bise¬ 
rica. Iisus Hristos este şi va fi Capul Credinţei Creştine. 

Biserica lui Hristos este Una, Sfântă, Sobornicească 
şi Apostolească, sortită încă de la întemeierea lumii spre 
mântuirea oamenilor, întemeiată spre a exista pururea. 

Sfântul Epifanie, în scrisoarea sa către Panarios, 
vorbeşte despre Biserică şi spune la sfârşit: «Biserica a 
fost creată odată cu Adam; ea a fost propovăduirea patri¬ 
arhilor înainte de Avraam; ea a fost izvor de credinţă 
după Avraam; revelată de Moise; proorocită de Isaia; 
dăruită în Hristos şi existând împreună cu El, iar acum 
slujită de noi.» 

în expunerea sa cu privire la credinţa catolică, la 
paragraful 78 el spune următoarele: 

«Caracterul (personalitatea) Bisericii este formată de 
către Lege, Prooroci, Apostoli şi Evanghelişti». 

Sfântul Chirii al Ierusalimului spune că Biserica îi 
cuprinde pe toţi cei ce au crezut în Hristos înainte de 
venirea Sa; ei au format Biserica Vechii Credinţe; el spu¬ 
ne, de asemenea, că Biserica a fost călăuzită, pe vremea 
patriarhilor, prin făgăduinţe şi credinţa provenită din 

revelaţie, adică nescrisă - orală. De la Moise şi prooroci 
Biserica a fost călăuzită prin Lege şi profeţii, adică prin 
tradiţia scrisă. 

Biserica este, deci, împărăţia lui Hristos întemeiată 
pe pământ, iar sfântul Ioan Hrisostom spune că ea este 
„locul îngerilor, locul arhanghelilor, împărăţia lui Dumne¬ 
zeu, cerul însuşi“ 1) . Duhul Sfânt Care s-a pogorât într-însa, 
sălăşluieşte acolo pentru totdeauna, aşa precum Mântui¬ 
torul le-a spus ucenicilor Săi: „Şi Eu voi ruga pe Tatăl şi 
alt Mângâietor vă va da vouă ca să fie cu voi în veac, 
Duhul Adevărului, pe care lumea nu poate să-L primeas¬ 
că, pentru că nu-L vede, nici nu-L cunoaşte; voi îl cunoaş- 
te-ţi, că rămâne la voi şi în voi va fi“ 2). Duhul Sfânt care 
s-a pogorât dăruieşte din belşug Bisericii toate harurile 
dumnezeieşti. Ea a primit dreptul de a lega şi de a dezle¬ 
ga păcatele; de a predica Evanghelia; de a chema popoa¬ 
rele la mântuire. Ea a primit forţă de a crea din nou oa¬ 
menii decăzuţi moral, de a face chipuri ale lui Dumne¬ 
zeu, dăruindu-le chipul şi asemănarea. Ea a primit forţa 
de a-i împăca cu divinul şi de a-i face coparticipanţi la 
harul dumnezeiesc, de a-i uni cu Mântuitorul, de a dărui 
Duhul Sfânt tuturor celor ce vin într-însa şi de a face din 
credincioşi fii ai lui Dumnezeu. Ea a primit puterea de a-i 
birui pe toţi vrăjmaşii săi, de a rămâne pururea nebiruită. 

După Sfântul Ioan Hrisostom: „Combătută, ea rămâ¬ 
ne biruitoare; ofensată, ea este şi mai luminoasă. Ea pri¬ 
meşte răni fără a fi culcată la pământ; e clătinată, dar 
nu scufundată; e atacată, dar nu naufragiază. Ea nu este 
pasivă, ci luptă fără a fi biruită*'. Biserica Mântuitorului 
este cu adevărat împărăţia cerurilor pe pământ. în ea 
domnesc dragostea, bucuria, pacea. în ea se află credin¬ 
ţa în Dumnezeu; prin sentimentul religios, forţa cogni- 

*) Omilia VI la Corint; 2 ) Ioan 14,16; 

tivă a inimii ajunge la cunoştinţa de Dumnezeu, la cu¬ 
noaşterea tainelor ascunse, la cunoaşterea Adevărului... 
revelat. în ea nădejdea se dovedeşte a fi sigură şi plină 
de certitudine; în ea se înfăptuieşte mântuirea; în ea 
Duhul Sfânt se odihneşte şi revarsă din belşug mulţimea 
roadelor harului Său Atotdumnezeiesc. în ea înfloreşte 
iubirea cea curată pentru Dumnezeu, dragostea desăvâr¬ 
şită şi adorarea Lui, precum şi dorinţa neîncetată de 
unire fără de sfârşit cu Dumnezeu. în Biserica lui Dum¬ 
nezeu, virtuţile morale se dobândesc pe culmea desăvâr¬ 
şirii accesibile omului. Cu duhul curăţit, cu inima trans¬ 
figurată prin taina botezului dumnezeiesc, omul altă¬ 
dată întunecat cu duhul şi cu inima împietrită, lucrează 
virtuţi cu totul noi şi aleargă cu râvnă şi ardoare în sta¬ 
dionul virtuţilor. Biserica a reînnoit cu adevărat, a creat 
din nou omul, a făcut dintr-însul un chip al lui Dumne¬ 
zeu. Din sfântul altar al Bisericii sunt hrăniţi credincioşii 
pentru viaţa cea veşnică; ea împarte credincioşilor pâi¬ 
nea cea cerească, trupul cel ceresc, iar cei ce îl mănâncă 
nu mai mor. 

Sfântul Altar aşezat în centrul Bisericii lui Hristos 
este Masa cea cerească; ea (biserica) primeşte lucrurile 
pământeşti şi le urcă la cer, şi tot ea primeşte lucrurile 
cele cereşti şi le împarte pe pământ. Sfântul Altar al 
Bisericii atinge pământul şi în acelaşi timp tronul Celui 
Preaînalt. Altarul este de temut pentru îngerii înşişi care 
zboară sub bolta cerească. !) . 

Biserica este nădejdea, scăparea, mângâierea tutu¬ 
ror celor care cred în Hristos. Dumnezeiescul Hrisostom 
spune: «Ca un port la marginea oceanului aşa este Bise- 

') Aluzie clară la Sfânta Liturghie. în timpul înălţării ofrandei şi rugăciunii «ale Tale 
dintru ale Tale Ţie îţi aducem de toate şi pentru toate...» Biserica îi oferă lui Dumnezeu 
bunurile pământeşti, pâinea şi vinul şi primeşte în schimb Trupul şi Sângele lui Hristos... 

rica aşezată de Dumnezeu în oraşe. Fugind de necazurile 
vieţii, într-însa ne aflăm scăparea şi m bucurăm de pace». 
Şi mai departe: „Nu te îndepărta de Biserică, nimic nu e 
mai puternic decât Biserica; ea e mai tare decât stânca, 
mai înaltă decât cerul, mai întinsă decât pământul. Ea 
nu îmbătrâneşte niciodată, ci ea înfloreşte neîncetat. 

De ce oare Scripturile îi spun munte? Datorită sta¬ 
bilităţii, tăriei sale. De ce i se mai spune ei şi stâncă? 
Datorită nestricăciunii sale. Datorită ei toate fiarele săl¬ 
batice au fost îmblânzite prin farmecul dumnezeiesc 
conferit de asemenea Sfintei Scripturi, ea răsună în ure¬ 
chea fiecăruia, pătrunde în suflet şi adoarme acolo pa¬ 
timile nestăpânite.» 

După Sfântul Ignatie Biserica adevărată este una: 
«Un singur Iisus Hristos şi nimic nu-i mai de preţ decât El. 
Veniţi la Biserică, singurul templu al lui Dumnezeu, sin¬ 
gurul altar al singurului Domn Iisus Hristos Unul născut 
din Tatăl...» 1) . Biserica este incoruptibilă, integră: «Capul 
Domnului e uns cu miresme astfel încât Biserica respiră 
incoruptibilitate» 2) Biserica este sobornicească: «Acolo 
unde este Hristosul, acolo este Biserica sobornicească» 3) 

Sfântul Irineu, episcop al Lyonului, ucenic al Sfântu¬ 
lui Policarp, în cartea sa „împotriva ereziilor" spune 
acestea despre Biserică: «Nu pot fi enumerate harismele 
pe care Biserica le-a primit de la Dumnezeu în întreaga 
lume, în numele Domnului Iisus Hristos, răstignit sub 
Ponţiu Pilat spre binele popoarelor. Fără de înşelare, 
fără de mită ea oferă în dar tot ceea ce ea a primit în 
dar de la Dumnezeu». 

în ceea ce priveşte misiunea Bisericii lui Hristos, 
Sfântul Teofil, episcopul Antiohiei din secolul al Il-lea, 
în a doua sa carte la paragraful 14, compară Biserica cu 


') Ep. ad Magn., 7 ; 2> Ep. ad Eph., 17; Ep. ad Smyr. 8; 

«insulele mării». Unele dintre ele sunt locuite, au apă, 
produc roade, au rade şi porturi pentru a-i adăposti pe 
cei ce străbat mările. La fel, Dumnezeu a dăruit lumii agi¬ 
tate şi tulburate de păcate, temple numite biserici sfinte, 
în care, ca şi în porturile sigure de pe insule se află în¬ 
văţăturile Bisericii. Cei ce vor să se mântuiască aleargă 
într-însa, ei devin îndrăgostiţii Adevărului şi scapă astfel 
de mânia şi judecata lui Dumnezeu. 

Alte insule sunt stâncoase, fără apă, fără roade, sălba¬ 
tice şi nelocuite. Ele sunt un pericol pentru navigatori, ca 
şi pentru naufragiaţi. Acolo corăbiile naufragiază şi călă¬ 
torii sunt pierduţi. Aşa sunt învăţăturile false, adică ere¬ 
ziile. Nefiind călăuzite de către Cuvântul Adevărului ele 
îi pierd pe cei ce se încred în ele. Ele se aseamănă piraţi¬ 
lor care, după ce şi-au umplut corăbiile, rătăcesc încoace 
şi încolo şi ajung să naufragieze în aceste insule, pierzân- 
du-le pentru totdeauna. La fel se întâmplă şi cu cei ce se 
depărtează de adevăr, ei sunt pierduţi prin înşelare» 

Dumnezeiescul Grigorie de Nazianz, în cea dintâi 
predică a sa împotriva lui Iulian, spune acestea despre 
Biserică: «Tu eşti împotriva marii moşteniri a lui Hristos 
care nu se va pierde niciodată... fiindcă ea a fost creată 
în calitatea sa de Dumnezeu şi a lăsat-o moştenire ca 
om. Legea a închipuit-o, harul a umplut-o, Hristos a reîn¬ 
noit-o, proorocii au sădit-o, apostolii au întărit-o, evan- 
gheliştii au cultivat-o...» 

Sfântul Epifanie al Ciprului, în discursul său cu pri¬ 
vire la credinţa sobornicească, spune: «Biserica este mai¬ 
ca noastră. Ea este mireasa venită din Liban, preafru¬ 
moasă şi curată; raiul marelui artist, oraşul Sfântului 
împărat, mireasa lui Hristos neîntinată, fecioară preacu¬ 
rată, logodnica unicului mire, diafană precum aurora, 
frumoasă precum luna, luminoasă ca soarele. Sortită a fi 
preafericită prin Lege, ea stă de-a dreapta împăratului». 

Biserica este revelaţia permanentă în lume. Într-însa 
Dumnezeu Se descoperă în felurite şi multiple moduri şi 
îşi confirmă prezenţa prin dumnezeieştile Sale energii. 
Scriindu-le corintenilor, Sfântul Apostol Pavel spune des¬ 
pre Biserica întemeiată de Hristos: «Şi pe unii i-a pus Dum¬ 
nezeu în Biserică: întâi apostoli, al doilea prooroci, al 
treilea învăţători; apoi pe cei ce au darul de a face mi¬ 
nuni; apoi darurile vindecărilor, ajutorările, cârmuirile, 
felurile limbilor...» ,) . 


1) I Cor. 12,28. 

3. Lucrarea Bisericii 

Lucrarea Bisericii este astfel definită de Sfântul 
Apostol Pavel: „Şi El a dat pe unii apostoli, pe alţii proo¬ 
roci, pe alţii evanghelişti, pe alţii păstori şi învăţători, 
spre desăvârşirea sfinţilor, la lucrul slujirii, la zidirea 
trupului lui Hristos, până vom ajunge toţi la unitatea 
credinţei şi a cunoaşterii Fiului lui Dumnezeu" 1) . 

Biserica, întemeiată de Hristos Mântuitorul, posedă 
aşadar o organizare dăsăvârşită; ea este un trup organic. 
Hristos este capul ei, iar Duhul Sfânt îi este călăuză care 
o instruieşte şi îi oferă din belşug darurile dumneze¬ 
ieşti. Biserica este un trup organic, ea este vizibilă, ea îi 
adună într-un tot pe toţi membrii săi, pe cei sfinţi, ca şi 
pe cei neputincioşi. 

Mădularele bolnave ale Bisericii nu încetează nicio¬ 
dată de a fi părţi ale trupului ei. 

Regeneraţi prin Sfintele Taine şi deveniţi copii ai 
harului, ei nu mai pot fi despărţiţi de ea, chiar dacă 
aceştia se află sub incidenţa sentinţelor ecleziastice; fi¬ 
indcă odată fiind eliberaţi de păcatul strămoşesc nu mai 
există pentu ei o altă legătură decât Biserica. în lume nu 
există decât un singur loc de şedere pentru om: raiul; 
acolo se află Biserica şi într-însa mântuirea omului. 

După căderea protopărinţilor noştri şi naşterea pă¬ 
catului, a fost creat un alt loc de către cei ce se îndepăr¬ 
taseră de Dumnezeu, locul păcatului. Biserica lui Dum¬ 
nezeu, care este veşnică nu-i cuprindea într-însa decât 
pe cei ce se întorseseră către Dumnezeu şi aşteptau veni¬ 
rea Mântuitorului. Biserica purta într-însa credinţa şi 
nădejdea răscumpărării în Mântuitorul omenirii Care 
fusese făgăduit. 

') Efes.4, 11-13. 

Cei ce aveau această credinţă şi această nădejde se 
aflau în Biserica lui Dumnezeu, aşteptând izbăvirea ome¬ 
nirii prin Mântuitorul şi aceştia au şi dobândit-o. Cei ce 
nu aveau această credinţă şi această nădejde se aflau în 
afara Bisericii. Păcatul lui Adam a fost pricina existenţei 
unui loc în afara Bisericii. 

Aşadar, în această lume există două locuri de la că¬ 
derea lui Adam: cel al Bisericii şi cel ce este în afara 
Bisericii. Cei ce vin din locul păcatului şi intră prin cre¬ 
dinţă şi Sfintele Taine în locul Bisericii lui Hristos, aceia 
rămân în vecii vecilor membrii lor; este imposibil şi le este 
cu neputinţă să se reîntoarcă la locul păcatului, după ce 
au fost reînnoiţi prin botez şi spălaţi de păcatul originar. 

Aşadar, nu mai există nici un alt loc şi pentru aceş¬ 
tia, cei ce intră în Biserică rămân într-însa, chiar păcă¬ 
toşi fiind. Biserica îi rânduieşte, aşa precum păstorul des¬ 
parte oile bolnave de cele sănătoase, dar oile bolnave 
nu sunt câtuşi de puţin decât tot oiţe din turmă. 

Atunci când cele bolnave se însănătoşesc, ele sunt 
din nou alăturate celor sănătoase. 

Dar, dacă ele se dovedesc a fi incurabile, ele mor 
atunci în păcatul lor şi ele vor fi judecate după păcatele 
lor. Dar, atâta vreme cât trăiesc ele sunt socotite drept 
oi din turmă, altfel spus copii ai Bisericii lui Hristos. 
După gândirea ortodoxă, nu există decât o Biserică, 
Biserica văzută a lui Hristos. Într-însa, omul care vine 
de la locul păcatului este reînnoit, într-însa rămâne, fie 
el sfânt ori păcătos. 

Păcătosul, ca mădular al Bisericii nu transmite stri¬ 
căciunea restului trupului acestuia, fiindcă mădularele 
Bisericii sunt fiinţe morale, neprivate de libertate aşa 
cum sunt mădularele trupului animal unde boala unuia 
singur are influenţă asupra tuturor celorlalte. 

Protestanţii care cred într-o Biserică nevăzută, alcă¬ 
tuită din cei aleşi, cunoscuţi doar de Dumnezeu, se în¬ 
şeală. O Biserică nevăzută nu poate exista. întrucât oa¬ 
menii nu sunt neprihăniţi şi nimeni nu este fără de 
păcat, unde sunt, deci, aleşii? O Biserică nevăzută a aleşi¬ 
lor ar suferi de o permanentă stare de mutaţie, de o per¬ 
manentă substituire a membrilor săi, după cum există 
posibilitatea însăşi al omului de a aluneca şi de a cădea 
de o parte sau de alta. 

Dar prin mila lui Dumnezeu şi marea Lui iubire faţă 
de oameni, toţi cei ce se întorc către El sunt primiţi în 
sânul Bisericii. Concepţia corectă a Bisericii este aceea 
că Biserica este de două feluri: una luptătoare şi una 
biruitoare. 

Ea este luptătoare atunci când luptă împotriva rău¬ 
lui şi domnia binelui; ea este biruitoare în ceruri, în 
inima drepţilor care au luptat şi s-au desăvârşit în cre¬ 
dinţă, în Dumnezeu şi în Virtuţi. Cei ce cred în Biserica 
invizibilă a aleşilor se află în contradicţie cu duhul Bise¬ 
ricii care nu-i desparte pe cei ce se află pe calea desă¬ 
vârşirii, de cei care sunt deja desăvârşiţi. Această dife¬ 
renţă este treaba lui Dumnezeu; numai El îi va despărţi 
după moarte pe cei drepţi de cei păcătoşi. Hristos nu se 
depărtează de cei pe care i-a eliberat prin propriul Său 
Sânge, aşa cum nu S-a îndepărtat de cei păcătoşi în vre¬ 
mea lucrării Sale şi aşteaptă până în ultima clipă con¬ 
vertirea lor. Cei care împart Biserica luptătoare în văzu¬ 
tă şi nevăzută, împart neîmpărţitul şi păcătuiesc împotri¬ 
va semnificaţiei înseşi a numelui de Biserică. 

în primul rând ei divizează Biserica. Biserica lui Hris¬ 
tos este Biserica sfinţilor sau ea nu este deloc Biserica lui 
Hristos. O Biserică a păcătoşilor nu poate fi o Biserică a 
sfinţilor. Aşadar, Biserica lui Hristos este Biserica sfinţilor. 

Dacă Biserica Una, Sfântă, Sobornicească şi Aposto- 
lească este Biserica sfinţilor, cui îi mai foloseşte atunci 
Biserica nevăzută a aleşilor? Cine sunt acei aleşi? Cine îi 
poate numi sfinţi pe cei ce n-au ieşit încă biruitori şi 
încoronaţi din arenă? Cine poate fi numit fericit înain¬ 
tea sfârşitului? 

în al doilea rând ei păcătuiesc împotriva semnifi¬ 
caţiei înseşi a numelui de Biserică, împărţind-o în două, 
în cea văzută şi cea nevăzută, deşi conceptul de Biserică 
semnifică doar ceea ce este vizibil. Dacă unii ca aceştia 
cred că Biserica rămâne indivizibilă, fiindcă membrii 
Bisericii nevăzute sunt în acelaşi timp membrii ai celei 
văzute, că cea văzută se află cuprinsă de cea nevăzută, 
ne putem întreba atunci cum de Biserica nedesăvârşi¬ 
ţilor, adică a păcătoşilor, poate cuprinde în sânul său 
Biserica desăvârşiţilor? 

Dacă Biserica văzută a nedesăvârşiţilor, a celor ce 
nu sunt sfinţi, zămisleşte copii Sfinţi, cum este ea oare 
lipsită de sfinţenie? Dacă membrii Bisericii aleşilor (Con¬ 
gregaţia Sanctorum) nu provin din copiii Bisericii văzute, 
cui îi slujeşte atunci Biserica văzută? Pentru a evita con¬ 
tradicţiile şi pentru a fi consecvenţi cu ei înşişi, cei ce 
cred în Biserica aleşilor ar trebui să înceteze a mai crede 
în Biserica văzută, să înceteze de a mai folosi termenul 
de Biserică. 

în felul acesta ei nu ar mai păcătui împotriva con¬ 
ceptului de Biserică şi nu ar mai afirma lucruri para¬ 
doxale, crezând pe de o parte în Biserică, iar pe de altă 
parte negând-o. Fiindcă, dacă membrii Bisericii nevăzute 
nu provin din Biserica nevăzută, ci se unesc în chip tai¬ 
nic în Dumnezeu, doar prin credinţa în Hristos, în care 
acţionează Mântuitorul şi peste care pogoară Duhul Sfânt 
şi care devin sfinţi şi desăvârşiţi, cui slujeşte atunci, ne 





164 


Sfântul Nectarie din Eghina 


putem întreba, Biserica văzută, dacă ea nu contribuie cu 
nimic la unirea şi la desăvârşirea în Hristos Mântuitorul? 

Cui îi slujeşte numele de Biserică, dacă membrii săi 
sunt izolaţi şi necunoscuţi unii faţă de alţii, dacă ei nu 
formează un ansamblu organic, o uniune indisolubilă, 
după semnificaţia însăşi a acestui nume? 

Adevărul este acela că cei ce acceptă o Biserică ne¬ 
văzută resping în fond Biserica văzută. Şi pentru a evita 
o desfiinţare absolută, ei acceptă o formă de Biserică, 
un tip de adunare în care se reunesc adepţii ei pentru 
a-L slăvi pe Dumnezeu şi pentru a asculta predica. 

Dar aceasta nu este Biserica Una, Sfântă, Soborni¬ 
cească şi Apostolească pe care noi o mărturisim în sim¬ 
bolul sfânt al credinţei noastre. Aceştia formează o adu¬ 
nare de adepţi ai Domnului, care cred în El, fără să fi 
fost cu adevărat înnoiţi prin baia naşterii din nou, fără 
a fi cu adevărat sfinţi şi desăvârşiţi. Biserica lor văzută 
ar fi cea a nedesăvârşiţilor, în vreme ce Biserica cea ne¬ 
văzută ar fi a celor desăvârşiţi şi aşa ceva nu există de¬ 
cât în imaginaţia lor. 

A numi Biserica nevăzută-Adunare a sfinţilor, adu¬ 
nare a aleşilor, care nu se cunosc unii pe alţii, care nu 
sunt în chip organic legaţi într-un tot, iată contradicţia. 
Fiindcă: 

1. Cum pot cei ce nu se reunesc niciodată laolaltă 
să formeze o adunare? 

2. Cum poate fi nevăzută Biserica formată din per¬ 
soane? 

Biserică şi nevăzut sunt două concepte contradic¬ 
torii sau mai degrabă opuse. 

în primul caz, ei consideră Biserica drept Adunare, 
deci ceva din domeniul vizibilului, dar care încă nu s-a 
reunit şi, în cel de al doilea, ei se contrazic numind-o 

nevăzută. Adunarea Sfinţilor (Congregaţia Sanctorum) nu 
există şi nu poate exista. Ea nu există fiindcă UNA este 
Biserica Sfântă, Sobornicească şi Apostolească, indiviz¬ 
ibilă şi văzută, formată din toţi cei ce sunt reînnoiţi într- 
însa. Ceva care să fie în acelaşi timp văzut şi nevăzut nu 
există. Cei ce nu se nasc din nou prin harul dumnezeiesc 
care lucrează în Biserica Una, Sfântă, Sobornicească şi 
Apostolească, nu alcătuiesc nici o Biserică, nici văzută şi 
nici nevăzută. Biserica protestantă nu e decât o noţiune 
abstractă. Ea este lipsită de principiu divin, de autorita¬ 
tea divină şi istorică. Ea este cu totul tributară ideilor şi 
faptelor omeneşti, fără caracter stabil şi inalterabil. Dacă 
protestanţii socotesc drept Adunare a Sfinţilor (Congre¬ 
gaţia Sanctuorum), Biserica văzută pe care ei o alcătuiesc, 
cui îi slujeşte atunci Biserica nevăzută? Şi iarăşi ne între¬ 
băm cum oare cei ce o alcătuiesc sunt sfinţi, întrucât 
după propriile lor principii, omul s-a viciat definitiv după 
căderea în păcat? Cine le-a confirmat lor naşterea din 
nou, sfinţenia, împăcarea şi comuniunea lor cu Dumne¬ 
zeu? Cine le-a făcut dovada că harul lui Hristos lucrează 
în ei? Cine a fost martorul revărsării Duhului Sfânt într- 
înşii sau a belşugului de daruri divine ori a harismelor 
dumnezeieşti? Totul este dăruit cu certitudine şi autori¬ 
tate doar în Biserica Una, Sfântă, Sobornicească şi Apos¬ 
tolească. Cel ce a fost născut din nou (reînnoit) într-însa pri¬ 
meşte asigurarea deplină a comuniunii sale cu Dumnezeu. 

4. Autenticitatea şi autoritatea Bisericii 

Biserica, în calitatea sa de instituţie divină, este 
condusă şi călăuzită de Duhul Sfânt; El sălăşluieşte în- 
tr-însa şi lucrează legea infailibilă a dogmelor „coloana 
şi fundamentul Adevărului". 

Biserica este aceea care păstrează curată şi nepă¬ 
tată doctrina apostolică. Ea singură poate conduce spre 
Adevăr, poate fi singurul judecător infailibil, ea este în 
măsură de a se pronunţa asupra adevărurilor mântui¬ 
toare ale doctrinei revelate. 

Biserica Una, Sfântă, Sobornicească şi Apostolească, 
reprezentată prin toţi slujitorii săi în sinoade ecume¬ 
nice, este singurul judecător autentic, singurul apărător 
firesc pus în slujba învăţăturilor revelate. Numai Bise¬ 
rica hotărăşte cu privire la autenticitatea şi autoritatea 
Sfintelor Scripturi. Ea este cea care garantează şi con¬ 
servă cu rigurozitate în sânul său tradiţia şi învăţăturile 
apostolice curate şi nealterate. Numai ea poate confir¬ 
ma, explica şi formula adevărurile, călăuzită fiind de 
Duhul Sfânt. 

Numai Biserica îi conduce la Hristos pe cei ce cred 
în El şi le dă dreapta înţelegere a Sfintelor Scripturi. Ea 
singură îşi însoţeşte copiii pe calea mântuirii. Ea singură 
îi călăuzeşte cu siguranţă către mântuire. Numai în ea cre¬ 
dincioşii conservă ferma încredinţare a adevărurilor în 
care ei cred şi mântuirea sufletului lor. în afara Bisericii, 
această arcă a lui Noe, nu există mântuire. „Noi credem 
că Duhul Sfânt învaţă şi luminează Biserica, spune Măr¬ 
turisirea lui Dositei. El este adevăratul Mângâietor pe 
Care Hristos îl trimite din partea Tatălui pentru a pro¬ 
povădui Adevărul şi a alunga întunericul departe de 
duhul credincioşilor". Fără autoritatea Bisericii nu exis- 

tă nimic stabil, nimic riguros, nimic sigur spre dobândi¬ 
rea mântuirii. 

Numai autoritatea Bisericii păstrează curată şi ne¬ 
pătată zestrea apostolică; numai prin ea sunt transmise 
curate şi nepătate adevărurile propovăduirii apostolice. 
Fără autoritatea Bisericii conţinutul credinţei poate fi 
alterat, propovăduirea apostolică nemaifiind decât un 
cuvânt lipsit de conţinut. Fără Biserica văzută înteme¬ 
iată de Dumnezeu, nici un fel de uniune nu poate exista 
între membrii vreunei comunităţi oarecare care nu ar fi 
Trupul lui Hristos, fiindcă Trupul lui Hristos este Bise¬ 
rica Sa, al cărei cap este El. Fără Biserică nimeni nu se 
poate uni cu Trupul lui Hristos; nimeni, dacă nu a fost 
reînnoit, regenerat, dacă nu a devenit purtător al haru¬ 
lui care este în Biserică, nu poate deveni mădular al lui 
Hristos. Protestanţii care definesc Biserica ca pe o soci¬ 
etate nevăzută, ca pe o adunare de aleşi, de sfinţi, 
Congregaţia Sanctorum, societate de credinţă şi de Duh 
Sfânt, în care ar lucra Mântuitorul, se exclud ei înşişi de 
la împărtăşirea cu harul divin dăruit de către Biserică, 
de care ei nu aparţin. Cei care neagă Biserica văzută a 
lui Hristos, neagă şi natura Bisericii, şi anume caracterul 
ei concret, care face din ea o instituţie divină pe pământ 
în care este perpetuată lucrarea de răscumpărare a Mân¬ 
tuitorului. Cei cărora le place să se socotească membrii 
ai societăţii nevăzute a sfinţilor, în ciuda faptului că 
doar bunul Dumnezeu îşi sfinţeşte vasele Sale cele alese, 
cei care cred că doar printr-o credinţă cu totul teoretică 
în Mântuitorul ajung vase ale Duhului Sfânt, care cred 
că Mântuitorul lucrează mântuirea lor fără intermedie¬ 
rea Bisericii întemeiată de EL, unii ca aceştia se înde¬ 
părtează cu totul de adevăr fiindcă „în afara Bisericii nu 
există mântuire'*. 

în afara Bisericii Una, Sfântă, Sobornicească şi Apos- 
tolească, nu există izbăvire: „extra ecclesiam nulla salus“. 
Această Biserică este văzută, ea nu este doar o simplă 
adunare de oameni care cred în Hristos. Ea este o insti¬ 
tuţie divină. Ei i-a fost încredinţată paza adevărurilor 
revelate. Într-însa se lucrează răscumpărarea omului. în 
ea omul se află în comuniune şi se împărtăşeşte cu Dum¬ 
nezeu, devenind fiu al Său. 

Protestanţii, care au abandonat Biserica văzută a lui 
Hristos pentru a întemeia propriile lor comunităţi de 
sfinţi, păcătuiesc împotriva caracterului esenţial al Bise¬ 
ricii. Ei socotesc credinţa ca fiind suficientă prin ea în¬ 
săşi pentru dobândirea mântuirii. Ei interpretează lucra¬ 
rea Răscumpărării ca pe o teorie teologică capabilă să-l 
mântuiască pe cel ce o studiază sau o acceptă. Dar lucra¬ 
rea Răscumpărării nu este o simplă teorie teologică. 

Ea este un fapt mistic, tainic, realizat în Biserica vă¬ 
zută a lui Hristos. Tocmai această lucrare conferă mân¬ 
tuirea, care-i face pe credincioşi vase ale Duhului Sfânt. 

în afara Bisericii nu există nici o teorie a credinţei, 
nici o societate care să conducă la împărtăşirea cu Dum¬ 
nezeu. Mântuitorul a spus: „Cel ce va crede şi se va bo¬ 
teza, se va mântui". 

Mântuitorul este Cel care a înălţat altarul văzut al 
Bisericii. Tocmai de aceea El cere împreuna lucrare a te¬ 
oriei cu fapta, fapta conform căreia El a transmis Adevă¬ 
rul Sfintei Sale Biserici, al cărei cap este Hristos. Ei tre¬ 
buie să i ne încredinţăm noi cu totul. Dintr-însa trebuie 
noi să aflăm Adevărul şi să primim propria noastră mân¬ 
tuire. Numai ea este stâlpul şi temelia Adevărului, fiind¬ 
că Duhul, Mângâietorul sălăşluieşte pururea într-însa. 
Cuviosul Dositei spune acestea în legătură cu Biserica: 

„Noi trebuie, fără nici o ezitare, să credem în Scripturi, 
dar nu altfel decât ne învaţă Biserica sobornicească. 0 . 

Ereticii primesc, desigur, Sfânta Scriptură, dar ei o 
deformează prin metafore, omonimii, sofisme ale înţe¬ 
lepciunii omeneşti care confundă inconfundabilul şi se 
bucură de ceea ce nu poate exista. Dacă în fiecare zi ar 
trebui să adoptăm părerile unora sau ale altora, Biserica 
sobornicească nu ar mai fi ceea ce este până în ziua de 
azi, prin harul lui Hristos, având o singură părere asu¬ 
pra credinţei, crezând neclintit în aceleaşi lucruri. Ea ar 
fi dezbinată printr-o multitudine de erezii, ea nu ar mai 
fi Biserica Sfântă, stâlpul şi temelia Adevărului, nepă¬ 
tată, neîntinată. Ea ar aparţine celor răi, ereticilor, care 
după ce vor fi fost educaţi de ea, o vor fi respins fără 
nici un fel de scrupule. De asemenea, noi credem că măr¬ 
turia Bisericii soborniceşti nu este inferioară autorităţii 
dumnezeieştii Scripturi. Cele două sunt lucrarea unuia şi 
aceluiaşi Duh. Un om care vorbeşte despre sine poate 
păcătui, se poate îndepărta şi se poate rătăci. 

Biserica sobornicească nu vorbeşte niciodată de la 
sine, ci prin Duhul lui Dumnezeu, Domnul de viaţă făcă¬ 
torul, care o îmbogăţeşte încontinuu. Lui îi este cu nepu¬ 
tinţă să păcătuiască, să se rătăcească şi să îndepărteze. 
Biserica este egală dumnezeieştii Scripturi şi posedă o 
autoritate infailibilă şi permanentă". Sfântul Chirii al Ie¬ 
rusalimului spune: „Să-ţi placă să te instruieşti şi învaţă 
de la Biserică care sunt cărţile Vechiului şi Noului Testa¬ 
ment acceptate de către toţi. De ce să-ţi pierzi timpul cu 
cele ce sunt îndoielnice. Citeşte aşadar cele 22 de cărţi 
ale Vechiului Testament traduse de cei 70 de învăţaţi 
(Septuaginta)". 

1) Termenul „sobornicesc” - fr. catholique, întrebuinţat de către teologia ortodoxă 
nu trebuie luat ca atare 

în spatele cuvintelor lui Chirii apare autoritatea 
Bisericii. Patriarhul Dionisie, în timpul Sinodului de la 
Constanţinopole din 1672, a afirmat în legătură cu 
infailibilitatea Bisericii: „Cât despre Biserica 
Sobornicească Ortodoxă, noi spunem că ea este infaili¬ 
bilă, călăuzită de propriul său cap, Hristos Domnul, şi 
învăţată de Duhul Adevărului. Lui îi este cu neputinţă să 
Se înşele; tocmai de aceea ea este numită de către apos¬ 
tol Stâlpul şi Temelia adevărului. Ea este văzută şi nu-i 
va abandona pe credincioşii săi ortodocşi până la sfârşi¬ 
tul veacului acestuia". 





APENDICELE II 


Introducere la imnul Iubirii dumnezeieşti 

Dumnezeu fiind, prin fire, infinit şi inaccesibil, do¬ 
rirea sfinţilor faţă de Dumnezeu nu este niciodată poto¬ 
lită, ea este pururea în mişcare, în creştere, înălţându-se 
mereu către ceruri. Această mare dorire de Dumnezeu o 
avea Sfântul Apostol Pavel atunci când spunea: „Uitând 
cele ce sunt în urma mea, şi tinzând către cele dinainte, 
alerg la ţintă, la răsplata chemării de Sus, a lui Dumne¬ 
zeu, întru Hristos Iisus“ °. 

Aceeaşi dorire de Dumnezeu o avea începătorul vie¬ 
ţii monahale, Antonie cel Mare; zi de zi el adăuga dorire 
după dorire, iubire după iubire, până acolo încât să poa¬ 
tă spune: „Eu nu mă tem de Dumnezeu fiindcă îl iubesc 11 . 

Cu cât sfântul este mai plin de dorirea şi de dragos¬ 
tea pentru Dumnezeu, cu atât mai mult are sentimentul 
că nu posedă nimic. Cu cât urcă spre piscurile iubirii, cu 
atât mai mult se socoteşte mai prejos de toţi în dragos¬ 
tea sa faţă de Dumnezeu. Frumuseţea nemărginită şi do¬ 
rirea Dumnezeului Celui infinit este de neconceput pen¬ 
tru duhul omenesc, Infinitul neputând fi cuprins de că¬ 
tre ceea ce este limitat. Tocmai de aceea Dumnezeu Se 
arată puţin câte puţin sufletului şi-l îndeamnă pe acesta 
să-L caute, să-L dorească, să se bucure de El. Sufletul se 
străduieşte atunci să se înalţe până la frumuseţea dum¬ 
nezeiască cu scopul de a o cuprinde întru totul. Neatin- 
gând-o, el crede că obiectul doririi sale este cu mult din¬ 
colo de orice limită, mai presus de orice, cu mult mai de 
dorit decât ceea ce a putut atinge şi cuprinde. Sufletul 

') Filipeni 3, 14. 

se uimeşte, se minunează plin de iubire divină, de doriri 
înflăcărate. în limbajul sfinţilor DORIREA se referă la 
obiectele sau la persoanele absente, în timp ce EROSUL 
se referă la obiectele sau la persoanele prezente. 

Dumnezeu, fiind, după fire, nevăzut şi nelocalizat, 
este obiect al doririi şi dorit, dar fiind, în acelaşi timp, 
pretutindenea prezent şi activ prin energiile Sale, pen¬ 
tru cei ce s-au învrednicit, El este Eros (IUBIRE). 





Schiţă biografică 


173 

Imn închinat Iubirii dumnezeieşti 

Erosul 11 divin este iubirea desăvârşită pentru Dum¬ 
nezeu, manifestată ca dorire de nepotolit către cele 
dumnezeieşti. Erosul divin se naşte în inima curăţită în 
care sălăşluieşte harul divin. Iubirea pentru Dumnezeu 
e un dar divin. El este oferit sufletului neprihănit prin 
harul divin care-1 vizitează şi i se revelează. Iubirea dum¬ 
nezeiască nu apare la nimeni fără o revelaţie dumne¬ 
zeiască. Sufletul care nu a primit descoperirea (revelaţia) 
nu se află sub influenţa harului şi rămâne insensibil la 
iubirea divină. 

Iubitorii de Dumnezeu au fost împinşi către iubirea 
Dumnezeiască prin harul lui Dumnezeu, revelat sufletu¬ 
lui şi care acţionează în inima curăţită. El este acela care 
i-a atras către Dumnezeu. Cel ce s-a îndrăgostit de Dum¬ 
nezeu a fost el mai întâi iubit de Dumnezeu. Numai după 
aceea l-a iubit el pe Dumnezeu. Iubitorul de Dumnezeu 
a devenit mai întâi fiu al iubirii şi mai apoi L-a iubit pe 
Părintele Ceresc. Inima celui care îl iubeşte pe Domnul 
nu doarme niciodată, ea veghează din pricina intensită¬ 
ţii iubirii sale. 

Dacă omul doarme din necesităţile firii sale, inima 
sa veghează pentru a-L slăvi pe Dumnezeu. Sufletul rănit 
de dumnezeiasca iubire nu mai caută nimic în afara Bine¬ 
lui Suprem, el se depărtează de toate, dovedeşte nepă¬ 
sare faţă de orice lucru. Sufletul, îndrăgostit de Dum¬ 
nezeu, se bucură de cuvintele Sale şi îşi petrece vremea 
în Raiul Său. 

*) Noi folosim cuvântul „eros" cu sensul folosit de Părinţi. Este vorba de iubirea 
lucrătoare, dinamica ce propulsează sufletul ieşit din sine însuşi către Dumnezeu. 

El îşi înalţă glasul spre a istorisi minunile lui Dum¬ 
nezeu şi vorbeşte de slava şi măreţia Sa. El îl slavoslo- 
veşte pe Dumnezeu şi-L proslăveşte neîncetat. El îi slu¬ 
jeşte cu râvnă. Iubirea divină pune stăpânire cu totul pe 
un astfel de suflet, îl transfigurează şi îl luminează cu 
totul. Sufletul, îndrăgostit de Dumnezeu, L-a cunoscut pe 
Domnul şi această cunoaştere a aprins în el dumneze¬ 
iasca iubire. Sufletul îndrăgostit de Dumnezeu este feri¬ 
cit, fiindcă L-a întâlnit pe dumnezeiescul Judecător Care 
i-a împlinit toate doririle. Orice dorinţă, orice afecţiune, 
orice râvnă străină de dumnezeiasca iubire, el le respin¬ 
ge departe de el ca fiind mărunte şi nevrednice de el. 
O, cum iubirea de divin, susţinută de iubirea lui Dumne¬ 
zeu faţă de acel suflet, înalţă în văzduh sufletul îndră¬ 
gostit de Dumnezeu! Această iubire, asemenea unui nor 
uşor, pune stăpânire pe suflet şi-l conduce către izvorul 
veşnic al iubirii, spre iubirea nesecată şi-l umple de lumi¬ 
na cea veşnică. 

Sufletul, rănit de iubirea divină, se bucură în toată 
vremea. El e plin de veselie, tresaltă de bucurie, dansea¬ 
ză, căci el se odihneşte întru dragostea Domnului ca pe 
o apă liniştită. 

Nimic din ceea ce întristează în această lume nu-i 
poate tulbura liniştea şi pacea sa, nimic trist nu-1 poate 
scoate din bucuria şi veselia sa. 

Iubirea înalţă în văzduh sufletul iubitor de Dumne¬ 
zeu. Uimit, el se vede despărţit de simţurile sale trupeşti, 
de însuşi trupul său. Dăruindu-se cu totul lui Dumnezeu, 
el uită de sine însuşi. Iubirea divină aduce cu sine apro¬ 
pierea de Dumnezeu, comuniunea cu El; aceasta aduce 
cu sine îndrăzneala, îndrăzneala gustul şi gustul foamea. 

Sufletul, atins de iubirea divină, nu se mai poate 
gândi la altceva şi nici nu mai doreşte nimic. El suspină 

neîncetat şi spune: «Doamne, când mă voi duce la Tine 
şi voi vedea faţa Ta? Sufletul meu doreşte să meargă la 
Tine, o, Dumnezeule după cum căprioara suspină după 
izvoarele de apă». Aşa este iubirea divină care face din 
suflet un prizonier. 

O, iubire, adevărată şi statornică! 

O, iubire, asemenea chipului divin! 

O, iubire, dulce bucurie a sufletului meu! 

O, iubire, dumnezeiască plinătate a inimii mele! 

O, iubire, neîncetată cugetare a duhului meu! 

Tu mereu îmi stăpâneşti sufletul, tu îl înconjori de 
atenţii şi de căldură. Tu îi dai viaţă şi tu îl înalţi până la 
dumnezeiasca lumină. Tu îmi umpli inima şi o faci să 
ardă de iubire divină, tu îmi trezeşti dorirea faţă de Ju¬ 
decătorul Suprem. 

Prin puterea ta de viaţă dătătoare, tu îmi întăreşti 
puterea sufletului meu; tu îi dai puterea să-i ofere iubirii 
divine cinstea ce i se cuvine. Tu pui stăpânire pe duhul 
meu şi-l eliberezi de legăturile sale pământeşti. 

Tu îl eliberezi pentru ca să poată urca fără oprire 
până la iubirea divină din ceruri. Tu eşti comoara cea 
mai de preţ a credincioşilor, darul cel mai cinstit al ha- 
rismelor divine. 

Tu eşti strălucirea îndumnezeitoare a sufletului şi a 
inimii mele. 

Tu eşti cea care faci din credicioşi fii ai lui Dum¬ 
nezeu. 

Tu eşti podoaba credincioşilor şi tu îţi cinsteşti pri¬ 
etenii. 

Tu eşti singurul bun permanent, căci eşti veşnic. 

Tu eşti veşmântul de frumuseţe al prietenilor lui 
Dumnezeu, care se înfăţişează astfel înveşmântaţi dina¬ 
intea iubirii divine. 

Tu eşti izvorul bucuriei depline, căci tu eşti rodul 
Duhului Sfânt. 

Tu îi aduci pe credincioşii sfinţiţi în împărăţia 
Cerurilor. 

Tu eşti mireasma suavă a credincioşilor. 

Prin tine credincioşii se împărtăşesc de raiul des¬ 
fătărilor. 

Prin tine, lumina soarelui duhovnicesc se înalţă în 
suflet. 

Prin tine se deschid ochii cei duhovniceşti ai cre¬ 
dincioşilor. 

Prin tine credincioşii participă la slava divină şi la 
viaţa cea veşnică. 

Prin tine se naşte în noi dorirea faţă de ceruri. 

Tu eşti cea care aduci împărăţia lui Dumnezeu pe 
pământ. 

Tu eşti cea care reverşi pacea asupra oamenilor. 

Tu eşti cea care faci ca pământul să se asemene 
cerurilor. 

Tu eşti cea care-i uneşti pe oameni cu îngerii. 

Tu eşti cea care înalţi dulcile noastre cântări către 
Dumnezeu. 

Tu eşti cea care întru toate eşti biruitoare. 

Tu eşti cea care te afli deasupra oricărui lucru. 

Tu eşti cea care, de fapt, stăpâneşti universul. 

Tu eşti cea care călăuzeşti lumea cu înţelepciune. 

Tu eşti cea care porţi şi păstrezi totul. 

Tu, tu nu cazi niciodată! 

O, iubire, plinătate a inimii mele! 

O, iubire, chip prea dulce al Prea Blândului Iisus. 

O, iubire, simbol sfinţit al ucenicilor Domnului. 

O, iubire, fire a Preadulcelui Iisus. 

Răneşte-mi inima prin dorirea ta. 

Umple-o de bunătăţi, de lumină şi de veselie. 

Fă din ea sălaş al Prea Sfântului Duh. 

Arde-o cu totul cu flacăra divină, pentru ca patimi¬ 
le cele rele să piară deplin, să se sfinţească şi fă-o locaş 
al neîncetatei slavoslovii. 

Umple-mi inima de dulceaţa iubirii tale, spre a-L iubi 
doar pe preadulcele meu Iisus, pe Hristos, Domnul meu 
şi ca Lui să-i cânt imnul cel fără de sfârşit, din toată 
inima mea, din tot sufletul meu, din toate puterile mele, 
din tot duhul meu. Amin! 





APENDICELE III 


Părintele Ambroise Fontrier 

„Făclie picioarelor mele este legea Ta 
şi lumină cărărilor mele. “ Ps.l 18 

A scrie viaţa unui sfânt presupune înţelegerea lui 
după viaţa sa lăuntrică. Trebuie, pentru aceasta, să fii 
precum pelerinii de la Emaus a căror inimă, pe cale, ar¬ 
dea în aşteptarea lui I-Iristos. Astfel, părintele Ambroise, 
atunci când descoperă viaţa sfântului taumaturg Nec- 
tarie din Eghina, prin intermediul ucenicilor săi apropi¬ 
aţi, resimte această bucurie şi această ardoare a inimii 
care l-a făcut să scrie în franceză viaţa sfântului. între 
sfântul Nectarie şi biograful său noi aflăm, de asemenea, 
puncte comune: o asceză asemănătoare ascunsă de lume 
şi păstrată în mijlocul cuptorului Babilonului duhovni¬ 
cesc, o lepădare de sine identică, iubire faţă de aproapele, 
o blândeţe asemănătoare înrădăcinată într-o mărturisire 
de credinţă curat patristică. Din aceste pricini noi adă¬ 
ugăm aici câteva pagini referitoare la viaţa părintelui 
Ambroise Fontrier. 

De la Smirna la Marsilia 

Părintele Ambroise, Ahile după numele său de mi¬ 
rean, s-a născut la Smirna pe data de 2 iunie 1917, în 
această Anatolie plină de taine, care a dăruit lumii atâ¬ 
ţia asceţi şi martiri. Tatăl său, Basile, purta numele de 
familie Fontrier. El nu vorbea nici măcar un cuvânt fran¬ 
ţuzesc, dar el era francez, deoarece e posibil ca vreunul 
dintre strămoşii săi, venit din Franţa în Orient, probabil 
în timpul războaielor napoleoniene, rămăsese în Asia 



Schiţă biografică 


179 


Mică. In casa lor se afla un drapel franţuzesc. Mama sa, 
Kiriacula, avea numele de familie Rumeliotis şi era de 
fel din Foceea. 

Viaţa ortodoxă în Anatolia era plină de minuni. 
Odată, Basile Fontrier uitase să postească în ziua prazni¬ 
cului Tăierii Capului Sfântului Ioan Botezătorul; sfântul 
îi apăru într-o noapte plin de mânie şi-l certă într-un 
asemenea hal încât Basile, în tot restul vieţii sale de mai 
apoi, n-a mai pus nimic în gură, nici măcar o picătură de 
apă, în ziua Tăierii Capului Cinstitului înaintemergător, 
pentru a nu-1 mâhni pe cel mai mare dintre prooroci. 
Tatăl Kiriaculei povestea că într-o bună zi îl întâlnise pe 
drum pe Sfântul Antonie, părintele monahilor şi al pust¬ 
nicilor. Mama Kiriaculei, Arghira, o mare ascetă, care 
probabil refuzase schimbarea calendarului în anul 1924 
în Grecia, a vindecat-o pe fiica sa prin rugăciune de o 
boală dureroasă. Harul se revărsa din belşug asupra 
acestor creştini din Anatolia, dar situaţia era dificilă 
fiindcă politica occidentală din secolul al XlX-lea făcuse 
totul pentru a împiedica eliberarea grecilor din Asia 
Mică a căror situaţie devenea din ce în ce mai precară 
sub dominaţia turcilor. Basile Fontrier fusese martor la 
martiriul episcopului de Smirna, Hrisostom, atârnat de 
un cal şi tras prin oraş. Se pregătea, încetul cu încetul, 
eliminarea acestui creştinism venit din timpuri aposto¬ 
lice. în anul 1924, după retragerea armatelor greceşti şi 
eşecul „marii idei“, cu complicitatea puterilor occiden¬ 
tale ale căror vase se aflau încă în portul Smirna, turcii 
se hotărâră să-i elimine, să-i mascreze şi să-i alunge pe 
creştini. Nu toţi, desigur, îi urau pe creştini, deoarece 
tocmai turcii din apropiere îi avertizară pe cei din fami¬ 
lia Fontrier să-şi părăsească locuinţa spre a nu fi ucişi. 
Plecarea nu a fost simplă: luând drapelul francez, Basile 

îşi adună familia în jurul său şi trebui să-şi croiască 
drum printre trupurile celor cărora agarenii le tăiaseră 
capetele. Plaja era acoperită de martiri. Un diacon grec 
a cărui familie e originară din Smirna ne-a povestit că 
trupurile lungite pe nisip răspândeau o mireasmă bine- 
plăcută şi că ţipetele şi groaza se împleteau cu mireasma 
suavă a mirului şi a sfinţeniei. Basile şi familia sa au 
putut să scape pe un vapor de ocazie, împreună cu mulţi 
alţi refugiaţi meniţi a rătăci pe Mediterana vreme de luni 
de zile ca atâtea alte „feriboaturi“ (vapoare de pasageri) pe 
alte mări, în secolul nostru care se vrea atât de civilizat. 
Ei ajunseră la Marsilia, «Noua Focee», apoi, neputându- 
se obişnui cu mediul, se reîntoarseră în Grecia, unde fă¬ 
cea ravagii criza economică şi unde refugiaţii din Asia 
Mică nu erau niciodată bine primiţi. în cele din urmă 
reveniră la Marsilia unde se şi stabiliră. Tatăl se istovi 
muncind în diverse fabrici şi muri de tânăr. Veni atunci 
rândul tânărului Ahile care trebuia să-şi întreţină familia. 

în curând, părintele Ambroise se ataşă cu tot sufle¬ 
tul de Biserică. La Marsilia exista o biserică greacă, cea 
a armatorilor care îşi aveau băncile lor rezervate în 
naos. Această biserică ortodoxă, cea mai veche din Fran¬ 
ţa, nu era probabil pregătită să-i primească pe aceşti emi¬ 
granţi din Asia Mică. Mai exista acolo şi biserica rusă, 
având un preot de origine baltică, convertit la Ortodo¬ 
xie, misionar care le propovăduia francezilor Ortodoxia, 
părintele Valentin. El este cel care l-a primit să slujească 
împreună cu el pe foarte tânărul părinte Ambroise, în 
anul 1942, pe când acesta avea de-abia 25 de ani. El a 
fost hirotonit în ziua praznicului înălţării Sfintei Cruci la 
Paris, de către mitropolitul Evloghie pentru grecii din 
Martigues şi Port de Banc. Situaţia excepţională creată 
de desfăşurarea războiului impunea grăbirea acestei hi- 

rotoniri. în această regiune, Provence, care-1 iubea pro¬ 
fund, la Martigues, aproape de lacul Berre, părintele 
Ambroise se afla în mediul lui, înconjurat de mii de com¬ 
patrioţi care locuiau în satele învecinate, Aubagne, Berre, 
Istres, Marignagne şi, în sfârşit, Port de Banc, unde slu¬ 
jea în această bisericuţă închinată Sfintei Ecaterina pe 
care a renovat-o în întregime şi pe care a umplut-o de 
tineri. El se ducea, de fapt, să caute tineri la Marsilia, îi 
aducea la Biserică, făcea tot ce se putea pentru a-i adu¬ 
na, le descoperea tainele Evangheliei şi interpretările 
sfinţilor părinţi-iar noi am fost martorii, la peste 40 de 
ani de atunci, în timpul unei călătorii în Provence, a 
amintirilor neşterse pe care le lăsase în inimile tuturor, 
văzându-i pe cei de odinioară ascultători ai catehezelor 
sale, acum bunici pensionari, plângând de bucurie la 
întâlnirea cu vechiul lor preot, oferindu-i să-şi reia sluj¬ 
ba în biserica sa. în tot acest timp, La Martigues, într-o 
veche capelă, părintele Ambroise îşi închinase viaţa asce¬ 
zei, căutând, fără a cunoaşte încă Filocalia, „rugăciunea", 
această rugăciune neîncetată de care vorbeşte Sfântul 
Apostol Pavel. Teodidact (autodidact în cele sfinte), fără un 
„părinte duhovnicesc" care să-l îndrume, dar luminat de 
Duhul Sfânt, părintele Ambroise fu în curând combătut 
şi aruncat în mijlocul unor probleme de ordin eclezias¬ 
tic care l-au necăjit de-a lungul întregii sale vieţi. Moti¬ 
vul l-a reprezentat introducerea limbii franceze în ca¬ 
drul slujbelor. Majoritatea credincioşilor, de fapt, neînţe- 
legând Evanghelia în limba greacă, au introdus în Bise¬ 
rică obiceiul, ca după lectura în limba greacă să urmeze 
lectura în limba franceză. 

Această practică trezi reacţia unei părţi dintre bă¬ 
trânii comunităţii care văzură în acest lucru o revoluţie 
absolut de neconceput. Unul dintre ei merse până acolo 





182 


Sfântul Nectarie clin Eghina 


încât declară faptul că terenul Bisericii era «pământ gre¬ 
cesc»! Dar, deşi părintele Ambroise iubea elenismul — şi 
mai târziu Biserica greacă — în ciuda tinereţii sale el res¬ 
pingea naţionalismul religios. El era, de fapt, „romaios" 
şi nu un „neogrec' 1 sau „neoelin": pentru el, elenismul sau 
„romiosinismul 11 , ca şi imperiul bizantin nu era naţional, 
ci supranaţional. 

„Romanitatea ortodoxă 11 sau „romiosinismul" era o 
realitate pe care o purta în sângele său şi care-i dădea 
posibilitatea de a percepe dincolo de un secol al XlX-lea 
naţionalist religios, sensul misionar al întregii istorii a 
Bisericii bizantine. Romanitatea ortodoxă se întindea, 
pentru părintele Ambroise, în această Provence a cărei 
limbă o învăţase, această galică romană, anterioară lim¬ 
bii „Franţei 11 sau „Frankiei" a invadatorilor franci. El apar¬ 
ţinea acestei ortodoxii pe care era suficient s-o cercetezi 
pentru a o vedea înflorind, acea ortodoxie a Sfântului 
Vincenţiu şi a vechilor monahi de pe insulele Lerins, cea 
a Sfântului Ioan Cassian şi a monahilor de la mănăstirea 
Sfântului Victor din Marsilia şi a atâtor centre ascetice care 
au înflorit de-a lungul ţării: Apt, Arles, Carluc, Moustiers... 

De aici întreaga Galie fusese curăţită de demoni 
prin sângele martirilor, Galie care primise din gura ma¬ 
rilor episcopi şi mărturisitori ai credinţei Ortodoxe şi 
care dăruise Bisericii o cunună de nenumăraţi sfinţi. 

Părintele Ambroise insista deci asupra acestor „ră¬ 
dăcini", asupra faptului că Ortodoxia nu este în Europa 
occidentala o religie nouă: „Nu trebuie să vă convertiţi 
la Ortodoxie, spunea el, ci trebuie să reveniţi". Iată cum 
îi prezenta el într-o bună zi, la cererea P.S. Auxentie, 
episcopul vicar al Bisericii greceşti tradiţionale, încon¬ 
jurat de clerici şi credincioşi greci şi americani, această 
Galie romană ortodoxă, în care el vedea nu ocazia man- 

ifestării orgoliului naţional, ci dovada faptului că Orto¬ 
doxia este într-adevăr credinţa predicată pretutinclenea 
de către apostoli. 

«lată că prindem şi noi curaj, împreună cu dvs., pe 
acest vechi pământ galic stropit cu sângele martirilor 
unde credinţa ortodoxă a înflorit până în momentul in¬ 
vaziei barbarilor germano-franci care au întemeiat mo¬ 
narhia franceză şi au decimat Ortodoxia. în această pro¬ 
vincie occidentală a Imperiului ortodox al Sfântului Con¬ 
stantin cel Mare, al cărui tată, Constantin Clor, i-a fost 
guvernator; noi avem rădăcini, un trecut glorios. Biserici 
romaice sau romane, cu turlele lor măreţe, mai există încă, 
martore ale acestui trecut galo-romanic. 

Glasul Sfântului Irineu, ucenic al Sfântului Policarp 
al Smirnei, el însuşi ucenic al Sfântului Apostol şi evan¬ 
ghelist Ioan, al cărui praznic îl sărbătorim astăzi, răsună 
încă în Lyon unde el a combătut gnoza şi a stropit pă¬ 
mântul cu sângele său mucenicesc. 

«Biserica noastră ortodoxă de la Lyon se află la câ¬ 
teva sute de metri de biserica unde a fost semnată, în 
1270, falsa unire pe vremea lui Mihail Paleologul. în 
amfiteatrul galilor de la Lyon au fost martirizaţi Blan- 
dina şi însoţitoarele sale, mucenicii de la Viena şi mulţi 
alţii. Arles, oraş provensal, a fost ca o reşedinţă patriar¬ 
hală a galilor, unde, în secolul al V-lea s-au ţinut sinoade 
importante. Se pot observa încă urmele trecutului său or¬ 
todox, la fel ca şi la Nimes care a conservat băile publice. 

Oraşul Tours este binecuvântat pentru Sfântul Martin 
din Tours, ca de altfel întrega Galie; Sfântul Martin este 
tot atât de venerat şi iubit aici, precum Sfântul Nicolae 
în răsărit. Nu vreau să-l uit pe Sfântul Ilarie de Poitiers, 
supranumit Atanasie al Occidentului care a luptat împo¬ 
triva arianismului şi a fost chiar exilat. La Marsilia există 

încă mănăstirea fortificată a sfântului Victor din secolul 
al IV-lea unde a vieţuit sfântul Cassian Romanul, uceni¬ 
cul sfântului Ioan Hrisostom. La capătul marii scări mo¬ 
numentale din Marsilia se poate citi această dedicaţie: 

MARSILIA ORAŞ FOCEEAN. 

în vârful acropolei sale se află o criptă de pe vre¬ 
mea propovăduirii evanghelice. Nu vreau s-o uit nici pe 
sfânta Genoveva, patroana Parisului, care a opus o dâr- 
ză rezistenţă barbarilor invadatori, nici Bretania celtică 
unde numeroase oraşe poartă numele sfinţilor care au 
fost canonizaţi înainte de invazia francilor.. 

Lucrarea misionară 

Părintele Ambroise şi-a închinat viaţa mai apoi pre- 
dicării Ortodoxiei în Franţa, invitându-i pe urmaşii galo- 
romanilor să-şi regăsească rădăcinile lor ortodoxe. în 
vederea împlinirii acestui scop el a întemiat mai multe 
biserici, la Paris, Montpellier şi la Lyon. El a tradus sluj¬ 
bele Bisericii care erau indispensabile slujirii cultului 
ortodox în limba franceză. El a tradus, de asemenea, nu¬ 
meroase texte ale Părinţilor Bisericii precum sfinţii Ioan 
Damaschin, Grigorie Palama, Teofilact al Bulgariei, Nico- 
dim Aghioritul şi i-a făcut cunoscuţi pe unii autori care 
până atunci fuseseră cu totul necunoscuţi francezilor: 
părintele Justin Popovici, Alexandru Kalomiros, Fotie Kon- 
toglu, mitropolitul Filaret al New-York-ului, părintele 
Iosif Isihastul... El a participat la crearea: „Fraternităţii 
ortodoxe Sfântul Grigorie Palama“, precum şi a revistei 
„Lumina Taborului '. El a colaborat aici până în momen¬ 
tul trecerii sale la cele sfinte, traducând din sinaxar vieţi 
de sfinţi inedite în limba franceză, redactând note de lec¬ 
tură ale presei greceşti, scriind articole cu privire la isto- 

ria Bisericii şi a luptei pentru credinţă. în acelaşi timp 
el s-a nevoit în asceza ortodoxă după învăţăturile Părin¬ 
ţilor „care au strălucit cu fapta în viaţa ascetică". Această 
asceză culminează cu rugăciunea, ştiinţa ştiinţelor. 

Rugăciunea 

Vreme de mulţi ani părintele Ambroise a căutat 
„rugăciunea" în chip deosebit, acea rugăciune care face 
ca mintea să intre în inimă, rugăciunea neîncetată care, 
din generaţie în generaţie este învăţată şi transmisă în 
Ortodoxie, adesea în chip tainic. Şi lucrul cel mai incre¬ 
dibil pentru noi este faptul că el a aflat rugăciunea în 
mijlocul lumii, în oraş, acolo unde vieţuia ca în pustie, 
petrecându-şi chiar şi ultimii ani ca un pustnic, primind 
din ce în ce mai puţini oameni, dedicându-se bisericii şi 
celor pe care-i născuse întru Hristos, botezându-i. Părin¬ 
tele Ambroise, care era mai presus de orice un adevărat 
călugăr, a justificat prin viaţa sa aceste cuvinte ale sfân¬ 
tului Grigorie Teologul: „A fi monah înseamnă a duce o 
viaţă ascetică, mai degrabă decât a fugi de lume. Iată 
cum marele David era în acelaşi timp cel mai activ din¬ 
tre oameni şi cel mai singuratic, dacă e să dăm crezare 
celor spuse de el şi lucru care ilustrează perfect cuvân¬ 
tul nostru: «Mă simt la fel de solitar de parcă n-aş mai 
exista deloc»" 

Am văzut, de fapt, mănăstiri fremătând de griji şi 
de gâlcevi lumeşti, monahi ocupaţi cu telefonul şi cu te¬ 
levizorul şi, exact contrariul, în plin Paris sau la Leva- 
llois, iată-1 pe părintele Ambroise, detaşat de toate, dedi¬ 
cându-se cu totul rugăciunii, plin de pace şi de bucurie, 
în ciuda încercărilor şi atacurilor vrăjmaşilor. La doi sau 
trei apropiaţi el le-a relatat această căutare a rugăciunii, 
lacrimile care-i întrerupeau repetarea Prea Dulcelui Nume 

a lui Iisus: «Doamne Iisuse Hristoase, Fiul lui Dumnezeu, 
miluieşte-mă». El a insistat, de asemenea, asupra faptu¬ 
lui că în rugăciune se percep tainele lui Dumnezeu care 
se află mai presus de inteligenţă şi de orice cuvânt. îi plă¬ 
cea să repete ceea ce spuneau Părinţii: «E mai mare lu¬ 
cru de a te curăţi pentru Dumnezeu, decât de a vorbi des¬ 
pre Dumnezeu» şi «Stai în chilia ta şi ea te va învăţa totul». 

Cei care l-au cunoscut pe părintele Ambroise ştiu 
cât de puternică era rugăciunea sa dinaintea lui Dumne¬ 
zeu - fiindcă ei au experiat, au trăit simţământul de a fi 
acoperiţi în chip tainic de rugăciunea sa protectoare. Şi 
câţi oare nu au fost vindecaţi prin puterea rugăciunii 
sale, pentru dragostea sa faţă de Maica Domnului şi de 
sfântul Nectarie. Noi cunoaştem numeroşi oameni atinşi 
de cancer sau de alte boli grave şi care au fost vindecaţi, 
regăsindu-şi, spre binele sufletului lor, sănătatea. 

Noi ştim că Dumnezu i-a vindecat în chip minunat 
pentru rugăciunile slujitorului Său, fiindcă noi am fost 
martori ai neliniştilor lor, a durerii lor şi a dispariţiei 
bolii lor. Noi vom istorisi toate acestea amănunţit într-o 
bună zi. Părintele Ambroise socotea unirea cu Dumne¬ 
zeu, isihasmul, drept cheia, inima istoriei Bisericii. De fie¬ 
care dată când isihasmul renăştea în istoria Bisericii, în¬ 
treaga viaţă duhovnicească înflorea, dogmele erau măr¬ 
turisite, iar creştinii se apropiau mai cu regularitate de 
împărtăşirea cu minunatele Taine. El i-a apreciat şi iubit, 
de-a lungul istoriei Bisericii, pe cei care au fost promo¬ 
tori ai renaşterii isihasmului: Sfântul Grigorie Palama, 
marele arhiepiscop al Tesalonicului, pentru care a făcut 
tot ceea ce i-a stat în putinţă spre a obţine părticele din 
sfintele sale moaşte şi a le depune în biserica de pe bule¬ 
vardul Sevastopol, Sfântul Maxim Mărturisitorul, Sfântul 
Paisie Velicikovski, Sfântul Nicodim Aghioritul şi întrea¬ 
ga mişcare a Kolivazilor. El era un tradiţionalist, dar nu 

în sensul în care el să fi păstrat cu gelozie un patrimo¬ 
niu mort, precum o statuie de sare. 

Dragostea sa faţă de tradiţie, el a dovedit-o prin 
eforturile sale de o viaţă pentru a face ca rugăciunea sa 
să se înalţe ca tămâia înaintea lui Dumnezeu, precum jert¬ 
fa cea de seară. Adevărata tradiţie era în ochii săi, cea a 
celor îndumnezeiţi, cea a sfinţilor care, din generaţie în 
generaţie, experiază Pogorârea Duhului Sfânt... 

Curgând din acelaşi izvor, adică din Sfântul Duh Care 
sălăşluieşte în inima curată, învăţăturile sale erau drep¬ 
te, precum cele ale Părinţilor. întemeiate pe experierea 
Sfântului Duh, aceste învăţături au drept scop de a apă¬ 
ra această experienţă, trăire, pe care ereziile le deformea¬ 
ză. Ele sunt în acelaşi timp şi diferite în măsura în care 
ele contracarează noile erezii care în fiecare epocă isto¬ 
rică alterează şi desfigurează creştinismul. 

învăţăturile patristice 

Lui nu-i plăcea cuvântul „patristic 11 - fiindcă acest 
termen e folosit de către scolaşti pentru a arăta ceea ce 
le este specific Părinţilor Bisericii, de parcă Părinţii ar 
fi avut o altă învăţătură decât a Apostolilor, alta decât 
cea a Sfântului Duh. De fapt, învăţătura, propovăduirea 
şi metoda părintelui Ambroise erau profund călăuzite 
de Părinţii Bisericii care erau pentru el persoane vii şi 
nu autori morţi. 

Părintele Ambroise a alcătuit şi a susţinut nume¬ 
roase cursuri. Unele, mai vechi, sunt din păcate pierdu¬ 
te; în cazul altora s-au păstrat notele- precum cele ale 
cursului cu privire la Sfântul Grigorie de Nyssa. Primele 
sale cursuri au fost alcătuite cu referiri la sinoadele ecu¬ 
menice, apoi la „romanitate“. El oferi mai apoi explicaţii 
cu privire la „păcatul strămoşesc 11 conform tradiţiei orto- 

doxe, arătând pe larg faptul că concepţia juridică a lati¬ 
nilor, de origine augustiniană şi anselmiană, era nu nu¬ 
mai necunoscută Bisericii vechi, dar ea mai oferea şi o 
viziune blasfemiatoare a lui Dumnezeu. Părintele Am- 
broise dădea adesea exemplul traducerii unui verset din 
Psalmul 50: „Ţie Unuia am greşit şi rău înaintea Ta am 
făcut, aşa încât drept eşti Tu întru cuvintele Tale şi 
biruitor când vei judeca Tu“. 

Părintele Ambroise critica traducerea „biruitor când 
vei judeca Tu“, care înseamnă că Dumnezeu îl judecă pe 
păcătos, în timp ce textul foloseşte diateza pasivă, într-o 
manieră cel puţin curioasă. Nu Dumnezeu e Cel Care-1 
judecă şi-l condamnă aici pe păcătos, cum este cazul în 
teologia augustiniană în care nu Dumnezeu Care m-a 
creat incapabil de a face sau a nu face binele - lipsit sau 
privat de har fără de care eu sunt un nimic - mă con¬ 
damnă sau mă răsplăteşte în mod arbitrar. Nu, regele 
David, autorul psalmului, vede cu ochii săi profetici că 
păcătosul este cel care îl judecă pe Dumnezeu şi-i re¬ 
proşează că: „eşti un om aspru, iei ce nu ai pus şi seceri 
ce n-ai semănat" 1) . Dumnezeu nu e un „om aspru", ci ast¬ 
fel îl vede păcătosul, ereticul şi ateul. Tocmai de aceea 
începutul unui comportament corect şi bineplăcut lui 
Dumnezeu (ortopraxie) este acela de a avea o credinţă 
dreaptă despre Dumnezeu (ortodoxie). Ceea ce vrea să 
spună părintele Ambroise e faptul că noi, nu numai că 
îl judecăm pe Dumnezeu când vrem noi, fiecare în chip 
individual, reducându-L la concepţiile noastre omeneşti 
atât de false şi de înguste, dar şi că există teologii false 
care-L judecă pe Dumnezeu prezentându-L ca pe un ade¬ 
vărat tiran care crează un foc pentru a i tortura pe cei 
ce nu L-au cunoscut fiindcă El nu. a vrut să fie cunoscut 


>) Lc. 19,21. 

de aceştia. Acestei grozave noţiuni despre iad, părintele 
Ambroise îi opune învăţătura luminoasă a Sfântului Isaac 
Şirul care experiase în chip duhovnicesc cele despre care 
Domnul ne vorbeşte în Evanghelie. Ori, ce spune Evan¬ 
ghelia? Ea vorbeşte despre un foc care nu se stinge de 
fel. Dacă iadul ar fi creat de Dumnezeu - un Dumnezeu 
desigur crud - el putea să dispară într-o bună zi, nimic 
din cele create nefiind veşnice prin fire. Dacă este cu ade¬ 
vărat de nestins, aceasta înseamnă, după Sfântul Isaac, 
că iadul nu a fost creat de Dumnezeu - întreaga scolas¬ 
tică este aici respinsă. Iadul este focul iubirii lui Dumne¬ 
zeu aşa cum i se înfăţişează celui care-L urăşte pe Dum¬ 
nezeu şi îşi urăşte şi fraţii. Acest foc necreat al iubirii 
divine, de fapt, pentru cel care-L iubeşte Dumnezeu este 
răcoare, băutură, hrană şi odihnă; pentru cel care-L res¬ 
pinge este o tortură insuportabilă. Dumnezeu nu suprimă 
iadul fiindcă el nu violează voinţa creaturii Sale, care în 
mod liber îl poate refuza. Exemplul ne este oferit chiar 
de parabola fiului risipitor din Evanghelia după Luca: 
tatăl iubitor, la sfârşitul parabolei îl roagă pe fiul său cel 
dintâi să binevoiască a intra întru bucuria praznicului, 
dar acest fiu al său refuză. Dumnezeu îi invită pe toţi 
oamenii să intre în Rai, dar El nu obligă pe nimeni. 

Părintele Ambroise ia aici pilda Frumoasei şi Bes¬ 
tiei, deşi, sincer, dragostea Bestiei este insuportabilă pen¬ 
tru Frumoasa fată care nu poate iubi Bestia, adăugând 
că nici un exemplu nu dă socoteală faţă de aceste stări 
sufleteşti. Egoismul nostru ne închide în iadul nostru; 
dragostea de Dumnezeu şi de aproapele ne deschid Dum¬ 
nezeului iubirii. 

Cursurile susţinute de părintele Ambroise erau ur¬ 
mărite cu asiduitate, iar participanţii se umpleau adesea 
de bucurie însuşindu-şi aceste învăţături care, departe 

de a avea o notă didactică şi seacă, descopereau como¬ 
rile credinţei. Părintele Ambroise insistă asupra necesi¬ 
tăţii unei credinţe întemeiate pe sfinţii părinţi şi sinoa¬ 
dele ecumenice, pe sinaxare şi pe sfintele slujbe. El nu 
acceptă ideea că ar putea exista o credinţă, separată de 
dogmă sau de gânditori în cadrul Bisericii, ori de filozofi 
care fac speculaţii cu privire la dogme: noţiunea însăşi de 
teologumene, de opinii teologice, i se părea antiortodoxă. 

în „La Lumiere du Thabor“ (Lumina Taborului), vorbind 
de Yannaras, el a vorbit limpede ceea ce credea el des¬ 
pre „gânditori 1 şi despre cei ce încercau să pătrundă în 
domeniul teologiei fără să-şi curăţească inimile: Toţi cei 
ce au voit să se atingă de taina teologiei fără să urmeze 
calea trasată de Sfinţii Părinţi, curăţire, iluminare, în- 
dumnezeire au făcut teologie cu elemente filozofice şi fi¬ 
lozofii cu elemente teologice, de la arta profană, la su¬ 
biectul religios, aşa cum spunea L. Uspenski, cu privire 
la arta Renaşterii. Ei s-au îndepărtat în labirintul erezi¬ 
ilor, antrenând cu ei o mulţime de suflete pentru care 
Hristos e mort. Unii ca aceştia sunt astăzi neortodocşii 
şi teoreticianul lui Hristos Yannaras care au repus în dis¬ 
cuţie vechea erezie nicolaită ". Invers, dacă ar fi combă¬ 
tut maladia lui „în ceea ce mă priveşte", în probleme de 
dogmă şi de credinţă, ar fi fost străin de orice prezen¬ 
tare „şcolară" sau „conservatoare" a credinţei. Să dăm 
alte trei exemple. 

a) A prezenta Ortodoxia drept „Biserica celor şapte 
sinoade ecumenice" i se părea un lucru greşit, întrucât 
sinodul din 879-880 trebuia să fie socotit drept al VIII- 
lea sinod ecumenic, având toate atributele în acest sens. 
Un sinod ecumenic, de fapt, este în mod normal convocat 
de către împărat - în cadrul imperiului roman creştin - 

■* La Lumiere du Tliabor, 27, 1990, p. 102103 

pentru a rezolva o problemă de credinţă; el confirmă 
sinoadele ecumenice precedente, iar hotărârile sale sunt 
acceptate de cele cinci patriarhii şi, în ultimă instanţă, 
de către conştiinţa Bisericii. Toate aceste criterii se aplică 
celui de al VIIMea sinod ecumenic care, reunit la Con- 
stantinopole de către instanţa imperială, a reafirmat îm¬ 
potriva ereticilor „pro filioque", imuabilitatea simbolu¬ 
lui de credinţă (Crezul) şi a iniţiat canoane care interzi¬ 
ceau orice fel de superioritate a vechii Rome asupra ce¬ 
lei noi. Acest sinod, în plus, a proclamat drept al VlI-lea 
sinod ecumenic, sinodul general precedent, cel al icoane¬ 
lor şi a primit confirmarea hotărârilor sale prin trimişii 
tuturor patriarhiilor, inclusiv emisarilor papei Ioan al 
VlI-lea al Romei şi mai apoi, confirmat de către conştiin¬ 
ţa Bisericii. Precum Marcul Efeseanul o face în a sa „Măr¬ 
turisire de credinţă", ortodocşii sunt îndemnaţi să cin¬ 
stească cum se cuvine cel de al VllI-lea sinod ecumenic. 

b) Părintele Ambroise nu accepta expresia „pe vre¬ 
mea Bisericii nedespărţite, Biserica lui Hristos fiind prin 
natura ei, nedespărţită. Te poţi despărţi de biserică, spu¬ 
nea el, dar nu o poţi diviza. Trupul lui Hristos nu poate 
fi despărţit, divizat. 

c) încă şi mai important era faptul că el mărturisea 
că Cuvântul „asarkos" - fără de trup, era Cel Ce s-a făcut 
cunoscut profeţilor, şi că „Cel vechi de zile“ de Care vor¬ 
beşte proorocul Daniel era Hristos. Bazându-se pe stu¬ 
diul patristic al Vechiului Testament, părintele Ambroise 
nu socotea drept ortodoxă reprezentarea Tatălui în icoa¬ 
nele cu Sfânta Treime. O astfel de reprezentare este, de 
fapt, contrară sinodului de la Niceea II, care a explicat 
toate motivele şi raţiunile venerării icoanelor. Conform 
celor afirmate de acest sinod, reprezentările lui Dumne¬ 
zeu erau interzise în Vechiul Testament, deoarece, după 

însăşi litera textului biblic, poporul nu-L văzuse pe Dum¬ 
nezeul Cel nevăzut pe munte. Or, imaginile au devenit 
necesare din momentul în care Dumnezeu S-a făcut om 
şi văzut spre a ne mântui. întrucât Dumnezeu Cuvântul 
S-a întrupat, noi îl reprezentăm, dar noi nu reprezentăm 
în chip direct nici pe Dumnezeu Tatăl, nici pe Duhul Sfânt, 
Care nu S-a întrupat. 

Atunci când îi spuneai părintelui Ambroise că cuta¬ 
re Părinte nu respectase, la un anume punct dogmatic 
acelaşi limbaj ca ceilalţi, el răspundea cam aşa: „Dar 
Biserica aşa a hotărât! Ce căutăm noi la slujbe? Ce spu¬ 
nem noi în rugăciunile noastre? Biserica nu ne îndeam¬ 
nă să spunem lucruri neadevărate". Astfel urma el inter¬ 
pretarea pe care o dau toate slujbele Bisericii cu privire 
la „Cel vechi de zile." La fel, el socotea drept eretică 
ideea că slujba Schimbării la Faţă care cuprinde întrea¬ 
ga dogmatică a Bisericii cu privire la lumina necreată, 
ar putea conţine „lirism poetic" şi nu adevărul cel mai 
curat exprimat în cuvinte create. Ceea ce cântăm noi la 
slujbă, repeta adesea părintele Ambroise, cuprinde în¬ 
treaga noastră teologie. El adăuga faptul că aceste imne 
reprezentau tot ceea ce putea fi mai frumos, poeme inega¬ 
labile, vârfuri ale culturii. îi venera ca pe nişte noi Părinţi 
ai Bisericii pe sfinţii Fotie, Grigorie Palama şi Marcu din 
Efes. Părintele Ambroise critica ignoranţa autorilor care 
vorbeau de „palamism", de parcă sfântul Grigorie Pala¬ 
ma ar fi apărat o altă doctrină decât credinţa aposto¬ 
lilor, o altă spiritualitate decât cea a Bibliei. „Noi nu avem, 
spunea el, vasilism şi nici hrisostomism în Biserică". 

în toate acestea părintele Ambroise urma cu cre¬ 
dinţă „Synodiconul" Ortodoxiei care nu admite nici o 
ruptură sau divizare înlăuntrul cetei Părinţilor şi care 
revendică pomenirea veşnică „a sfântului Grigorie Pala- 

ma s-a dovedit prin cuvintele şi faptele sale, tovarăşul şi 
fratele tuturor Părinţilor, aliatul lor în lupte şi prieten 
apropiat". 

Părintele Ambroise nu înţelegea că ar putea exista 
o teologie scalară: pentru el teologia era nedespărţită de 
viaţă, de asceză, de Biserica lui Hristos - era, aşa cum 
afirma unul dintre prietenii noştri - curăţirea, ilumina¬ 
rea, îndumnezeirea. 

Descoperirea Greciei şi a Sfântului Nectarie 

Născut în Smirna şi crescut la Marsilia de către o 
mamă care nu vorbea altă limbă în afară de greacă, 
părintele Ambroise iubea desigur Grecia, dar, din prici¬ 
na circumstanţelor, a războiului, a sărăciei care l-a în¬ 
soţit mereu şi pretutindenea, nu s-a putut duce acolo 
decât în anii 1960. Şi tocmai atunci l-a descoperit pe 
sfântul Nectarie. 

Datorită lui Nectarie Stofaţi şi a câtova alţi prieteni 
el făcu călătoria în Grecia, vizitând mai ales la Eghina 
mica mânăstire de maici „Sfânta Treime" unde vieţuise 
sfântul Nectarie şi unde se află moaştle sale. „Viaţa Sfân¬ 
tului Nectarie" povesteşte exact cum l-a descoperit pă¬ 
rintele Ambroise pe sfânt. După ce a povestit cum el şi 
tovarăşii săi de călătorie au asistat la o minune săvârşită 
de sfântul Nectarie şi după ce a ascultat proslăvirea mi¬ 
nunilor sfântului, părintele Ambroise precizează: „Ceea 
ce ni se dă să vedem şi să auzim ne face să dorim cu ar¬ 
doare să mergem în Eghina spre a ne închina la moaş¬ 
tele şi la mormântul sfântului şi a da slavă, prin el, Dum¬ 
nezeului creştinilor care a făcut omul cu puţin inferior 
lui Dumnezeu, spre a-1 cita pe psalmist...". 

în ciuda acestei dorinţe arzătoare, pelerinajul la 
Eghina nu a avut loc decât un an mai târziu: „în august 

1961, însoţit de un prieten care-i poartă numele, am 
făcut pelerinajul la Eghina şi ne am întors amândoi 
acasă plini de binecuvântări cereşti". 

Pe lângă această mărturie, trebuie să adăugăm ceea 
ce ne-a relatat Ana Margareta, una dintre pelerinele ven¬ 
ite din Franţa împreună cu părintele Ambroise pentru 
a-1 vizita pe sfântul Nectarie. Ea îşi pierduse simţul miro¬ 
sului de ani de zile. Atunci când călătorii ajunseră la mâ- 
nătirea sfântului Nectarie, o mireasmă blândă şi foarte 
plăcută ca o adiere de vânt parfumată, umplu mănăsti¬ 
rea. Monahiile explicară faptul că acest fenomen se pro¬ 
ducea atunci când sfântul îşi simpatiza în mod deosebit 
oaspeţii. 

Ana Margareta simţi mireasma sfântului şi mirosul 
îi reveni din ziua aceea. Această mireasmă de parfum du¬ 
hovnicesc era ca un semn al prieteniei sfântului Necta¬ 
rie faţă de ortodocşii francezi. Monahiile propuseră atunci 
să-i dea părintelui Ambroise părticele din moaştele sfân¬ 
tului. Părintele Ambroise care nu avea pentru moment 
ceea ce îi trebuia pentru a scoate câteva părticele din 
trupul sfântului, reveni în anul următor şi aduse acele 
fragmente din sfintele moaşte care se află acum în bis¬ 
erica din bulevardul Sevastopol, unde, de asemenea, se 
găseşte şi biblia franceză a sfântului Nectarie. 

Părintele Ambroise îl iubea mult pe sfântul Nec¬ 
tarie. în fiecare an, la sărbătorirea praznicului Sfântului, 
pe data de 9, 22 noiembrie, el frământa cele cinci pâini 
ale Litiei şi făcea totul pentru ca slujba să fie cât mai fru¬ 
moasă cu putinţă. în predicile sale referitoare la sfântul 
Nectarie el amintea cuvintele psalmistului: „Fericiţi cei 
ce au vreo rudă în Ierusalim", spunând că noi avem 
această fericire de a avea în Ierusalimul cel de Sus un 
părinte iubitor, pe sfântul nostru Nectarie. El punea ac- 

centul pe încercările pe care le pătimise sfântul, pe ru¬ 
găciunea care pururea se afla în inima sa, chiar şi în 
timpul somnului şi povestea şi anumite glume ştiute de 
la monahiile care-1 cunoscuseră pe sfântul Nectarie. Iat-o 
pe cea a tinerei Nectaria care, după ce îl auzise pe sfânt 
spunând în cursul unei predici că „Dumnezeu nu e de¬ 
parte de noi, dacă noi întindem mâna îl putem atinge “, 
s-a dus în biserică spre a întinde mâna la icoana lui Hris- 
tos, spunând: „Dacă e adevărat, ia-mă de mână Doamne! 1 . 
Hristos îi ascultă dorinţa, mâna din icoană o prinse pe 
a ei, iar tânăra fată începu să strige de uimire! 

în Eghina părintele Ambroise o vizită de mai multe 
ori pe maica Magdalena, o veche ucenică a sfântului Nec¬ 
tarie care vieţuia pustniceşte pe muntele aflat deasupra 
mânăstirii. Din nefericire, el nu băgă în seamă faptul că 
la câteva sute de metri de portul Eghina vieţuia un alt 
om sfânt, părintele Ieronim, ale cărui ucenice, fiice du¬ 
hovniceşti cu totul remarcabile, avea să le cunoască mai 
târziu: maica Eupraxia cea vârstnică, maica Eupraxia cea 
tânără, maica Nectaria de Choropi şi sora sa Maria, care, 
cu toatele „se aşezaseră la picioarele Mântuitorului pen¬ 
tru a-i asculta cuvintele", lăsând de o parte grijile lumii, 
pentru a-şi asuma frumoasa grijă a rugăciunii. Tot în 
Grecia, părintele Ambroise a cunoscut şi numeroase alte 
figuri luminoase, precum părintele Filotei Zervakos 
care-1 cunoscuse pe sfântul Nectarie şi care, deşi era cu 
totul sub ascultarea bisericii naţionale, nu înceta să cea¬ 
ră revenirea la calendarul Părinţilor. El îi recomandă 
părintelui Ambroise să boteze cât mai mulţi eterodocşi 
cu putinţă, adică pe cei ce credeau din toată inima lor !) . 
„Tot ce-Mi dă Tatăl, va veni la Mine" 2) . El făcu cunoştinţă 
cu ruda maicii Irina din Oinussa, adică cu maica Maria 


>) Fapte 8,37; 2 ) Ioan 6,37; 

din Oinussa şi cu mănăstirea sa, a cărei istorie este atât 
de aparte. Tatăl, fiind bolnav de cancer, fiica sa, Irina, 
se reculese într-o bună zi cu tot sufletul şi-L imploră pe 
Dumnezeu să-i dea ei boala tatălui său pentru a-i îngă¬ 
dui acestuia să o crească pe sora ei mai mică. Dumnezeu 
îi primi rugăciunea şi un cancer identic cu cel al tatălui 
ei se declanşă la tânăra fată, spre uimirea medicilor. Din 
acel moment întreaga viaţă a familiei se schimbă. Deja 
evlavioasă, această familie îşi puse toată nădejdea în 
singurul nostru Mântuitor, Domnul nostru Iisus Hristos. 

Irina vieţuia retrasă în casa ei şi primi, cu câteva luni 
înainte de plecarea sa la cele sfinte, schima monahală. 
Casa familiei, luxoasă, se transformă în mănăstire. Mama 
ei, actuala maică Maria de Oinussa amenajă într-însa un 
paraclis. Apoi, în urma poveţelor părintelui Ieronim din 
Eghina, părintele lor duhovnicesc, tatăl şi mama Irinei 
hotărâră să întemeieze o mănăstire în insula care era 
leagănul familiei lor, şi unde, se spune, Sfântul Apostol 
Pavel debarcase, pe când se îndrepta spre Ierusalim !) . 

Tatăl ajunse monah sub numele de Xenofon şi fu 
hirotonit preot; mama e actuala egumenă a mănăstirii, 
închinată Buneivestiri a Maicii lui Dumnezeu. Cât despre 
maica Irina, care a murit înainte ca mănăstirea să se fi 
construit, trupul său rămas intact se odihneşte acum în 
inima mănăstirii, în mormântul ctitorilor, aşteptând o 
slăvită înviere. 

Părintele Ambroise îl întâlni, de asemenea, pe Fotie 
Kontoglu, iconograful care a regăsit tradiţia ascetică şi 
spirituală a picturii liturgice şi care protesta pe atunci 
împotriva începuturilor ecumenismului şi a lui Atenagora, 
pe care-1 socotea eretic. La aceste nume pe care le-am 
pomenit mai înainte, ar trebui să adăugăm o mulţime 

O Fapte 20,1.; 

de figuri duhovniceşti a căror viaţă o vom istorisi mai 
pe larg într-o bună zi - şi a căror amintire alimenta 
viaţa şi propovăduirea părintelui Ambroise. 

Să dăm un singur exemplu: un preot, părintele Paul, 
care, după ce a binecuvântat cu apă de mare barca unui 
pescar, apoi, după ce a băut puţin din apa binecuvântată 
şi întinzându-i acestuia găleata pentru a bea şi el după 
obicei, rămase uimit observând că acesta din urmă nu 
luase în seamă faptul că apa de mare devenise dulce 
după binecuvântare. Adică, faptul că, se petrecuse o 
minune, neluată în seamă ca atare. 

Tot în anii aceştia, el i-a descoperit pe cei numiţi în 
derâdere - fiindcă sunt pe cât de detestaţi, pe atât de 
temuţi în cuceririle moderniste şi ecumeniste - bătrânii 
calendarişti. Aceşti „palaioemerologitari“ reprezentau, 
de fapt, forţa vie, duhovnicească, mărturisitoare a Bise¬ 
ricii greceşti în refuzul său faţă de modernism, adică 
mişcarea de reformă a Ortodoxiei începută prin Enci¬ 
clica din 1920 - şi care vrea să se constituie într-o 
religie mondială care nu are nici cea mai mică urmă de 
credinţă ortodoxă. 

Părintele Ambroise a cunoscut numeroase figuri re¬ 
marcabile printre aceşti „bătrâni calendarişti" pe care-i 
iubea profund şi pe care-i vedea în unitatea lor, dincolo 
de greutăţile luptei lor, drept mărturisitori contempo¬ 
rani ai credinţei ortodoxe, ca pe nişte oiţe care nu ascul¬ 
tă decât glasul Dumnezeu-Omului Hristos Carele este cu 
adevărat „piatră de poticnire" ieri şi azi şi în vecii vecilor. 
Pentru a nu-i pomeni decât pe cei adormiţi întru Dom¬ 
nul, cum am putea uita figura mitropolitului Calist al 
Corintului, taumaturgul, care alunga demonii cu rugăciu¬ 
nile sale şi a cărui viaţă pare a fi ruptă dintr-un Pateric 

') Ioan 10,5-6. 

al Părinţilor pustnici. La ei, părintele Ambroise a aflat 
ceea ce n-a găsit nicăieri: unirea dintre viaţa duhov¬ 
nicească şi mărturisirea de credinţă, al cărei model l-a 
reprezentat Sfântul Nectarie. 


Adormirea întru Domnul a unui om al lui Dumnezeu 

Adormirea întru Domnul a părintelui Ambroise a 
fost un mare semn prin simplitatea sa. El şi-a cunoscut 
moartea mai dinainte, i-a anunţat-o celui căruia i se 
spovedea cu câteva zile înaintea plecării sale la cele 
sfinte, descriind chiar şi un amănunt al ceremoniei fu¬ 
nerare: el îi văzuse în vis pe preoţii bisericii purtându-i 
sicriul pe umeri. 

Acest lucru era cu neputinţă (în Franţa sicriile sunt 
purtate de oameni anume angajaţi de pompele funebre) 
şi totuşi părintele nu a acordat nici o atenţie acestui 
lucru. 

După moartea părintelui Ambroise, cei de la pom¬ 
pele funebre declarară că le era cu neputinţă ca pentru 
data înmormântării să aibă disponibil vreun om desti¬ 
nat să poarte sicriul şi propuseseră ca cei apropiaţi pă¬ 
rintelui Ambroise să facă acest lucru. S-a înţeles atunci 
că profeţia părintelui Ambroise avea să se împlinească. 

Şi multe alte lucruri anunţate de el aveau să se împli¬ 
nească. în bisericuţa pe care o închinase, la Paris, Sfin¬ 
tei Treimi şi Sfântului Nectarie, veni pentru ultima oară 
cu ocazia praznicului de Crăciun, pe data de 24 decem¬ 
brie 1991 - 6 ianuarie 1992. El rosti pentru numeroşii 
credincioşi veniţi o ultimă predică. Una dintre persoa¬ 
nele prezente la slujbă care avea la ea o mică fotografie 
reprezentându-1 pe Sfântul Nectarie ţinându-şi ultima sa 

predică, cugetă: „Cât de mult seamănă părintele Ambro- 
ise astăzi cu această fotografie a Sfântului Nectarie“ 

Şi la foarte scurt timp după aceea, pe data de 1/14 
ianuarie 1992, părintele Ambroise îşi dădu duhul în 
mâinile lui Hristos, singur, la spital, cerându-le în ajun, 
fiilor săi duhovniceşti ca nimeni să nu vină să-l vadă în 
dimineaţa zilei următoare. 

Aşa cum avea să sublinieze peste puţin timp P.S. 
Fotie, episcop de Lyon, în predica sa din ziua înmor¬ 
mântării, părintele Ambroise îi spusese fiecăruia ceea ce 
avusese să-i spună. Cine nu ar fi dorit ca în ziua punerii 
sale în sicriu să se afle la capul celui ce dormea cu atâta 
pace spre a-i vedea frumosul chip adormit dând măr¬ 
turie asupra faptului că, odată trecută poarta acestei 
vieţi, el îl văzuse pe Domnul şi nu moartea, după cuvân¬ 
tul Evangheliei: „Cel ce crede în Mine va trăi chiar dacă 
va muri; şi cel ce vieţuieşte şi crede în Mine nu va muri 
în veac“. 

De fapt, cel ce adoarme întru Domnul nu vede moar¬ 
tea, chipul ipostatic al morţii, adică diavolul; ci unul ca 
acesta îl vede pe Domnul nostru Iisus Hristos, biruitorul 
morţii. Ceremonia funerară a avut loc în Biserica Sfânta 
Treime - Sfântul Nectarie. 

P.S. Fotie spuse acestea în omilia sa: „Fie ca Bunul 
Dumnezeu să ne facă să mărturisim Evanghelia lui Hris¬ 
tos, de a fi pururea tari în credinţa părinţilor pentru 
care Sfântul Apostol a pătimit şi a luptat şi pentru care, 
la rândul său, părintele Ambroise a pătimit şi a luptat şi 
să ne bucurăm, în ciuda întristării ce o suferim cu toţii, 
de învierea ce va să fie. 

Fiindcă ştim că, dinaintea tronului lui Dumnezeu, 
părintele Ambroise se va ruga pentru mântuirea sufle¬ 
telor noastre şi că El va mijloci pentru cei ce vor fi fost 

credincioşi Bisericii Ortodoxe. Hristos a înviat! Hristos a 
înviat! Hristos a înviat! Mai apoi procesiunea pleacă spre 
cimitirul din Lallois unde sicriul fu purtat de către pre¬ 
oţi ca în visul părintelui Ambroise. 

Fiecare se duse apoi, după rugăciuni, să arunce trei 
mâini de pământ peste sicriu, dar îi veni greu fiecăruia 
dintre cei prezenţi să se despartă, să plece din acel colţ 
de pământ care i se pare de acum a fi binecuvântat. Pă¬ 
rintele Ambroise se odihneşte la câţiva metri doar de 
chilia formată din două cămeruţe în care îşi petrecuse 
ultimii 14 ani de viaţă. Timp de 40 de zile Sfânta Litur¬ 
ghie fu slujită în biserica Sfânta Treime - Sfântul Nec¬ 
tarie, timp în care şi în Grecia, mai multe mânăstiri păs¬ 
traseră acelaşi tipic. 

în cea de-a 40-a zi, numeroşi fură cei ce se adunară 
din nou spre a se ruga pentru cel adormit, după obiceiul 
străbun; în special părintele Nectarie din Toulouse, pă¬ 
rintele Dorotei de la mănăstirea Maicii Domnului din 
Liossia, în Atica... Toţi cei prezenţi avură acelaşi senti¬ 
ment de pace şi de bucurie care domnise şi în timpul 
înmormântării. 

Troparul pascal, cântul învierii veneau pe buzele 
tuturor în chip spontan. Credinţa ortodoxă este întru 
totul evanghelică. Doar în Biserica Ortodoxă este cu pu¬ 
tinţă să trăieşti în chip absolut Evanghelia şi pe Hristos, 
Dumnezeu adevărat şi om adevărat, măsura absolută a 
tuturor lucrurilor. 

De câte ori un om se îndreaptă către Hristos, mira¬ 
colul Evangheliei, al cooperării harului lui Dumnezeu cu 
libertatea umană se împlineşte. Părintele Ambroise e 
doar o verigă din acest lung lanţ. Prin excepţionala sa 
asceză, unică în vremea noastră, el şi-a dăruit cu ade¬ 
vărat sângele său şi a primit Duh. Fie ca pomenirea sa 

să fie veşnică, iar binecuvântarea sa să fie peste cei ce 
l-au cunoscut, precum şi a celor care, deşi nu l-au cunos¬ 
cut, vor crede în umila noastră mărturie. 

Să încheiem aşa cum i-ar fi plăcut şi lui s-o facem, 
el care spunea aceste cuvinte de încheiere a tuturor slu¬ 
jbelor ortodoxe, având pe buzele sale mierea dreptei 
credinţe: 

“Pentru rugăciunile sfinţilor Părinţilor noştri, 
Doamne Iisuse Hristoase, Dumnezeul nostru, milu- 
ieşte-ne pre noi! Amin!“ 

Părintele Patrie Ranson 

ACATISTUL 
SFÂNTULUI NECTARIE 
TAUMATURGUL 

(9 noiembrie) 


în Numele Tatălui şi al Fiului şi al Sfântului Duh, 
Amin. 

Slavă Ţie Dumnezeul nostru, Slavă Ţie! 

împărate Ceresc, Mângâietorule, Duhul adevă¬ 
rului, care pretutindeni eşti şi toate le împlineşti, 
Vistierul bunătăţilor şi Dătătorule de viaţă, vino şi 
Te sălăşluieşte întru noi şi ne curăţeşte pe noi de 
toată necurăţia şi mântuieşte, Bunule, sufletele 
noastre. 

Sfinte Dumnezeule, Sfinte tare, Sfinte fără de 
moarte, miluieşte-ne pe noi! 

Sfinte Dumnezeule, Sfinte tare, Sfinte fără de 
moarte, miluieşte-ne pe noi! 

Sfinte Dumnezeule, Sfinte tare, Sfinte fără de 
moarte, miluieşte-ne pe noi! 

Slavă Tatălui şi Fiului şi Sfântului Duh şi acum şi pu¬ 
rurea şi în vecii vecilor. Amin! 

Preasfântă Treime, miluieşte-ne pe noi. Doam¬ 
ne, curăţeşte păcatele noastre. Stăpâne, iartă fără¬ 
delegile noastre. Sfinte, cercetează şi vindecă ne¬ 
putinţele noastre pentru Numele Tău. 

Doamne miluieşte, Doamne miluieşte, Doamne milu- 
ieşte. Slavă Tatălui şi Fiului şi Sfântului Duh şi acum şi 
pururea şi în vecii vecilor. Amin! 

Tatăl nostru, care eşti în ceruri, sfinţească-se 
Numele Tău, vie împărăţia Ta, fie voia Ta, precum 
în cer şi pe pământ. Pâinea noastră cea spre fiinţă 
dă-ne-o nouă astăzi şi ne iartă nouă greşelile noas¬ 
tre, precum şi noi iertăm greşiţilor noştri. Şi nu ne 
duce pe noi în ispită, ci ne izbăveşte de cel rău. 

Pentru rugăciunile Sfinţilor Părinţilor noştri, Doam¬ 
ne Iisuse Hristoase, Fiul lui Dumnezeu, miluieşte-ne pe 
noi. Amin! 

Miluieşte-ne pe noi, Doamne, miluieşte-ne pe 
noi, că nepricepându-ne de nici un răspuns, aceas¬ 
tă rugăciune aducem Ţie, ca Unui Stăpân, noi păcă¬ 
toşii robii Tăi, miluieşte-ne pe noi. 

Slavă Tatălui şi Fiului şi Sfântului Duh 

Doamne, miluieşte-ne pe noi, că întru Tine am 
nădăjduit, nu Te mânia pe noi foarte, nici pomeni 
fărădelegile noastre, ci caută şi acum ca un mi¬ 
lostiv, şi ne izbăveşte pe noi de vrăjmaşii noştri, că 
Tu eşti Dumnezeul nostru, şi noi suntem poporul 
Tău, toţi lucrul mâinilor Tale şi Numele Tău che¬ 
măm. 

Şi acum şi pururea şi în vecii vecilor. Amin. 

Uşa milostivirii deschide-o nouă, binecuvântată 
Născătoare de Dumnezeu Fecioară, ca să nu pierim 
cei ce nădăjduim întru Tine, ci să ne mântuim prin 
Tine din nevoi, că Tu eşti mântuirea neamului 
creştinesc. 

Doamne miluieşte (de 12 ori). Slavă... Şi acum... 

CREZUL 

C red întru unul Dumnezeu, Tatăl atotţiitorul, 
Făcătorul cerului şi al pământului, văzute¬ 
lor tuturor şi nevăzutelor. 

Si întru unul Domn Iisus Hristos, Fiul lui Dum¬ 
nezeu, Unul-Născut, care din Tatăl S-a născut mai 
înainte de toţi vecii; Lumină din Lumină, Dumne¬ 
zeu adevărat din Dumnezeu adevărat, născut, iar 
nu făcut; Cel de o fiinţă cu Tatăl, prin Care toate 
s-au făcut. Care pentru noi oamenii şi pentru a 
noastră mântuire, S-a pogorât din ceruri şi S-a în¬ 
trupat de la Duhul Sfânt şi din Maria Fecioara şi 
S-a făcut om. Şi S-a răstignit pentru noi în zilele lui 
Ponţiu Pilat, şi a pătimit şi S-a îngropat. Şi a înviat 
a treia zi, după Scripturi. Şi s-a suit la ceruri şi 

sade de-a dreapta Tatălui. Şi iarăşi va să vină cu 
slavă, să judece viii şi morţii, a Cărui împărăţie nu 
va avea sfârşit. 

Şi întru Duhul Sfânt, Domnul de viaţă făcătorul, 
Care din Tatăl purcede, Cel ce împreună cu Tatăl şi 
cu Fiul este închinat şi slăvit, Care a grăit prin Pro¬ 
oroci. 

întru una, sfântă, sobornicească şi apostoleas- 
că Biserică. Mărturisesc un Botez întru iertarea 
păcatelor. Aştept învierea morţilor. Şi viaţa veacu¬ 
lui ce va să fie. Amin. 

Condacele şi Icoasele 
Condacul 1 

P e steaua cea nou strălucitoare a Ortodoxiei, 
pe al Bisericii nou zid de apărare, cu bucu¬ 
rie în inimi să îl lăudăm. Slăvit fiind de lucrarea 
Duhului, Izvorăşte tămăduiri şi har bogat, Pentru 
aceea îi strigăm, bucură-te, Părinte Nectarie. 

Icosul 1 

O m purtător al bucuriilor celor cereşti, te-ai 
arătat în lume Nectarie, arhiereule al lui 
Hristos, în viaţă neprihănită petrecând, drept, cu¬ 
vios şi de Dumnezeu inspirat, în toate dăruit; pen¬ 
tru aceasta şi de la noi auzi unele ca acestea: 

Bucură-te, cel prin care se înalţă cei credin¬ 
cioşi; 

Bucură-te, cel prin care sunt risipiţi cei duşmă¬ 
noşi; 

Bucură-te, vas aurit al înţelepciunii; 

Bucură-te, cel prin care se învinge răutatea 
lumii; 

Bucură-te, locaş al sfinţeniei şi al lucrării 
cereşti; 

Bucură-te, carte dumnezeiască a noii cetăţi în¬ 
gereşti; 

Bucură-te, cel care pe deplin Sfânt te-ai arătat; 
Bucură-te, cel care de cele materiale te-ai le¬ 
pădat; 

Bucură-te, a credinţei răsplată strălucitoare; 
Bucură-te, mijlocitor al harului cucernic şi tare; 
Bucură-te, cel prin care Biserica se slăveşte; 
Bucură-te, cel prin care insula Eghina se vese¬ 
leşte; 

Bucură-te, Părinte Nectarie. 

Condacul al 2-lea 

Î nţelepciune având, încă din tinereţe, de raza 
cea dumnezeiască ţi-ai luminat sufletul şi 
strălucirii poruncilor celor sfinte ai urmat, Cuvi¬ 
oase. De aceea, în virtuţi înaintând, de mic copil ai 
cântat lui Hristos: Aliluia! 

Icosul al 2-lea 

M ergând în oraşul Sfântului Constantin, ai 
avut frica de Dumnezeu ca îndrumător şi 
cercetarea celor sfinte ca apărător. De aceea, hră- 
nindu-te din înţelepciunea cea dumnezeiască, pe 
cei pe care cu cuvântul tău i-ai umplut de bucurie 
sfântă, îi auzi strigând unele ca acestea: 

Bucură-te, viţă a veşniciei; 

Bucura te, nectar al ambroziei; 

Bucură-te, că de Mântuitorul ne-ai fost trimis 
vindecător luminat; 

Bucură-te, că Părinţilor celor din vechime ai 
urmat; 

Bucură-te, piatra cea nouă a zidirii cugetătoare; 

Bucură-te, cunună nou împletită, a Bisericii 
drept măritoare; 

Bucură-te, cel ce te-ai arătat ca un trandafir 
proaspăt înflorit; 

Bucură-te, cel ce de Dumnezeu ai fost dăruit; 

Bucură-te, steaua cea nouă a credinţei popo¬ 
rului; 

Bucură-te, cel ce străluceşti în slava Creato¬ 
rului; 

Bucură-te, bunule chivernisitor al poruncilor 
cereşti; 

Bucură-te, chip al slăvitelor virtuţi îngereşti; 

Bucură-te Părinte Nectarie. 

Condacul al 3-lea 

S lăvită înţelepciune ai căutat-o şi ţi-ai dorit-o 
din tinereţile tale, şi pe Hristos L-ai rugat cu 
lacrimi fierbinţi ca să te împodobească cu înalta ei 
frumuseţe. Pentru aceea Nectarie, cu credinţă şi 
plecăciune strigi către Domnul: Aliluia! 

Icosul al 3-lea 

S -a bucurat sufletul tău, ca oarecând al ma¬ 
rilor Părinţi, Vasile şi Grigorie, mergând la 
Atena să dobândeşti învăţătura cea folositoare. 

Pentru aceea, cu bucurie îţi strigăm unele ca 
acestea: 

Bucură-te, fiu al luminii celei cereşti; 

Bucură-te, vlăstar al evlaviei celei îngereşti; 

Bucură-te, cel ce ai fugit de amăgirile cele lu¬ 
meşti; 

Bucură-te, că cele spre îndumnezeire n-ai în¬ 
cetat să doreşti; 

Bucură-te, minte purtătoare de Dumnezeu, pli¬ 
nă de înţelesuri divine; 

Bucură-te, cărbune al dumnezeiescului Duh, fo¬ 
cul aprins al cugetării creştine; 

Bucură-te, cel ce viaţă fără de pată ai trăit; 

Bucură-te, cel ce înşelăciunea lui Veliar ai zdro¬ 
bit; 

Bucură-te, cel ce ai deschis uşa sufletului, iu¬ 
birii lui Hristos; 

Bucură-te, cel în care a înflorit săvârşirea bine¬ 
lui luminos; 

Bucură-te, sprijinul cel tare al celor credincioşi; 

Bucură-te, săgeată de mult plâns a celor duşmă¬ 
noşi; 

Bucură-te Părinte Nectarie! 

Condacul al 4-lea 

A vând în tine râvna cea dumnezeiască a 
Cuvioşilor Părinţi, fără încetare ţi-ai dorit 
viaţa cea îngerească. De aceea, în Hios, cu bucurie 
ai intrat în cerescul cin monahal şi pe vrăjmaşul 
l-ai lăsat păgubit, cântând Domnului neîncetat: 
Aliluia! 

Icosul al 4-lea 


A uzit-a Arhiereul Cel dintru înălţime rugă¬ 
ciunea ta, strigat-ai către Dânsul din toata 
inima ta. De aceea, degrabă a liniştit apele mării 
şi furtuna a potolit. Văzând acestea, cei ce au fost 
salvaţi prin rugăciunile tale, cu mulţumire şi cre¬ 
dinţă îţi cântă unele ca acestea: 

Bucură-te, cel ce de la Dumnezeu ne-ai fost tri¬ 
mis vindecător; 

Bucură-te, izvor nesecat al minunilor; 
Bucură-te, astrul cel nou al Bisericii, prealu¬ 
minat; 

Bucură-te, că în rândul Tuturor Sfinţilor ai 
intrat; 

Bucură-te, vas nepreţuit al darurilor cereşti; 
Bucură-te, grădină înflorită a fericitelor virtuţi 
îngereşti; 

Bucură-te, cel ce furtuna mării o linişteşti; 
Bucură-te, că strigătul hulitorilor îl potoleşti; 
Bucură-te, noule ales al lui Hristos; 

Bucură-te, al virtuţilor grădinar cuvios; 
Bucură-te, iubitorule de viaţă duhovnicească; 
Bucură-te, cel ce ai fost răsplătit cu bucuria ce¬ 
rească; 

Bucură-te Părinte Nectarie! 


Condacul al 5-lea 

S fânt Ierarh te-ai arătat, în aceste vremuri de 
pe urmă, vrednic de cinstire, ca oarecând 
Sfinţii cei de demult. Căci în acelaşi chip ca şi ei 
viaţa ţi-ai petrecut şi slăvite minuni ai săvârşit, 

izbăvindu-i din toate necazurile pe cei care stri¬ 
gă: Aliluia! 


Icosul al 5-lea 


A rhiereu înţelept, ales de Dumnezeu te-ai 
arătat cu adevărat în ţara Egiptului, păstor 
luminat al Pentapolisului, alergând, ca oarecând 
marele Pavel, spre viaţa în Hristos. De aceea şi cei 
credincioşi, cunoscând virtuţile tale, cu glas de 
bucurie strigă unele ca acestea: 

Bucură-te, a cetăţii mărire; 

Bucură-te, a evlaviei fire; 

Bucură-te, cel asemenea Cuvioşilor pustiei; 
Bucură-te, podoba cea nouă a preoţiei; 
Bucură-te, vas al blândeţii şi tezaurul iubirii; 
Bucură-te, dătătorul păcii şi izvorâtorul milei; 
Bucură-te, că Bisericii te-ai arătat strălucitor; 
Bucură-te, că celor cuvioşi te arăţi îndrumător; 
Bucură-te, chip al trăirii celei neprihănite; 
Bucură-te, candelă a îndumnezeirii primite; 
Bucură-te, că Arhiereu desăvârşit celor înalte 
slujeşti; 

Bucură-te, cuvântător neîntrecut al celor dum¬ 
nezeieşti; 

Bucură-te Părinte Nectarie! 


Condacul al 6-lea 


V ăzut-au creştinii din toată Biserica Egiptului, 
că eşti un adevărat păstor al Evangheliei. 
Pentru aceea, mulţimea credincioşilor ce ascultau 
cuvântul învăţăturii tale, gândeau că au dobândit 

un nou Sfânt Părinte, ce cu putere învaţă. Şi împre¬ 
ună cu tine nu încetau să strige Domnului: Aliluia! 

Icosul al 6-lea 

S trălucit-ai şi în pământul elen, asemenea 
unui nou Apostol, luminând inimile credin¬ 
cioşilor cu focul sfintelor învăţături şi cu razele 
vieţii tale, Cuvioase. Pentru aceasta, luminaţi fiind 
şi noi de strălucirea ta, îţi strigăm unele ca acestea: 
Bucură-te, luminător al Bisericii Domnului; 
Bucură-te, trâmbiţa cea tare a adevărului; 
Bucură te, cel ce ai avut râvna Apostolilor; 
Bucură te, izvorul harului şi al vindecărilor; 
Bucură te, retor îndumnezeit al cuvintelor vieţii; 
Bucură-te, că pline de har sunt omiliile tale, 
înţelept al cetăţii; 

Bucură te, cel ce cureţi sufletele, de robia pati¬ 
milor; 

Bucură te, că potoleşti pornirile inimilor; 
Bucură-te, mare învăţător al credincioşilor; 
Bucură-te, ascet tare, lui Hristos următor; 
Bucură-te, că multe ispite ai îndurat; 

Bucură-te, că sufletele, spre Hristos le-ai în¬ 
dreptat; 

Bucură-te, Părinte Nectarie! 

Condacul al 7-lea 

M are între Ierarhi şi înţelept între învăţă¬ 
tori, dar şi smerit ascet al lui Hristos n-ai 
încetat a fi, Cuvioase. De aceea, părinte duhovni¬ 
cesc, al celor ce se pregăteau pentru slujirea pre- 

oţească, ai fost chemat. Cu ei împreună, te slăvim 
şi strigăm: Aliluia! 


Icosul al 7-lea 


N ectar al dreptăţii, şi fruct de viaţă sfântă, 
căii dumnezeieşti ai urmat şi norului du¬ 
hovnicesc; iar pe noi cei aflaţi la vreme de strâm¬ 
toare, neîncetat ne-ai izbăvit. Pentru aceasta, su¬ 
fletele noastre se bucură, când îţi cântă ţie unele 
ca acestea: 

Bucură-te, cărare a bucuriei; 

Bucură-te, adiere a veşniciei; 

Bucură-te, cel ce izvorăşti apele harului; 
Bucură-te, cel ce ai pecetluit gura balaurului; 
Bucură-te, primăvara sfinţeniei, ce alungi iarna 
din gând; 

Bucură-te, strălucire ce luminezi întunericul 
cel adânc; 

Bucură-te, cel ce încurci gândurile celor păcă¬ 
toşi; 

Bucură-te, cel ce bucuri inima celor credincioşi; 
Bucură-te, sprijin al dreptmăritorilor; 
Bucură-te, nimicitorul ereziilor; 

Bucură-te, căderea defăimătorilor; 

Bucură-te, vindecătorul bolnavilor; 

Bucură-te, Părinte Nectarie! 


Condacul al 8-lea 


S trăine minuni, Părinte, izvorăsc din mila ta 
cea mare, şi îi ridică pe cei aflaţi în dureri. 
De aceea, şi la Sfânta ta Mănăstire, fără încetare 

soseşte mulţime de lume, cerând vindecarea şi 
izbăvirea de boli şi cântându-ţi neîncetat: Ali¬ 
luia! 

Icosul al 8-lea 

L iman izbăvitor, în insula Eghina, este Mă¬ 
năstirea ta, Sfinte. Aici, sufletele monahii¬ 
lor le-ai condus duhovniceşte spre mântuire şi 
le-ai îndreptat cu înţelepciune spre Hristos. Pentru 
aceasta, neîncetat se vor ruga către tine zicând: 
Bucură-te, a minţii sfântă lucrare; 

Bucură-te, ocean de răbdare; 

Bucură-te, chip viu al smereniei; 

Bucură-te, tezaur sfânt al curăţiei: 

Bucură-te, candelă a purităţii şi chivot al nepă- 
timirii; 

Bucură-te, locaş al virtuţilor şi sanctuar al cum¬ 
pătării; 

Bucură-te, că spre Dumnezeu conduci Mănăs¬ 
tirea ta; 

Bucură-te, că toată puterea şi râvna, ţi-ai pus 
pentru ea; 

Bucură-te, al Eghinei strălucit veghetor; 
Bucură-te, că degrab credincioşilor le dai aju¬ 
tor; 

Bucură-te, că pe mulţi din pericole i-ai salvat; 
Bucura-te, că pe amăgitorul, în prăpastia cea 
adâncă l-ai aruncat; 

Bucură-te, Părinte Nectarie! 

Condacul al 9-lea 

P line de har sfânt şi de miros de bună mi¬ 
reasmă duhovnicească sunt Sfintele tale 
Moaşte. Mirul ce izvorăşte din ele bine înmirez- 
mează, nu doar Sfânta ta Mănăstire, ci şi întreaga 
insulă a Eghinei, sfinţindu-i pe aceia care, nu în¬ 
cetează a striga către tine: Aliluia! 

Icosul al 9-lea 

I zvorâtoare de har sunt Sfintele tale Moaşte şi 
de bogate daruri cereşti. Mulţime de bolnavi 
sunt vindecaţi şi cei slăbănogi îndreptaţi. De aceea 
şi noi, împreună cu dânşii, strigăm unele ca aces¬ 
tea: 

Bucură-te, scăldătoarea vindecărilor; 

Bucură-te, dezlegarea suferinţelor; 

Bucură-te, cel ce degrabă alergi în ajutor; 
Bucură-te, că în vis sau în chip tainic te arăţi 
tuturor; 

Bucură-te, fântână ce părintească iubire izvo- 
răşti; 

Bucură-te, liman al bucuriei sufleteşti; 
Bucură-te, că de îngrozitorul cancer, pe mulţi 
i-ai vindecat; 

Bucură-te, că demonilor rană de mult plâns 
le-ai dat; 

Bucură-te, cel ce vanitatea înţelepciunii lumeşti 
ai îngenunchiat; 

Bucură-te, că în chip minunat pe credincioşi 
i-ai ajutat; 

Bucură-te, podoaba de mult preţ a Ierarhilor; 

Bucură-te, cel ce luminezi mintea neştiutorilor; 
Bucură-te Părinte Nectarie! 


Condacul al 10-lea 

A jutor şi acoperitor te numesc toţi credin¬ 
cioşii, care s-au îndulcit de hrana bineface¬ 
rilor tale. Căci dintre cei ce te-au chemat cu cre¬ 
dinţă, nici unul nu a rămas nemângâiat prin harul 
tău. De aceea, toţi cu bucurie cântă: Aliluia! 

Icosul al 10-lea 


V estea minunilor tale s-a răspândit pretutin¬ 
deni, purtătorule de Dumnezeu. Iar tu, şi 
celor de departe, degrabă le-ai venit în ajutor 
salvându-i de pericole şi de necazuri. De aceea, 
către tine aleargă zicând: 

Bucură-te, că Mare ai fost numit între Părinţi; 
Bucură-te, că loc de cinste ai între Sfinţii; 
Bucură-te, că la fel cu cei de demult eşti lăudat; 
Bucură-te, că între Sfinţii Părinţi ai fost încu¬ 
nunat; 

Bucură-te, triumf al credinţei, zid de apărare al 
creştinilor; 

Bucură-te, izvor al harului, ruşinarea necredin¬ 
cioşilor; 

Bucură-te, cel ce ne descoperi slava adevărului; 
Bucură-te, cel ce pecetluieşti gura păcătosului; 
Bucură-te, bucuria şi puterea credincioşilor; 
Bucură-te, sprijinul şi întărirea sufletelor; 
Bucură-te, cel prin care Hristos se slăveşte; 
Bucură-te, cel prin care diavolul se stârpeşte; 
Bucură-te, Părinte Nectarie! 

Condacul al 11-lea 

I mne de mulţumire nenumărate, îţi înălţăm 
ţie Părinte, noi cei izbăviţi sub acoperămân¬ 
tul tău. Căci în toate necazurile noastre, de grabă 
ai venit să ne alungi tristeţea. De aceea, cu ajutorul 
tău, îl slăvim pe Hristos strigând: Aliluia! 


Icosul al 11-lea 


A i ars zelul demonilor, cu flăcările minuni¬ 
lor tale şi cu osârdie ai venit în ajutorul cre¬ 
dincioşilor. în suferinţe grele le-ai stins durerea şi 
i-ai vindecat de mulţime de boli. Pentru aceea, cu 
evlavie rostesc unele ca acestea: 

Bucură-te, vindecătorul bolnavilor; 

Bucură-te, spaima demonilor; 

Bucură-te, că pe cei chinuiţi de friguri i-ai vin¬ 
decat; 

Bucură-te, că pe slăbănogi i-ai îndreptat; 
Bucură-te, cel ce ai înmulţit apa fântânii secate; 
Bucură-te, că ai binecuvântat Eghina, cu rugă¬ 
ciuni neîncetate; 

Bucură-te, că prin tine, mila lui Dumnezeu se 
arată; 

Bucură-te, cel ce seceta ai oprit şi-ai dat ploaie 
bogată; 

Bucură-te, izvorul harului nesecat; 

Bucură-te, stea care pe toţi i-a luminat; 
Bucură-te, cel ce al Mănăstirii iscusit duhovnic 
te-ai arătat; 

Bucură-te, că de la monahii imne auzi neîn¬ 
cetat; 

Bucură-te Părinte Nectarie. 

Condacul al 12-lea 

H arul Mângâietorului, cu bogăţie se revarsă 
prin Sfintele tale Moaşte. Şi asemenea unui 
izvor nesecat, adapă sufletele chinuite şi vindecă 
bolile trupeşti ale celor ce strigă neîncetat către 
Domnul: Aliluia! 


Icosul al 12-lea 

C ântând împreună cu Cetele cele îngereşti, 
imnul Treimii Celei întreit Sfinte, priveşte 
dintru înălţime şi spre noi păcătoşii şi cu milosti¬ 
virea ta cea mare, nu înceta să ne ajuţi, pe cei ce 
cu credinţă, strigăm către tine unele ca acestea: 
Bucură-te, fiu al Silivriei; 

Bucură-te, slava Bisericii; 

Bucură-te, mândria Eghinei; 

Bucură-te, păzitorul Eladei; 

Bucură-te, chip şi model de cucernic Ierarh; 
Bucură-te, pavăză şi scăpare pentru orice 
monah; 

Bucură-te, Luceafărul cel nou al Bisericii; 
Bucură-te, darul prin care se întăresc cucer¬ 
nicii; 

Bucură-te, cel prin care patimile se curăţesc; 
Bucură-te, că prin tine pe Dumnezeu îl slăvesc; 
Bucură-te, apărător neobosit al credincioşi¬ 
lor; 

Bucură-te, grabnic mijlocitor către Creator; 
Bucură-te, Părinte Nectarie. 

Condacul al 13-lea 

0 , Preabunule Părinte, luminătorul Ortodoc¬ 
şilor, lerarhule al lui Hristos, Nectarie! Stând 
în faţa Tronului lui Dumnezeu, roagă-te neîncetat, 
pentru iertarea păcatelor noastre şi pentru în¬ 
toarcerea noastră spre înfierea harului. Căci neîn¬ 
cetat către Mântuitorul strigăm: Aliluia! (de trei ori) 
Apoi se zice iarăşi Icosul întâi: „Om purtător al bucuriilor 
celor cereşti..." şi condacul întâi: „Pe steaua cea nou lumi¬ 
noasă..." , apoi: Slavă... Şi acum... Doamne miluieşte (de 3 ori). 

Pentru rugăciunile Sfinţilor Părinţilor noştri, Doamne 
Iisuse Hristoase, Fiul lui Dumnezeu, miluieşte-ne pe noi. 
Amin! 

„Când citeşti viaţa unui om al lui Dumnezeu, 
faptele sale, minunile înfăptuite, te întrebi dacă 
omenirea fără Dumnezeu nu încearcă, fără să ştie, 
de a suplini prin ştiinţă şi tehnică darurile şi puterile 
pe care omul le-a pierdut după căderea originală şi 
că el nu poate reveni şi nu se poate chiar depăşi de¬ 
cât în Domnul nostru lisus Hristos. Numai virtutea 
ne uneşte cu Hristos, după ce se va aprinde în noi 
flacăra Iubirii divine, a Erosului dumnezeiesc, des¬ 
pre care sfântul nostru spune că, aceasta îi înalţă 
sufletul până la Cer, până la Dumnezeu, făcându-l 
să vorbească cu El zi şi noapte. Sfântul Nectarie a 
fost un mare iubitor de virtute şi înălţat până pe 
piscurile ei." Sfântul Nectarie din Eghina este unul 
dintre cei mai mari taumaturgi ai Greciei contem¬ 
porane şi a întregii Biserici Ortodoxe. Viaţa sa a 
ajuns să fie cunoscută în Franţa prin intermediul 
cărţii părintelui Ambroise Fontrier, lucrare publica¬ 
tă la editura „L'age d'homme"în anul Î985, a cărei 
reeditare apare acum. Noi am mai adăugat o notă 
cu privire la viaţa părintelui Ambroise Fontrier, care 
la rândul său a adormit întru Domnul pe data 1/14 
ianuarie 1992, isihast autentic, mare mărturisitor al 
credinţei şi figură apostolică care şi-a închinat via¬ 
ţa propovăduirii credinţei ortodoxe în Franţa. 


Patrie Ranson 






